Datasets:

freococo
/

myawady-raw-dataset

Dataset card Data Studio Files Files and versions Community

Split (1)

train · 59.7k rows

url stringlengths 33 37	title stringlengths 2 255	content stringlengths 17 96.5k	category stringclasses 16 values	image stringlengths 52 582 ⌀	date stringlengths 20 23	admin stringclasses 6 values
https://www.myawady.net.mm/node/1	သူရဲကောင်းလေးယောက်နှင့် ခရီးသည်	လူသားတစ်ဦးအဖြစ်မွေးဖွားလာသောအခါဘဝရှင်သန်ရပ်တည်ရေးအတွက်လူမှုဆိုင်ရာကိစ္စရပ်များလုပ်ဆောင်ကြရသည်။ထိုသို့လုပ်ဆောင်ကြရာတွင်အချို့ကကျောင်းဆရာဖြစ်လာသည်။အချို့ကတပ်မတော်သားဖြစ်လာသည်။အချို့ကဌာနဆိုင်ရာပြည်သူ့ဝန်ထမ်းဖြစ်လာသည်။အချို့ကချမ်းသာကြ၍အချို့ကဆင်းရဲသည်။မွေးဖွားလာစဉ်မှကြီးပြင်းလာသည်အထိမိမိတို့အရည်အချင်း၊မိမိတို့ဝါသနာနှင့်ဘဝပေးအခြေအနေအရလုပ်ငန်းတာဝန်များကွဲပြားသွားကြလေသည်။တောင်သူလယ်သမား၊အလုပ်သမားစသည်ဖြင့်လည်းကွဲပြားသွားကြသည်။လောကတွင်ဘဝရပ်တည်ရေးအတွက်လူတိုင်းနေ့စဉ်အလုပ်လုပ်နေကြရသည်။ထိုသောအခါမိမိတွင်သူရဲကောင်းလေးယောက်လိုအပ်လာပြီဖြစ်သည်။စာရေးဆရာမငွေတာရီ၏လူကြိုက်များသောကဗျာတစ်ပုဒ်၏ခေါင်းစဉ်မှာ''သူရဲကောင်းသုံးယောက်နှင့်ခရီးသည်''ဖြစ်သည်။''စုံရိပ်မြိုင်ဆွယ်ကန္တာလယ်မှာအဖော်မပါဘဲခရီးသွားနေတဲ့အသင်လူသား-ကြောက်စရာမကောင်းပါလား''အမေးဖြင့်ကဗျာကိုစတင်ဖွင့်လှစ်သည်။ထို့နောက်ကြောက်စရာမလိုကြောင်းပြန်ပြောပုံကို''ဤသို့မေးသော်၊ရွှင်အေးကြည်သာ၊ပြုံးမျက်နှာဖြင့်၊အိုဘာကိုထောက်၊ကြောက်ရမလဲ၊သဟဲဖော်ညှိ၊သတ္တိရှိပြီ၊ချစ်သည့်သဟာ၊ဇွဲလည်းပါ၍၊မကွာထပ်လောင်း၊ငယ်ကပေါင်းသည့်၊ဆွေကောင်းလုံ့လ၊တူတကွတည့်၊ဘေးကတူယှဉ်၊ပါခဲ့လျှင်သော်၊ငါ့တွင်သေချာ၊အောင်ဖို့ရာတည့်''ဟူ၍အဖြေပေးခဲ့သည်။ကဗျာဆရာကတော်လိုက်တာ၊သင့်မှာသုံးဖော်ဆွေပါနေပြီမို့ဘာပဲလုပ်လုပ်အောင်မြင်မှာသေချာသွားပြီပြောရင်းကဗျာကိုအဆုံးသတ်ထားသည်။လူတစ်ဦးတစ်ယောက်ဘဝတွင်သတ္တိ၊ဇွဲ၊လုံ့လဟူသောသူရဲကောင်းသုံးယောက်နှင့်ခရီးသွားနေလျှင်မည်သည့်ကိစ္စမဆိုအောင်မြင်မှာသေချာပါသည်။ဤသည်ကားလွန်ခဲ့သောနှစ်ပေါင်းများစွာကရေးဖွဲ့ခဲ့သောကဗျာ၏ဆိုလိုရင်းနှင့်လူသားများလက်တွေ့ကျင့်ကြံရန်လမ်းညွှန်ခြင်းဖြစ်သည်။ယနေ့ခေတ်တွင်သူရဲကောင်းသုံးယောက်နှင့်ခရီးသွားရန်မလုံလောက်တော့ပါ။(ဤသို့ဆိုလိုက်သဖြင့်ဆရာမငွေတာရီကိုပြက်ရယ်ပြုခြင်းမဟုတ်ပါ။)လွန်ခဲ့သောနှစ်ပေါင်းများစွာကလူသားတို့အတွက်ရောဂါဘယအနေအထားမှာယနေ့ချိန်ခါလောက်ဆိုးရွားခဲ့သည်မဟုတ်ပါ။သဘာဝအရင်းအမြစ်နှင့်ထုတ်လုပ်သည့်အသီးအနှံများကိုသာစားသုံးသည့်အတွက်ရောဂါမျိုးစုံလင်စွာမကျရောက်ခဲ့ပါ။ယနေ့ချိန်ခါတွင်ကမ္ဘာတစ်ဝန်းလုံးကိုဒုက္ခပေးနေသည့်ကမ္ဘာ့ကပ်ရောဂါCOVID-19ကြောင့်တစ်ကမ္ဘာလုံးစိတ်သောကရောက်နေကြရသည်။ဇူလိုင်၂၄ရက်နေ့အထိကမ္ဘာတစ်ဝန်းCOVID-19ရောဂါဆိုင်ရာဗိုင်းရပ်ပိုးကူးစက်ခံရသူ၁၅၆၈၃၄၆၄ဦး၊သေဆုံးသူ၆၃၇၂၁၄ဦး၊ပြန်လည်သက်သာလာသူ၉၅၆၇၉၅၆ဦးရှိကြောင်းသိရှိရသည်။မြန်မာနိုင်ငံတွင်ကျောင်းများပြန်လည်ဖွင့်လှစ်သည်ဆိုသော်လည်းကျောင်းအားလုံးမဖွင့်နိုင်သေးပါ။ကျန်းမာရေးကောင်းမွန်ရေးအတွက်လူသားတို့ကြိုးစားနေကြရပြီဖြစ်သည်။လူ့ဘဝခရီးတွင်သူရဲကောင်းသုံးယောက်နှင့်သွားလာခြင်းအပြင်ကျန်းမာရေးကောင်းမွန်ခြင်းဆိုသောသူရဲကောင်းတစ်ဦးလိုအပ်လာပြီဖြစ်သည်။ထို့ကြောင့်သူရဲကောင်းလေးယောက်ဟုဆိုလိုက်ခြင်းဖြစ်သည်။ပြည်သူလူထုအတွက်သူရဲကောင်းတစ်ဦးကိုတပ်မတော်ကလိုက်လံဖြည့်ဆည်းပေးလျက်ရှိသည်။ပြည်သူလူထုကျန်းမာရေးအတွက်ကျန်းမာရေးစောင့်ရှောက်မှုလုပ်ငန်းများကိုနယ်လှည့်ဆေးကုသရေးအဖွဲ့များကနေရာဒေသမရွေးလှည့်လည်ဆောင်ရွက်ပေးလျက်ရှိသည်။ကမ္ဘာ့ကပ်ရောဂါကျရောက်လာသောအခါတွင်လည်းCOVID-19ရောဂါကြိုတင်ကာကွယ်ရေးလုပ်ငန်းများကိုတိုင်းစစ်ဌာနချုပ်နယ်မြေအသီးသီး၌ဆက်လက်ဆောင်ရွက်ပေးခြင်း၊ဘုန်းတော်ကြီးကျောင်းများနှင့်သီလရှင်ကျောင်းများအတွက်ဆွမ်းဆန်တော်၊ဆီ၊ဆား၊ပဲအမယ်လေးမျိုးဆက်ကပ်လှူဒါန်းခြင်း၊ရောဂါကာကွယ်ထိန်းချုပ်ကုသရေးလုပ်ငန်းများအထောက်အကူဖြစ်စေရန်ဆေးရုံသုံးပစ္စည်းများလှူဒါန်းခြင်း၊အာဟာရဖြည့်စွက်စားသောက်ဖွယ်ရာများပေးအပ်ခြင်း၊ပြည်သူ့ဆေးရုံများတွင်တက်ရောက်နေသည့်လူနာများ၊လူနာစောင့်များနှင့်ကျန်းမာရေးဝန်ထမ်းများ၊ဌာနဆိုင်ရာဝန်ထမ်းများနှင့်ဒေသခံပြည်သူများအားတန်ဖိုးသင့်ထမင်း၊ဟင်းများနှင့်စားသောက်ကုန်ပစ္စည်းများကိုသက်သာသောဈေးနှုန်းများဖြင့်ရောင်းချပေးခြင်းများဆောင်ရွက်လျက်ရှိသည်။ထို့ပြင်COVID-19ရောဂါကြိုတင်ကာကွယ်ထိန်းချုပ်ရန်သီးသန့်စောင့်ကြည့်ရမည့်သူများအားစစ်ကြောရေးနှင့်တည်းခိုရေးစခန်းများ၌ဆက်လက်လက်ခံပြီးQuarantineစောင့်ကြည့်၂၁ရက်ပြည့်မြောက်သူများကိုသက်ဆိုင်ရာနယ်မြေများအရောက်တပ်မတော်နှင့်တာဝန်ရှိသူများကစီစဉ်ပေးသည့်မော်တော်ယာဉ်များဖြင့်ပို့ဆောင်ပေးလျက်ရှိသည်။ယခုရက်ပိုင်းအတွင်းရေကြီးရေလျှံမှုကြောင့်ရေဘေးသင့်ပြည်သူများအတွက်သောက်သုံးရေများ၊ထမင်းဘူးများနှင့်စားသောက်ဖွယ်ရာများပေးအပ်လှူဒါန်းသည့်အပြင်ကျန်းမာရေးေစာင့်ရှောက်မှုများကိုလည်းဆောင်ရွက်လျက်ရှိသည်။ဤသည်မှာလူသားတို့၏ဘဝခရီးတစ်လျှောက်တွင်ကျန်းမာရေးကောင်းမွန်ခြင်းသူရဲကောင်းတစ်ယောက်လိုအပ်မှုကိုတပ်မတော်ကဖြည့်ဆည်းနေခြင်းဖြစ်ပါကြောင်းရေးသားတင်ပြလိုက်ရပေသည်။	အယ်ဒီတာ့အာဘော်	https://www.myawady.net.…094cfc696_XL.jpg	Sat, 07/25/2020 - 09:58	mwd_webportal
https://www.myawady.net.mm/node/2	တစ်လုတ်ကျွေးဖူး သူ့ကျေးဇူး အထူးမမေ့ရာ	ပြည်ထောင်စုသမ္မတမြန်မာနိုင်ငံတော်အတွင်းမှီတင်းနေထိုင်ကြကုန်သောပြည်သူလူထုအပေါင်းသည်နိုင်ငံတော်နယ်နိမိတ်အတွင်းနေထိုင်ကြသူများဖြစ်၍နိုင်ငံတော်၏ကျေးဇူးကိုမမေ့ကြရန်လိုအပ်ပေသည်။မြတ်ဗုဒ္ဓ၏သာသနာတွင်ရှင်သာရိပုတ္တရာ၏ကျေးဇူးသိတတ်ပုံများစွာကိုဟောထားသောစာပေများရှိသည်။ထိုအထဲမှတစ်ခုကိုကောက်နုတ်တင်ပြချင်ပါသည်။သာဝတ္ထိပြည်၌ရာဓအမည်ရှိသောပုဏ္ဏားကြီးတစ်ဦးရှိသည်။ပုဏ္ဏားကြီး၏ဇနီးကွယ်လွန်သောအခါမှီခိုအားထားစရာသားသမီးမရှိသောကြောင့်ဇေတဝန်ကျောင်းတော်သို့သွားကာမှီခိုနေထိုင်ရရှာသည်။ကျောင်းမှာနေစဉ်ရာဓသည်ကျောင်းပရိဝုဏ်အတွင်းတံမြက်လှည်းခြင်း၊မြက်သစ်ပင်တို့ကိုရှင်းလင်းခြင်းအလုပ်များကိုနေ့စဉ်လုပ်ကိုင်သည်။ရာဓပုဏ္ဏားကြီးမှာရဟန်းများနှင့်အတူနေပါများလာသောအခါသူကိုယ်တိုင်ရဟန်းဝတ်ချင်စိတ်ဖြစ်ပေါ်လာသည်။နီးစပ်ရာရဟန်းတော်များကိုသူ့အားရဟန်းဝတ်ပေးပါရန်လျှောက်ထားသည်။မည်သည့်ရဟန်းကမျှသူ့အားရဟန်းဝတ်ပေးရန်လိုလိုလားလားမရှိသည့်အခါပုဏ္ဏားကြီးစိတ်မှာမရွှင်မပျဖြစ်နေသည်။အရင်ကဝဝဖြိုးဖြိုးဖြစ်နေသောခန္ဓာကိုယ်မှာတစ်နေ့တခြားပိန်ချုံး၍လာသည်။တစ်နေ့သ၌ဘုရားရှင်သည်ဇေတဝန်ကျောင်းတိုက်အတွင်းလှည့်လည်ကြည့်ရှုတော်မူစဉ်ရာဓပုဏ္ဏားကြီးကိုတွေ့မြင်သဖြင့်နှုတ်ဆက်စကားမြွက်ကြားတော်မူသည်။ပုဏ္ဏားကြီးကသူ့စိတ်တွင်ဖြစ်ချင်နေသောဆန္ဒကိုဘုရားရှင်အားလျှောက်ထားလိုက်သည်။ဘုရားရှင်ကဇေတဝန်ကျောင်းတိုက်အတွင်းရှိရဟန်းများအားစုဝေးစေသည်။အားလုံးစုံညီသောအခါရာဓပုဏ္ဏားကြီး၏အကြောင်းကိုမိန့်ကြားတော်မူသည်။''ရဟန်းတို့..ဤရဟန်းပရိသတ်အတွင်း၌ရာဓပုဏ္ဏားကြီး၏ကျေးဇူးကိုသတိရသူတစ်စုံတစ်ယောက်ရှိပါသလော''ဟုမေးတော်မူသည်။ထိုအခါရှင်သာရိပုတ္တရာက''အရှင်ဘုရားဤရာဓပုဏ္ဏားကြီးသည်တစ်ခါကတပည့်တော်အားဆွမ်းတစ်ဇွန်းမျှလောင်းလှူခဲ့ဖူးပါသည်''ဟူ၍လျှောက်ထားသည်။ဘုရားရှင်က''သာရိပုတ္တရာသို့ဖြစ်လျှင်သင်သည်ဤကဲ့သို့သောကျေးဇူးရှင်ကိုဆင်းရဲဒုက္ခမှလွတ်ကင်းအောင်ကယ်တင်သင့်သည်မဟုတ်ပါလော''ဟုမိန့်ကြားတော်မူသည်။ရှင်သာရိပုတ္တရာကရာဓပုဏ္ဏားကိုရဟန်းပြုပေးရန်တာဝန်ယူလိုက်သည်။ထို့နောက်ချက်ချင်းပင်ရဟန်းပြုပေးလိုက်ရာရာဓပုဏ္ဏားကြီးလိုအင်ဆန္ဒပြည့်ဝသွားလေသည်။မြန်မာစကားပုံတွင်တစ်လုတ်ကျွေးဖူးသူ့ကျေးဇူးနှင့်တစ်လုတ်စားဖူးသူ့ကျေးဇူးဟူ၍ရှိသည်။တစ်လုတ်စာမျှကျွေးမွေးခဲ့ဖူးလျှင်ပင်ထိုသူ၏ကျေးဇူးမကင်းတော့သကဲ့သို့အနည်းငယ်မျှပင်ဖြစ်စေကူညီစောင့်ရှောက်ဖူးလျှင်ပင်ထိုသူ၏ကျေးဇူးမကင်းသည်သာဖြစ်သည်။ရှင်သာရိပုတ္တရာသည်ဆွမ်းတစ်ဇွန်းလောင်းလှူဖူးသောကျေးဇူးတရားကိုမမေ့ဘဲရာဓပုဏ္ဏားကြီးအားရဟန်းပြုပေးခဲ့သည်။ရဟန်းအဖြစ်သို့ရောက်ရှိလာသောပုဏ္ဏားကြီးသည်အသက်အရွယ်ပင်ကြီးလင့်ကစားဝါစဉ်အားဖြင့်ငယ်သောကြောင့်ဆွမ်းခံသွားသည့်အခါသံဃာအားလုံး၏နောက်ဆုံးမှလိုက်ပါရသည်။ဆွမ်းလောင်းသူများမှာရှေ့ပိုင်းမှမထေရ်ကြီးများကိုသာဂရုစိုက်၍လောင်းလှူကြသဖြင့်နောက်ပိုင်းမှရဟန်းများမှာဆွမ်းအရနည်းကြသည်။သို့ဖြစ်၍ရဟန်းအိုကြီးရှင်ရာဓမှာမျှတလောက်အောင်ဆွမ်းမရဘဲပင်ပန်းဆင်းရဲလျက်ရှိလေသည်။ဤအခြေအနေကြောင့်ရှင်သာရိပုတ္တရာကဆွမ်းခံသွားသည့်အခါရှင်ရာဓကိုမိမိနှင့်အတူခေါ်သွားသည်။ယင်းသို့ခေါ်သွားခြင်းကြောင့်ဆွမ်းအခက်အခဲပြေလည်သည့်အပြင်သွန်သင်စရာရှိသည်များကိုလည်းအနီးကပ်သွန်သင်နိုင်သည်။ရှင်ရာဓကလည်းရှင်သာရိပုတ္တရာ၏ဆုံးမသြဝါဒကိုမြေဝယ်မကျလိုက်နာကျင့်ကြံသည်။နောက်မကြာမီအတွင်း၌ရှင်ရာဓရဟန္တာဖြစ်သွားသည်။ဤသည်မှာဆွမ်းတစ်ဇွန်းလောင်းလှူဖူးသောကျေးဇူးကိုမမေ့သောရှင်သာရိပုတ္တရာ၏ကျေးဇူးတုံ့ပြန်ချက်ဖြစ်သည်။ယနေ့တပ်မတော်သားတို့သည်နိုင်ငံတော်မှကျွေးသောထမင်းနှင့်ဟင်းများကိုစား၍နိုင်ငံတော်အပေါ်သစ္စာစောင့်သိရိုသေပါမည်ဟူ၍နိုင်ငံတော်၏ကျေးဇူးကိုအမြဲမမေ့ကြသူများဖြစ်သည်။မိုးသည်းထန်စွာရွာသွန်းပြီးရေကျော်၊ရေဝင်ရောက်မှုများဖြစ်ပေါ်ခဲ့သည့်နေရာများ၌နယ်မြေခံတပ်မတော်သားများကကူညီကယ်ဆယ်ရေးလုပ်ငန်းများဆောင်ရွက်ခြင်း၊COVID-19ရောဂါကြိုတင်ကာကွယ်၊ကုသ၊ထိန်းချုပ်ရေးလုပ်ငန်းစဉ်များတွင်အင်တိုက်အားတိုက်ဆောင်ရွက်လျက်ရှိခြင်းစသည်ဖြင့်များပြားစွာသောပြည်သူ့အကျိုးပြုလုပ်ငန်းများဆောင်ရွက်နေသည်မှာနိုင်ငံတော်နှင့်ပြည်သူတို့၏ကျေးဇူးကိုမမေ့သူများအဖြစ်ပြသလျက်ရှိပါကြောင်းရေးသားလိုက်ရပေသည်။	အယ်ဒီတာ့အာဘော်	https://www.myawady.net.…66ff54e89_XL.jpg	Sun, 07/26/2020 - 09:58	mwd_webportal
https://www.myawady.net.mm/node/3	တင့်တောင့်တင့်တယ် ချမ်းချမ်းသာသာ နေချင်သူများအတွက်	အယ်ဒီတာ့အာဘော် (၂ဝ၂ဝ ပြည့်နှစ်၊ ဇူလိုင် ၂၇ ရက်)။အဆောက်အအုံပြု၍နေကြသော ငှက်အမျိုးမျိုးတို့အနက် စာဝတီးခေါ်သောငှက်တို့သည် အံ့ဖွယ် ဖြစ်သည်။ နေရာထိုင်ခင်းနှင့် ပတ်သက်၍ လွန်စွာအသန့် အပြန့်ကြိုက်သည်။ ကြိုက်သည့်အတိုင်းလည်း နေစရာ အဆောက် အအုံ၊ အသိုက်အမြုံကို သပ်သပ်ရပ်ရပ် တည်ဆောက်ကာ နေလေ့ရှိသည်။ နေသောအခါ၌လည်း မြင့်သောနေရာ ကိုမှရွေး၍ နေတတ်သည်။ ကရဝိက်၊ ကြိုးကြာ၊ ဟင်္သာစသော အခြားငှက်တို့သည် သူ့ထက်အကောင်ကြီးမားပြီး အဆင်းအားဖြင့်လည်း သူ့ထက်လှလျှင်သာ လှကြမည်။ အနေအထိုင်နှင့် ပတ်သက်လျှင်ကား သူ့ကိုမမီကြ။ သူ့လို ထည်ထည်ဝါဝါ သန့်သန့်ပြန့်ပြန့်မနေတတ်ကြရှာကုန်။ စာဝတီးငှက်သည် ဖြစ်ကတတ်ဆန်းမျ ှနေလေ့မရှိ။ အကောင်သေးသလောက် ဉာဏ်လည်းကြီးလှသည်။ ဇွဲလည်းကောင်းလှသည်။ အကြံအဖန်နှလုံးရည်လည်း ပြည့်ဝလှသည်။ အနေလည်းခံ့၏။ လက်ရာလည်း သန့်၏။ သူ့လက်ရာကား ငှက်အချင်းချင်းကို မဆိုထားဘိ၊ လူသားတို့သော်မှပင် လက်ဖျောက်ရိုက် တီးကာ အံ့ချီး ယူရ လောက်အောင် ပြောင်မြောက်လှသည်။ ဆောက်လုပ်ရေးပါရဂူ အင်ဂျင်နီယာကြီးများကပင် လက်ဖျား ခါယူကြရ သည်။ ထို့ကြောင့် သူ့ကိုဆောက်လုပ်ရေးဘက်တွင် ပါရဂူမြောက် တံခွန်ဆောက် ကျွမ်းကျင်လှသော အင်ဂျင်နီယာ ငှက်ဟူ၍ပင် ဆိုသင့်နေတော့သည်။ သူ့လက်ရာ၊ သူ့အဆောက်အအုံ၊ သူ့ရိပ်မြုံ၊ သူ့ဗိမာန်ကို ကြည့်ပါလေဦး။ အာကာသ ဝေဟင်နန်းပေါ်ဝယ် ထန်းပင်ကြီးများ၏ အဖျား၌ လည်းကောင်း၊ အခြားသစ်ပင်ကြီး များ၏ အဖျား၌ လည်းကောင်း မြင်နိုင်သည်။ စာပေါင်းသိုက် ခေါ် စာဘူးတောင်းကား သူ့လက်ရာ၊ သူ့အသိုက် အအုံသူ့ရိပ်မြုံပေ တကား။ ဤသည်မှာ ဒဂုန်ဦးစန်းငွေ၏ စာဘူးတောင်းနှင့် ပတ်သက်၍ ရေးသားချက် ဖြစ်သည်။ ယနေ့ခေတ်စာပေဝါသနာပါသူအချို့သည် စာဘူးတောင်းဟူသောအမည်နာမကို ငှက်တစ်ကောင် အမည်ထင်၍ စာဖွဲ့၊ ကဗျာဖွဲ့ကြသည်။ စာဘူးတောင်းဆိုသည်မှာ ငှက်မဟုတ်ဘဲ စာဝတီးငှက်တို့၏ ငှက်ဘုံ ငှက်နန်းကို ဆိုလိုခြင်း ဖြစ်သည်။ စာဘူးတောင်း၏ပုံသဏ္ဌာန်မှာ အနီးကပ်ဆုံးအားဖြင့် ဖန်မီးအိမ်ပြောင်း ရှည်ကို ဇောက်ထိုး ဆွဲချထားသည်နှင့် အလွန်တူသည်။ အလျား ၂ဝ လက်မပတ်ဝန်းကျင်နှင့်လုံးပတ်မှာ ထွာဆိုင် သာသာရှိသည်။ မြက်မှိုက် အချောင်းအမျှင် ကလေးများကို စီ၍ ရက်ကန်းရက်သလို ရက်ထားသည်။ သစ်ပင်များ ၏ထိပ်ဖျားတွင် တွဲလျားခိုကာ လှုပ်လီလှုပ်လဲ့ တနွဲ့နွဲ့နှင့်လေကစားရာသို့ ကြွားတလူလူဝေလျက်ရှိနေသည်။ စာဘူးတောင်း၏ ထက်ဝက်ခန့် တစ်ပေလောက်တွင် နေစရာကျင်းချိုင့် ကလေးဖွဲ့ထားပြီး ¤င်း၏အတွင်းသို့ လေ၊ နေ၊ မိုး မထိုး ဖောက်နိုင်အောင် ကျင်းချိုင့်၏ အောက်မှ ဆက်၍ တစ်ပေခန့် ရှည်လျားသော ပြောင်း၊ ဘူးတောင်း တပ်၍ ကာထား သည်။ အတွင်းသို့ ဝင်လျှင် ထိုပြောင်းဝမှပင် ဝင်သည်။ စာဝတီးငှက်တို့၏ စွမ်းဆောင်ရည်ကား ယနေ့ခေတ်မှပေါ်ပေါက်လာသည် မဟုတ်ပေ။ မြတ်စွာဘုရားရှင် လက်ထက်က ကောလိယမင်းသားသည် စာဝတီးငှက်၏ စာဘူးတောင်း အဆောက်အအုံကိုကြည့်ကာ တအံ့ တသြဖြစ်ခဲ့သည်။ ထို့ကြောင့် သူသိချင်သောအကြောင်းအရာ အချက်များကို မြတ်စွာဘုရားထံ မေးလျှောက်လေ သည်။ ဘုရားရှင်၏ ဖြေကြားချက်သည် ယနေ့တိုင်လူသားတို့ ကျင့်သုံးလိုက်နာစရာဖြစ်သည်။ ဘုရားရှင်က ချမ်းသာစွာ နေထိုင်နည်းနိဿရည်းနှင့်ကြီးပွားရေးလမ်းစကို ဟောတော်မူသည်။ ကောလိယမင်းသား...ကြီးပွားမှုကို တားဆီးဟန့်တားထားတတ်သည်ကား ပျင်းရိခြင်းတည်း။ လူ့ဘဝ စည်းစိမ်ကို ကောင်းစွာ ခံစားစံစားလိုသူဖြစ်လျက် ပျင်းရိနေခဲ့သော် အဘယ်မှာလျှင် ကြီးပွားမည်နည်း။ ထို့ကြောင့် လူဖြစ်လာခိုက် ကြီးပွားချမ်းသာစစ်စစ်ကိုလိုလားဘိမူ ပျင်းရိခြင်းကိုဖယ်ရှားရာသည်။ မိမိစိတ်ကို အိပ်မော ကျ၍ မနေစေဘဲ အမြဲတစေနိုးနိုးကြားကြား ထထကြွကြွရှိနေစေရာသည်။ အလုပ်တစ်ခုကိုလုပ်ရာ တွင် မဆုတ်မနစ်သော လုံ့လ၊ ကြံ့ခိုင်သောဇွဲဖြင့် အားသွန်ခွန်စိုက် လုပ်ကိုင်ရာသည်။ ဉာဏ်နှင့် ယှဉ်သောဝီရိယမျိုး ထားရှိရာသည်။ ကျောက်ဖျာထက်တွင် ရေတွင်းတူးသောကြိုးစားမှုမျိုး၊ အထည်မျိုးစုံ ထုတ်လုပ်သောဒေသ၌ အထည်ဆိုင် ဖွင့်ခြင်းမျိုးသည် အဘယ်မှာလျှင် အကျိုးရှိမည်နည်း။ အကြင်သူသည် လယ်လုပ်ခြင်းအတတ်ကို ကောင်းစွာကျွမ်းကျင်သူဖြစ်လျက် ကိုယ်တိုင်လည်း လယ်လုပ် တတ်ရာ သည်။ သူတစ်ပါးကိုလည်း စနစ်တကျခိုင်းတတ်စေတတ်ရှိရာသည်။ မိမိ၏သွေးချွေးတို့ဖြင့် ရင်းနှီး စုဆောင်းမှုအရ စီးပွားဖြစ်လာသောအခါ ရရှိပြီးသား စည်းစိမ် ဥစ္စာတို့ကို မပျက်မစီးရအောင် ထိန်းထိန်းသိမ်းသိမ်း စောင့်ရှောက် တတ်ရာသည်။ မိုးရွာပါလျက် ကန်သင်းပေါင်မရှိသဖြင့် ရေမတင်သော လယ်ကွက်ကဲ့သို့ မဖြစ်စေရာ။ ရပြီးသောဥစ္စာတို့ကိုချိန်ဆ၍ အဝင်နှင့်အထွက်မျှတစွာ သုံးစွဲတတ်ရာသည်။ ထို့ပြင် အရေး တစ်စုံ တစ်ရာ ကိုယ်၌ကြုံလာသောအခါ အထောက်အကူရရှိရေး အတွက် မိတ်ကောင်း ဆွေကောင်းနှင့်လည်း ပေါင်းထား ရာသည်။ ဤသည်မှာ ကောလိယ မင်းသားအား ဘုရားရှင်မိန့်ကြားချက်ဖြစ်သည်။ အနှစ်ချုပ်ပါက ကြိုးစားရှာပါ။ ကောင်းစွာ စောင့်ရှောက်ပါ။ ဝင်ပေါက်နှင့်ထွက်ပေါက်မျှတပါစေ။ မိတ်ဆွေကောင်းကို ပေါင်းပါလေဟူ၍ ဖြစ်သည်။ ကောလိယမင်းသားသည် စာဝတီးငှက်၏အဆောက်အအုံသပ်ရပ်စွာတည်ဆောက်လျက် ထည်ဝါ ခံ့ညားစွာ နေတတ်သည်ကိုကြည့်၍ အံ့သြနေသည်။ လူသားတို့ကား ဤငှက်ငယ်လောက်မှ သပ်ရပ်စွာမနေ နိုင်ကြပါ တကား။ သူတို့ခမျာ လုပ်ရကိုင်ရသည်မှာလည်း ဖတ်ဖတ်မော၊ နေပူမိုးရွာမရှောင် လုပ်ကိုင်ကြပါကုန် လျက်လည်း စားကောင်းခြင်းမစားရ၊ နေကောင်းခြင်းမနေကြရသည်မှာ အဘယ်ကြောင့်နည်းဟူ၍တွေးမိရာမှ မြတ်စွာဘုရားရှင်ထံ မိမိသိလိုသမျှမေးမြန်းလျှောက်ထားခဲ့ခြင်းဖြစ်သည်။ ဘုရားရှင်၏မိန့်ကြားချက်များသည် လူသားတို့လူဖြစ်ရကျိုးနပ်စွာ တင့်တောင့်တင့်တယ်၊ ချမ်းချမ်းသာသာနေထိုင်နည်းကို ဟောတော်မူခြင်း ဖြစ်ကြောင်း ရေးသား တင်ပြလိုက်ရပေသည်။ ။	အယ်ဒီတာ့အာဘော်	https://www.myawady.net.…68e71c17a_XL.jpg	, 07/27/2020 - 09:58	mwd_webportal
https://www.myawady.net.mm/node/4	COVID-19 ရောဂါကာကွယ်ထိန်းချုပ် ကုသရေးလုပ်ငန်းများအတွက် ဆေးရုံသုံးပစ္စည်းများ ဆက်လက်လှူဒါန်း	နေပြည်တော်၊ ဇွန် - ၂၉။တိုင်းစစ်ဌာနချုပ်နယ်မြေအသီးသီးရှိ ပြည်သူ့ဆေးရုံများ၊ တိုက်နယ်ဆေးရုံများ၊ ကျန်းမာရေး ဌာနခွဲများ၌ ကာကွယ်ကုသရေးများတွင် အဆင်ပြေချောမွေ့စေရေးအတွက် ဆေးရုံသုံးပစ္စည်း များကို တပ်မတော်က ပေးပို့လှူဒါန်းလျက်ရှိသည်။ ယနေ့တွင် နေပြည်တော်တိုင်း စစ်ဌာနချုပ်အနေဖြင့် နေပြည်တော် ကောင်စီနယ်မြေ လယ်ဝေး မြို့နယ်၊ ပျံချီကျေးရွာ၊ ကြို့တန်းကျေးရွာနှင့် လမ်းပျဉ်းမနားကျေးရွာတို့ရှိ ကျေးလက် ကျန်းမာရေးဌာနနှင့် ဌာနခွဲတို့၌လည်းကောင်း၊ အရှေ့မြောက်တိုင်းစစ်ဌာနချုပ် အနေဖြင့် ရှမ်းပြည်နယ်(မြောက်ပိုင်း)၊ လောက်ကိုင်ပြည်သူ့ဆေးရုံ၊ နမ့်စလပ်နှင့် မန်ပန်တိုက်နယ် ဆေးရုံ၊ နမ့်ကျွမ်းနှင့် ပုံဝိုးကျေးလက်ကျန်းမာရေး ဌာနများ၌လည်းကောင်း၊ ရန်ကုန်တိုင်း စစ်ဌာနချုပ် အနေဖြင့် ရန်ကုန်တိုင်းဒေသကြီး၊ ကျောက်တန်းမြို့နယ်၊ ကမာကလုတ်တိုက်နယ် ဆေးရုံ၌ လည်းကောင်း၊ အနောက်တောင်တိုင်းစစ်ဌာနချုပ်အနေဖြင့် ဧရာဝတီတိုင်းဒေသကြီး၊ ဇလွန်မြို့၊ မြို့နယ်ပြည်သူ့ဆေးရုံ၌လည်းကောင်း၊ အနောက်ပိုင်းတိုင်းစစ်ဌာနချုပ်အနေဖြင့် ရခိုင်ပြည်နယ်၊ တောင်ကုတ်မြို့၊ မြို့နယ်ပြည်သူ့ဆေးရုံ၌လည်းကောင်း၊ အနောက်မြောက်တိုင်း စစ်ဌာနချုပ် အနေဖြင့် စစ်ကိုင်းတိုင်းဒေသကြီး၊ ဟုမ္မလင်းပြည်သူ့ဆေးရုံ၌လည်းကောင်း၊ တောင်ပိုင်းတိုင်း စစ်ဌာနချုပ်အနေဖြင့် ပဲခူးတိုင်းဒေသကြီး၊ တောင်ငူမြို့၊ စပါးကြွယ်ကျေးရွာ ကျေးလက် ကျန်းမာရေးဌာနခွဲ၊ အုတ်တွင်းမြို့၊ ကျွဲပွဲတိုက်နယ်ဆေးရုံနှင့် ကျေးလက်ကျန်းမာရေး ဌာနတို့၌ လည်းကောင်း တပ်မတော်ကလှူဒါန်းသော ခွဲစိတ်ခန်းသုံး နှာခေါင်းစည်း Surgical Mask များ၊ ခွဲစိတ်ခန်းသုံးလက်အိတ် (Surgical Gloves)များ၊ N95 Mask များ၊ Personal Protective Equipment (PPE) ဝတ်စုံများ၊ မျက်မှန် (Goggles) များ၊ Digital B. P Cuff များ၊ OT Cap များ၊ OT Gown များ၊ Face Shield များ၊Plus Oxymeter(Finger Tip) များ၊ Non - Contact Infrared Thermometer များ၊ Sodium Hyopchrite များ၊ Suction Machine များ၊ Examination Glove များ၊ Patient Monitor များ၊ Infusion Pump များ၊ Syring Pump များ၊ Stethoscope များ နှင့် နားကြပ်များနှင့် ရေမလိုလက်သန့် ဆေးရည်များကို တိုင်းမှူးနှင့် တာဝန်ရှိသူများက ဆေးရုံအသီးသီးရှိ တာဝန်ရှိသူများထံသို့ ပေးအပ်လှူဒါန်းကြသည်။ ထို့ပြင် တိုင်းစစ်ဌာနချုပ်များနှင့် တပ်နယ်အသီးသီးများရှိ ပြည်သူ့ဆေးရုံများ၊ တိုက်နယ်ဆေးရုံ များနှင့် ကျန်းမာရေး ဌာနခွဲများတို့တွင် တာဝန်ထမ်းဆောင်လျက်ရှိသော ကျန်းမာရေး ဝန်ထမ်းများ၊ ဆေးရုံတက်ရောက်ကုသမှုခံယူလျက်ရှိသော ပြည်သူများနှင့် ဒေသခံပြည်သူများ အတွက် ဆေးဝါးများနှင့် ဘီစကစ်၊ ကြက်ဥ၊ နွားနို့၊ ကုလားပဲ၊ ငှက်ပျောသီး၊ ပေါင်မုန့်၊ ခေါက်ဆွဲခြောက်၊ အိုဗာတင်း၊ ရွှေဖီဦးလဖက်ရည်ထုပ်၊ နို့ဆီ၊ သကြား၊ ကော်ဖီမစ်(စ်)၊ တီးမစ်(စ်) စသည့် အာဟာရဖြည့် စားသောက်ဖွယ်ရာများကို ပေးအပ်လှူဒါန်းခဲ့ကြကြောင်း သတင်း ရရှိသည်။	ခေါင်းကြီးပိုင်းသတင်း	https://www.myawady.net.…/files/a0d-1.jpg	Tue, 06/30/2020 - 14:53	mwd_webportal
https://www.myawady.net.mm/node/5	COVID-19 ရောဂါကာကွယ်ထိန်းချုပ်ကုသရေး လုပ်ငန်းများအတွက် ဆေးရုံသုံးပစ္စည်းများ ဆက်လက်လှူဒါန်း	COVID-19 ရောဂါကာကွယ်ထိန်းချုပ်ကုသရေး လုပ်ငန်းများအတွက် ဆေးရုံသုံးပစ္စည်းများ ဆက်လက်လှူဒါန်း။နေပြည်တော်၊ ဇူလိုင် - ၁။တိုင်းစစ်ဌာနချုပ်နယ်မြေ အသီးသီးရှိ ပြည်သူ့ဆေးရုံများ၊ တိုက်နယ်ဆေးရုံများ၊ ကျန်းမာရေးဌာနခွဲများ၌ ကာကွယ်ကုသရေးများတွင် အဆင်ပြေ ချောမွေ့စေရေးအတွက် ဆေးရုံသုံးပစ္စည်းများကို တပ်မတော်က ပေးပို့လှူဒါန်း လျက်ရှိသည်။ယနေ့တွင် နေပြည်တော်တိုင်းစစ်ဌာနချုပ်အနေဖြင့် နေပြည်တော်ကောင်စီနယ်မြေ၊ လယ်ဝေးမြို့နယ်ရှိ ဂုံးတောင် ကျေးရွာ၊ ကျေးတန်ကူးကျေးရွာနှင့် အင်ပင်ကျေးရွာများရှိ ကျေးလက်ကျန်းမာရေး ဌာနခွဲများ၌ လည်းကောင်း၊ အရှေ့မြောက်တိုင်း စစ်ဌာနချုပ်အနေဖြင့် ရှမ်းပြည်နယ်(မြောက်ပိုင်း)၊ ကွမ်းလုံမြို့နှင့် ကျောက်မဲမြို့တို့ရှိ ပြည်သူ့ဆေးရုံများ၊ မိုင်းကောင်တိုက်နယ်ဆေးရုံ၊ သော့စန်နှင့် ပန်ကွမ်ကျေးလက်ကျန်းမာရေး ဌာနတို့၌ လည်းကောင်း၊ ရန်ကုန်တိုင်း စစ်ဌာနချုပ် အနေဖြင့် ရန်ကုန်တိုင်းဒေသကြီး၊ လာသာမြို့နယ်ရှိ ရန်ကုန်ပြည်သူ့ဆေးရုံကြီး၌ လည်းကောင်း၊ အနောက်တောင်တိုင်းစစ်ဌာနချုပ်အနေဖြင့် ဧရာဝတီတိုင်းဒေသကြီး၊ ကျောင်းကုန်းမြို့နယ်၊ ဝက်ချောင်း တိုက်နယ်ဆေးရုံ၌ လည်းကောင်း၊ အနောက်မြောက်တိုင်း စစ်ဌာနချုပ်အနေဖြင့် မကွေးတိုင်းဒေသကြီး၊ ကျောက်ထုမြို့ ပြည်သူ့ဆေးရုံနှင့် ချင်းပြည်နယ်၊ ရိခေါဒါရ်မြို့ တိုက်နယ်ဆေးရုံနှင့် လုံဘမ်းတို့ရှိ တိုက်နယ်ပြည်သူ့ဆေးရုံတို့၌ လည်းကောင်း၊ တောင်ပိုင်းတိုင်းစစ်ဌာနချုပ်အနေဖြင့် ပဲခူးတိုင်းဒေသကြီး၊ တောင်ငူမြို့၊ ရပ်ကွက်-၂၀(မြို့ကြီး) ကျေးလက်ကျန်းမာရေး ဌာနခွဲ၌လည်းကောင်း တပ်မတော်က လှူဒါန်းသော ခွဲစိတ်ခန်းသုံး နှာခေါင်းစည်း Surgical Mask များ၊ ခွဲစိတ်ခန်းသုံးလက်အိတ် (Surgical Gloves) များ၊ N95 Mask များ၊ Personal Protective Equipment (PPE) ဝတ်စုံများ၊ မျက်မှန် (Goggles) များ၊Digital B. P Cuff များ၊ OT Cap များ၊ OT Gown များ၊ Face Shield များ၊ Plus Oxymeter(Finger Tip) များ၊ Non - Contact Infrared Thermometer များ၊ Examination Glove များ၊ Patient Monitor များ၊Infusion Pump များ၊ Syring Pump များ၊Stethoscope များ၊ နားကြပ်များနှင့် ရေမလိုလက်သန့် ဆေးရည်များကို တိုင်းမှူးများနှင့် တာဝန်ရှိသူများက ဆေးရုံအသီးသီးရှိ တာဝန်ရှိသူများထံသို့ ပေးအပ်လှူဒါန်းကြသည်။ထို့ပြင် တိုင်းစစ်ဌာနချုပ်များနှင့် တပ်နယ်အသီးသီးများရှိ ပြည်သူ့ဆေးရုံများ၊ တိုက်နယ်ဆေးရုံများနှင့် ကျန်းမာရေး ဌာနခွဲများတို့တွင် တာဝန်ထမ်းဆောင်လျက်ရှိသော ကျန်းမာရေး ဝန်ထမ်းများ၊ ဆေးရုံတက်ရောက် ကုသမှု ခံယူလျက်ရှိသော ပြည်သူများနှင့် ဒေသခံပြည်သူများအတွက် ဆေးဝါးများနှင့် ဘီစကစ်၊ ကြက်ဥ၊ နွားနို့၊ ကုလားပဲ၊ ငှက်ပျောသီး၊ ပေါင်မုန့်၊ ခေါက်ဆွဲခြောက်၊ အိုဗာတင်း၊ ရွှေဖီဦးလဖက်ရည်ထုပ်၊ နို့ဆီ၊ သကြား၊ ကော်ဖီမစ်(စ်)၊ တီးမစ်(စ်) စသည့် အာဟာရဖြည့် စားသောက်ဖွယ်ရာများကို ပေးအပ်လှူဒါန်း ခဲ့ကြကြောင်း သတင်းရရှိသည်။	ခေါင်းကြီးပိုင်းသတင်း	https://www.myawady.net.…020%2811%292.jpg	Wed, 07/01/2020 - 22:36	mwd_webportal
https://www.myawady.net.mm/node/6	COVID-19 ရောဂါ ကြိုတင်ကာကွယ်ရေးလုပ်ငန်းများ တိုင်းစစ်ဌာနချုပ်နယ်မြေ အသီးသီး၌ ဆက်လက်ဆောင်ရွက်	နေပြည်တော်၊ ဇူလိုင် - ၁COVID-19 ရောဂါ ကူးစက်ပြန့်ပွားမှုမရှိစေရေး အထောက်အကူဖြစ်စေရန် အတွက် တိုင်းစစ်ဌာနချုပ်နယ်မြေအသီးသီးတွင် ဆေးအဖွဲ့များဖြင့် ကျန်းမာရေးစစ်ဆေး ပေးခြင်း၊ ဆေးဖျန်းပေးခြင်းများအပါအဝင် ကြိုတင်ကာကွယ်ရေးလုပ်ငန်းများကို နေ့စဉ် ဆောင်ရွက်ပေးလျက်ရှိသည်။ထိုသို့ဆောင်ရွက်ပေးလျက်ရှိရာ ယနေ့တွင် နေပြည်တော်တိုင်းစစ်ဌာနချုပ်အနေဖြင့် နေပြည်တော်ကောင်စီနယ်မြေ၊ ဇေယျာသီရိမြို့နယ်၊ ပုဗ္ဗသီရိမြို့နယ်၊ ဥတ္တရသီရိမြို့နယ်၊ ပျဉ်းမနားမြို့နယ်နှင့် လယ်ဝေးမြို့နယ်တို့၌လည်းကောင်း၊ အရှေ့ပိုင်းတိုင်းစစ်ဌာနချုပ်အနေဖြင့် ရှမ်းပြည်နယ်(တောင်ပိုင်း)၊ ပအိုဝ်းကိုယ်ပိုင်အုပ်ချုပ်ခွင့်ရဒေသ၊ ဆီဆိုင်မြို့၊ အေးသာယာမြို့၊ ရွှေညောင်မြို့၊ ဟိုပုံးမြို့၊ ရပ်စောက်မြို့၊ ကလောမြို့၊ အောင်ပန်းမြို့၊ ဟဲဟိုးမြို့၊ တီကျစ်မြို့၊ ဘန်းယဉ်မြို့၊ ဖယ်ခုံမြို့၊ ပင်လောင်းမြို့၊ ကယားပြည်နယ်၊ လွိုင်ကော်မြို့၊ ဒီးမော့ဆိုမြို့၊ ဖရူဆိုမြို့၊ ဖားဆောင်းမြို့၊ ဘောလခဲမြို့တို့၌ လည်းကောင်း၊ အရှေ့အလယ်ပိုင်းတိုင်းစစ်ဌာနချုပ်အနေဖြင့် ရှမ်းပြည်နယ်(တောင်ပိုင်း)၊ ခိုလမ်မြို့၊ လွိုင်လင်မြို့၊ နမ့်စန်မြို့နှင့် လဲချားမြို့တို့၌ လည်းကောင်း၊ တြိဂံဒေသတိုင်းစစ်ဌာနချုပ်အနေဖြင့် ရှမ်းပြည်နယ်(အရှေ့ပိုင်း)၊ ကျိုင်းတုံမြို့နှင့် မိုင်းဆတ်မြို့နယ် တို့၌ လည်းကောင်း၊ အရှေ့တောင်တိုင်းစစ်ဌာနချုပ်အနေဖြင့် ကရင်ပြည်နယ်၊ ဘားအံမြို့၊ လှိုင်းဘွဲမြို့၊ ကြာအင်းဆိပ်ကြီးမြို့၊ မွန်ပြည်နယ်၊ မော်လမြိုင်မြို့၊ ရေးမြို့၊ သထုံးမြို့နှင့် ကျိုက်ထိုမြို့ တို့၌လည်းကောင်း၊ ကမ်းရိုးတန်းဒေသတိုင်းစစ်ဌာနချုပ်အနေဖြင့် တနင်္သာရီတိုင်းဒေသကြီး၊ ကလိန်အောင်မြို့၊ ဘုတ်ပြင်းမြို့၊ မြိတ်မြို့နှင့် ကျွန်းစုမြို့တို့၌လည်းကောင်း၊ ရန်ကုန်တိုင်းစစ်ဌာနချုပ် အနေဖြင့် ရန်ကုန်တိုင်းဒေသကြီး၊ သာကေတမြို့နယ်၊ မင်္ဂလာဒုံမြို့နယ်၊မှော်ဘီမြို့နယ်၊ တိုက်ကြီးမြို့နယ်၊ လှည်းကူးမြို့နယ်၊ ဒလမြို့နယ်၊ စမ်းချောင်းမြို့နယ်၊ ရွှေပြည်သာ မြို့နယ်၊ ညောင်တုန်းမြို့နယ်၊ သန်လျင်မြို့နယ်နှင့် ကွမ်းခြံကုန်းမြို့နယ်တို့၌ လည်းကောင်း၊ အနောက်တောင်တိုင်းစစ်ဌာနချုပ်အနေဖြင့် ဧရာဝတီတိုင်းဒေသကြီး၊ ပုသိမ်မြို့၊ မြောင်းမြမြို့နှင့် ဖျာပုံမြို့တို့၌လည်းကောင်း၊ အနောက်ပိုင်းတိုင်းစစ်ဌာနချုပ် အနေဖြင့် ရခိုင်ပြည်နယ်၊ ဂွမြို့၌ လည်းကောင်း၊ အနောက်မြောက်တိုင်းစစ်ဌာနချုပ် အနေဖြင့် စစ်ကိုင်းတိုင်းဒေသကြီး၊ မုံရွာမြို့၊ အရာတော်မြို့နယ်၊ ရွှေဘိုမြို့၊ မကွေးတိုင်းဒေသကြီး၊ ပခုက္ကူမြို့နှင့် ချင်းပြည်နယ်၊ ဖလမ်းမြို့တို့၌ လည်းကောင်း၊ အလယ်ပိုင်းတိုင်းစစ်ဌာနချုပ်အနေဖြင့် မန္တလေးတိုင်းဒေသကြီး၊ မန္တလေးမြို့၊ အမရပူရမြို့နယ်၊ အောင်မြေသာစံမြို့နယ်နှင့် မိတ္ထီလာမြို့နယ်တို့၌ လည်းကောင်း၊ တောင်ပိုင်းတိုင်းစစ်ဌာနချုပ်အနေဖြင့် ပဲခူးတိုင်းဒေသကြီး၊ ရွှေကျင်မြို့၊ ကျောက်ကြီးမြို့၊ ပြည်မြို့၊ ပေါက်ခေါင်းမြို့၊ ပေါင်းတည်မြို့၊ အုတ်တွင်းမြို့၊ ထန်းတပင်မြို့၊ ဖြူးမြို့နှင့် ကရင်ပြည်နယ်၊ သံတောင်ကြီးမြို့တို့၌လည်းကောင်း ဆေးအဖွဲ့များက ထေရ်ကြီးဝါကြီး ဆရာတော်ကြီးများ၊ သံဃာတော်များ၊ သာသနာနွယ်ဝင် သီလရှင်များ၊ အခြားဘာသာရေး ခေါင်းဆောင်များနှင့် ဘာသာရေးအဖွဲ့ဝင်များ၊ နိုင်ငံ့ဝန်ထမ်းများနှင့် မိသားစုဝင်များ၊ စစ်မှုထမ်းဟောင်းအဖွဲ့ဝင်များ နှင့် မိသားစုဝင်များ၊ ပြည်သူ့စစ်အဖွဲ့ဝင်များ၊ အငြိမ်းစားနိုင်ငံ့ ဝန်ထမ်းများ၊ မသန်စွမ်းသူများ၊ ဌာနဆိုင်ရာဝန်ထမ်းများ၊ မိဘမဲ့ကျောင်းများမှ ကလေးငယ်များ၊ ပရဟိတစေတနာ့ဝန်ထမ်းများ နှင့် ဒေသခံပြည်သူများကို COVID-19 ရောဂါနှင့်ပတ်သက်၍ လိုအပ်သည့် ကျန်းမာရေး စစ်ဆေးပေးခြင်း၊ အပူချိန်တိုင်းတာပေးခြင်း၊ ကျန်းမာရေး အသိပညာပေးခြင်း၊ စနစ်တကျလက် ဆေးနည်းနှင့် Face Mask အသုံးပြုနည်းတို့ကို သရုပ်ပြသခြင်း၊ လက်ကမ်းစာစောင်များ၊ စားသောက်ဖွယ်ရာများ၊ ရေမလိုလက်သန့်ဆေးရည်များ၊ Surgical Gloves များ၊ Face Shield များနှင့်Face Mask များဖြန့်ဝေပေးခြင်း၊ အသံချဲ့စက်ဖြင့် ကျန်းမာရေး အသိပညာပေးခြင်းများကို ဆောင်ရွက်ပေးကြပြီး မြို့နယ်အသီးသီးရှိ အများပြည်သူ အသုံးပြုသောနေရာများနှင့် အခြေခံပညာကျောင်းများ၌ မီးသတ်တပ်ဖွဲ့ ဝင်များနှင့်ပူးပေါင်း၍ ဆေးဖျန်းယာဉ်များ၊ မီးသတ်ယာဉ်များ၊ ရေသယ်ယာဉ်များဖြင့် ပိုးသတ်ဆေးဖျန်းခြင်းများ ဆောင်ရွက်ပေးကြသည်။ ထိုသို့ဆောင်ရွက်ပေးနေမှုများကို တိုင်းစစ်ဌာနချုပ်အသီးသီးမှ တိုင်းမှူးများနှင့် တာဝန်ရှိသူများက လိုက်လံကြည့်ရှုကြပြီး လိုအပ်သည်များ ညှိနှိုင်း ဆောင်ရွက်ပေးကြသည်။ထို့ပြင် ဘုန်းတော်ကြီးကျောင်းများ၊ သာသနာနွယ်ဝင် သီလရှင်ကျောင်းများအတွက် တပ်မတော်(ကြည်း၊ရေ၊လေ)အရာရှိ၊ စစ်သည်၊ အရာထမ်း၊ အမှုထမ်းများက လှူဒါန်းသည့် ဆွမ်းဆန်တော်၊ ဆီ၊ ဆား၊ ပဲ အမယ်(၄)မျိုးနှင့် စားသောက်ဖွယ်ရာများ၊ လှူဖွယ်ပစ္စည်းများကို ပေးအပ်လှူဒါန်းခဲ့ကြကြောင်း သတင်းရရှိသည်။	ခေါင်းကြီးပိုင်းသတင်း	https://www.myawady.net.…y%201-7-2020.JPG	Thu, 07/02/2020 - 11:03	mwd_webportal
https://www.myawady.net.mm/node/26	တပ်မတော်ကာကွယ်ရေးဦးစီးချုပ် ဗိုလ်ချုပ်မှူးကြီး မင်းအောင်လှိုင် မြန်မာနိုင်ငံဆိုင်ရာ တရုတ် ပြည်သူ့သမ္မတနိုင်ငံ သံအမတ်ကြီးအား လက်ခံတွေ့ဆုံ	တပ်မတော်ကာကွယ်ရေးဦးစီးချုပ် ဗိုလ်ချုပ်မှူးကြီး မင်းအောင်လှိုင် မြန်မာနိုင်ငံဆိုင်ရာ တရုတ် ပြည်သူ့သမ္မတနိုင်ငံ သံအမတ်ကြီးအား လက်ခံတွေ့ဆုံ။နေပြည်တော်၊ ဇူလိုင် - ၁၆တပ်မတော်ကာကွယ်ရေးဦးစီးချုပ် ဗိုလ်ချုပ်မှူးကြီး မင်းအောင်လှိုင်သည် မြန်မာနိုင်ငံ ဆိုင်ရာ တရုတ်ပြည်သူ့သမ္မတနိုင်ငံ သံအမတ်ကြီး H.E. Mr. Chen Hai အား ယနေ့ မွန်းလွဲပိုင်းတွင် နေပြည်တော်ရှိ ဘုရင့်နောင်ရိပ်သာ ဧည့်ခန်းမ၌ လက်ခံတွေ့ဆုံသည်။အဆိုပါတွေ့ဆုံပွဲသို့ တပ်မတော်ကာကွယ်ရေးဦးစီးချုပ်နှင့်အတူ ကာကွယ်ရေး ဦးစီးချုပ်ရုံး(ကြည်း)မှ ဒုတိယဗိုလ်ချုပ်ကြီး ရဲဝင်းဦးနှင့် တပ်မတော်အရာရှိကြီးများ တက်ရောက်ကြပြီး မြန်မာနိုင်ငံဆိုင်ရာ တရုတ်ပြည်သူ့သမ္မတနိုင်ငံ သံအမတ်ကြီးနှင့်အတူ စစ်သံမှူး Senior Colonel Xiong Shaowei နှင့် တာဝန်ရှိသူများ တက်ရောက်ကြသည်။ထိုသို့တွေ့ဆုံရာတွင် မြန်မာနိုင်ငံနှင့် တရုတ်နိုင်ငံတို့သည် မိတ်ဆွေကောင်း၊ မိတ်ဆွေဟောင်း၊ မဟာဗျူဟာမိတ်ဖက်နိုင်ငံများဖြစ်ပြီး ညီရင်းအကိုစိတ်ဓာတ်ဖြင့် နှစ်နိုင်ငံ ဆက်ဆံရေးတိုးတက်ကောင်းမွန်အောင်ဆောင်ရွက်လျက်ရှိသည့် အခြေအနေများ၊ သြဂုတ်လ ၁ ရက်နေ့တွင် ကျရောက်မည့် တရုတ်ပြည်သူ့လွတ်မြောက်ရေးတပ်မတော်၏ (၉၃) နှစ်မြောက် တပ်မတော်ထူထောင်သည့်နေ့ အထိမ်းအမှတ်သဝဏ်လွှာကို နိုင်ငံအသီးသီးမှ နိုင်ငံခေါင်းဆောင်များ၊ တပ်မတော်အကြီးအကဲများက တရုတ်နိုင်ငံသို့ ပေးပို့ခဲ့ပြီး မြန်မာ့တပ်မတော် တပ်မတော်ကာကွယ်ရေးဦးစီးချုပ်က အစောဆုံးပေးပို့ခဲ့ သည့်အတွက် တရုတ်တပ်မတော်မှ ဝမ်းမြောက်ဂုဏ်ယူပြီး တပ်မတော်နှစ်ရပ်အကြား ထူးခြားသည့် နက်ရှိုင်းသော ဆက်ဆံရေးသမိုင်းကြောင်းရှိသည့် အခြေအနေများ၊ COVID-19 ရောဂါဖြစ်ပွားမှုကာလအတွင်း မြန်မာ့တပ်မတော်မှ တရုတ်နိုင်ငံသို့ ရောဂါကာကွယ်ရေးအထောက်အကူပြု ဆေးဝါးများ ပေးပို့လှူဒါန်းခဲ့သည့် အခြေအနေ များနှင့် တရုတ်ကွန်မြူနစ်ပါတီနှင့် တရုတ်ပြည်သူ့လွတ်မြောက်ရေးတပ်မတော်မှလည်း ဆေးဘက်ဆိုင်ရာကျွမ်းကျင်ပညာရှင်များစေလွှတ်၍ မြန်မာ့တပ်မတော်သို့ COVID-19 ရောဂါ ကာကွယ်ရေးအထောက်အကူပြုဆေးနှင့် ဆေးပစ္စည်းများ လှူဒါန်းကာ ရောဂါထိန်းချုပ်ကုသရေးဆိုင်ရာများနှင့် ပတ်သက်၍ အမြင်ချင်းဖလှယ်ဆွေးနွေးနိုင်ခဲ့ သည့် အခြေအနေများ၊ မြန်မာနိုင်ငံ၏ ပြည်တွင်းငြိမ်းချမ်းရေးအတွက် တပ်မတော်မှ ကြိုးပမ်းဆောင်ရွက်လျက်ရှိသည့်အခြေအနေများနှင့် တရုတ်နိုင်ငံအနေဖြင့် တပ်မတော်၏ငြိမ်းချမ်းရေးကြိုးပမ်းဆောင်ရွက်မှုများအပေါ် နားလည်ထောက်ခံပြီး မြန်မာနိုင်ငံမြောက်ပိုင်းဒေသ တည်ငြိမ်အေးချမ်းရေးအတွက် လက်တွေ့ကျကျနီးကပ်စွာ ပူးပေါင်းဆောင်ရွက်သွားမည့်အခြေအနေများ၊ နယ်စပ်ဒေသလုံခြုံရေး၊ တည်ငြိမ်အေးချမ်း ရေးနှင့် မူးယစ်ဆေးဝါး နှိမ်နင်းရေးတို့တွင် တပ်မတော်နှစ်ရပ်အကြား သတင်းအချက် အလက်နှင့် နည်းပညာများဖလှယ်ကာ အတူတကွပူးပေါင်းလက်တွဲဆောင်ရွက်သွားရန် လိုသည့်အခြေအနေများ၊ တပ်မတော်နှစ်ရပ်အကြား မီဒီယာပိုင်းဆိုင်ရာလုပ်ငန်းများတွင် ပူးပေါင်းဆောင်ရွက်နိုင်မည့် အခြေအနေများ၊ တပ်မတော်အနေဖြင့် အိမ်နီးချင်းနိုင်ငံများ၊ တပ်မတော်များနှင့် မိတ်ဝတ်မပျက် ဆက်ဆံရေး၊ ငြိမ်းချမ်းစွာ အတူယှဉ်တွဲနေထိုင်ရေး မူကြီး(၅)ရပ်အတိုင်း ဆောင်ရွက်လျက်ရှိပြီး မြန်မာနိုင်ငံ၏နိုင်ငံခြားရေးမူဝါဒများအတိုင်း အလေးထားလိုက်နာ ဆောင်ရွက်လျက်ရှိသည့် အခြေအနေများ၊ အာရှဒေသ၊ အာဆီယံ ဒေသအတွင်း စစ်ပွဲနှင့် ပဋိပက္ခကို ဦးတည်သည့် မည်သည့် ဖြစ်စဉ်ဖြစ်ရပ်များကိုမဆို မလိုလားဘဲ ငြိမ်းချမ်းစွာဖြေရှင်းဆောင်ရွက်ပြီး ဒေသတွင်းတည်ငြိမ် အေးချမ်းရေးအတွက် အတူတကွ လက်တွဲဆောင်ရွက်သွားရန်လိုသည့် အခြေအနေများ၊ မြဝတီဘက်တွင် ဆောင်ရွက်လျက်ရှိသည့် ရွှေကုက္ကိုလ် မြို့သစ်စီမံကိန်းသည် တရုတ်နိုင်ငံက ဆောင်ရွက်နေ သည့် OBOR စီမံကိန်းများနှင့် လုံး၀ သက်ဆိုင်ခြင်းမရှိဘဲ ကုမ္ပဏီတစ်ခုမှ လုပ်ဆောင်ခြင်း ဖြစ်ပြီး တရားဥပဒေနှင့်အညီ၊ စည်းကမ်းနှင့်အညီ ဆောင်ရွက်လျက်ရှိသည့် အခြေအနေ များနှင့် နှစ်နိုင်ငံနှင့် နှစ်နိုင်ငံ တပ်မတော်နှစ်ရပ်အကြား ချစ်ကြည်ရင်းနှီးမှုတိုးမြှင့်ရေး ဆိုင်ရာကိစ္စရပ်များအား ခင်မင်ရင်းနှီးစွာ အမြင်ချင်းဖလှယ်ဆွေးနွေးခဲ့ကြကြောင်း သတင်း ရရှိသည်။	ခေါင်းကြီးပိုင်းသတင်း	https://www.myawady.net.…lt/files/mya.JPG	Thu, 07/16/2020 - 20:35	mwd_webportal
https://www.myawady.net.mm/node/35	အရေးတကြီးထိန်းသိမ်းဖို့ လိုလာတဲ့ ကမ္ဘာကြီးရဲ့အဆုတ်များ	အရေးတကြီးထိန်းသိမ်းဖို့ လိုလာတဲ့ ကမ္ဘာကြီးရဲ့အဆုတ်များ။ယမန်နေ့မှအဆက် အထက်မှာပြောခဲ့သလို ပြုန်းတီးသွားတဲ့မိုးသစ်တောတွေကို ပြန်စိုက်နိုင်တယ်ဆိုပေမယ့်လည်း ပြန်မရနိုင်တာက နဂိုရှိခဲ့တဲ့အပင်မျိုးစိတ်တွေ ဖြစ်ပါတယ်။ တချို့အပင်မျိုးစိတ်တွေရဲ့အစေ့ကတော့ မြေကြီးပေါ်မှာကျန်ခဲ့ကောင်း ကျန်ခဲ့နိုင်ပေမယ့် ပျက်စီးသွားတဲ့ပတ်ဝန်းကျင်မှာ တစ်ဖန်ပြန်လည်ရှင်သန်လာတဲ့ အပင်ကတော့ အရင်ကလို မျိုးရိုးဗီဇတွေနဲ့ရှင်သန်မှာ မဟုတ်တာတော့အမှန်ပါပဲ။ မိုးသစ်တောတွေက လူသားတွေကိုအကျိုးပြုနေတဲ့ နောက်ထပ်အချက်တစ်ချက်ကတော့ ဒီသစ်တောတွေဟာ ရေသံသရာလည်ရာမှာ အဓိကအခန်းကဏ္ဍကနေ ပါဝင်နေတာပဲ ဖြစ်ပါတယ်။ ရေသံသရာလည်တယ် ဆိုတာကတော့ ယေဘုယျအားဖြင့်ပြောရရင် အပင်တွေဟာ သူတို့ရဲ့အရွက်တွေကနေတစ်ဆင့် ရေကိုထုတ်ပေးပါတယ်။ ထွက်လာတဲ့ရေဟာ နေရောင်ခြည်ကြောင့် ရေခိုးရေငွေ့အဖြစ် အပေါ်ကိုတက်သွားပါတယ်။ ပြီးတဲ့အခါမှာ မိုးအဖြစ် ပြန်လည်ရွာသွန်းပါတယ်။ ဒီလိုရေသံသရာ လည်မှုမရှိရင် အဆိုးဆုံးဖြစ်လာနိုင်တာကတော့ မိုးခေါင်ရေရှားမှုပဲ ဖြစ်ပါတယ်။ တကယ်လို့သာ မိုးသစ်တောတွေ ပျက်စီးပြုန်းတီးမယ်ဆိုရင် ကမ္ဘာပေါ်မှာရှိတဲ့ စိုက်ပျိုးရေးဧရိယာတွေဟာ ရေခန်းခြောက်မှုနဲ့ သေချာပေါက် ကြုံတွေ့ရမှာပါ။ ဒီလိုဆိုရင် သီးနှံတွေလည်း ဖြစ်ထွန်းအောင်မြင်မှု မရှိတော့ဘဲ အစာရေစာရှားပါး ပြတ်လပ်လာနိုင်ပါတယ်။။အဲဒီလိုရှားပါးမှုကို တလွဲဆံပင်ကောင်းပြီး ဖြေရှင်းပုံက သီးပင်စားပင်တွေကို ဓာတုဆေးရည်တွေသုံးပြီး ကြီးထွားရှင်သန်အောင် လုပ်လာကြပါတယ်။ အဲဒါရဲ့အကျိုးဆက်ကတော့ လူသားတွေဟာ ရောဂါဘယထူပြောပြီး အသက်တို လာပါတော့တယ်။ ဒါ့အပြင် သစ်ပင်သစ်တောတွေဆိုတာ ရေလွှမ်းမိုးမှု၊ ရေကြီးရေလျှံမှု၊ မြေပြိုကျမှု စတဲ့ သဘာဝဘေးအန္တရာယ်တွေကို ကာကွယ်တားဆီးပေးနိုင်တဲ့ သဘာဝအတားအဆီးတွေ ဖြစ်ပါတယ်။ ဘာကြောင့်လဲဆိုရင် အလွန်တရာများပြားလှတဲ့မိုးရေတွေကို သစ်ပင်တွေက စုပ်ယူထိန်းသိမ်းပေးပါတယ်။ မြေကြီးတွေ ကိုလည်း သူတို့ရဲ့အမြစ်တွေနဲ့စပ်ယှက်ပြီး ထိန်းထားတဲ့အတွက် မြေပြိုကျမှုကို အလွယ်တကူ မဖြစ်စေပါဘူး။ လူသားတွေအပေါ် မိုးသစ်တောတွေအကျိုးပြုတဲ့ နောက်ဆုံးအချက်တစ်ချက်ကတော့ ကမ္ဘာပေါ်မှာအကြီးဆုံးသော မြေပြင်အထက်ရှိ ကာဗွန်ဒိုင်အောက်ဆိုက်သိုမှီးရာ နေရာအဖြစ် ဆောင်ရွက်ပေးခြင်း ဖြစ်ပါတယ်။ ကာဗွန်ဒိုင်အောက်ဆိုက်ဆိုတာ လူသားတွေရှူလို့မရတဲ့ လေဖြစ်ပါတယ်။ ဒီလေကို သစ်ပင်တွေကစုပ်ယူပြီး လူသားတွေအတွက် အောက်ဆီဂျင်ကို ပြန်ထုတ်ပေးတာပါ။ တစ်ဖက်ကကြည့်မယ်ဆိုရင် သစ်ပင်တွေဟာ လူသားတွေရဲ့အသက်ကို ကယ်ဆယ်ထားတဲ့ ကျေးဇူးရှင်လို့ တောင်မှ ပြောနိုင်ပါတယ်။ ဒါ့အပြင် ရာသီဥတုပြောင်းလဲမှုကို ထိန်းချုပ်ကာကွယ်ပေးတဲ့ အခန်းကဏ္ဍမှာ အဓိက ပါဝင်နေတာကလည်း မိုးသစ်တောတွေပဲ ဖြစ်ပါတယ်။ ပြီးခဲ့တဲ့နှစ်အနည်းငယ် အတွင်းမှာဆိုရင် အပူပိုင်းမိုးသစ်တောတွေ ဆုံးရှုံးမှုနှုန်းဟာ ရုတ်တရက်ဆိုသလို မြင့်တက်လာပါတယ်။ ဘရာဇီးလိုမျိုးနိုင်ငံတွေမှာဆိုရင် လူတွေက ကောက်ပဲသီးနှံတွေ စိုက်ပျိုးဖို့အတွက် မိုးသစ်တောဧရိယာတွေကို ထိပါးပြီး မြေရှင်းခြင်းတွေ လုပ်ပါတယ်။ ဒါပေမဲ့ သူတို့မသိတာက မိုးသစ်တောဧရိယာမှာရှိတဲ့ မြေကြီးတွေဟာ ကောက်ပဲသီးနှံတွေ စိုက်ပျိုးလို့ မဖြစ်ထွန်းနိုင်တဲ့မြေ ဖြစ်တယ်ဆိုတာပါပဲ။ ဒါ့အပြင် အဲဒီမြေတွေဟာ သြဇာဓာတ်တွေ အလွန်နည်းပါးတယ်ဆိုတာ ကိုလည်း လူတွေကမသိကြပါဘူး။။အဲဒီတော့ မိုးသစ်တောမြေပေါ်မှာရှိတဲ့ ကောက်ပဲသီးနှံတွေဟာ တစ်ရာသီလည်းမဖြစ်ထွန်း၊ နှစ်ရာသီလည်း မဖြစ်ထွန်းတဲ့ အခါမှာ လူတွေဟာ သူတို့ရဲ့ ကောက်ပဲသီးနှံတွေကို စိုက်ပျိုးဖို့အတွက် နောက်ထပ်နေရာအသစ်တစ်ခုကို ခုတ်ထွင်ရှင်းလင်း ပြန်ပါတယ်။ နေရာအသစ်ကို ခုတ်ထွင်ရှင်းလင်းရာမှာလည်း လူအပင်ပန်းသိပ်မခံဘဲ တောမီးရှို့လိုက်ပါတယ်။ ပြီးခဲ့တဲ့နှစ်တွေတုန်းက အင်ဒိုနီးရှားနိုင်ငံမှာ ဖြစ်တဲ့ ငြှိမ်းလို့မနိုင်တဲ့ တောမီးလောင်မှုဟာ ဆီအုန်းပင်တွေ စိုက်ပျိုးဖို့အတွက် တောမီးရှို့ရာကနေ စတင်တာပါ။ ဒီလိုနည်းနဲ့ မိုးသစ်တောတွေဟာ တစ်စထက်တစ်စ ပြုန်းတီးလာရပါတယ်။ ပြီးခဲ့တဲ့နှစ်မှာ မိုးသစ်တောတွေ ပြုန်းတီးမှုပမာဏဟာ စတုရန်းကီလိုမီတာ ၃၈၀၀၀ ရှိပါတယ်။ ဒီပမာဏဟာ ၆ စက္ကန့်တိုင်းမှာ သက်တမ်းရင့်သစ်ပင်တွေ ဘောလုံးကွင်းတစ်ကွင်းစာ ဆုံးရှုံးနေတာနဲ့ ညီမျှပါတယ်။ မိုးသစ်တောတွေ ပြုန်းတီးလာတာနဲ့အမျှ သဘာဝဂေဟစနစ်လည်း ပျက်စီးလာပြီး ရာသီဥတုတွေ ဖောက်လွဲဖောက်ပြန်ဖြစ်လာပါတယ်။ လူသားတွေမှာလည်း အနာရောဂါတွေ ထူပြောလာပါတယ်။ လူသားတွေမှာရောဂါဖြစ်ရတာဟာ ဗိုင်းရပ်ကြောင့် ဖြစ်ရတာလို့ဆို နိုင်ပေမယ့် အရင်းစစ်လိုက်ရင်တော့ လူသားတွေ နေရာချဲ့ထွင်မှုနဲ့ သစ်တောတွေ ပြုန်းတီးမှုကြောင့်ဖြစ်တာကို အထင်းသားတွေ့ရမှာပါ။ ယနေ့ကမ္ဘာပေါ်မှာဖြစ်ပွားနေတဲ့ ကပ်ရောဂါဟာဆိုရင်လည်း ဒီလိုနည်းကြောင့်ပါပဲ။ အဲဒီကမ္ဘာ့ကပ်ရောဂါဟာ လူတွေရဲ့အဆုတ်ကို ဒုက္ခပေးတဲ့ တစ်နည်းအားဖြင့် အဆုတ်ပျက်စီးစေပြီး အဲဒီကနေမှ သေဆုံးမှုဆီဦးတည်စေတဲ့ရောဂါ ဖြစ်ပါတယ်။ ဒါဆိုရင် လူသားတွေရဲ့အဆုတ်ဟာ ဘယ်လောက်အထိအရေးပါလဲဆိုတာ သိနိုင်မှာပါ။ အလားတူပါပဲ။ မိုးသစ်တောတွေဆိုတာကလည်း ကမ္ဘာကြီးအတွက်တော့ ကြီးမားတဲ့အဆုတ်ကြီးတွေပါပဲ။ ဒီလိုအဆုတ်ကြီးတွေ ရှင်သန်နေမှ လူသားတွေလည်း အသက်ရှူချောင်မှာ ဖြစ်သလို အသက်ရှည်အနာမဲ့စွာ နေထိုင်နိုင်မှာပါ။ အဆုတ်ကြီးတွေ ပျက်စီးသွားပြီဆိုရင် လူသားတွေလည်း နေရထိုင်ရခက်လာမယ်။ အနာရောဂါတွေ ထူပြောလာမယ်။ သစ်တောတွေနဲ့အတူ ဂေဟစနစ်တွေ ပျက်စီးသွားရင် လူသားတွေရဲ့ဘဝဟာလည်း အလွန်တိုတောင်းလာမှာ အမှန်ပါပဲ။ ဒါကြောင့် လူသားတွေ အသက်ရှည် ကျန်းမာစေဖို့အတွက် ကမ္ဘာ့အဆုတ်ကြီးတွေဖြစ်တဲ့ မိုးသစ်တောတွေကို ထိန်းသိမ်းဖို့ဆိုတာ အလွန်ကို အရေးကြီးတဲ့ အခြေအနေ ဖြစ်လာနေပြီပဲ ဖြစ်ပါတယ်။ဃနဏဖတ်ခဲ့သည်။	null	null	Fri, 07/17/2020 - 14:13	mwd_webportal
https://www.myawady.net.mm/node/36	အရေးတကြီး ထိန်းသိမ်းဖို့ လိုလာတဲ့ ကမ္ဘာကြီးရဲ့အဆုတ်များ	လူသားတွေ အသက်ရှင်သန်ဖို့အတွက် လိုအပ်တဲ့အရာတွေထဲမှာ အောက်ဆီဂျင်လို့ခေါ်တဲ့ လေကောင်းလေသန့်လည်း ပါဝင်ပါတယ်။အောက်ဆီဂျင်တွေကိုထုတ်ပေးနေတာကတော့ ကမ္ဘာ့သမုဒ္ဒရာကြီးတွေနဲ့ အပင်တွေပဲဖြစ်ပါတယ်။ အပင်တွေဟာ လူသားတွေစွန့်ထုတ်လိုက်တဲ့ ကာဗွန်ဒိုင်အောက်ဆိုက်တွေကိုရှူပြီး အောက်ဆီဂျင်ကိုပြန်ထုတ်ပေးတာပါ။ဒီအပင်တွေထဲမှာမှ အပူပိုင်းမိုးသစ်တောတွေဟာ ကမ္ဘာကြီးရဲ့ အဆုတ်များလို့တောင် တင်စားခေါ်ဝေါ်ရတဲ့အထိ အလွန်ကိုအရေးပါပါတယ်။။မိုးသစ်တောတွေပေါက်ရောက်တဲ့နေရာကတော့ အီကွေတာအနီးဝန်းကျင်မှာ ဖြစ်ပြီး အပူချိန်နဲ့ စိုထိုင်းဆမြင့်မားတဲ့ ဒေသတွေမှာ ဖြစ်ပါတယ်။အဲဒီတောအုပ်တွေရဲ့တချို့နေရာတွေမှာဆိုရင် နေပြောက်မထိုးနိုင်အောင်ကို သစ်ပင်တွေထူထပ်လှပါတယ်။ ဇီဝမျိုးစုံမျိုးကွဲတွေ ပျော်စံရာနေရာလည်း ဖြစ်ပါတယ်။။လက်ရှိအချိန်မှာ ကမ္ဘာပေါ်မှာရှိတဲ့ အပူပိုင်းမိုးသစ်တောစုစုပေါင်းဧရိယာက စတုရန်းမိုင် ၂ ဒသမ ၄ သန်းရှိပါတယ်။ အရင်တစ်ချိန်တုန်းက ဆိုရင်တော့ လက်ရှိပမာဏထက် သုံးဆပိုများတယ်လို့ သိရပါတယ်။လူသားတွေအပေါ်အပူပိုင်းမိုးသစ်တောတွေရဲ့ အကျိုးပြုမှုက မြောက်မြားလှပါတယ်။ အထူးသဖြင့်တော့ အထက်မှာ ဆိုခဲ့သလို လူသားတွေ အသက်ရှင်သန်ဖို့အတွက် အောက်ဆီဂျင်တွေ ထုတ်ပေးခြင်းပါပဲ။ကမ္ဘာ့အကြီးဆုံး မိုးသစ်တောဖြစ်တဲ့ အမေဇုန်မိုးသစ်တောဟာဆိုရင် ကမ္ဘာကြီးအတွက်လိုအပ်တဲ့ အောက်ဆီဂျင် ပမာဏစုစုပေါင်းရဲ့၂၀ ရာခိုင်နှုန်းကို ထုတ်ပေးနေပါတယ်။။တကယ်လို့များ အမေဇုန်မိုးသစ်တောကြီးသာ ပြုန်းသွားမယ်ဆိုရင် လူသားတွေအတွက် အောက်ဆီဂျင်ရရှိနိုင်မှုဟာ အလွန်ကိုပဲ ဒုက္ခရောက်သွားပါလိမ့်မယ်။မိုးသစ်တောတွေဟာ မိမိတို့လူသားတွေအတွက် အလွန်သန့်ရှင်းစင်ကြယ်တဲ့ အောက်ဆီဂျင်ကိုထုတ်လုပ်ပေးရာ နေရာကြီး ဖြစ်တာကြောင့် အဲဒီသစ်တောတွေကို လူသားတွေက ကာကွယ်ပေးဖို့အလွန် လိုအပ်ပါတယ်။။မြန်မာရာဇဝင်ထဲမှာ ဆေးဆရာကြီးဇီဝကဆိုတာ ရှိပါတယ်။ သူ့ဆရာက သူ့ကိုဆေးပညာတွေသင်ပေးပြီး တစ်နေ့မှာ တောထဲမှာရှိတဲ့ ဆေးဖက်မဝင်တဲ့ အပင်တွေကို ရှာလာဖို့ ခိုင်းလိုက်ပါတယ်။ ဒါပေမဲ့ ဇီဝကဟာ လက်ဗလာနဲ့ပဲပြန်လာပါတယ်။ သူ့ရဲ့အဖြေကတော့ ဆေးဖက်မဝင်တဲ့ အပင်တစ်ပင်မှ မရှိဘူးဆိုပြီး ဖြစ်ပါတယ်။။ဒီသာဓကကို ကြည့်ခြင်းအားဖြင့် အပင်မှန်သမျှဟာ ဆေးဖက်ဝင်တယ် ဆိုတာ သိနိုင်ပါတယ်။ ဒီလိုဆေးဖက်ဝင်တဲ့အပင် အများအပြားဟာ မိုးသစ်တောထဲမှာ ပေါက်ရောက်ပါတယ်။အထူးသဖြင့် အဲဒီသစ်တောတွေထဲမှာနေတဲ့ ဒေသခံတိုင်းရင်းသားတွေဆိုရင် သူတို့အတွက်လိုအပ်တဲ့ ဆေးဝါးကို အပင်တွေဆီကသာ ရယူတာပါ။ ဘယ်အပင်တွေကတော့ ဘာရောဂါအတွက် သုံးနိုင်တယ်ဆိုတာကို သူတို့တွေက ကောင်းကောင်းသိပါတယ်။။ယနေ့ခေတ် အနောက်တိုင်းဆေးပညာရှင်တွေ အနေနဲ့ သုတေသနမပြု နိုင်သေးတဲ့ ဆေးဖက်ဝင်အပင်တွေဟာ မိုးသစ်တောထဲမှာ အများအပြား ရှိနေပါသေးတယ်။ဒါကြောင့် မိုးသစ်တောတွေသာ ပျက်စီးသွားပြီဆိုရင် လူသားတွေမှာ ဖြစ်လာတဲ့ရောဂါတွေကို ကုသဖို့အတွက် ဆေးဝါးအရင်းအမြစ်တွေလည်း ပျောက်ဆုံးသွားနိုင်သလို ဆေးဝါးအသိပညာတွေလည်း ပျောက်ဆုံးသွားနိုင်ပါတယ်။မိုးသစ်တောတွေမှာ ဆေးဖက်ဝင်အပင်တွေသာ ပေါများတာမဟုတ်ပါဘူး။ ဇီဝမျိုးစုံမျိုးကွဲတွေ အလွန်ပေါများရာ နေရာလည်း ဖြစ်ပါတယ်။။အမေဇုန်မိုးသစ်တောဆိုရင် ကမ္ဘာပေါ်မှာရှိတဲ့ လူသိပြီးသားမျိုးစိတ် ၁၀ ရာခိုင်နှုန်း ရှင်သန်ကျက်စားရာနေရာ ဖြစ်ပါတယ်။ သဘာဝထိန်းသိမ်းရေး အဖွဲ့ရဲ့ ထုတ်ပြန်ချက်အရဆိုရင် အမေဇုန်မိုးသစ်တောရဲ့စတုရန်းမိုင်၄ မိုင်(ဧက ၂၅၆၀) အတွင်းမှာ ငှက်မျိုးစိတ်ပေါင်း ၄၀၀ နဲ့ လိပ်ပြာမျိုးစိတ်ပေါင်း ၁၅၀ အထိရှိတယ်လို့ သိရပါတယ်။။ဒါ့အပြင် လူသားတွေမသိရှိသေးတဲ့ မျိုးစိတ်တွေလည်း အများအပြားရှိနေပါသေးတယ်။ သိပ္ပံပညာရှင်တွေဟာ အပူပိုင်းမိုးသစ်တော တွေထဲမှာ နေထိုင်ကျက်စားတဲ့ တိရစ္ဆာန်မျိုးစိတ်တွေကို လေ့လာသုတေသနပြုပါတယ်။ သုတေသနပြုတဲ့ နေရာကတော့ တောင်အမေရိက ကိုးနိုင်ငံမှာပါ။။သုတေသနလုပ်တဲ့ တစ်နှစ်အတွင်းမှာပဲ အဲဒီနိုင်ငံတွေရဲ့ အမေဇုန်မိုးသစ်တောထဲမှာ တိရစ္ဆာန်မျိုးစိတ်အသစ် ၃၈၁ မျိုးကိုတွေ့ရှိတယ်လို့ ဆိုပါတယ်။အဲဒီအထဲမှာ ငါးမျိုးစိတ်အသစ် ၉၃ မျိုး၊ ကုန်းနေရေနေသတ္တဝါ ၃၂ မျိုး၊ နို့တိုက်သတ္တဝါအမျိုး ၂၀ နဲ့ တွားသွားသတ္တဝါ ၁၉ မျိုးတို့လည်း ပါဝင်ပါတယ်။။လူသားတွေဟာ ကိုယ့်သတ်မှတ်နေရာမှာ ကိုယ်နေပြီး တိရစ္ဆာန်တွေကိုလည်း သူတို့ရှင်သန်ဖို့အတွက် နေရာပေးသင့်ပါတယ်။ ဒါမှသာ အမျိုးမျိုးသော သက်ရှိတွေဟာ ကမ္ဘာပေါ်မှာ အတူယှဉ်တွဲ နေထိုင်နိုင်မှာပါ။အဲဒီလိုမှမဟုတ်ဘဲ လူသားတွေက ကိုယ့်အတ္တအတွက် တိရစ္ဆာန်တွေရဲ့ နေရာတွေကို လုယူမယ်ဆိုရင်တော့ တိရစ္ဆာန်တွေဆီကနေ လူသားတွေဆီကို ရောဂါပိုးတွေကူးစက်မှုကြောင့် ယနေ့ကမ္ဘာပေါ်မှာ ဘယ်တုန်းကမှ မကြားဘူးတဲ့ရောဂါတွေ ထပ်ဖြစ်လာဦးမှာ မလွဲဧကန်ပါပဲ။။နောက်တစ်ခုက မိုးသစ်တောတွေထဲမှာ အပင်မျိုးစိတ်တွေ အများအပြားရှင်သန်ကြပါတယ်။ ကမ္ဘာ့သဘာဝပတ်ဝန်းကျင် ရန်ပုံငွေအဖွဲ့ရဲ့ ထုတ်ပြန်ချက်အရဆိုရင် အမေဇုန်မိုးသစ်တောကြီးရဲ့ မြေတစ်ဟက်တာမှာ အပင်မျိုးစိတ်ပေါင်း ၄၀ ကနေ ၁၀၀ အထိရှိတယ်လို့ သိရပါတယ်။။အပင်မျိုးစိတ်စုစုပေါင်း ၈၀၀၀၀ ကျော်ဟာ အမေဇုန်မိုးသစ်တောထဲမှာ ရှင်သန်ပေါက်ရောက်နေကြတာပါ။ ဒီအပင်တွေဟာ မျိုးရင်းတိရစ္ဆာန်တွေနဲ့ ဒေသခံတိုင်းရင်းသားတွေအတွက် အသက်ရှင်သန်ဖို့ မရှိမဖြစ်အရေးပါတဲ့ အပင်တွေဖြစ်ပါတယ်။တစ်ဆက်တစ်စပ်တည်းပြောရရင် မိုးသစ်တောတွေထဲမှာ အမည်မတပ်နိုင်သေးတဲ့ အပင်မျိုးစိတ်အများအပြား ရှိနေပါသေးတယ်။ ဒီအပင်မျိုးစိတ်တွေဟာ အလွန်အသုံးဝင်တဲ့ ဆေးဖက်ဝင်အပင်တွေသာ ဖြစ်ခဲ့ရင် မိုးသစ်တောတွေကို ပြုန်းတီးအောင်လုပ်ခြင်းဟာ လူသားတွေကို သတ်လိုက်သလိုဖြစ်သွားမှာ အမှန်ပါပဲ။။သစ်တောတွေပြုန်းတီးသွားပြီဆိုရင်သစ်ပင်တွေပြန်စိုက်လို့ရတာ မှန်ပါတယ်။ ပြုန်းတီးသွားတဲ့ မိုးသစ်တောတွေ ဟာလည်း ပြန်လည်ရှင်သန်နိုင်ပါတယ်။ ပူနွေးတဲ့ရာသီဥတုမှာဆိုရင် သစ်ပင်တွေဟာ အလွန်ကိုပဲ ကြီးထွားမြန်ပါတယ်။ဒါပေမဲ့လည်း အရင်လိုမိုးသစ်တောကြီး တစ်ခုအဖြစ်ကို ပြန်ရဖို့အတွက် အချိန်များစွာပေးဆပ်ရဦးမှာပါ။ အသစ်ဖြစ်ပေါ်လာတဲ့ မိုးသစ်တောဟာ ပထမမိုးသစ်တောနဲ့ အတူတူဖြစ်နိုင်မှာ မဟုတ်သလို ဘယ်လိုမှလည်း နှိုင်းယှဉ်နိုင်မှာ မဟုတ်ပါဘူး။။အပူပိုင်းသုတေသန အဖွဲ့တစ်ဖွဲ့က ပနားမားတူးမြောင်း တစ်လျှောက်လုပ်တဲ့ သုတေသနအရဆိုရင် မိုးသစ်တောအသစ် ပြန်ပေါက်တာဟာ ၃၂ နှစ်ကြာသည့်တိုင်အောင် အရင်တုန်းကရှိခဲ့တဲ့ ဇီဝမျိုးစုံမျိုးကွဲတွေတော့ အရင်အတိုင်း မရှိတော့ဘူးလို့ သိရပါတယ်။။ထက်မြက်	null	null	Fri, 07/17/2020 - 15:24	mwd_webportal
https://www.myawady.net.mm/node/37	အသက်ငယ်ရွယ်သော်လည်း သက်တော်စောင့် တာဝန်ကို ကျေပွန်စွာ ထမ်းဆောင်ခဲ့သည့် အာဇာနည်ရဲဘော် ကိုထွေး	အာဇာနည် ခေါင်းဆောင်ကြီးများ ကျဆုံးခဲ့သည့်နေ့ရက်သို့ ရောက်ရှိရန်ရက်ပိုင်းမျှသာလိုတော့သည်။ (၇၃)နှစ်ပြည့် အာဇာနည်နေ့ကျင်းပရန် ပြင်ဆင်မှုများ ကို သက်ဆိုင်ရာအဖွဲ့အစည်းများကလည်း ဆောင်ရွက်နေကြပြီး အသက်ငယ်ရွယ်သော်လည်း သက်တော်စောင့်တာဝန်အား ကျေပွန်စွာ ထမ်းဆောင်ခဲ့သည့် အာဇာနည် ရဲဘော်ကိုထွေး အကြောင်းကိုရေးသား ဂုဏ်ပြုရန်ရဲဘော်ကိုထွေး၏ တူဖြစ်သူ ဦးအောင်ကိုကိုနှင့် သွားရောက် တွေ့ဆုံဖြစ်ခဲ့သည်။။အဘကဒုတိယ ဗိုလ်မှူးကြီး(ငြိမ်း) အောင်ကိုကိုဖြစ်ပါတယ်။တပ်မတော် (ရေ)မှာတာဝန်ထမ်း ဆောင်ခဲ့ တာပါ။ ရဲဘော်ကိုထွေးမှာ အစ်ကိုသုံးယောက်နဲ့ အစ်မနှစ်ယောက်ရှိပါတယ်။ သူကတော့ အထွေးဆုံးပါ။ရဲဘော်ကို ထွေးက ငယ်ငယ် ကတည်းက စကားပြောရင် သူ့ကိုယ်သူ ကိုကိုဆိုပြီးပြောတဲ့အတွက် တစ်သက်လုံး အိမ်မှာခေါ်ခဲ့ကြတာ ကိုကိုပါ။ ရဲဘော် ကိုထွေးက ၁၉၄၇ ခုနှစ် ဇူလိုင် ၁၉ ရက်မှာကျဆုံးခဲ့တယ်။ ကျွန်တော် ကတော့ သူမကျ ဆုံးခင် ခြောက်ရက်အလို ဇူလိုင် ၁၃ ရက်မှာ မွေးပါတယ်။ ရဲဘော်ကိုထွေးဆုံးသွားတော့ကျွန်တော့်အဘိုးက သူ့သားဆုံးသွားတဲ့အတွက် ကျွန်တော်က သူ့ကိုယ်စားရောက် လာတာဆိုပြီးတော့အောင်ကိုကိုလို့ ခေါ်တယ်။ အောင်ဆိုတာကတော့ တနင်္ဂနွေ သားဖြစ်တဲ့အတွက် ပေးတာပါ။ ကိုကိုဆို တာက တော့ရဲဘော် ကိုထွေးရဲ့ အိမ်မှာ ခေါ်တဲ့နာမည်နဲ့ ပေါင်းပြီးအောင်ကိုကို ဆိုပြီးပေးခဲ့တာပါ။ရဲဘော်ကိုထွေးက အာဇာနည်ကိုးဦးထဲမှာထူးခြားတယ်လို့ ပြောလို့ရတယ်။ဘာဖြစ်လို့လဲဆိုတော့ သူက အသက်အားဖြင့် လည်းငယ်တယ်။ ပညာအားဖြင့်လည်း နည်းပါးပါတယ်။ ကိုး တန်းမှာ ပညာသင်ရင်း သက်တော် စောင့် ဖြစ်သွားတာ။သူတို့ခေတ်က တိုက်ပွဲတွေ ဖြစ်နေတော့ ပညာဆိုတာလည်း သေသေ ချာချာမသင်ရဘူး။အတွေ့အကြုံအားဖြင့်လည်းနည်းပါးပါတယ်။ပြောမယ် ဆိုရင် အတွေ့အကြုံဘာမှ မရှိသေးပါဘူး။ မန္တလေးဗဟို အမျိုးသားအထက်တန်း ကျောင်းမှာတက်ပြီး ပြည်သူ့ ရဲဘော်အဖွဲ့မှာ ဝင်ရောက်လှုပ်ရှားတဲ့ အတွေ့အကြုံပဲ ရှိတာ။ ဗိုလ်ချုပ်က ဆရာကြီး ဦးရာဇတ်ကို ၁၉၄၇ခုနှစ် ဖေဖော်ဝါရီ ၂၆ရက်မှာ ပညာရေးနှင့်အမျိုးသား စီမံကိန်း ဝန်ကြီးခန့်လိုက်တော့မတ်လလောက်က စပြီး ရန်ကုန်မှာ ကိုထွေးတို့က အလုပ်စလုပ်တာ ဖြစ်တဲ့အ တွက်သက်တော်စောင့်လုပ်တဲ့ သက်တမ်းကလေးလလောက်ပဲရှိတယ်။ အာဇာနည်ရှစ်ဦးကအစည်းအဝေး ခန်းထဲမှာ သေနတ်နဲ့ ဝင်ပစ်လို့ ကျဆုံးသွားတာ။ ကိုထွေးက အစည်းအဝေးခန်းရဲ့ မလှမ်းမကမ်း မျက်စောင်းထိုးမှာရှိတဲ့ဆရာကြီး ဦးရာဇတ်အခန်းထဲမှာ ရှိနေတာ။သူသာ အခန်းထဲမှာ နေနေရင်လွတ်တယ်။ ဒါပေမဲ့ သူကဗိုလ်ချုပ်နဲ့ဆရာကြီး အပေါ်မှာ ရိုသေလေးစားတယ်။ အဲဒီစိတ်တွေနဲ့ သူက လုပ်ကြံတဲ့သူတွေကိုသူ့လက်ထဲမှာ ရှိတဲ့ ခြောက်လုံးပြူးနဲ့ပစ်ခတ်ဖို့ ကြိုးစားတဲ့ အတွက် ကျဆုံးခဲ့ရတာ။ ဘာလို့လဲဆိုတော့ လူသတ်သမားတွေ ထွက်သွားတဲ့ အချိန်မှာ သတင်းထောက် မောင်သန်းကို တွေ့တယ်။မလှုပ်နဲ့ ဝပ်နေလို့ အော်တဲ့အချိန်မှာ မောင်သန်းကဝပ်နေတယ်။မောင်သန်းကို မသတ်သွားဘူး။ ဒါတွေကို ကြည့်ခြင်းအား ဖြင့် ကိုထွေးက တိုင်းပြည်အပေါ်မှာ ထားရှိ တဲ့စိတ်နဲ့ဗိုလ်ချုပ်နဲ့ ဆရာကြီး ဦးရာဇတ်အပေါ်မှာသစ္စာရှိပြီးရိုသေတဲ့ စိတ်တွေ ကြောင့် အသက်ငယ်ပေမယ့် အာဇာနည် တစ်ယောက်ဖြစ်ခဲ့တာပါ။။ရဲဘော်ကိုထွေးကို လယ်ယာစိုက်ပျိုးရေး ဝန်ထောက် ဦးကိုကိုလေး၊ ဒေါ်မင်းရီ တို့က မွေးဖွားခဲ့ပြီး မန္တလေးမြို့ တောင်ပြင် သိပ္ပံရပ်မှာ နေတာပါ။ငယ်ငယ်လေးက တည်းက သတ္တိရှိတယ်၊ သနားတတ်တယ်၊ ဆက်ဆံရေး ကောင်းတယ်၊မွေးမြူရေး ဝါသနာပါတယ်၊ မဟုတ်မခံစိတ်ဓာတ်ရှိတယ်။အဖေကလည်းသန်မာတယ်။မန္တလေးနဲ့ ရန်ကုန်ကို စက်ဘီးနဲ့ ခရီးသွား တယ်။အမေကကျောင်းဆရာမဖြစ်ပြီး ယဉ်ကျေးတယ်။ စကားပြော ကောင်းတယ်။ မိဘနှစ်ပါးစလုံးရဲ့စိတ်နေ စိတ်ထားနဲ့ သွေးကရဲဘော်ကိုထွေးမှာ အပြည့်ရှိတယ်။အစ်ကို သုံးယောက်က လက်ဝှေ့အပျော်တမ်း ထိုးတယ်။ သူကတော့ ရေကူးတာဝါသနာပါတယ်။ ၁၉၄၅ ခုနှစ်မှာ မင်းကွန်း ဘက်ကို ရှောင်ပြေးခဲ့ရတယ်။ မင်းကွန်းမှာ ဧရာဝတီမြစ်နဲ့နီးတဲ့အတွက် ရေပိုပြီး ကူးဖြစ်တယ်။ ဘယ်လောက်ထိ ကူးနိုင်လဲဆိုရင် ဧရာဝတီ မြစ်ကိုတောင် ဖြတ်ကူးနိုင်ခဲ့တယ်။ အဲဒီမှာ သူက ဘဲလေးတွေမွေးတယ်။ လေယာဉ်နဲ့ ဗုံးလာကြဲရင်လည်း သူများတွေလို ဝင်မပုန်းဘူး။ သူမွေးထားတဲ့ ဘဲလေးတွေကို သေချာ သိမ်းတယ်။ ပြီးရင် ဗုံးလာကြဲတဲ့ လေယာဉ်တွေကိုမန်ကျည်းပင်ပေါ်တက်ပြီး လိုက် ကြည့်တယ်။ နောက် အင်္ဂလိပ်က ပြန်ဝင် လာတော့ သူတို့မိသားစုတွေ မန္တလေးမှာ ပြန်နေကြတယ်။ရဲဘော်ကိုထွေးက ဘယ်လောက်ထိမျိုးချစ်စိတ်ရှိ လဲဆိုရင် အင်္ဂလိပ်ကိုမြင်တိုင်းကျွန်ပြုခဲ့တယ်ဆိုပြီးခဲနဲ့ထုဖို့ လုပ်ခဲ့တဲ့အတွက်ဆရာကြီး ဦးရာဇတ်ဆီကိုသူ့မိဘ တွေက အပ်ခဲ့ရ တယ်။ ကလေးရဲ့ မျိုးချစ်စိတ်က မျက်ကန်း မျိုးချစ်တဲ့စိတ်ဝင်သွားမှာစိုးတဲ့အတွက် ဆရာကြီး သွန်သင်ပေးပါဆိုပြီး အပ်ခဲ့တာပါ။ ရဲဘော်ကိုထွေးက ဆရာကြီး ဦးရာဇတ် ကျောင်းမှာဖွင့်တဲ့မန္တလေးမြို့ အပျော်တမ်း ရဲတပ်ဖွဲ့သင်တန်းတက်တယ်။ပြည်သူ့ ရဲဘော်တပ်ဖွဲ့ထဲကို ဝင်ခဲ့တယ်။၁၉၄၇ ခုနှစ် ဖေဖော် ဝါရီလမှာ ဆရာကြီးဦးရာဇတ်ကို ပညာရေးနှင့် အမျိုးသား စီမံကိန်းဝန်ကြီး ခန့်လိုက်တော့ ရဲဘော် ကိုထွေးကို သက်တော်စောင့်လုပ်ဖို့ဆရာကြီးက ပြောခဲ့ တယ်။ သူ့ရဲ့ မိဘတွေကိုလည်း ဆရာကြီး က ခွင့်တောင်းခဲ့ တယ်။ ကိုထွေးရဲ့ အဖေက ဘာပြောလိုက်လဲဆိုရင် ဆရာကြီး သေသေရှင်ရှင် ဆရာကြီးနဲ့အတူ ထည့်ပေး လိုက်ပါ မယ်လို့ပြောခဲ့တယ်။ ကိုထွေးက သက်တော်စောင့်တာဝန်ထမ်းဆောင်တဲ့အချိန်မှာ လည်း ပြည်သူ့ရဲဘော် ဝတ်စုံကိုပဲ ဝတ်တယ်။ တကယ်တော့ သူက ရဲအုပ်အဆင့်နဲ့ သက်တော်စောင့် တာဝန် ထမ်းဆောင် ရတာ။ ရဲဝတ်စုံ မထုတ်ရသေးဘူး။ကွယ်လွန်တဲ့ အချိန်ထိ ပြည်သူ့ရဲဘော် ဝတ်စုံကိုပဲဝတ် ထားတဲ့အတွက် ပြည်သူတွေက ရဲဘော် ကိုထွေးလို့ပဲ သိကြတယ်။။ကိုထွေးကျဆုံးသွားတော့ နိုင်ငံတော်က ကိုထွေးအတွက် ထောက်ပံ့ကြေးငါးထောင် ပေးတယ်။လစဉ်တစ်လကိုသုံးရာထောက်ပံ့တယ်။ ဘိုကလေးဈေးမှာ ဆိုင်ခန်းတစ်ခန်းပေးတယ်။သူ့ရဲ့မိဘတွေက မန္တလေးမှာနေရာက သူ့သား ဆုံးသွားတဲ့ ရန်ကုန်မှာ နေမယ်ဆိုပြီးတော့ ထောက်ပံ့ ကြေးငါးထောင်ကိုသာ ယူခဲ့တယ်။ ကျန်တဲ့ ထောက်ပံ့မှု တွေကို နိုင်ငံတော်တည်ဆောက်ရေးနဲ့ ဖွံ့ဖြိုးတိုးတက်ရေးတွေမှာ အသုံးပြုဖို့ ပြန်လည်လှူဒါန်းခဲ့ ပါတယ်။ ထောက်ပံ့ ကြေးငါးထောင်နဲ့ သူ့ရဲ့ မိဘတွေက အလုံ စက်တွင်းလမ်း အမှတ်(၇ဝ)အကွက်မှာ ပေ(၂ဝ x ၄ဝ)ခြံကွက်လေး ဝယ်တယ်။ ပျဉ်ထောင်သွပ်မိုးနှစ်ထပ်အိမ်လေးနဲ့ ဘဝနေဝင်ချိန်အထိနေထိုင်ခဲ့ကြတယ်။။ဒီနှစ်တော့ အာဇာနည်နေ့ အခမ်းအနား မတက်ရတော့ဘူးလို့ထင်ထားပြီးစိတ်မကောင်းဖြစ်နေတာ။ အခုတော့ မိသားစု တစ်စုကို လေးယောက်တက်ခွင့် ရှိတယ်ဆိုပြီး သိရတယ်။ ဘာပဲဖြစ်ဖြစ် အခမ်းအနား တက်ရတယ် ဆိုတာနဲ့တင်ပျော်နေမိပါ တယ်။ နောက်ပိုင်းကျတော့ မိသားစုတစ်စု ကိုလေးယောက်တက်ခွင့်ပြုလိုက်တယ်။ အရင်နှစ်တွေ ကလို ဧည့်ခန်းမမှာ နားနေခွင့် မရှိဘူး။ ကားပေါ်မှာပဲနေရမယ်၊ အလှည့်ကျ ဂါရဝပြုရမယ်ဆိုပြီး သိခဲ့ရပါတယ်။ ဒါက လည်း COVID-19 ရောဂါ အခြေအနေကြောင့်ဆောင်ရွက်တာဖြစ်တဲ့အတွက်ဆီလျော် မှု ရှိပါတယ်။ အဘတို့ငယ်စဉ်က ဇူလိုင် ၁၉ ရက်ရောက်ပြီဆိုရင် ညီအစ်ကို တွေ နှစ်ယောက်တစ်တွဲ ပန်းခွေကို ထမ်းပြီးအာဇာနည်ဗိမာန်ကိုချီတက်ခဲ့ကြတယ်။အရင်က အစမ်းလေ့ကျင့်တာတွေရှိတယ်။အဘစစ်တက္က သိုလ် က ဆင်းပြီးတော့ဒုဗိုလ်ဘဝနဲ့ အခမ်းအနား တက်ခဲ့ရတယ်။ ဗိုလ်ဘဝနဲ့အခမ်းအနား တက်ခဲ့ တယ်။ အခမ်းအနား သွားခါနီးမှ စီးမယ့်ကားက ပျက်နေတဲ့အတွက် စိတ်မောလူမောနဲ့ အာဇာနည်နေ့ အခမ်း အနားတက်ခဲ့ရတာ တွေကတော့ အမှတ်ရစရာ လေးတွေလည်း ရှိပါတယ်။။အသက်အားဖြင့်ငယ်ရွယ်သေးသော်လည်း အာဇာနည် ခေါင်းဆောင်ကြီးများအားလုပ်ကြံမည့် သူများကိုတိုင်းပြည် နှင့် လူမျိုးအတွက်အသက်ပေးကာတားဆီး ကာကွယ်ခဲ့သည့်ရဲဘော်ကိုထွေး ကျဆုံးခဲ့သည်မှာ ယခုဆိုလျှင် နှစ်ပေါင်း (၇၃) နှစ် တိုင်ခဲ့ပြီဖြစ်သည်။	null	null	Sun, 07/19/2020 - 12:19	mwd_webportal
https://www.myawady.net.mm/node/43	ပြည့် အင်အားသည် ပြည်တွင်းမှာသာ ရှိသည်	အယ်ဒီတာ့အာဘော် (၂ဝ၂ဝ ပြည့်နှစ်၊ ဇူလိုင် ၂၈ ရက်)။လူတစ်ယောက်တွင် လိုအပ်သော အရည်အချင်းမှာ ဗလငါးတန်ဖြစ်သည်။ ထိုဗလငါးတန်မှာ ကာယဗလ၊ ဉာဏဗလ၊ စာရိတ္တဗလ၊ မိတ္တဗလနှင့်ဘောဂဗလတို့ဖြစ်သည်။ ခွန်အားကြီးမားခြင်း၊ ဉာဏ်ပညာကြီးမား ခြင်း၊ အကျင့်စာရိတ္တကောင်းမွန်ခြင်း၊ မိတ်ကောင်းဆွေကောင်းရှိခြင်း၊ စည်းစိမ်ဥစ္စာချမ်းသာခြင်းတို့ရှိမှသာ လူ့ဘဝတွင် လူရိုသေ ရှင်ရိုသေ မည်ဖြစ်သည်။ မြန်မာနိုင်ငံတွင် ကာကွယ်ရေး အင်အားတောင့်တင်းခြင်း၊ ပညာ အရည် အချင်းနှင့်ပြည့်စုံသူများပြားခြင်း၊ ကိုယ်ကျင့်သီလ ကောင်းမွန်သူပေါများခြင်း၊ မြန်မာ့အရေးကိုမှန်ကန်စွာ ရပ်တည် မည့် မိတ်ဆွေကောင်း နိုင်ငံများရှိခြင်းနှင့် နိုင်ငံတော်၏ စီးပွားရေးခိုင်မာတောင့်တင်းခြင်းတို့ဖြင့် ပြည့်စုံနေမည် ဆိုလျှင် ကမ္ဘာမှာမြန်မာဟေ့လို့ ကြွေးကြော်နိုင်သည့်အပြင် မြန်မာကိုကမ္ဘာက လေးစားလာပါမည်။ ယနေ့ကမ္ဘာတွင် စစ်အင်အားကြီးထွားမှု၊ နည်းပညာတိုးတက်ကောင်းမွန်မှု၊ စီးပွားရေး အင်အားတောင့်တင်း မှုတို့က အရေးပါ အရာရောက်ဆဲဖြစ်သည်။ ယင်းအချက်များကို ပိုင်ဆိုင်သော နိုင်ငံများက ဒီမိုကရေစီအရေး၊ လူသားတို့၏ အခွင့်အရေး၊ လွတ်လပ်ခွင့်အရေး စသည်ဖြင့်ခေါင်းစဉ် အမျိုးမျိုးတပ်ကာ နိုင်ငံငယ်များ၏ ပြည်တွင်း ရေးကို စွက်ဖက်ခြယ်လှယ်လျက်ရှိသည်။ ထို့ကြောင့် နိုင်ငံတော်အတွက် ဗလငါးတန်သည် အမှန်ပင် လိုအပ် လှပေသည်။ ဗလငါးတန်ပြည့်စုံရန်မှာ နိုင်ငံအတွင်းရှိပြည်သူများက တစည်းတလုံးတည်းသော စိတ်ဓာတ်ဖြင့် ကြိုးစားမှုရှိရပေမည်။ ပြည့်အင်အားသည် ပြည်တွင်းမှာသာရှိသည်ဟူသော ဆောင်ပုဒ်သည် နိုင်ငံတော် အတွက် အမှန်ပင်လိုအပ်ပြီး ထိုအတိုင်းလည်း ကျင့်သုံးဆောင်ရွက်ရန် လိုပေသည်။ တပ်မတော်သတင်းမှန်ပြန်ကြားရေးအဖွဲ့မှ ဗိုလ်မှူးချုပ်ဇော်မင်းထွန်းက ဇူလိုင် ၂၅ ရက် မွန်းလွဲပိုင်းတွင် နေပြည်တော်ရှိ တပ်မတော် စစ်သမိုင်းပြတိုက်၌ သတင်းမီဒီယာများနှင့် တွေ့ဆုံ၍ တပ်မတော်သတင်းစာ ရှင်းလင်း ပွဲပြုလုပ်ပြီး သတင်းမီဒီယာများ၏ သိရှိလိုသည့် မေးမြန်းချက်များကို ပြန်လည် ဖြေကြားခဲ့သည်။ သတင်းထောက်တစ်ဦး၏ မေးမြန်းချက်နှင့် ပတ်သက်၍ ''အင်အားကြီးနိုင်ငံများ၏ အားပြိုင်မှုဆိုတာ ကမ္ဘာပေါ် မှာ မလွဲမသွေဖြစ်နေသည့် ကိစ္စဖြစ်ကြောင်း၊ အရင်တုန်းက ရုရှားဆိုဗီယက်နှင့် အမေရိကန် အားပြိုင်မှုတွေရှိခဲ့ ကြောင်း၊ တရုတ်အားကောင်းလာတော့ တရုတ်နှင့် အားပြိုင်မှုရှိခဲ့ကြောင်း၊ ဒါတွေက အင်အားကြီးသည့်နိုင်ငံ တွ ေပေါ်ပေါက်လာသည့်အချိန်မှာ တွေ့ရမှာဖြစ်ကြောင်း၊ မိမိတို့နိုင်ငံသည် ပထဝီ အနေအထားအရ အင်အားကြီး နိုင်ငံများ၏ ဘေးတွင် နေထိုင်ရတာဖြစ်ပါကြောင်း၊ အိမ်နီးချင်းဆိုသည်မှာ ရွေးချယ်ပိုင်ခွင့် မရှိပါကြောင်း၊ မြန်မာ နိုင်ငံအနေနှင့် နိုင်ငံခြားရေးမူဝါဒမှာလည်း လွတ်လပ်ပြီးဘက်မလိုက်သည့် နိုင်ငံခြားရေးမူဝါဒကျင့်သုံးလျက် ရှိကြောင်း၊ အစဉ်အဆက် သုံးစွဲလာသည့် ငြိမ်းချမ်းစွာ အတူယှဉ်တွဲနေထိုင်ရေး မူကြီး (၅)ရပ်အတိုင်း ဆောင်ရွက် လျက်ရှိကြောင်း၊ အဓိကဘယ်လိုပဲဆက်ဆံသည်ဖြစ်စေ၊ ဘယ်လိုပဲနေသည်ဖြစ်စေ မိမိတို့ မမှိတ်မသုန်ယုံကြည် ထားရမှာက ''ပြည့်အင်အားသည် ပြည်တွင်းမှာသာရှိသည်''ဆိုတာယုံကြည်ထားရမှာဖြစ်ကြောင်း''ထည့်သွင်း ဖြေကြားခဲ့ပါသည်။ မြန်မာစကားပုံတွင် မြေနိမ့်ရာလှံစိုက်ဟူသော စကားပုံတစ်ခုရှိသည်။ အဓိပ္ပာယ်မှာ မြေနိမ့်ရာတွင် လှံကိုစိုက်သ ကဲ့သို့ နိမ့်ပါးသူကိုမှ ဖိစီးနှိပ်စက်တတ်သည့်သဘောကိုဆိုလိုရင်းဖြစ်သည်။ ပြည်တွင်းအင်အား တောင့်တင်း ခိုင်မာမှု မရှိလျှင် မြေနိမ့်ရာလှံစိုက်ခံရသည့် ပမာဖြစ်သွားပေလိမ့်မည်။ မြေနိမ့်သည်ဟုဆိုရာတွင် လူတစ်ယောက် အနေဖြင့် စဉ်းစားကြည့်မည်ဆိုပါက မိမိဘဝနိမ့်ကျခြင်း၊ မြင့်မားသွားခြင်းသည် မိမိ၏ အရည်အချင်း၊ ဆောင်ရွက်မှု ပေါ်တွင် သာမူတည်လေသည်။ လှံအစိုက်ခံရခြင်းသည် မိမိ၏ အရည်အချင်းညံ့ဖျင်း ခြင်းကြောင့် ဖြစ်သည်။ တောထဲတွင် လှံဖြင့်တောလိုက်နေသည့် မုဆိုးတစ်ဦးသည် တောထဲ၌အနားယူသည့်အခါ လှံကိုမြေပြင်မှာ စိုက်၍ နားလေ့ရှိသည်။ ထိုအချိန်တွင် သူ့ထက်မြင့်သောနေရာတွင် လှံစိုက်မည်လား၊ နိမ့်သည့်နေရာတွင် လှံစိုက်မည်လား စဉ်းစားကြည့်ပါက မြင့်သည့်နေရာတွင် လှံစိုက်ထားပါက အရေးအကြောင်းတစ်ခုခုကြုံလျှင် လှံကိုထ၍ ယူနေရ ပေမည်။ မြေနိမ့်ရာတွင်လှံစိုက်လိုက်ပါက အလွယ်တကူယူနိုင်သည်။ မြေနိမ့်ရာလှံစိုက်ဆို သည့်စကားရပ်ကို လေးလေး နက်နက်စဉ်းစားကြည့်ပါက မြေနိမ့်သည့်သူ အပြစ်လား၊ လှံစိုက်သည့်သူအပြစ်လား ကွဲကွဲပြားပြား မြင်တွေ့ နိုင်သည်။ မိမိတို့နိုင်ငံသည် အထက်တွင် ဖော်ပြခဲ့သောဗလ ငါးတန်နှင့်ပြည့်စုံနေမည် ဆိုပါက မည်သူကမျှ ထိပါး စော်ကား ရဲမည် မဟုတ်ပေ။ မြေနိမ့်ရာတွင် လှံစိုက်ခြင်းကြောင့် မြေနိမ့်ခြင်းမျိုး မရှိအောင် အားလုံးကကြိုးစား ရမည်ဖြစ်သည်။ ထို့ကြောင့် ပြည့်အင်အားသည် ပြည်တွင်းမှာသာရှိသည် ဆိုသောစကားရပ်ကို လက်ခံကျင့်သုံးပြီး ပြည်ထောင်စု သမ္မတ မြန်မာနိုင်ငံတော်ကြီး တိုးတက်သည်ထက်တိုးတက်အောင်၊ ဖွံ့ဖြိုးသည်ထက်ဖွံ့ဖြိုးအောင် တပ်မတော်က ကြိုးစား လုပ်ဆောင်လျက်ရှိပေရာ ပြည်သူတစ်ရပ်လုံးက တပ်မတော် နှင့်အတူ လက်တွဲ ညီညီ ပူးပေါင်းပါဝင်ခြင်းဖြင့် ပြည့်အင်အားသည်ပြည်တွင်းမှာရှိကြောင်း ပြသကြပါစို့။ ။	အယ်ဒီတာ့အာဘော်	https://www.myawady.net.…94533a641_XL.jpg	Tue, 07/28/2020 - 09:58	mwd_webportal
https://www.myawady.net.mm/node/44	ပညာပြည့်ဝ ကျန်းမာကြဖို့ စည်းကမ်းနှင့် အညီ နေကြစို့	အယ်ဒီတာ့အာဘော် (၂ဝ၂ဝ ပြည့်နှစ်၊ ဇူလိုင် ၂၉ ရက်) ၂ဝ၂ဝ ပြည့်နှစ် ဇူလိုင် ၂၁ ရက် နံနက်ပိုင်းမှစတင်၍၂ဝ၂ဝ-၂ဝ၂၁ ပညာသင်နှစ်အတွက် အခြေခံ ပညာ အထက်တန်း ကျောင်းများကို ဖွင့်လှစ်လိုက်ပြီဖြစ်သည်။ COVID-19ရောဂါကြိုတင် ကာကွယ်ရေး ညွှန်ကြား ချက်များ နှင့်အညီ ကျောင်းသား၊ ကျောင်းသူများအား ကျောင်းအတွင်းသို့ မဝင်ရောက်မီ ကိုယ်အပူ ချိန်တိုင်း တာခြင်း၊ နှာခေါင်းစည်းများ ဖြန့်ဝေခြင်း၊ လက်ဆေး ဘေစင်များဖြင့် စနစ်တကျ လက်ဆေးခြင်းများ ပြုလုပ်ပြီး ကျောင်းသား၊ ကျောင်းသူများ တစ်ဦးနှင့်တစ်ဦး ခြောက်ပေအကွာတွင်ထားရှိကာ သင်ကြားရေး ဆောင်ရွက်ရခြင်း ဖြစ်ပေသည်။ စာသင်ချိန်ပြီးဆုံး၍ ကျောင်းမှပြန်လည် ထွက်ခွာလျှင်လည်း သတ်မှတ်ထားသည့် အတိုင်း တစ်ဦးနှင့် တစ်ဦး ခြောက်ပေခြား တန်းစီ၍ သွားလာကြရသည်။ COVID-19ကမ္ဘာ့ကပ်ရောဂါ ကျရောက်မှုသည် ကမ္ဘာကြီး၏လက်ရှိ အခြေအနေများကို အကောင်းမှ အဆိုး ဘက်ဆီသို့ တွန်းပို့ပေးသကဲ့သို့ဖြစ်သွားသည်။ မြန်မာနိုင်ငံသည်လည်း ကမ္ဘာ့ ကပ်ရောဂါကျရောက်မှု ဒဏ်ကို အထိုက် အလျောက်ကြုံတွေ့လျက်ရှိသည်။ တပ်မတော်သည် COVID-19 ရောဂါကြိုတင် ကာကွယ်၊ ကုသ၊ ထိန်းချုပ်ရေး လုပ်ငန်းများတွင် ကဏ္ဍပေါင်းစုံမှာ အင်တိုက်အားတိုက် ပါဝင်ဆောင်ရွက်လျက်ရှိသည့် အတွက် မြန်မာနိုင်ငံ၏ အခြေအနေသည် ဆိုးလွန်းသော အခြေအနေ မရောက်ခြင်းဖြစ်သည်။ COVID-19 ကြောင့် အလုပ် သမား၊ လယ်သမား၊ ကုန်သည်ပွဲစား၊ ရဟန်းရှင်လူနှင့်ကျောင်းသားများ အခက်အခဲကြုံတွေ့ နေရသည်။ ကျောင်းသားများ ဆိုလျှင်လည်း ကျောင်းဖွင့်ချိန်သည် နှစ်စဉ် ဇွန် ၁ရက်ဖြစ်သည်။ COVID-19 ကြောင့် နှစ်စဉ် ဖွင့်သည့် ရက်တွင် ကျောင်းများ မဖွင့်နိုင်ခဲ့ပေ။ ယခုဖွင့်လှစ်သည့် အထက်တန်းကျောင်းများ အနေဖြင့်လည်း သတ်မှတ် စည်းကမ်းနှင့် စနစ်တကျ ဖွင့်လှစ်ရခြင်းဖြစ်သည်။ နိုင်ငံတစ်နိုင်ငံဖွံ့ဖြိုး တိုးတက်ရေးတွင် ပညာရေးဖွံ့ဖြိုး တိုးတက်မြင့်မားမှုသည်လည်း တစ်ခု ပါဝင်လေရာ ကျောင်းသား၊ ကျောင်းသူများ ပညာသင်ကြားရေး အတွက် မိဘ၊ ဆရာများက ပူးပေါင်းပါဝင် ဆောင်ရွက်ရမည် ဖြစ်သည်။ ကျောင်းသားများ ကျောင်းတက်မှန်၍ စာသင်ချိန် ဇယားအတိုင်း ပုံမှန်အတန်းဝင်သင်ကြားသင်ယူ ပေး ရန်မှာ ဆရာများ၏တာဝန်ဖြစ်သလို လိုက်နာမှတ်သားသင်ယူရန်မှာ ကျောင်းသား၊ ကျောင်းသူတို့တာဝန် ဖြစ်သည်။ ကျောင်းသား၊ ကျောင်းသူများအား ပူးပေါင်းဆောင်ရွက်တတ်၍ တာဝန်ယူ တာဝန်ခံဆောင်ရွက် တတ်သော တီထွင်ကြံဆ နိုင်စွမ်းရှိသည့် လူကောင်းများ ဖြစ်လာစေရန် ကျောင်းတက် မှန်ကန်ရေး၊ အိမ်စာများကို နေ့စဉ်လုပ်ဆောင်ရေး၊ သင်ယူတတ်မြောက်မှု အရည်အသွေး ကောင်းမွန်ရေးအတွက် မိဘများနှင့် ပူးပေါင်း ဆောင်ရွက် ရမည်ဖြစ်သည်။ ကျောင်းမှန်မှန် တက်စာမခက် ဆိုသကဲ့သို့ ကျောင်းမှန်မှန်တက်ရန် လိုအပ်သလို စာကိုလည်းကြိုးစား သင်ယူရန် လိုအပ်ပေသည်။ ယခုအခါ လိုအပ်ချက်တစ်ခု တိုးလာသည်မှာ ကျန်းမာရေး ကောင်း မွန် နေရန်ဖြစ်သည်။ ကျောင်းသား၊ ကျောင်းသူတိုင်း ကျန်းမာရေးကောင်းမွန်နေရန်မှာ COVID-19 ရောဂါကာကွယ် ထိန်းချုပ်ရေး၏ အခြေခံဖြစ်သော လက်ကိုရေနှင့်ဆပ်ပြာအသုံးပြု၍ စက္ကန့် ၂ဝ ကြာအောင် စနစ်တကျမကြာ ခဏဆေး ကြော ရန်ဖြစ်သည်။ လက်မသန့်ရှင်းလျှင် ရောဂါပိုးကူးစက်လွယ်သည်။ လက်သည် အမှတ်တမဲ့ဖြင့် နှာခေါင်း၊ ပါးစပ်၊ မျက်လုံးများကို ကိုင်မိတတ်သည်။ လက်ကိုဆေးကြော ထားသောအခါ ကိုင်မိလျှင်လည်း စိတ်ပူစရာ မလိုပေ။ သို့သော် လက်ဖြင့် နှာခေါင်း၊ ပါးစပ်၊ မျက်လုံးများမကိုင်ရန် သတိပြုခြင်းသည် ရောဂါ မဖြစ်အောင် ကာကွယ်ခြင်းဖြစ် သည်။ လက်ကိုဂရုစိုက်သလို ပါးစပ်နှင့် နှာခေါင်းကိုလည်း ဂရုစိုက်ရပေမည်။ ရောဂါပိုးသည် လေထဲမှ တစ်ဆင့် ကူးစက်ခြင်းဖြစ်ပေရာ ပါးစပ်နှင့် နှာခေါင်းကို Mask တပ်ဆင်သွားလာကြရ မည်။ လိုအပ်ပါက မျက်နှာအကာ (Face Shield) တပ်ဆင်ကြရမည်ဖြစ်သည်။ ကျောင်းသား၊ ကျောင်းသူများအနေဖြင့် မိမိကိုယ်ကို အထူးဂရုစိုက် နေရမည့်အပြင် မိဘ၊ ဆရာများအနေဖြင့် ကျောင်းသား၊ ကျောင်းသူများကို မျက်ခြည်မပြတ် ကြည့်နေကြရမည်ဖြစ်သည်။ နှာစေး၊ ချောင်းဆိုး၊ ကိုယ်အပူချိန် မြင့်မားလျှင် ကျောင်းသို့မ သွားဘဲ မိမိတို့၏ မိဘအုပ်ထိန်းသူများကို ပြောပြကာ နီးစပ်ရာ ကျန်းမာရေး ဆေးခန်း၊ ဆေးရုံသို့ သတင်းပို့၍ ဆေးကုသမှု ခံယူရပေမည်။ ဃဥဠှီု-၁၉ ကြောင့် ပညာသင်ကြား ရေးတွင် အခက်အခဲ ရှိသော်လည်း ကျောင်းသားနှင့် ပညာရေး အလှမ်းမဝေးရအောင် ကျောင်းများ ဖွင့်လှစ်ခြင်းဖြစ်သည်။ အခြေအနေကောင်းမွန်လာသည်နှင့်အမျှ အလယ်တန်းနှင့် မူလတန်းများကို ဆက်လက် ဖွင့်မည်ဖြစ်သည်။ ယခုနှစ်ကျောင်းသား၊ ကျောင်းသူများ၏ ပညာသင်ကြားမှုမြင်ကွင်းသည် ယခင်နှစ်များနှင့်မတူဘဲ ကျောင်းချိန် အတွင်း ပညာသင်ကြားမှု ပုံစံ၊ မုန့်စား၊ ထမင်းစားနားချိန်၊ ကျောင်းဆင်းချိန်တို့တွင် လူစုလူဝေး မဖြစ်အောင် အားလုံးက လိုက်နာ လုပ်ဆောင်ကြရသည်။ မိဘနှင့် ဆရာများ ပူးပေါင်းဆောင်ရွက်မှု ရှိမှသာ ကျောင်းသားများ၏ ပညာရေး ရည်မှန်းချက် အောင်မြင်မည်ဖြစ်သည်။ ပညာပြည့်ဝ၊ နှလုံးလှသော်၊ ကိစ္စကြီးငယ်၊ ဆောက်သဖွယ်လျှင်၊ ကျဉ်းကျယ် ထွင်းဖောက်၊ ဖြတ်တောက်လိုရာ၊ ပြီးနိုင်စွာ၏ ဆိုထားသည့်အတိုင်း ပညာပြည့်ဝ ကျန်းမာကြဖို့ စည်းကမ်းနှင့် အညီနေကြစို့ ဟူ၍ တိုက်တွန်းရေးသား လိုက်ရပေသည်။ ။	အယ်ဒီတာ့အာဘော်	https://www.myawady.net.…5bb34668e_XL.jpg	Wed, 07/29/2020 - 09:58	mwd_webportal
https://www.myawady.net.mm/node/45	ထူးမခြားနားအကြောင်း သိကောင်းစရာ	အယ်ဒီတာ့အာဘော်(၂ဝ၂ဝပြည့်နှစ်၊ဇူလိုင်၃၁ရက်)။ဗုဒ္ဓဘာသာမြန်မာတို့၏သာသနာရေးဆိုင်ရာအခမ်းအနား၊အလှူမင်္ဂလာအခမ်းအနားမှန်သမျှတွင်မပါလျှင်မပြီးသောသီချင်းတစ်ပုဒ်မှာထူးမခြားနားဖြစ်သည်။နိုင်ငံတော်မူမဟာဂီတစာအုပ်တွင်ဘုရားရောင်ခြည်တော်ဘွဲ့ပတ်သီချင်းခံဟူ၍ဖော်ပြထားသည်။ထိုသီချင်းဖြစ်ပေါ်လာပုံမှာဘကြီးတော်မင်းတရားလက်ထက်အင်းဝမြို့တွင်စံတော်မူစဉ်တစ်နေ့သောညဉ့်ညီလာခံအချိန်စွယ်တော်စင်ဘုရားမှရောင်ခြည်တော်လွှတ်ရာထိုအဖြစ်အပျက်အကြောင်းအရာကိုဘုရားဂုဏ်တော်ဖွဲ့ဂီတသီချင်းရေးသားဆက်သွင်းရန်မြဝတီမင်းကြီးအားတာဝန်ပေးလိုက်သည်မှဖြစ်ပေါ်လာသောဓမ္မပူဇာသီချင်းတစ်ပုဒ်ဖြစ်သည်။အချို့ကထူးမခြားနားစာလေးလုံးကိုအဓိပ္ပာယ်ကောက်လွဲသွားတတ်ကြသည်။တစ်ခါကအလှူပွဲတစ်ခုတွင်လူရွှင်တော်(ဆိုင်းနောက်ထ)တစ်ဦးက''အခုရွာစားလက်စွမ်းပြတီးမှာကထူးမခြားနားသီချင်းခံကြီးခင်ဗျ။ပရိသတ်ထဲမှာကြားဖူးသူအချို့ပါချင်ပါမပေါ့။ထူးမခြားနားသီချင်းခံကြီးလို့ခေါ်နေကြတာလေး။နာမည်ရောစကားရောမှားတယ်ခင်ဗျ။ဘယ့်နှယ်မခြားနားတာကထူးမှာလဲ။ခြားနားမှထူးတယ်။ထူးမှခြားနားသွားတယ်။ဒါကြောင့်ဒီနေ့ကစပြီးထူးမှခြားနား။ကိုင်း..ရွာစားရေ..ထူးမှခြားနားအမှန်သဘာဝကိုအသံအလှနဲ့စံပြလေး...''ပြောဆိုကာဆိုင်းဆင့်သွားခဲ့သည်။ဆရာတက္ကသိုလ်ဘုန်းနိုင်သည်သူကိုယ်တိုင်ကြားလိုက်ရသောထိုအဖြစ်အပျက်ကိုသူ၏''လီရနာ၊ဂင်္ဂါ၊ရာဝတီ''စာအုပ်တွင်ရေးသားပြီး''အမယ်မင်း..ဖျက်မှဖျက်ရက်လေ''ဟူ၍သြဘာပေးခဲ့သည်။မြဝတီမင်းကြီးကဲ့သို့သောစာဆိုကြီးများသည်ဂီတပညာကိုသာမကကဗျာပညာ၊မြန်မာစကားအသုံးအနှုန်းတို့အပြင်ပိဋကတ်စာပေကိုပါတတ်မြောက်ကြသည်။ထူးမခြားနားဟူသောစကားလေးလုံးသည်သာမန်ကာလျှံကာပေါင်းစုထားသောစကားစုမဟုတ်ပါ။အတုမရှိသောမြတ်စွာဘုရားသခင်၏ပြာဋိဟာနှင့်ပတ်သက်သည်။ပြာဋိဟာကို''ထူးကဲထင်ရှားစွာပြသောတန်ခိုး''ဟုမြန်မာအဘိဓာန်ကအဓိပ္ပာယ်ပေးသည်။မြဝတီမင်းကြီးသည်စစ်တိုက်တော်၍စာပေဂီတနယ်ပယ်မှာလည်းကျော်ကြားလှသည်။ကြိုး၊ဘွဲ့၊သီချင်းခံ၊ပတ်ပျိုး၊ယိုးဒယား၊ပြဇာတ်စုံလင်စွာရေးသားခဲ့သည်။ကဏ္ဍစုံရေးဖွဲ့နိုင်သော်လည်းဘုရားဂုဏ်တော်ကိုဖွဲ့ဆိုရန်မှာမြန်မာသံစဉ်နဲ့လိုက်အောင်ရေးသားသီကုံးရမည်။ပါဠိချည်းဆိုလျှင်လည်းမြန်မာသံစဉ်နှင့်လိုက်ဖက်ချင်မှလိုက်ဖက်ပေမည်။အသံကစားလို့ရမှာမဟုတ်ဘူးဆိုသည်ကိုမြဝတီမင်းကြီးသိသည်။ထို့ကြောင့်မောင်းထောင်သာသနာပိုင်ဆရာတော်ကြီးအားတင်ပြအသနားခံလျှောက်ထားပါသည်။ယခုသီချင်းစာသားသည်မောင်းထောင်ဆရာတော်ကမြဝတီမင်းကြီးသို့ပေးလိုက်သောစာသားများဖြစ်ကြောင်းစာရေးဆရာဒါရိုက်တာဦးသုခကပြောကြားခဲ့သည်။ထူးမခြားနားတဲ့။ထူးမခြားနားလေးလုံးတည်းသာ။ထိုထူးမခြားနားဆိုသည်မှာမြတ်စွာဘုရား၏ပြာဋိဟာဉာဏ်တော်ကိုဖွဲ့ခြင်းဖြစ်သည်။ဤလောကတွင်ပဋိပက္ခဓာတ်တွေရှိသည်။ရေနှင့်မီးသည်ဆန့်ကျင်ဘက်ဖြစ်သည်။ရေကြောင့်လည်းမီးသေသွားနိုင်သည်။မီးကြောင့်လည်းရေခန်းသွားနိုင်သည်။မိမိခန္ဓာကိုယ်မှာရှိသောဓာတ်တွေကိုဝီထိတော်မှာဘယ်လောက်နိုင်တယ်၊ဘယ်လောက်ပိုင်တယ်၊ဘယ်လောက်ခွဲခြားနိုင်တယ်ဆိုတာကိုမြတ်စွာဘုရားရှင်ကပြာဋိဟာပြတော်မူပါသည်။ရှင်းလင်းစွာရေးရလျှင်ညာဘက်မျက်ဝန်းကမီး၊ဘယ်ဘက်မျက်ဝန်းကရေ၊ညာဘက်နားတော်ကရေ၊ဘယ်ဘက်နားတော်ကမီး၊ဤသည်မှာလည်းမီးနှင့်ရေတွေဖြစ်လို့သည့်ထက်သည့်ထက်အနုစိတ်လာတာကမွေးညင်းပေါက်ကလေးများကအစရေတွေမီးတွေထွက်လာသည်။ဒီဘက်မွေးညင်းပေါက်ကမီးလေးထွက်လာသည်။ရေအညွန့်လား၊မီးအကွန့်လားဆိုသည်ကိုကွဲကွဲပြားပြားပင်မသိနိုင်ပါဘူးတဲ့။ရေကြောင့်လည်းမီးမသေ၊မီးကြောင့်လည်းရေမခန်း၊ဝီထိ(စိတ်အစဉ်အတန်း)ဆန်းပြားတော်မူပုံကိုပြတော်မူခြင်းကြောင့်ဘယ်ဟာရေလဲ၊ဘယ်ဟာမီးလဲဆိုသည်ကိုပင်ထူးထူးခြားခြားကွဲကွဲပြားပြားမသိနိုင်လို့ထူးမခြားနား၊မီးရေစုံသားဟူ၍ဖွဲ့ဆိုခြင်းဖြစ်သည်။မြတ်စွာဘုရား၏စိတ်တော်သည်အလွန်ထက်သန်အားကောင်းပြီးအလွန်လျင်မြန်လေရကားအဓိဋ္ဌာန်အဘိညာဉ်ဖြင့်ဖန်ဆင်းပြသောရေအလျဉ်၊မီးအလျှံတို့သည်အဆက်မပြတ်တစ်ပြိုင်နက်မခြားမနားစုံတွဲလျက်ထွက်ပေါ်နေလေရာထူးကဲခြင်းမကထူးကဲလှပေသည်။ဤသဘောသဘာဝကို''ထူးမခြားနား၊မီးရေစုံသား၊ရောင်တော်ထွေပြား...''စသည်ဖြင့်ကြည်ညိုဖွယ်ရာအတ္ထာလင်္ကာရ၊သဒ္ဒါလင်္ကာရပြည့်ပြည့်ဝဝဖြင့်ရသပေါ်လွင်ဂုဏ်ဝင်စံမြောက်စပ်ဆိုထားခြင်းဖြစ်သည်။ထူးမခြားနားဟူသည့်စကားရပ်သည်တာဝန်မဲ့လေပစ်သူတစ်ဦး၏လက်ချက်ကြောင့်ပျက်ရလေမလော။မဟာဂီတချစ်သူ၊ကဗျာချစ်သူ၊ရိုးရာယဉ်ကျေးမှုစောင့်ထိန်းသူတို့လေးလေးနက်နက်စဉ်းစားနိုင်ပါရန်ရေးသားလိုက်ရပေသည်။	အယ်ဒီတာ့အာဘော်	https://www.myawady.net.…07d5d46c0_XL.jpg	Fri, 07/31/2020 - 09:58	mwd_webportal
https://www.myawady.net.mm/node/46	ပြည်ထောင်စုလွှတ်တော် ဥပဒေကြမ်း ပူးပေါင်းကော်မတီ အစည်းအဝေး ကျင်းပ	ပြည်ထောင်စုလွှတ်တော် ဥပဒေကြမ်း ပူးပေါင်းကော်မတီ အစည်းအဝေး ကျင်းပ။နေပြည်တော် ဇူလိုင် ၁၇။ပြည်ထောင်စုလွှတ်တော် ဥပဒေကြမ်း ပူးပေါင်းကော်မတီသည် ပြည်ထောင်စုအစိုးရ အဖွဲ့က ပေးပို့လာသော ၂ဝ၂ဝ ပြည့်နှစ်၊ ပြည်ထောင်စု၏ အခွန်အကောက် ဥပဒေကြမ်းနှင့် စပ်လျဉ်းသည့် အစည်းအဝေးကို ယနေ့မွန်းလွဲ ၂ နာရီတွင် ပြည်ထောင်စုလွှတ်တော် Dဆောင်၊ ဒုတိယထပ် အစည်းအဝေးခန်းမ၌ ကျင်းပသည်။ အစည်းအဝေးသို့ ပြည်ထောင်စုလွှတ်တော် ဒုတိယနာယက ဥပဒေကြမ်း ပူးပေါင်းကော်မတီနှင့် ပြည်သူ့ငွေစာရင်း ပူးပေါင်းကော်မတီ ဥက္ကဋ္ဌ ဦးထွန်းအောင်(ခ)ဦးထွန်းထွန်းဟိန်၊ စီမံကိန်း၊ ဘဏ္ဍာရေးနှင့် စက်မှု ဝန်ကြီးဌာနမှ ဒုတိယဝန်ကြီးများ ဖြစ်ကြသော ဦးမောင်မောင်ဝင်းနှင့် ဦးဆက်အောင်၊ စီးပွားရေးနှင့် ကူးသန်းရောင်းဝယ်ရေး ဝန်ကြီးဌာန ဒုတိယဝန်ကြီး ဦးအောင်ထူး၊ ဆောက်လုပ်ရေးဝန်ကြီးဌာန ဒုတိယဝန်ကြီး ဒေါက်တာ ဦးကျော်လင်း၊ ဥပဒေကြမ်း ပူးပေါင်းကော်မတီ ဒုတိယ ဥက္ကဋ္ဌ၊ အတွင်းရေးမှူး၊ တွဲဖက်အတွင်းရေးမှူးနှင့် ကော်မတီဝင်များ၊ ပြည်သူ့ငွေစာရင်း ပူးပေါင်းကော်မတီမှ ဒုတိယဥက္ကဋ္ဌနှင့် အတွင်းရေးမှူး၊ ပြည်သူ့လွှတ်တော် ဘဏ်များနှင့် ငွေကြေးဆိုင်ရာ ဖွံ့ဖြိုးတိုးတက်ရေးကော်မတီမှဥက္ကဋ္ဌ၊ စီမံကိန်း၊ ဘဏ္ဍာရေးနှင့် စက်မှုဝန်ကြီးဌာန၊ စီးပွားရေးနှင့် ကူးသန်းရောင်းဝယ်ရေး ဝန်ကြီးဌာန၊ ဆောက်လုပ်ရေး ဝန်ကြီးဌာနနှင့် ပြည်ထောင်စု ရှေ့နေချုပ်ရုံးတို့မှ တာဝန်ရှိပုဂ္ဂိုလ်များ၊ မြန်မာနိုင်ငံ ကုန်သည်များနှင့် စက်မှုလက်မှု လုပ်ငန်းရှင်များအသင်းချုပ်မှ ဒုတိယဥက္ကဋ္ဌနှင့် ဗဟိုအလုပ် အမှုဆောင်များ၊ မြန်မာနိုင်ငံ ဆောက်လုပ်ရေး လုပ်ငန်းရှင်များ အသင်းချုပ်၊ မြန်မာနိုင်ငံ လိုင်စင်ရကန်ထရိုက်တာများ အသင်းချုပ်၊ Myanmar Developer Associations ၊ မြန်မာ့ဆေးလိပ်နှင့် ဆေးရွက်ကြီး လုပ်ငန်းရှင်များအသင်း၊ မြန်မာနိုင်ငံ ယမကာထုတ်လုပ် ဖြန့်ဖြူးသူများအသင်းတို့မှ တာဝန်ရှိသူများနှင့် ပြည်ထောင်စု လွှတ်တော်ရုံးမှ တာဝန်ရှိသူများ တက်ရောက်ကြကြောင်း သိရသည်။	ခေါင်းကြီးပိုင်းသတင်း	https://www.myawady.net.…d12c4ff59_XL.jpg	, 07/20/2020 - 17:16	mwd_webportal
https://www.myawady.net.mm/node/47	ရခိုင်ပြည်နယ်အတွင်း စေတနာ့ဝန်ထမ်းများနှင့် ပရဟိတအဖွဲ့များအတွက် ဂုဏ်ပြုလွှာများ ပေးအပ်	ရခိုင်ပြည်နယ်အတွင်း စေတနာ့ဝန်ထမ်းများနှင့် ပရဟိတအဖွဲ့များအတွက် ဂုဏ်ပြုလွှာများ ပေးအပ်။စစ်တွေ ဇူလိုင် ၁၉။ရခိုင်ပြည်နယ်အတွင်းရှိ စေတနာ့ဝန်ထမ်းများနှင့် ပရဟိတအဖွဲ့များအား အသိအမှတ်ပြု ဂုဏ်ပြုလွှာများ ပေးအပ်ခြင်းနှင့် ညှိနှိုင်းဆွေးနွေးခြင်းကို ယနေ့နံနက်ပိုင်းတွင် စစ်တွေမြို့၌ ဆောင်ရွက်သည်။ ထိုသို့ဆောင်ရွက်ရာတွင် လူမှုဝန်ထမ်း၊ ကယ်ဆယ်ရေးနှင့်ပြန်လည်နေရာချထားရေးဝန်ကြီးဌာန ပြည်ထောင်စုဝန်ကြီး ဒေါက်တာ ဝင်းမြတ်အေး၊ ရခိုင်ပြည်နယ်အစိုးရအဖွဲ့ ဝန်ကြီးချုပ် ဦးညီပု၊ လူမှုဝန်ထမ်း၊ ကယ်ဆယ်ရေးနှင့် ပြန်လည်နေရာချထားရေး ဝန်ကြီးဌာန ဒုတိယဝန်ကြီး ဦးစိုးအောင်၊ ပြည်နယ်အစိုးရအဖွဲ့ဝင် ဝန်ကြီးများ၊ ဝန်ကြီးဌာန ညွှန်ကြားရေးမှူးချုပ်၊ ဒုတိယ ညွှန်ကြားရေးမှူးချုပ်၊ ပြည်နယ်ပြည်သူ့ ကျန်းမာရေးနှင့် ကုသရေးဦးစီးဌာနနှင့် အထွေထွေ အုပ်ချုပ်ရေးဦးစီးဌာနတို့မှ တာဝန်ရှိသူများ ပါဝင်ဆောင်ရွက်ခဲ့ကြသည်။။ပြည်ထောင်စုဝန်ကြီးနှင့်အဖွဲ့သည် စစ်တွေမြို့ တိုင်းရင်းဆေးဆေးရုံ၌ Quarantine Center အဖြစ် ဖွင့်လှစ်ထားရှိသောနေရာသို့ ရောက်ရှိပြီး ကိုဗစ်-၁၉ လုပ်ငန်းစဉ်များတွင် ပါဝင် ကူညီကြသည့် စေတနာ့ဝန်ထမ်းများနှင့် ပရဟိတအဖွဲ့များအတွက် ဂုဏ်ပြုလွှာများကို ပြည်နယ် အစိုးရအဖွဲ့ဝန်ကြီးချုပ်ထံ ပေးအပ်ပြီး ရင်ထိုးတံဆိပ်များ၊ Mask များနှင့် လက်သန့်ဆေးရည် များကို စေတနာ့ ဝန်ထမ်းကိုယ်စားလှယ်တစ်ဦးနှင့် ပရဟိတ အဖွဲ့ကိုယ်စားလှယ် တစ်ဦးထံ ပေးအပ်ကာ Quarantine Center များရှိ ကိုယ်ဝန်ဆောင် မိခင် ၁၄ ဦး၊ အသက် ငါးနှစ်အောက် ကလေး ၆၇ ဦး၊ အသက် ၆၀ နှင့်အထက်ဘိုးဘွား ၆၀ တို့အတွက် တစ်ဦးလျှင် ထောက်ပံ့ငွေကျပ် သုံးသောင်းနှုန်းဖြင့် စုစုပေါင်းငွေကျပ် ၄၂၃၀၀၀၀ ကို ပြည်နယ်ပြည်သူ့ကျန်းမာရေးနှင့် ကုသရေး ဦးစီးဌာန တာဝန်ရှိသူ တစ်ဦးထံသို့ ပေးအပ်သည်။။အမျိုးသားအဆင့် စေတနာ့ဝန်ထမ်း ဦးဆောင်အဖွဲ့အနေဖြင့် ယနေ့ စစ်တွေမြို့၌ ပေးအပ်သော စေတနာ့ဝန်ထမ်း ၃၆၄ ဦး၊ ပရဟိတအဖွဲ့ ၃၇ ဖွဲ့တို့အတွက် ဂုဏ်ပြုလွှာများကို ပြည်နယ် အစိုးရ၊ အထွေထွေ အုပ်ချုပ်ရေးဦးစီးဌာနနှင့် မြို့နယ်စေတနာ့ ဝန်ထမ်းပံ့ပိုး ကူညီရေးအဖွဲ့ တာဝန် ရှိသူများက အဆင့်ဆင့်စိစစ်၍ လက်ဝယ်အရောက် ဆက်လက်ပေးအပ်သွားမည်ဖြစ်သည်။ ယနေ့ ရခိုင်ပြည်နယ်အတွင်း ဂုဏ်ပြုလွှာများ ပေးအပ်ခြင်းကို ကျန်းမာရေးနှင့် အားကစား ဝန်ကြီးဌာနက ကိုဗစ်-၁၉ ကာကွယ်၊ထိန်းချုပ်၊ ကုသရေးလုပ်ငန်းများ ဆောင်ရွက်ရာတွင် ရောဂါပြန့်ပွားမှုမရှိစေရေး လိုက်နာရန်ထုတ်ပြန်ထားသော စည်းကမ်းချက်များနှင့်အညီ ဆောင် ရွက်ခဲ့ကြကြောင်းသိရသည်။	ပြည်တွင်းသတင်း	https://www.myawady.net.…5a18968e2_XL.jpg	, 07/20/2020 - 17:19	mwd_webportal
https://www.myawady.net.mm/node/50	COVID-19 ရောဂါကြိုတင်ကာကွယ်ထိန်းချုပ်ရန် သီးသန့်စောင့်ကြည့်ရမည့်သူများအား စစ်ကြောရေးနှင့်တည်းခိုရေးစခန်းများ၌ ဆက်လက်လက်ခံ	COVID-19 ရောဂါကြိုတင်ကာကွယ်ထိန်းချုပ်ရန် သီးသန့်စောင့်ကြည့်ရမည့်သူများအား စစ်ကြောရေးနှင့်တည်းခိုရေးစခန်းများ၌ ဆက်လက်လက်ခံ။နေပြည်တော်၊ ဇူလိုင် - ၁၈Coronavirus Disease 2019 (COVID-19) ရောဂါကြိုတင်ကာကွယ် ထိန်းချုပ်ရန် သီးသန့်စောင့်ကြည့်ရမည့်သူများအား နေပြည်တော်၊ စစ်ကြောရေးနှင့်တည်းခိုရေး စခန်းနှင့် ရန်ကုန်တိုင်းဒေသကြီး၊ လှိုင်မြို့နယ်ရှိ စစ်ကြောရေးနှင့်တည်းခိုရေးစခန်းတို့၌ လက်ခံ ဆောင်ရွက်ပေးလျက်ရှိရာ ယနေ့တွင် နေပြည်တော်စစ်ကြောရေးနှင့်တည်းခိုရေးစခန်းသို့ ထိုင်းနိုင်ငံမှ ပြန်လည်ရောက်ရှိလာသူ အမျိုးသား ၆ ဦး၊ အမျိုးသမီး ၆ ဦး၊ တရုတ်နိုင်ငံမှ ပြန်လည်ရောက်ရှိလာသူ အမျိုးသမီး ၁ ဦး၊ လှိုင်မြို့နယ်ရှိ စစ်ကြောရေးနှင့်တည်းခိုရေးစခန်းသို့ ထိုင်းနိုင်ငံပြန်လည်ရောက်ရှိလာသူ အမျိုးသား ၈ ဦး၊ အမျိုးသမီး ၄ ဦး၊ တရုတ်နိုင်ငံမှ ပြန်လည် ရောက်ရှိလာသူ အမျိုးသား ၂ ဦး၊ နယ်စပ်မြို့များဖြစ်သည့် မူဆယ်မြို့နှင့် ရပ်စောက်မြို့တို့မှ ပြန်လည်ရောက်ရှိလာသူ အမျိုးသမီး ၃ ဦး၊ ရွှေညောင်မြို့ရှိ တည်းခိုရေးစခန်းနှင့် မော်လမြိုင်မြို့ရှိ တည်းခိုရေးစခန်းတို့၌ ထပ်မံရောက်ရှိလာသူမရှိကြောင်း သိရသည်။စောင့်ကြပ်ကြည့်ရှုထားသူများအနက်မှ ၂၁ ရက်ပြည့်မြောက်သည့် နေပြည်တော် စစ်ကြောရေးနှင့်တည်းခိုရေးစခန်းမှ ၃၀ ဦးနှင့် လှိုင်မြို့နယ်စစ်ကြောရေးနှင့်တည်းခိုရေးစခန်းမှ ၁၉ ဦးတို့ကို ယနေ့တွင် ကျန်းမာရေးဦးစီးဌာနနှင့် စောင့်ကြပ်ကြည့်ရှုရေးစခန်းတို့မှ Quarantine စောင့်ကြည့် ၂၁ ရက်ပြည့်ပြီးကြောင်း လက်မှတ်များနှင့် COVID-19 ရောဂါနှင့် ပတ်သက်၍ ဆောင်ရန်ရှောင်ရန် စာရွက်စာတမ်းများကို တာဝန်ရှိသူများက ပေးအပ်ပြီး သက်ဆိုင်ရာမြို့နယ်၊ ရပ်ကွက်အုပ်ချုပ်ရေးမှူးရုံးသို့ တပ်မတော်နှင့် တာဝန်ရှိသူများက စီစဉ်ပေးသည့် မော်တော်ယာဉ်များဖြင့် လိုက်လံပို့ဆောင် ပေးခဲ့သည်။ ၎င်းအပြင် နေပြည်တော် စစ်ကြောရေးနှင့်တည်းခိုရေးစခန်းမှ အမျိုးသား ၁ ဦးသည် စိတ်ရောဂါဖြင့် နေပြည်တော် ပြည်သူ့ဆေးရုံကြီးသို့ လွှဲပြောင်းပေးခဲ့သည်။ယနေ့ည ၇ နာရီအထိ နေပြည်တော် စစ်ကြောရေးနှင့် တည်းခိုရေးစခန်း၌ ၄၀၆ ဦး၊ ရန်ကုန်တိုင်းဒေသကြီး၊ လှိုင်မြို့နယ်ရှိ စစ်ကြောရေးနှင့်တည်းခိုရေးစခန်း၌ ၂၁၀ ဦးနှင့် မော်လမြိုင်မြို့ရှိ တည်းခိုရေးစခန်း၌ ၉၉ ဦးတို့ကို အသီးသီးလက်ခံထားရှိပြီး စောင့်ကြည့်လူနာ အားလုံးမှာ ကျန်းမာရေးကောင်းမွန်လျက်ရှိကြောင်းနှင့် အဆိုပါသီးသန့်စောင့်ကြည့်ရမည့် သူများ၏ နေထိုင်စားသောက်ရေးနှင့် ကျန်းမာရေးစောင့်ရှောက်မှုလုပ်ငန်းများကို သက်ဆိုင်ရာ တိုင်းစစ်ဌာနချုပ်များအလိုက် ဆောင်ရွက်ပေးလျက်ရှိကြောင်း သတင်းရရှိသည်။	တပ်မတော်သတင်း	https://www.myawady.net.…2020%288%291.png	, 07/20/2020 - 17:25	mwd_webportal
https://www.myawady.net.mm/node/51	COVID-19 ရောဂါ ကြိုတင်ကာကွယ်ရေးလုပ်ငန်းများ တိုင်းစစ်ဌာနချုပ်နယ်မြေ အသီးသီး၌ ဆက်လက်ဆောင်ရွက်၊ ဘုန်းတော်ကြီးကျောင်းများနှင့် သီလရှင် ကျောင်းများအတွက် ဆွမ်း ဆန်တော်၊ ဆီ၊ ဆား၊ ပဲ အမယ် ၄ မျိုး ဆက်ကပ်လှူဒါန်း	COVID-19 ရောဂါ ကြိုတင်ကာကွယ်ရေးလုပ်ငန်းများ တိုင်းစစ်ဌာနချုပ်နယ်မြေ အသီးသီး၌ ဆက်လက်ဆောင်ရွက်၊ ဘုန်းတော်ကြီးကျောင်းများနှင့် သီလရှင် ကျောင်းများအတွက် ဆွမ်း ဆန်တော်၊ ဆီ၊ ဆား၊ ပဲ အမယ် ၄ မျိုး ဆက်ကပ်လှူဒါန်း။နေပြည်တော်၊ ဇူလိုင် - ၁၉COVID-19 ရောဂါ ကာကွယ်ထိန်းချုပ်ကုသရေးလုပ်ငန်းများ ဆောင်ရွက်သည့် ကာလအတွင်း သွားလာမှုကန့်သတ်ချက်များကြောင့် တိုင်းစစ်ဌာနချုပ်နယ်မြေအသီးသီးရှိ ဘုန်းတော်ကြီးကျောင်းများ၊ သာသနာနွယ်ဝင်သီလရှင်ကျောင်းများ၌ ဆွမ်း၊ ကွမ်းအဆင်ပြေ စေရန်အတွက် တပ်မတော်(ကြည်း၊ရေ၊လေ)အရာရှိ၊ စစ်သည်၊ အရာထမ်း၊ အမှုထမ်းများက လှူဒါန်းသည့် ဆွမ်းဆန်တော်၊ ဆီ၊ ဆား၊ ပဲ အမယ်(၄)မျိုးနှင့် စားသောက်ဖွယ်ရာများ၊ လှူဖွယ်ပစ္စည်းများကို ပေးအပ်လှူဒါန်းလျက်ရှိရာ ယနေ့တွင် ရခိုင်ပြည်နယ်၊ ကျောက်ဖြူမြို့၊ ရွှေနံသာဘုန်းတော်ကြီးကျောင်းသို့ ဆွမ်းဆန်တော်၊ ဆီ၊ ဆား၊ ပဲ အမယ်(၄)မျိုးနှင့် လှူဖွယ်ပစ္စည်းများကို သက်ဆိုင်ရာ တိုင်းစစ်ဌာနချုပ်များမှ တပ်မတော်အရာရှိကြီးများက သွားရောက်ဆက်ကပ်လှူဒါန်းခဲ့ကြသည်။ထို့အပြင် COVID-19 ရောဂါကူးစက်ပြန့်ပွားမှု မရှိစေရေးအထောက်အကူဖြစ် စေရန်အတွက် တိုင်းစစ်ဌာနချုပ်နယ်မြေအသီးသီးတွင် ဆေးအဖွဲ့များဖြင့် ကျန်းမာရေးစစ်ဆေး ပေးခြင်းများအပါအဝင် ကြိုတင်ကာကွယ်ရေးလုပ်ငန်းများ ဆောင်ရွက်ပေးခြင်း၊ ကာကွယ်ရေး အထောက်အကူပြုဆေးပစ္စည်းများ ဖြန့်ဝေပေးခြင်းကို နေ့စဉ်ဆောင်ရွက်ပေးလျက်ရှိသည်။ယနေ့တွင် ရှမ်းပြည်နယ်(တောင်ပိုင်း)၊ ဘန်းယဉ်မြို့၊ ဖယ်ခုံမြို့၊ ခိုလမ်မြို့၊ ပအိုဝ်းကိုယ်ပိုင်အုပ်ချုပ်ခွင့်ရဒေသ၊ ဆီဆိုင်မြို့၊ ကယားပြည်နယ်၊ ဒီးမော့ဆိုမြို့၊ ဖားဆောင်းမြို့နယ်၊ ဘောလခဲမြို့၊ လွိုင်လင်လေးမြို့နယ်၊ ကရင်ပြည်နယ်၊ ကော့ကရိတ်မြို့၊ ရန်ကုန်တိုင်းဒေသကြီး၊ ဥက္ကံမြို့၊ စစ်ကိုင်းတိုင်းဒေသကြီး၊ ကလေးမြို့နယ်တို့၌ တပ်မတော်မှ ဆေးအဖွဲ့များက ထေရ်ကြီးဝါကြီး ဆရာတော်ကြီးများ၊ သံဃာတော်များ၊ သာသနာနွယ်ဝင်သီလရှင်များ၊ အခြားဘာသာရေးခေါင်းဆောင်များနှင့် ဘာသာရေးအဖွဲ့ဝင် များ၊ နိုင်ငံ့ဝန်ထမ်းများနှင့် မိသားစုဝင်များ၊ စစ်မှုထမ်းဟောင်းအဖွဲ့ဝင် များနှင့် မိသားစုဝင်များ၊ ပြည်သူ့စစ်အဖွဲ့ဝင်များ၊ အငြိမ်းစားနိုင်ငံ့ဝန်ထမ်းများ၊ မသန်စွမ်းသူများ၊ ဌာနဆိုင်ရာဝန်ထမ်းများ၊ မိဘမဲ့ကျောင်းများမှ ကလေးငယ်များ၊ ပရဟိတစေတနာ့ဝန်ထမ်းများ၊ ဘိုးဘွားရိပ်သာမှ အဘိုးအဘွားများနှင့် ဒေသခံပြည်သူများကို COVID-19 ရောဂါနှင့် ပတ်သက်၍ လိုအပ်သည့် ကျန်းမာရေး စစ်ဆေးပေးခြင်း၊ အပူချိန်တိုင်းတာပေးခြင်း၊ ကျန်းမာရေးအသိပညာပေးခြင်း၊ စနစ်တကျ လက်ဆေးနည်းနှင့်Face Mask အသုံးပြုနည်းတို့ကို သရုပ်ပြသခြင်း၊ လက်ကမ်းစာစောင်များ၊ စားသောက်ဖွယ်ရာများ၊ ရေမလိုလက်သန့်ဆေးရည်များ၊ Mask များ၊ ဆေးပစ္စည်းနှင့် ဆေးဝါးများဖြန့်ဝေပေးခြင်း၊ အသံချဲ့စက်ဖြင့် ကျန်းမာရေးအသိပညာပေးခြင်းများကို ဆောင်ရွက် ပေးခဲ့ကြကြောင်း သတင်းရရှိသည်။	တပ်မတော်သတင်း	https://www.myawady.net.…%2020-7-2020.jpg	, 07/20/2020 - 17:40	mwd_webportal
https://www.myawady.net.mm/node/52	အသံထက် ၁၇ ဆမြန်တဲ့ ထိပ်တန်းလှည့်ဖြားသူ	အသံထက် ၁၇ ဆမြန်တဲ့ ထိပ်တန်းလှည့်ဖြားသူ။အမေရိကန်တပ်မတော်က မကြာသေးမီက အသံထက် ၁၇ ဆမြန်တဲ့ ထိပ်တန်း လှည့်ဖြားသူလို့ အမည်ရတဲ့ အသံထက် အလွန်မြန်ဒုံးကျည်တစ်မျိုးကို စမ်းသပ်ခဲ့ပါတယ်။ သူတို့ စမ်းသပ်လိုက်တာက အသံထက် အလွန်မြန် လေဟုန်စီးကိုယ်ထည်တစ်ခုဖြစ်ပြီး စမ်းသပ်မှုအောင်မြင်ခဲ့တယ်လို့ ကာကွယ်ရေး တာဝန်ရှိသူတစ်ဦးက ပြောပါတယ်။ ဒါ့အပြင် သူတို့စမ်းသပ်ခဲ့တာက မတ်လမှာဖြစ်ပြီး ပစိဖိတ်သမုဒ္ဒရာထဲမှာ စမ်းသပ်တယ်လို့ဆိုပါတယ်။ ဒီဒုံးကျည်ရဲ့ သွားရာလမ်းကြောင်းကို ကြိုတင်မခန့်မှန်းနိုင်တဲ့အတွက် ဘယ်လိုသမားရိုးကျ လေကြောင်းရန် ကာကွယ်ရေးစနစ်ကမျှ ဒီဒုံးကျည်ကို ကြားဖြတ်ဟန့်တားနိုင်မှာ မဟုတ်ဘူးလို့ လည်း အဆိုပါ တာဝန်ရှိသူကပြောပါတယ်။အသံထက်အလွန်မြန်ဒုံးစနစ်ဆိုတာ မြန်လွန်းတဲ့နှုန်းနဲ့ သွားတာဖြစ်တာကြောင့် အဲဒီလိုဒုံးစနစ် မျိုးကို ဟန့်တားနိုင်ဖို့ဆိုတာ လုံးဝနီးပါးမဖြစ်နိုင်တဲ့ အနေအထားဖြစ်တယ်လို့ အမေရိကန် ကာကွယ်ရေး ထိပ်တန်းတာဝန်ရှိသူက ဆိုပါတယ်။ ဒါ့အပြင် အခုစမ်းသပ်ပြီးတဲ့ ဒုံးကျည်ဟာ နျူကလီးယားထိပ်ဖူး တပ်ဆင်နိုင်မယ့်ဒုံးကျည် မဟုတ်တဲ့အပြင် ဒီနှစ်ကုန်မှာလည်း အသံထက်အလွန်မြန်ခရု(စ်) ဒုံးကျည်တစ်မျိုးကို စမ်းသပ် သွားဖို့ရှိတယ်လို့ ထိုတာဝန်ရှိသူက ဆက်ပြောပါတယ်။ အမေရိကန်သမ္မတ ဒေါ်နယ်ထရမ့်ဟာ သူတို့အနေနဲ့ ထိပ်တန်းလှည့်ဖြားသူလို့ အမည်ရတဲ့ အသံထက် ၁၇ ဆမြန် ဒုံးကျည်နဲ့ ပတ်သက်ပြီး မေလကတည်းကပြောဆိုမှု တွေရှိခဲ့တာပါ။ ကာကွယ်ရေးဝန်ကြီး ဌာနဘက်ကတော့ လာမယ့်လေးနှစ်အတွင်း ပစိဖိတ်သမုဒ္ဒရာထဲမှာ အသံထက်အလွန်မြန်ဒုံးကျည် စမ်းသပ်မှုပေါင်း အနည်းဆုံး ၄၀ ခန့်လုပ်ဖို့ စီစဉ်ထားပါတယ်။	နိုင်ငံတကာသတင်း	https://www.myawady.net.…89b59a3c6_XL.jpg	, 07/20/2020 - 19:44	mwd_webportal
https://www.myawady.net.mm/node/53	လက်နက်အချင်းချင်း ချိတ်ဆက်ပစ်မှတ် သတ်မှတ်မယ့် အမေရိကန်၏နည်းပညာ	လက်နက်အချင်းချင်း ချိတ်ဆက်ပစ်မှတ် သတ်မှတ်မယ့် အမေရိကန်၏နည်းပညာ။အမေရိကန်လေတပ် သုတေသနဌာနက နည်းပညာအသစ်တစ်မျိုးကို စမ်းသပ်ဖို့ အသင့်ပြင် ဆင်နေပါတယ်။ ဒီလိုစမ်းသပ်မှုဟာ ပထမဆုံးလည်းဖြစ်ပါလိမ့်မယ်။ အဲဒီနည်းပညာကတော့ လက်နက်တွေအနေနဲ့ တစ်ခုနဲ့တစ်ခုချိတ်ဆက်ပြီး သတ်မှတ်ပစ်မှတ်ကို ဘယ်လိုမျိုးတိုက်ခိုက်ရင် အကောင်းဆုံးဖြစ်မလဲဆိုတာ ကိုယ်ပိုင်ဆုံးဖြတ်ချက်ချမှတ်နိုင်စေမယ့် ကွန်ရက်နည်းပညာပဲဖြစ်ပါတယ်။ အမေရိကန်တပ်က SkyBorg လိုမျိုး လူတူအသိဉာဏ် အသုံးပြုကွန်ရက်တွေကို အသုံးပြုပြီး ဒရုန်းတွေနဲ့လေယာဉ်တွေကို ချိတ်ဆက်ဖို့ သုတေသနလုပ်နေတာကြာပါပြီ။ အခုတော့ သူတို့ သုတေသနလုပ်နေတဲ့ နည်းပညာနဲ့အလားသဏ္ဌာန်တူတဲ့ နည်းပညာကို စမ်းသပ်တော့မှာပါ။ ဒီနည်းပညာရဲ့ အမည်ကိုတော့ ရွှေရောင်လူအုပ်ကြီးလို့ အဓိပ္ပာယ်ရတဲ့ Golden Horde ဆိုတဲ့ အမည်ပေးထားပါတယ်။ ဒီအမည်ဟာ မြင်းစီးမွန်ဂိုတပ်မတော်ကို အစွဲပြုပြီးခေါ်ထားတာပါ။။တစ်ချိန်တုန်းက Golden Horde တပ်မတော်ကြီးဟာ အာရှအနောက်ပိုင်းနဲ့ ဥရောပ အရှေ့ပိုင်းကို သိမ်းပိုက်နိုင်ခဲ့ပါတယ်။ ဖွဲ့စည်းပုံကတော့ ကိုယ်ပိုင်အမိန့်ပေး အဖွဲ့တွေကို ပေါင်းစည်း ဖွဲ့စည်းထားတာပါ။ ဒါကြောင့် ရန်သူဟာသူတို့ရဲ့ လှုပ်ရှားမှုကို အလွယ်တကူ မခန့်မှန်းနိုင်တဲ့အပြင် သူတို့ကို ချေမှုန်းဖို့လည်း မလွယ်ကူပါဘူး။ ဒါ့အပြင်ဘယ်လို တပ်မတော်နဲ့ယှဉ်ယှဉ်တိုက်ပွဲအခြေအနေကို လျင်မြန်စွာပြောင်းလဲ လိုက်နိုင်စွမ်းလည်းရှိတယ်လို့ ဆိုပါတယ်။ အခု အမေရိကန်လေတပ် သုတေသနဌာနက စမ်းသပ်ဖို့စီစဉ်ထားတာက Small Diameter Bomb I နဲ့ အသေးစား ဝေဟင်ပစ်တည်ကြက်တို့ကို ပေါင်းစပ်စမ်းသပ်ဖို့ ဖြစ်ပါတယ်။ ဒါပေမဲ့ ဗုံးတွေက သူတို့ရဲ့ပစ်မှတ်ကို အလိုအလျောက်ရွေးချယ်မှာမဟုတ်ဘဲ ကြိုတင်သတ်မှတ် ထားတဲ့ ရွေးချယ်စရာတွေထဲကမှ အကန့်အသတ်ရှိတဲ့ ဆုံးဖြတ်ချက်တွေကို ချမှတ်နိုင်မယ်လို့ သုတေသနဌာနမှ စစ်လက်နက်ပစ္စည်းညွှန်ကြားရေးမှူး ဂယ်ရီဟက်ကပြောပါတယ်။	နိုင်ငံတကာသတင်း	https://www.myawady.net.…9d990af15_XL.jpg	, 07/20/2020 - 19:45	mwd_webportal
https://www.myawady.net.mm/node/54	ကိုရီးယားလေကြောင်း အာကာသစက်မှုလုပ်ငန်း(KAI)က လာမယ့်နှစ်မှာထွက်ပေါ်လာမယ့် KF-X တိုက်လေယာဉ်ရှေ့ပြေးပုံစံ	လာမယ့်နှစ်မှာထွက်ပေါ်လာမယ့် KF-X တိုက်လေယာဉ်ရှေ့ပြေးပုံစံ။ကိုရီးယားလေကြောင်း အာကာသစက်မှုလုပ်ငန်း(KAI)က လာမယ့်နှစ်ဧပြီလမှာ KF-X တိုက်လေ ယာဉ်ရဲ့ ရှေ့ပြေးပုံစံကို ထုတ်ဖော်ပြသတော့မှာပါ။ KAI ကုမ္ပဏီကဖြန့်ချိတဲ့ Fly Together မဂ္ဂဇင်းနောက်ဆုံးထုတ်မှာ KF-X တိုက်လေယာဉ်ရဲ့ လေယာဉ်ကိုယ်ထည်ဓာတ်ပုံ ပါဝင်လာတာ တွေ့ရပါတယ်။ ဒီလေယာဉ်နဲ့ပတ်သက်ပြီး အဲဒီမဂ္ဂဇင်းထဲမှာ အသေးစိတ် ဖော်ပြထားတာမရှိပေမယ့် Janes သတင်းဌာနကတော့ ဒီလေယာဉ်ဟာ ၂၀၂၂ ခုနှစ်မှာ လက်တွေ့ပျံသန်းမှုတွေ လုပ်တော့မယ်လို့ ဖော်ပြထားပါတယ်။။တောင်ကိုရီးယားနိုင်ငံရဲ့ တစ်ခုတည်းသောလေယာဉ် ထုတ်လုပ်ရေးကုမ္ပဏီဖြစ်တဲ့ KAI ဟာ အခုဆိုရင် ပဉ္စမမျိုးဆက် KF-X တိုက်လေယာဉ်ကိုယ်ထည်အတွက် အပေါ်ပိုင်း၊ အောက်ပိုင်းနဲ့ အလယ်ပိုင်းတွေကို ထုတ်လုပ်တပ်ဆင်နေပါပြီ။ KF-X တိုက်လေယာဉ်တွေရဲ့ အဆင့်ဆင့်တိုးတက်မှုကို Block 0၊ Block 1၊ Block 2 ဆိုပြီး သတ်မှတ်ထားပါတယ်။ Block 0 ဆိုတာကတော့ တိုက်လေယာဉ်ရဲ့ ရှေ့ပြေးပုံစံကိုဆိုလိုတာပါ။ ရှေ့ပြေးပုံစံထုတ်ဖော်ပြသပြီး လေးနှစ်အတွင်း စမ်းသပ်မှုတွေနဲ့ နောက်ဆုံးထုတ်လုပ်မှုကို လုပ် မှာဖြစ်တဲ့အတွက် ၂၀၂၆ ခုနှစ်နှစ်လယ်မှာ မောင်းနှင်နိုင်တဲ့ လေယာဉ်အဖြစ် ထွက်ပေါ်လာပါ မယ်။ Block 1 အဆင့်ကတော့ ၂၀၂၆ ခုနှစ်နဲ့ ၂၀၂၈ ခုနှစ်ကြားမှာ ထွက်ပေါ်လာမှာဖြစ်ပြီး အဲဒီ အဆင့်မှာဆိုရင် ဝေဟင်မှမြေပြင်ပစ်နဲ့ ဝေဟင်မှဝေဟင်ပစ် လက်နက်စနစ် တစ်စိတ်တစ်ပိုင်း တပ်ဆင်လာနိုင်ပါတယ်။။Block 2 အဆင့်ကတော့ နောက်ဆုံးအဆင့်ဖြစ်ပြီး ၂၀၂၉ ခုနှစ်မှာ ထွက်ပေါ်လာနိုင်ပါတယ်။ ဒီအဆင့်မှာတော့ လေယာဉ်က လက်နက်အပြည့်အစုံနဲ့ တိုက်ပွဲဝင်အသင့်ဖြစ်နေပါပြီ။ KAI မှတာဝန်ရှိသူတွေရဲ့ ထုတ်ဖော်ပြောဆိုချက်အရဆိုရင် လက်ရှိမှာသူတို့က ဂျင်နရယ် အီလက်ထရစ် ကုမ္ပဏီကနေ လေယာဉ်အင်ဂျင် ၁၅ လုံးရရှိထားပြီလို့ သိရပါတယ်။ ရှေ့ပြေး ပုံစံအတွက်ထုတ်မှာက လေယာဉ်ခြောက်စင်းဖြစ်ပြီး လေယာဉ်တစ်စင်းကို အင်ဂျင်နှစ်လုံးစီ ပါဝင်ပါမယ်။ ကျန်အင်ဂျင်သုံးလုံးကတော့ အရန်အနေနဲ့ဖြစ်မယ်လို့ သိရပါတယ်။ တောင်ကိုရီးယားနိုင်ငံအနေနဲ့ လက်ရှိအသုံးပြုနေတဲ့ F-4D/E Phantom 2 နဲ့ F-5E/F Tiger 2 လေယာဉ်အုပ်တွေနေရာမှာ KF-X တိုက်လေယာဉ်တွေကို အစားထိုးသွားမှာ ဖြစ်ပါတယ်။ လက်ရှိထုတ်လုပ်ဖို့ ရည်မှန်းထားတဲ့ KF-X လေယာဉ်အစင်းပေါင်းက ၁၂၀ ဖြစ်ပြီး ဂျင်နရယ် အီလက်ထရစ်ကုမ္ပဏီကလည်း လေယာဉ်အင်ဂျင်အလုံးပေါင်း ၂၄၀ နဲ့ အရန်အင်ဂျင်တွေကို ထုတ်လုပ်ပေးသွားမှာဖြစ်ပါတယ်။	နိုင်ငံတကာသတင်း	https://www.myawady.net.…53cdd5835_XL.jpg	, 07/20/2020 - 19:46	mwd_webportal
https://www.myawady.net.mm/node/55	သြစတြေးလျနိုင်ငံ ကွင်းစလန်းတက္ကသိုလ်ထုတ် ကိုရိုနာဗိုင်းရပ် ကာကွယ်ဆေးကို လူသားများ၌ စမ်းသပ်မှုစတင်	သြစတြေးလျနိုင်ငံ ကွင်းစလန်းတက္ကသိုလ်ထုတ် ကိုရိုနာဗိုင်းရပ် ကာကွယ်ဆေးကို လူသားများ၌ စမ်းသပ်မှုစတင်။သြစတြေးလျနိုင်ငံ ကွင်းစလန်းတက္ကသိုလ်က ဖော်စပ်ထားသည့် ကိုရိုနာဗိုင်းရပ် ကာကွယ်ဆေးကို လူသားများ၌ စမ်းသပ်မှုစတင်ပြီ ဖြစ်ကြောင်း တာဝန်ရှိသူများက ဇူလိုင် ၁၃ ရက်တွင်ပြောသည်။ ထိုစမ်းသပ်မှုတွင် အသက် ၁၈ နှစ်မှ ၅၅ နှစ်အတွင်းရှိ ပရဟိတသမားအယောက် ၁၂၀ ခန့်ပါဝင်ပြီး ပထမဆေးတစ်လုံးထိုးမှုကို ခံယူရသည်။ သို့သော် ၎င်းင်းတို့အနေဖြင့် လူစုလူဝေးနေရာများကို ရှောင်ရှားရမည်ဖြစ်သည်။ ယခုစမ်းသပ်မှုတွင် ပါဝင်သူများအနေဖြင့် တစ်လလျှင်ဆေးတစ်လုံးနှုန်းဖြင့် ဆေးနှစ်လုံး အထိုးခံရမည်ဖြစ်ကြောင်း ဒေသတွင်း သတင်းဌာနက ဖော်ပြထားသည်။ထို့ပြင် ဆေး၏စိတ်ချရမှုနှင့် ကိုယ်ခံအားတုံ့ပြန်မှုတို့ကို ၁၂ လအတွင်း လေ့လာသွားမည် ဖြစ်သည့်အတွက် စမ်းသပ်မှုတွင် ပါဝင်သူများအားလုံး စောင့်ကြည့်ခံရမည် ဖြစ်ကြောင်း သိရသည်။ အဆိုပါ ကာကွယ်ဆေးသည် ဗိုင်းရပ်ကို ချေမှုန်းနိုင်သည့် ပဋိပစ္စည်းများကို ထွက်ပေါ်စေကြောင်းနှင့် လူသားများတွင် စမ်းသပ်ရန် စိတ်ချရကြောင်း ကနဦးစမ်းသပ်မှုများတွင် တွေ့ရှိထားသည်ဟု ကွင်းစလန်းတက္ကသိုလ်မှ ကာကွယ်ဆေးထုတ်လုပ်ရေး စီမံကိန်း ဦးဆောင်သူတစ်ဦးဖြစ်သည့် ပေါယန်းကပြောသည်။ ထိုကာကွယ်ဆေး စမ်းသပ်မှုတွင် အသက်အရွယ် အမျိုးမျိုးရှိသည့် သူများကိုလည်း စမ်းသပ်သွားမည်ဖြစ်ပြီး သို့မှသာ အဆိုပါ ကာကွယ်ဆေးက ကျယ်ကျယ်ပြန့်ပြန့် သက်ရောက်မှုရှိ၊ မရှိကို သိရှိနိုင်မည် ဖြစ်ကြောင်း ၎င်းက ဆက်ပြောသည်။	နိုင်ငံတကာသတင်း	https://www.myawady.net.…a570b6fb5_XL.jpg	, 07/20/2020 - 19:52	mwd_webportal
https://www.myawady.net.mm/node/56	VAR စနစ်ဆုံးဖြတ်ချက်များ မန်ယူအသင်းဂိုးမပေးရမှု ခုနစ်ကြိမ်ရှိနေ	VAR စနစ်ဆုံးဖြတ်ချက်များ မန်ယူအသင်းဂိုးမပေးရမှု ခုနစ်ကြိမ်ရှိနေ။မန်ချက်စတာ၊ ဘောလုံး ဇူလိုင် ၁၆ ရက်ညက ယှဉ်ပြိုင်ကစားခဲ့သော ပဲလေ့စ်နှင့် ပွဲ၌ မန်ယူအသင်းသည် VAR စနစ်ဆုံးဖြတ်ချက်အရ ဂိုးနှစ်ဂိုးပေးရမည့်အရေးက ရှောင်လွှဲနိုင်ခဲ့ရာ ယခုရာသီတွင် VAR စနစ်ကြောင့် ဂိုးမပေးရသည့်အကြိမ်ပေါင်း ခုနစ်ကြိမ်ရှိခဲ့ပြီး ပရီးမီးယားလိဂ်အသင်းများအနက် VAR စနစ်တွင် မျက်နှာသာပေးမှု အခံရဆုံး အသင်းဖြစ်လာခဲ့သည်။ ပဲလေ့စ်နှင့်ပွဲတွင် ပဲလေ့စ်တိုက်စစ်မှူး ဇာဟာကို လင်ဒီလော့ဖ် ဂိုးဧရိယာအတွင်း ပြစ်ဒဏ် ကျူးလွန်မှုကို VAR စနစ် ဆုံးဖြတ်ချက်အရ ပယ်နယ်တီမပေးသကဲ့သို့ ဂျော်ဒန်အယူး၏ ဒုတိယပိုင်း ချေပဂိုးသွင်းမှုကိုလည်း မသိသာသောအနေအထား၌ လူကျွံဘော သတ်မှတ်ပြီး ပယ်ဖျက်ခဲ့ရာ ပဲလေ့စ် အသင်းသားများအပြင် ပြိုင်ဘက်အသင်းပရိသတ်များလည်း ဒေါသ ထွက်ခဲ့ရသည်။ မန်ယူသည် ယခုရာသီတွင် VAR စနစ်ဆုံးဖြတ်ချက်ကြောင့်ပယ်နယ်တီအများဆုံးရသော အသင်း လည်းဖြစ်နေ၍ ပြိုင်ဘက် အသင်းပရိသတ်များ ဒေါသထွက်ခဲ့ရခြင်းဖြစ်သည်။	အားကစား	https://www.myawady.net.…daf0d28b0_XL.jpg	, 07/20/2020 - 19:56	mwd_webportal
https://www.myawady.net.mm/node/57	လမ်းလျှောက်ခြင်းသည် ကျောရိုးနာကျင်မှုကိုသက်သာစေသည်	လမ်းလျှောက်ခြင်းသည် ကျောရိုးနာကျင်မှုကိုသက်သာစေသည်။ပြင်းထန်တဲ့လေ့ကျင့်ခန်းတွေက ကျောရိုး ကိုထိခိုက်နာကျင်စေပေမယ့် လမ်းလျှောက် ခြင်းမှာတော့ အဲဒီလိုအဖြစ်မျိုးမရှိပါဘူး။ လမ်းလျှောက်ခြင်းဟာ ကျောရိုးအပေါ် သက်ရောက်မှု နည်းပါးတဲ့လေ့ကျင့်ခန်းဖြစ်တဲ့ အပြင် တကယ်တမ်းမှာ ကျောရိုးနာကျင်မှုကိုတောင်မှ သက်သာစေတာဖြစ်ပါတယ်။ လမ်းလျှောက်ခြင်းသည် ကျောရိုးနာကျင်မှုကိုသက်သာစေသည် လမ်းလျှောက်ခြင်းကြောင့် ကျောရိုးမကြီး တစ်လျှောက် သွေးစီးဆင်းမှုကို ပိုမိုကောင်းမွန်စေပြီး နောက်ကျောကြွက်သား တွေကိုလည်း နေရာတကျဖြစ်စေပါတယ်။ ဒါကြောင့် အကြောင်းအမျိုးမျိုးကြောင့် ကျောရိုးနာကျင်နေသူတွေ၊ နောက်ကျောကြွက်သား နာကျင်နေသူတွေအတွက် အကောင်းဆုံး ဆေးကတော့ လမ်းလျှောက်ခြင်းပဲ ဖြစ်ပါတယ်။	ကျန်းမာရေး	https://www.myawady.net.…0c470aa5b_XL.jpg	, 07/20/2020 - 20:00	mwd_webportal
https://www.myawady.net.mm/node/58	နိုဗယ်ကိုရိုနာ တိုက်ဖျက်ရေးမှာ တရုတ်နိုင်ငံက အသုံးပြုတဲ့နည်းပညာခုနစ်မျိုး	နည်းပညာ အပိုင်း(၁) တရုတ်နိုင်ငံကတော့ ကမ္ဘာ့ကပ်ရောဂါ ကို ကျော်လွှားသွားနိုင်ပြီလို့ဆိုပါတယ်။ အခုဆိုရင် တရုတ်ပြည်မကြီးမှာ နိုဗယ် ကိုရိုနာဗိုင်းရပ်နောက်ထပ်ကူးစက်မှုတွေ မရှိတော့ဘူးလို့ အမျိုးသားကျန်းမာရေးကော်မရှင်က မတ် ၃၁ ရက်မှာ ထုတ်ပြန် ပါတယ်။ မတ် ၃၀ ရက် ညပိုင်းအထိ ဗိုင်းရပ်ကူး စက်ခံထားရသူ ၇၇၁ ဦးရှိပေမယ့်လည်း သူတို့အားလုံးဟာ ပြည်ပကနေ ပြန်လာသူ များဖြစ်ပါတယ်။ အခုဆိုရင် တရုတ်နိုင်ငံမှာ နိုဗယ်ကိုရိုနာ ဗိုင်းရပ်ကူးစက်ခံရသူစုစုပေါင်း ၈၁၅၁၈ ဦးရှိပြီး သူတို့ထဲကမှ ၂၁၆၁ ဦးက ကုသမှု ဆက်လက်ခံယူကာ ၇၆၅၀၂ ဦးကတော့ ရောဂါပျောက်ကင်းသွားပြီဖြစ်တဲ့အတွက် ဆေးရုံကနေ ဆင်းသွား ကြပါပြီ။ သေဆုံးသူ စုစုပေါင်းကတော့ ၃၃၀၅ ဦးပါ။ဒါကြောင့် ကမ္ဘာ့ကပ်ရောဂါကို ကျော်လွှားနိုင်ရေးအတွက် တရုတ်နိုင်ငံကလုပ်ဆောင်တဲ့နည်းလမ်းတွေကို ဖော်ပြပြီး ပါပြီ။ အခုဖော်ပြလိုတာကတော့ နည်းပညာ မှာထိပ်တန်းနေရာရောက်လာတဲ့ တရုတ်နိုင်ငံက ဗိုင်းရပ်တိုက်ဖျက်ရေး မှာ ဘယ်လို နည်းပညာတွေကိုအသုံးပြုသွားတယ်ဆိုတာ ဖော်ပြလိုပါတယ်။ ကောင်းကင်ယံက ဒရုန်းများ ဒရုန်းဆိုတာကတော့ တရုတ်နိုင်ငံမှာ အသုံးအများဆုံးလို့ဆိုရမှာဖြစ်ပါတယ်။ နှစ်သစ်ကူးညကတောင်မှ ဒရုန်းအစင်း ပေါင်း ၂၀၀၀ ကျော်နဲ့ သရုပ်ဖော်ပုံ အမျိုးမျိုးလုပ်ပြီး ႏွစ္သစ္ကိုႀကိဳဆိုသြားတာပါ။ အခုလို ကမ္ဘာ့ကပ်ရောဂါဖြစ်တဲ့အချိန်မှာတော့ တရုတ်နိုင်ငံဒေသအများအပြားရဲ့ကောင်းကင်ယံမှာ ဒရုန်းတွေသာ ကြီးစိုး နေခဲ့ပါတယ်။ ဒီဒရုန်းတွေကို ဘာအတွက်အသုံးပြုတာလဲဆိုရင် အသံချဲ့စက်တွေတပ်ပေးပြီး သတင်းအချက်အလက် မျှဝေ ပေးခြင်း၊ တစ်ဦးနဲ့တစ်ဦးထိတွေ့စရာမလိုဘဲ ရောဂါ ကူးစက်ခံရမှု ရှိ၊ မရှိ မှတ်ပုံတင်နိုင်ရေးအတွက် QRကုတ်ပါတဲ့ ဆိုင်းဘုတ်ချိတ်ဆွဲ ပျံသန်းခြင်း၊ ပိုးသတ်ဆေးဖျန်းခြင်း၊ ပါဆယ်ထုပ်များ ပေးပို့ခြင်းနဲ့ လူတွေရဲ့အပူချိန်ကို တိုင်းတာခြင်း တို့ အတွက် အသုံးပြုတာဖြစ်ပါတယ်။ အပူချိန်တိုင်းတာရာမှာဆိုရင်လည်း အနီအောက်ရောင်ခြည်သုံးအပူပုံရိပ်ဖော် နည်းပညာကို အသုံးပြုတာပါ။ အဲဒီ နည်း ပညာဟာ ကျွမ်းကျင်သူတစ်ဦးရဲ့အပူချိန်တိုင်းတာမှုထက်ပင် ပိုမိုတိကျမှန်ကန်ပြီး လူတွေကို ကယ်ဆယ် ရွှေ့ပြောင်းရာမှာလည်း ပိုမိုအလုပ်တွင် စေပါတယ်။ တစ်ချိန်တည်းမှာပဲ သက်ဆိုင်ရာညွှန်ကြားချက်တွေကို ဒရုန်းက ဖတ်ပြပေးနိုင်ခြင်းဟာ ဝန်ထမ်းတွေနဲ့ ဒေသခံတွေ အကြား ထိတွေ့ဆက်ဆံရမှုကို လျှော့ချပေးနိုင်တဲ့အတွက် ဆင့်ပွားဗိုင်းရပ်ကူးစက်ခံရနိုင်ခြေကို သိသိသာသာ လျော့ကျစေနိုင်ပါတယ်။ ရှန်ကျန်းမြို့အခြေစိုက DJI ကုမၸဏီက ဒရုန်းနဲ့ပိုးသတ်ဆေးဖျန်းခြင်းနဲ့ မှတ်တမ်းရယူနိုင်ရေးအတွက် ယွမ် ၁၀ သန်းမ တည် ရင်းနှီးမြှုပ်နှံပါတယ်။ တရုတ်နိုင်ငံရဲ့နံပါတ် (၁) စိုက်ပျိုးရေးသုံးဒရုန်းထုတ်လုပ်မှုကုမ္ပဏီဖြစ်တဲ့ XAG ကလည်း ဝေးလံ ခေါင်ဖျားတဲ့ ဒေသတွေမှာ ဒရုန်းနဲ့ ပိုးသတ်ဆေးဖျန်းဖို့ ယွမ်သန်း ၅၀ ရင်းနှီးမြှုပ်နှံပါတယ်။တစ်နိုင်ငံလုံးအတိုင်းအတာအနေနဲ့ ကြည့်ရင်လည်း မြို့နယ်အများအပြားက အပင်ပိုးသတ် ဆေးဖျန်း ဒရုန်းတွေကို အသုံးပြုပြီး ပိုးသတ်ခြင်းလုပ်ငန်းတွေ လုပ်ပါတယ်။ ဥပမာအားဖြင့် ရှန်တုံပြည်နယ် ဟူဂျီမြို့မှ ရွာသားတွေဟာ ဆိုရင် စတုရန်း မီတာ ၄၈၀၀၀၀ လောက်ရှိတဲ့ ဧရိယာကို ပိုးသတ်ဆေးဖျန်းဖို့ ဒရုန်းနှစ်စင်းသာ အသုံးပြုရပြီး နေ့လယ် မတိုင်မီ မှာပြီးစီးပါတယ်။ စိုက်ပျိုးရေးသုံး ဒရုန်းတွေကို နောက်တစ်နည်းအသုံးပြုတာကတော့ ဆေးဝါးပစ္စည်းတွေ သယ်ယူပို့ဆောင်ရေး မှာဖြစ် ပါတယ်။ ဗိုင်းရပ်ကူးစက်ပျံ့နှံ့မှု ဗဟိုချက်ဖြစ်တဲ့ ဝူဟန်မြို့မှာ ဆိုရင် ဆေးဝါးကုမ္ပဏီတွေက ဆေးပစၥည်းတွေကို ဒေသတွင်း ဆေးရုံ တွေဆီ ဒရုန်းနဲ့ပဲပို့တာပါ။ ကျဲ့ကျန်းစီးချန် ပြည်သူ့ဆေးရုံဆိုရင်လည်း လူနာတွေရဲ့ဆေးစစ်နမူနာတွေကို ဒရုန်းနဲ့ပဲ ပို့တာဖြစ် တဲ့အတွက် မတော်တဆဗိုင်းရပ်ကူးစက်မှုကိုလည်း ကာကွယ်ပြီးသားဖြစ်သွားပါတယ်။ တွင်ကျယ်စွာသုံးတဲ့ စက်ရုပ်များ ပေကျင်း၊ ကျဲ့ကျန်း၊ ကွမ်တုံ၊ ဟူဘေးနဲ့ ဟူနန်တို့မှာရှိတဲ့ ဆေးရုံတွေဟာ လူနာနဲ့ သူနာပြု အကြား တိုက်ရိုက်ထိတွေ့စေခြင်း မရှိတဲ့ စက်ရုပ်တွေကို တွင်တွင်ကျယ်ကျယ် အသုံးပြုပါတယ်။ ဆေးရုံဝန်ထမ်းက သက်ဆိုင်ရာ သောက်ဆေးတွေ၊ ညွှန်ကြားချက်တွေကို စက်ရုပ်တွေအပေါ်တင်ပြီး လူနာဆီလွှတ် လိုက်ပါ တယ်။။လူနာက စက်ရုပ်အပေါ်က ပစ္စည်းတွေကို ယူပြီးပြီဆိုရင် စက်ရုပ်က သူနာပြုတွေဆီကို အလို အလျောက် ပြန် လာပါတယ်။ အဲဒီနေရာမှာ သူတို့ကိုပိုးသတ်ခြင်း တွေလုပ်ပြီး နောက်ထပ်လူနာတွေဆီကို ပို့ဆောင်မှုတွေဆက်လုပ်ပါတယ်။ တချို့ ဆေးရုံတွေမှာရှိတဲ့ စက်ရုပ်တွေဆိုရင် ဒီလိုပို့ဆောင်မှုကို အဆောင် ၂၀ အထိလုပ်နိုင်ပါတယ်။ စက်ရုပ်တွေအပြင် မောင်းသူမဲ့ယာဉ် တွေဆိုရင်လည်း လိုအပ်တာမှန်သမျှကို မိနစ် ၃၀ မှာ ၂၄ ကြိမ်အထိ ပို့ဆောင် ပေး နိုင်ပါတယ်။ ဒီလိုမျိုး ပို့ဆောင်ပေးနိုင်ခြင်းဟာ ပို့ဆောင်ရေး ဝန်ထမ်းတွေရဲ့ ဒုကၡတွေကို အများဆုံး လျှော့ချ ပေးနိုင်ပါတယ်။ အခုလို တစ်ကမ္ဘာလုံးအတိုင်းအတာ အနေနဲ့ ဗိုင်းရပ် ကူးစက်မှုဖြစ်ပွားနေချိန်မှာ လူတစ်ဦးနဲ့တစ်ဦးထိတွေ့မှု မရှိစေဘဲ လိုအပ်တာ တွေကို ပေးပို့နိုင်တာ၊ သွားလို တဲ့နေရာတွေကိုပို့ဆောင်နိုင်တာတွေဟာ တရုတ်နိုင်ငံမှာ ဗိုင်းရပ်ကူး စက်မှုကို လျှော့ချ ပေးနိုင်တဲ့ အဓိက အကြောင်းရင်းတွေထဲက တစ်ခုဖြစ်ပါတယ်။	နည်းပညာ	https://www.myawady.net.…a49fdda3b_XL.jpg	, 07/20/2020 - 20:05	mwd_webportal
https://www.myawady.net.mm/node/59	ဘုတ်ပြင်းမြို့နယ်၊ မြန်မာ့ပင်လယ်ပြင်အတွင်း၌ ငါးခိုးဖမ်းလှေ တစ်စီး ဖမ်းဆီးရမိ	ဘုတ်ပြင်းမြို့နယ်၊ မြန်မာ့ပင်လယ်ပြင်အတွင်း၌ ငါးခိုးဖမ်းလှေ တစ်စီး ဖမ်းဆီးရမိ။နေပြည်တော် ၊ ဇူလိုင် - ၁၇။တနင်္သာရီတိုင်းဒေသကြီး၊ ဘုတ်ပြင်းမြို့နယ်၊ မြန်မာ့ပင်လယ်ပြင်အတွင်း လုံခြုံရေး ဆောင်ရွက်နေသော တပ်ဖွဲ့ဝင်များသည် ဇူလိုင် ၁၆ ရက်နေ့လယ် ၃ နာရီ ၅၅ မိနစ်ခန့်တွင် ပြင်စဘုကျွန်း၏ တောင်ဘက် ရေမိုင် ၅ ဒသမ ၅ မိုင်ခန့်အကွာသို့ အရောက်၌ မသင်္ကာဖွယ် လှေတစ်စီး တွေ့ရှိသဖြင့် သွားရောက်စစ်ဆေးရာ ငါးခိုးဖမ်းနေသော အောင်မြတ်စိုး-၁အမည်ရှိ တရားမဝင်ကမ်းနီး ငါးဖမ်းလှေပေါ်မှ ဦးကျော်စိုးလင်း(ဘ) ဦးလှဝင်း အပါအဝင် အမျိုးသား ၆ ဦးအား တွေ့ရှိဖမ်းဆီး ရမိခဲ့သည်။ အဆိုပါ ဖမ်းဆီးရမိသူများနှင့် လှေအား မြိတ်မြို့၊ ငါးလုပ်ငန်း ဦးစီးဌာနသို့ စနစ်တကျ လွှဲပြောင်း အပ်နှံသွားမည်ဖြစ်ကြောင်း သတင်းရရှိသည်။	မှူခင်းသတင်း	https://www.myawady.net.…1eb93ceb5_XL.jpg	, 07/20/2020 - 20:17	mwd_webportal
https://www.myawady.net.mm/node/60	ဟိုင်းကြီးကျွန်းမြို့၌ ကြားသီးနှံအဖြစ် ဝဥပင်များကို တိုးချဲ့စိုက်ပျိုးလာ	ဟိုင်းကြီးကျွန်းမြို့၌ ကြားသီးနှံအဖြစ် ဝဥပင်များကို တိုးချဲ့စိုက်ပျိုးလာ။ဧရာဝတီတိုင်းဒေသကြီး ဟိုင်းကြီးကျွန်းမြို့ရှိ တောင်သူများ အနေဖြင့် နှစ်ရှည်ပင်များကြား၌ ဝဥပင်များကို ယခုနှစ်တွင် ထပ်မံတိုးချဲ့ စိုက်ပျိုးလာကြောင်း သိရသည်။ ''လက်ရှိမှာ ဝဥကို ၁ဝ ဧကနီးပါး စိုက်ပျိုးထားပါတယ်။ မျိုးကတော့ ဒေသထွက်မျိုးပဲ။ ပျိုးပင်ပေါက်ကတော့ တစ်ပင်ကို ငွေကျပ် ၁ဝဝ နဲ့ ဝယ်ရပါတယ်။ အဓိကအားဖြင့် ဈေးကွက်အနေအထား တိကျခိုင်မာတယ်ဆိုရင် ကျွန်တော်တို့ဒေသမှာ စိုက်ပျိုးမယ့် တောင်သူတွေ များပါတယ်။ဝဥစိုက်ခင်းတွေ အောင်မြင်မယ်ဆိုရင် တောင်သူတွေအနေနဲ့ တစ်ဖက်တစ်လမ်းက ဝင်ငွေတိုးတာပေါ့'' ဟု ဝဥစိုက်ပျိုးသူ တစ်ဦးက ပြောသည်။ ဝဥများမှာ မြန်မာနိုင်ငံနေရာ အနှံ့အပြား၌ သဘာဝအလျောက် ပေါက်ရောက် နေသည်ကို တွေ့ရှိရပြီး ဝဥအမျိုးပေါင်း ၁ဝဝ ကျော်ရှိသည့် အနက် ၁၂ မျိုးခန့်ကိုသာ ဖော်ထုတ်သုံးစွဲလျက် ရှိကြောင်း၊ ဝဥကို စားသုံးကုန်အဖြစ် လည်းကောင်း၊ တိုင်းရင်းဆေးအနေဖြင့် လည်းကောင်း၊ အလှကုန်ပစ္စည်း ကုန်ကြမ်းအဖြစ် လည်းကောင်း၊ စက်မှုကုန်ကြမ်း အနေဖြင့်လည်းကောင်း အသုံးပြုမှုများသည့် အတွက် ဈေးကွက်အတွင်း ဝယ်လိုအား ကောင်းပြီး စီးပွားရေးအရလည်း တွက်ခြေကိုက်သည့် အပင်မျိုး ဖြစ်ကာ ပူနွေးစိုစွတ်သည့် ရာသီဥတုနှင့် လောင်းရိပ်ကြိုက်သည့် အပင်မျိုး ဖြစ်ကြောင်း သိရသည်။ယခင်နှစ်များက ဝဥဝယ်လိုအား ကောင်းပြီး တူးယူရောင်းချသူများသဖြင့် နှစ်အနည်းငယ်အတွင်း ဝဥမျိုးစိတ်များ မျိုးသုဉ်းသွားနိုင်ကြောင်း၊ ယခုကဲ့သို့ စနစ်တကျစိုက်ပျိုးထားမည် ဆိုပါက တစ်ဖက်တစ်လမ်းမှ ဝင်ငွေရရှိသည့်အပြင် ဝဥမျိုးစိတ်များ မျိုးသုဉ်းမသွားစေရန် ထိန်းသိမ်းရာ ရောက်ကြောင်း၊ ဝဥစိုက်ပျိုးရာတွင်၂ဝ ကျပ်သားခန့်ရှိ ဝဥများကို တိုက်ရိုက်ချ၍ စိုက်ပျိုးခြင်း၊ ဥကြီး များကို လေးစိတ်ခွဲ၍ စိုက်ပျိုးခြင်း၊ ဝဥ ပန်းခိုင်မှရရှိသော မျိုးစေ့များကို ပျိုးထောင်စိုက်ပျိုးခြင်း၊ မြေကြီးထဲရှိ ဝဥမကြီးပေါ်မှ အဖုကလေးများကို ဖဲ့ယူ၍ စိုက်ပျိုးခြင်း၊ အရွက်ပေါ်မှ အသီးကလေးများကို ပျိုးထောင် စိုက်ပျိုးခြင်းဖြင့် စိုက်ပျိုးနိုင်ပြီး နိုဝင်ဘာနှင့် ဒီဇင်ဘာလအတွင်း မြေအပေါ်ပိုင်းပင်စည် မျိုးခြောက်သွားချိန်တွင် တူးဖော် ကြရကြောင်း သိရသည်။	စီးပွားရေး	https://www.myawady.net.…a1223bb7b_XL.jpg	, 07/20/2020 - 20:58	mwd_webportal
https://www.myawady.net.mm/node/61	ယခုနှစ်တွင် တရုတ်နိုင်ငံသို့ သရက်သီးတန်ချိန် လေးသောင်းကျော် တင်ပို့	ယခုနှစ်တွင် တရုတ်နိုင်ငံသို့ သရက်သီးတန်ချိန် လေးသောင်းကျော် တင်ပို့။ယခုနှစ် သရက်ရာသီအတွင်း တရုတ် နိုင်ငံသို့ သရက်တန်ချိန် လေးသောင်း ကျော်တင်ပို့ထားပြီး ယခင်နှစ်ထက် တန်ချိန်တစ်သောင်း ဝန်းကျင် လျော့နည်းခဲ့ ကြောင်း မူဆယ် (၁ဝ၅) မိုင် ကုန်သွယ်ရေး ဇုန်ရှိ သစ်သီးဝလံ ကုန်စည်ဒိုင် ဒုတိယ ဥက္ကဋ္ဌ ဦးအောင်သက်ဦး ၏ပြောပြချက်အရ သိရသည်။ ပြီးခဲ့သည့် သရက်ရာသီချိန်က မူဆယ် နယ်စပ်မှ တရုတ်နိုင်ငံသို့ သရက်တန်ချိန် ၅၂ဝဝဝ ကျော် တင်ပို့ခဲ့ပြီး ယခုနှစ် သရက်ရာသီချိန်တွင် တန်ချိန် ၄၁ဝဝဝ ကျော်သာ တင်ပို့နိုင်ခဲ့သည့်အပြင် ဈေးနှုန်းရရှိမှုမှာလည်း ယခင်နှစ်က တစ်လုံးလျှင် ငွေကျပ် ၁ဝဝ ရရှိသည့် အသီးမှာ ယခုနှစ်တွင် ငွေကျပ် ၇ဝ သာ ရရှိသောကြောင့် ၃ဝ ရာခိုင်နှုန်း လျော့နည်းခဲ့သည်။။ယခုနှစ် သရက်ရာသီ စတင်ချိန်က အရောင်းအဝယ်နှင့် ဈေးနှုန်းရရှိမှု အနည်း ငယ် ကောင်းခဲ့သော်လည်း နောက်ပိုင်းတွင် အရောင်းအဝယ် ကျဆင်းခဲ့သည်။ ''သရက်ရာသီအစပိုင်း ပစ္စည်းနည်းတဲ့အချိန်ပဲ အရောင်းအဝယ် နည်းနည်း ကောင်းခဲ့တယ်။ ကျန်တဲ့ရာသီအလယ်မှာရော နောက်ပိုင်းမှာပါ အရောင်းအဝယ် မကောင်းတော့ဘူး။ ဈေးကွက်နဲ့ ပတ်သက်ပြီး ဒီနှစ်က COVID-19 ရောဂါအခြေ အနေကြောင့် သရက်ခြံရှင်တွေလည်း အကျိုးအမြတ် မရဘူး။ အရင်းလောက်ပဲ ပြန်ရမယ်'' ဟု ဦးအောင်သက်ဦး ကပြော သည်။ လက်ရှိတွင် သရက်ရာသီချိန် ကုန်ဆုံးပြီဖြစ်ပြီး နာနတ်ရာသီချိန် ရောက်ရှိပြီဖြစ် သော်လည်း တရုတ်နိုင်ငံသို့ တင်ပို့နိုင်ခြင်း မရှိသေးသောကြောင့် မူဆယ်ဈေးကွက်၌ သီးနှံရောင်းချသူများ အလုပ်အကိုင် ရပ်နားထားကြောင်း သိရသည်။	စီးပွားရေး	https://www.myawady.net.…e0694d085_XL.jpg	, 07/20/2020 - 20:59	mwd_webportal
https://www.myawady.net.mm/node/62	ကျောင်းသား ကျောင်းသူများ၏ စုပေါင်းပန်းချီပြပွဲနှင့် ပန်းချီဆရာကြီး ဦးစောလှိုင်၏ ဆရာများ၏ အမွေထဲက ကိုယ်ပိုင်ဟန်စာအုပ် မိတ်ဆက်ပွဲ ကျင်းပ	ကျောင်းသား ကျောင်းသူများ၏ စုပေါင်းပန်းချီပြပွဲနှင့် ပန်းချီဆရာကြီး ဦးစောလှိုင်၏ ဆရာများ၏ အမွေထဲက ကိုယ်ပိုင်ဟန်စာအုပ် မိတ်ဆက်ပွဲ ကျင်းပ။အမျိုးသားယဉ်ကျေးမှုနှင့် အနုပညာတက္ကသိုလ် (ရန်ကုန်) ပန်းချီပညာဌာန ၂၀၁၉-၂၀၂၀ ပညာသင်နှစ် ကျောင်းသား၊ ကျောင်းသူများ၏ စုပေါင်းပန်းချီပြပွဲနှင့် ပန်းချီဆရာကြီး ဦးစောလှိုင်၏ ဆရာများ၏ အမွေထဲက ကိုယ်ပိုင်ဟန် စာအုပ်မိတ်ဆက်ပွဲကို ဇန်နဝါရီ ၂၁ ရက်က ရန်ကုန်တိုင်းဒေသကြီး ဒဂုံ(ဆိပ်ကမ်း)မြို့နယ်ရှိ Ayarwon Art၌ ကျင်းပကြောင်း သိရသည်။ အဆိုပါပန်းချီပြပွဲတွင် ပထမနှစ်၊ ဒုတိယနှစ်နှင့် တတိယနှစ်ကျောင်းသား၊ ကျောင်းသူ ၅၀ ၏ ပန်းချီကား ၉၅ ကား၊ ရေဆေးပန်းချီကား ၈၀ နှင့် တခြားပန်းချီကားများ ပါဝင်ပြသထားသည်။““တက္ကသိုလ်ရဲ့ ပြင်ပအနုပညာ လှုပ်ရှားမှုအဖြစ် ဒီပြပွဲကို ပြသတာဖြစ်ပါတယ်။ တစ်နှစ်ကို တစ်ကြိမ် ကျင်းပဖြစ်ပါတယ်။ ကျောင်းမှာမဟုတ်ဘဲ ပြင်ပအနုပညာ လှုပ်ရှားမှုအနေနဲ့ ပြသတဲ့ အတွက် ကျောင်းသား၊ကျောင်းသူတွေ အနေနဲ့ ပြပွဲအတွေ့အကြုံ ရရှိပါတယ်””ဟု အမျိုးသား ယဉ်ကျေးမှုနှင့် အနုပညာတက္ကသိုလ်(ရန်ကုန်) ပါမောက္ခ ဌာနမှူး ဦးမြတ်ထွန်းအောင် ကပြောသည်။ အဆိုပါပန်းချီပြပွဲပြသခြင်းဖြင့် ကျောင်းသား၊ ကျောင်းသူများ ပန်းချီကားတစ်ကားလုံး အစအဆုံး လက်မှတ်ရေးထိုးပြီး တာဝန်ယူတတ်ရန်၊ ပန်းချီကားများကို သပ်ရပ်စွာဘောင် ထည့်တတ်ရန်နှင့် စုပေါင်းပြပွဲ ပြုလုပ်တတ်သည့် အတွေ့အကြုံများ ရရှိရန် ရည်ရွယ်ကျင်းပခြင်း ဖြစ်သည်။ အဆိုပါပန်းချီပြပွဲကို ဇန်နဝါရီ ၂၁ ရက်မှ ၂၇ ရက်အထိ ပြသလျက်ရှိကြောင်း သိရသည်။	အနုပညာ	https://www.myawady.net.…ca0c3bac0_XL.jpg	, 07/20/2020 - 21:02	mwd_webportal
https://www.myawady.net.mm/node/63	မြန်မာနိုင်ငံ တိုင်းရင်းသား အလှမယ် ရွေးချယ်ပွဲ ကျင်းပမည်	မြန်မာနိုင်ငံ တိုင်းရင်းသား အလှမယ် ရွေးချယ်ပွဲ ကျင်းပမည်။မြန်မာနိုင်ငံရှိ တိုင်းရင်းသားများ၏ ရိုးရာယဉ်ကျေးမှုနှင့် ခရီးသွားလုပ်ငန်း မြှင့်တင်ရန် မြန်မာနိုင်ငံ တိုင်းရင်းသား အလှမယ် ရွေးချယ်ပွဲကို ဖေဖော်ဝါရီ ၁ ရက်မှ ၆ရက် အထိ ရန်ကုန်မြို့ရှိ ကျိုက္ကဆံ အားကစားကွင်း၌ ကျင်းပမည်ဖြစ်ကြောင်း သိရသည်။ ““အလှမယ်ရွေးချယ်ပွဲ ကျင်းပရတဲ့ ရည်ရွယ်ချက်ကတော့ ခရီးသွားလုပ်ငန်း မြှင့်တင်ဖို့နဲ့ တိုင်းရင်းသားတွေရဲ့ ရိုးရာယဉ်ကျေးမှုတွေကို ဖော်ထုတ်နိုင်အောင် ကျင်းပတာဖြစ်ပါတယ်။ ဒါ့ပြင် တိုင်းရင်းသားတွေရဲ့ ဓလေ့ထုံးတမ်းတွေကို တစ်နေရာတည်းမှာ ကြည့်ရှုလေ့လာနိုင်ဖို့ဖြစ်ပါတယ်။ပြိုင်ပွဲကို ညနေ ၆ နာရီကနေ ည ၁၀နာရီအထိ ကျင်းပမှာဖြစ်ပါတယ်””ဟု ကယားပြည်နယ် လုပ်ငန်းရှင်များအသင်း ဥက္ကဋ္ဌ ဦးထွန်းကျော်ကပြောသည်။ ပြိုင်ပွဲတွင် ပထမဆု ငွေကျပ်သိန်း၁၀၀၊ သရဖူနှင့် တခြားအကျိုးခံစားခွင့်များ၊ ဒုတိယဆု ငွေကျပ် သိန်း ၅၀၊ တတိယဆု ငွေကျပ် သိန်း ၃၀ နှင့် တခြား Titelဆုများ ပေးအပ်မည်ဖြစ်ကြောင်း သိရသည်။ ၀င်ရောက် ယှဉ်ပြိုင်လိုသူများအနေဖြင့် အသက် ၁၈ နှစ်နှင့် ၂၅ နှစ်ကြား အိမ်ထောင်မရှိသူ အပျိုဖြစ်ရမည်ဖြစ်သည်။ အရပ် ၅ ပေ ၄ လက်မ ရှိရမည်ဖြစ်ပြီး ပညာအရည်အချင်း အနိမ့်ဆုံး တက္ကသိုလ်ဝင်တန်း အောင်မြင်ပြီးသူ ဖြစ်ရမည်ဖြစ်ကြောင်း သိရသည်။	အနုပညာ	https://www.myawady.net.…ff797ed20_XL.jpg	, 07/20/2020 - 21:03	mwd_webportal
https://www.myawady.net.mm/node/64	မိုးသည်းထန်စွာရွာသွန်းမှုကြောင့် မိုးကုတ်၊ မင်းလှ၊ ဝက်လက်မြို့နယ်တို့ရှိ နေရာအချို့၌ ပျက်စီးမှုများဖြစ်ပွား	မိုးသည်းထန်စွာရွာသွန်းမှုကြောင့် မိုးကုတ်၊ မင်းလှ၊ ဝက်လက်မြို့နယ်တို့ရှိ နေရာအချို့၌ ပျက်စီးမှုများဖြစ်ပွား။မိုးကုတ် ဇွန် ၂၅။မန္တလေးတိုင်းဒေသကြီး ပြင်ဦးလွင်ခရိုင် မိုးကုတ်မြို့နယ် ဘီးတောင်ရပ်ကွက်၌ ယနေ့ နံနက်ပိုင်းတွင် မိုးသည်းထန်စွာရွာသွန်းမှုကြောင့် ရေနီချောင်းမြေထိန်းနံရံ ပြိုကျမှု ဖြစ်ပွားသဖြင့် မိုးကုတ်မြို့နယ် မီးသတ်စခန်းမှ သန္ဓေမီးသတ် တပ်ဖွဲ့ဝင်များ၊ အရန်မီးသတ် တပ်ဖွဲ့ဝင်များဖြင့် မြေထိန်းနံရံကို ပြန်လည် ပြုပြင်ခြင်းလုပ်ငန်းများ ဆောင်ရွက်ပေးခဲ့ ကြောင်း မြန်မာနိုင်ငံ မီးသတ်တပ်ဖွဲ့မှ သိရသည်။ မိုးကုတ်မြို့၌ ယနေ့နံနက် ၇ နာရီ ၄၅ မိနစ်မှ မွန်းလွဲ ၁၂ နာရီခွဲအထိ မိုးသည်း ထန်စွာရွာသွန်းမှုကြောင့် မိုးကုတ်မြို့နယ် အတွင်း ပျက်စီးဆုံးရှုံးမှုများ ဖြစ်ပေါ်ခဲ့ရာ မြို့မရပ်ကွက် မြို့လယ်ရပ်ရှိ မြေထိန်းနံရံ အလျားပေ ၇ဝ ခန့်၊ အမြင့် ၁ဝ ပေ၊ အကျယ် ၃ ပေ ပျက်စီးခြင်း၊ မြို့မရပ်ကွက် အောင်နန်းရပ်ရှိ သွပ်မိုးထရံကာ နှစ်ထပ်လူနေအိမ် အဆောက်အအုံ အောက်ထပ် အနောက်ဘက် အလယ်ခန်း ထရံပွင့်ထွက်ပြီး မြေပိ၍ လူနှစ်ဦး ထိခိုက်ဒဏ်ရာများ ရရှိခဲ့ခြင်း၊ မြို့မရပ်ကွက်၊ ရှောလီဝိုင်းရပ်ကွက်၊ ပိတ်စွယ်နယ်မြေ(၂)တွင် ချောင်းရေလျှံမှုကြောင့် ကျောက်ရိုးများ အက်ကွဲမှုများဖြစ် ပေါ်သဖြင့် နေအိမ်ရှိလူများကို ဘေးကင်းရာသို့ ပို့ဆောင်ပေးခြင်း၊ ရှောလီဝိုင်းရပ်ကွက် ဘီးတောင်ရပ်ရှိ အလျား ပေ ၆ဝ၊ အမြင့် ၁၂ ပေ ကျောက် ရိုးပြိုကျခြင်းများ ဖြစ်ပွားခဲ့သည်။။အဆိုပါနေရာများသို့ တာဝန်ရှိသူများက ကယ်ဆယ်ရေး လုပ်ငန်းများနှင့် လိုအပ်သည် များကို ကူညီဆောင်ရွက်ပေးလျက် ရှိကြောင်း ပြင်ဦးလွင်မြို့နယ် ပြန်ကြားရေးနှင့်ပြည်သူ့ ဆက်ဆံရေး ဦးစီးဌာနမှ သိရသည်။ အလားတူ မကွေးတိုင်းဒေသကြီး သရက် ခရိုင် မင်းလှမြို့နယ်၌ ယနေ့မွန်းလွဲ ၁၂ နာရီ မိနစ် ၅ဝ တွင် မိုးသည်းထန်စွာ ရွာသွန်းမှု ကြောင့် သရက်-မင်းလှ ကားလမ်းမကြီးပေါ်ရှိ မင်းလှရေကျော်၌ ရေလျှံမှုဖြစ်ပွားပြီး လမ်းပိတ်ဆို့မှုဖြစ်ပွားသဖြင့် မင်းလှမြို့နယ် မီးသတ်စခန်းမှ သန္ဓေမီးသတ် တပ်ဖွဲ့ဝင်များ နှင့် ရဲတပ်ဖွဲ့ဝင်များ ပူးပေါင်း၍ ခရီးသွား ပြည်သူများ အန္တရာယ်ကင်းစွာ သွားလာနိုင် ရေးအတွက် ကူညီဆောင်ရွက်ပေးခဲ့သည်။ ထို့ပြင် စစ်ကိုင်းတိုင်းဒေသကြီး ဝက်လက် မြို့နယ် အမှတ်(၁)ရပ်ကွက်၌ ယနေ့ညနေ ၅ နာရီ ၁၅ မိနစ်တွင် မိုးသက်လေပြင်း တိုက်ခတ်မှုကြောင့် သစ်ပင်လဲ၍ လမ်းပိတ်ဆို့ မှုဖြစ်ပွားသဖြင့် ဝက်လက်မြို့နယ် မီးသတ် စခန်းမှ သန္ဓေမီးသတ် တပ်ဖွဲ့ဝင်များက လမ်းရှင်းလင်းရေး လုပ်ငန်းများ ဆောင်ရွက်ခဲ့ကြောင်း သိရသည်။	တပ်မတော်သတင်း	https://www.myawady.net.…9628aae62_XL.jpg	, 07/20/2020 - 21:12	mwd_webportal
https://www.myawady.net.mm/node/65	မိုးရွာသွန်းမှုကြောင့် ကောလင်းမြို့ ရပ်ကွက်သုံးခုအတွင်း ရေဝင်ရောက်	မိုးရွာသွန်းမှုကြောင့် ကောလင်းမြို့ ရပ်ကွက်သုံးခုအတွင်း ရေဝင်ရောက်။စစ်ကိုင်းတိုင်းဒေသကြီး ကောလင်းမြို့ ရပ်ကွက်သုံးခုရှိ မြေအနိမ့်ပိုင်းများအတွင်း ဇူလိုင် ၃ ရက် မွန်းလွဲပိုင်းက မိုးရွာသွန်းမှုကြောင့် ရေစတင်ဝင်ရောက်မှု ဖြစ်ပေါ်လျက်ရှိကြောင်း ကောလင်းမြို့နယ် မီးသတ်ဦးစီးမှူး ဦးကျော်သေးထံမှ သိရသည်။ ''မိုးတအားရွာတဲ့အတွက် ကောလင်းမြို့ ရပ်ကွက်သုံးခုက မြေအနိမ့်ပိုင်း နေရာတွေကို ရေဝင်တာပေါ့။ ဝန်းသိုမှာရွာတဲ့ မိုးက ၃ လက်မကျော်တယ်။ ကောလင်းက မိုးရွာသွန်းမှုက ၁ လက်မကျော် တယ်။ဝန်းသိုမြို့မှာရွာတဲ့မိုးက လျှံကျတဲ့ရေနဲ့ ကောလင်းမှာ ရေလာထောက်တာ။ အဓိကကတော့ ကောလင်းမြို့နယ် ကောပြင်ချောင်းရေ ထောက်ပြီး မြေအနိမ့်ပိုင်း ရပ်ကွက်သုံးခုမှာ ရေဝင်တာပါ''ဟု ၎င်းကပြောသည်။ မိုးရွာသွန်းမှုကြောင့် ကောလင်းမြို့ မြေအနိမ့်ပိုင်းဖြစ်သည့် ကျော်ဇေယျာ(၁)၊ ကျော်ဇေယျာ(၂)ရပ်ကွက်နှင့်မင်းတဲကြီးရပ်ကွက်တို့တွင် ၂ ပေမှ ၃ ပေအထိ ရေဝင်ရောက်လျက် ရှိကြောင်း သိရသည်။ ကောလင်း-ဝန်းသို ကားလမ်းပိုင်း ဘက်စုံရေကျော်နေရာတွင် မိုးရွာသွန်းမှုကြောင့် ၁ ပေခန့် ရေကျော်နေသဖြင့် ကောလင်းမြို့နယ် မီးသတ်ဦးစီးဌာန ဦးစီးမှူး ဦးကျော်သေး ဦးဆောင်၍ တပ်ဖွဲ့ဝင်များသည် ဖြတ်သန်း သွားလာလျက်ရှိသည့် ခရီးသွားပြည်သူများ အဆင်ပြေစွာ သွားလာနိုင်ရေး အတွက် ကယ်ဆယ်ရေး လုပ်ငန်းများ ဆောင်ရွက်လျက် ရှိကြောင်း သိရသည်။	မိုးလေဝသသတင်း	https://www.myawady.net.…c914053bf_XL.jpg	, 07/20/2020 - 21:13	mwd_webportal
https://www.myawady.net.mm/node/66	Senior General Min Aung Hlaing attends opening ceremony of new building of basic education high school (branch) (Shangon) in Hmawby Township, presents teaching aids	Senior General Min Aung Hlaing attends opening ceremony of new building of basic education high school (branch) (Shangon) in Hmawby Township, presents teaching aids။Senior General Min Aung Hlaing attends opening ceremony of new building of basic education high school (branch) (Shangon) in Hmawby Township, presents teaching aids Nay Pyi Taw July 17 Development of a nation depends much on the health and fitness and educational knowledge including technical and technological knowhow of the citizens. Nowadays, the global countries are prioritizing the health, fitness and education of the entire people, said Commander-in-Chief of Defence Services Senior General Min Aung Hlaing at the opening ceremony of a new building of the basic education high school (branch) (Shangon) in Hmawby Township this morning. Also present on the occasion were Commander-in-Chief (Navy) Admiral Tin Aung San, Commander-in-Chief (Air) General Maung Maung Kyaw, senior military officers of the Office of the Commander-in-Chief, Commander of Yangon Command Brig-Gen Nyunt Win Swe, Deputy Director General (Admin) U Ye Lin Myint of the Basic Education Department, the Ministry of Education, Deputy Commissioner of Yangon North District General Administration Department U Soe Thein and administrators, members of Town-ship War Veterans Organization, Headmistress of the BEHS (Branch) (Shangon) Daw Su Su Tin, teachers, students and officials. First, Commander Brig-Gen Nyunt Win Swe, Minister for Secu-rity and Border Affairs of Yangon Region government Col Win Tint and Deputy Director General (Admin) U Ye Lin Myint formally opened the new school building. The Senior General then unveiled the signboard of the building, and later, was conducted around the science room, computer room, lan-guage-lab, library and classrooms in the building by the headmistress and teachers.In his speech delivered at the school hall, the Senior General said the development of a nation depends much on the health and fitness and educational knowledge including technical and technological know-how of the citizens. Hence, the global countries are now prioritizing the health, fitness and education of the entire people in carrying out the development task. The country is on the path to multi-party demo-cracy, and the 75th anniversary of Independence Day falls in 2023. Although the country is enjoying progress to certain, it needs more. The section 28(d) of the 2008 Constitution states that “The Union shall implement a modern educa-tion system that will promote all-around correct thinking and a good moral character contributing towards the building of the Na-tion.” It is a perfect provision and a guideline for education. There are three parts, which are, an all-around correct thinking, a good moral character and a modern education system that benefits the nation-building tasks. All the tree tasks are a never ending duty for us. Our country is a Union, and it had lost independence once. So, the independence must be kept intact.There should not be any disagreements in views and ideolo-gies. All should shoulder the three main national causes–non-disinte-gration of Union, non-disintegration of national solidarity and consolidation of national sovereignty –which is im-portant for the country. Today’s youth, who will have to shape the country’s future in accordance with the saying, which goes, “Today’s youth are tomorrow’s adults” are the ones who pursuing education at present. The nearest situation of the future in the coming 10 to 15 years can be imagined by judging the knowledge and technology they are being taught at present. So, teachers must teach correct knowledge that is in accor-dance with the national culture. It is not the backward thinking. Although modernization is accep-table, ultra forward thinking should not be encouraged. Correct thou-ghts should be included in the teachings to preserve the culture, because only then thoughts and views and morals of the countrymen will be correct, and they will be able to build a modern and developed nation, the Senior General said. The Senior General continued that in accord with a saying which goes: “disciplines of national are originated from school”, it is necessary to conduct the cultural courses and ethic courses suitable for the national culture for improve-ment of realizing the disciplines, codes of conduct and ethics.It means public ethics only, not religions. It is necessary to learn the ethics. Today, as some events are not in line with the social ethics, it is not satisfactory. It can be seen a large number of students dropped out from the school before completion of primary school education. Such event may cause weakness in learning of school education as well as abiding by the ethics. As such it is necessary to strive for students to complete at least primary educa-tion. Human resource is of great root cause in development of a country. In improving human reso-urces related to education, basic needs are human healthiness, mental health, schools with environs of widening scopes of knowledge, teachers and students with keenness of learning. As a saying which goes: “Know-ledge is gems, teacher is key player”, teachers need to have mental and physical happiness in the academic arena. To have im-provement of education for the children, it is necessary to create better environs of students, teachers, parents and administrative bodies. Those administrative bodies should manage good, safe and secure envi-rons for the students and schools. The good environs have been created at Tatmadaw Education Schools with arrangements for students to regularly attend the schools, for all school-age children to learn education and remove their worries in learning as much as possible. As the country is a developing country, the Tatma-daw on other hand gives a helping hand to sanitation of the schools. Moreover, school uniforms produced from the Tatmadaw factories were provided to teachers and meat, fish, eggs and vegetables from Tatmadaw agriculture and livestock breeding farms sold at fair prices for happily teaching the students.It is not enough but such supplies may partially contribute to them. So, further supplies will be provided to them. Noisy sounds of aircraft disturbed the teaching, so the school was moved to new place. As of 1 January 2019, the construction started and it was completed by cent per cent on 30 April 2020. A U-shape school building and one canteen, two 10-unit toilets and two bike stands were built. It cost more than Ks-35 million for land preparations, more than Ks-850 million for building and over Ks-450 million for related works at a total cost of over Ks-1,340 million. Teachers including the headmistress will teach some 800 students from families of regiments and units and those from surrounding villages. If the school is extended with new classrooms under the KG plus 12 system, the land plots have been arranged for smooth process to construct the buildings. Tatmadaw pays attention to education. Although Tatmadaw members come from various back-grounds and have to shoulder duties round the clock, education for them is not neglected and primary educa-tion is arranged for them. In April 2018, all Tatmadaw members com-pleted primary education. In 2019-2020 academic year also, 4,518 Tatmadawmen received education from sixth standard to tenth standard. Tatmadaw basic education schools trained about 30,000 Tatmadaw children and children from nearby towns and villages. To ensure all school-age children go to school, education in-charge officers are assigned in military units and regiments. Tatmadaw carries out sanitation tasks yearly before basic education schools in organizational and security areas of respective units and regiments reopen and provides necessary school equip-ment. Tatmadaw has been awarding outstanding schoolchildren of Tat-madaw members and war veterans since 2011-2012 academic year.Outstanding students were presented with cash awards and students who got three distinctions and above with a quarter of one tical of gold. As of 2013, cash awards contribu-ted by well-wishers have also been awarded. Till 2019, 10,342 outsta-nding students were awarded gold and cash worth over Ks-6,800 million including gold worth over Ks-4,700 million. Thirty of outsta-nding students are yearly selected for excursions to Japan and Korea. Education is wide and has no border. Brilliant human resources will emerge depending on physical and mental strengths of individuals. Therefore, constant learning is necessary. The best friend for skill and knowledge is fine literatures that have existed for successive eras. In this context, famous venerable monk Shin Maha Rattha Thara recited a verse saying that constant learning will make one brilliant, skilled and polite. Changing political, economic, social and education affairs must be learned on a constant basis. No-wadays, it is necessary to constantly seek skill and knowledge in order to catch up with the international community. They need to try to become scholars equipped with nationalistic spirit by recognizing State and Tatmadaw for presenting awards for their achievements in education. Parents, students and teachers alike must follow their ethics. All teachers need to serve the national interest by trying to promote national education. Afterwards, an official from the Hmawby Station explained the brief history of the school and construc-tion of the new basic education high school (branch) (Shangon). Then, Commander-in-Chief (Air) General Maung Maung Kyaw presented teaching aids and school furniture to Deputy Director General (Admin) U Ye Lin Myint of the Department of Basic Education. Adjutant General Lt-Gen Myo Zaw Thein presented school uniforms for teachers and students to SAT Daw Ni Ni Khin. Quartermaster General Lt-Gen Kyaw Swa Lin presented documents related to the new school building to Headmistress Daw Su Su Tin. Afterwards, Deputy Director General (Admin) U Ye Lin Myint spoke words of thanks, saying it was a significant day for the school as the new school building was built at a new location and he was proud of speaking on behalf of the Ministry of Education. As the school building constructed by the Tatma-daw is a U-shape two-storey building which houses 30 classrooms and a hall, it will contribute a lot to the learning of students. It is learnt that in addition to five computers, three printers and one photocopier to facilitate office operations and teaching aids for the science lab, 26 sets of tables and chairs for teachers and 100 desks were also donated by the Tatmadaw, which will contribute to the effectiveness of teaching processes.Two drinking water stands, which are essential for health, and the bicycle stand, the canteen and the assembly ground were also constructed by the Tatma-daw. It is lucky for education staff and students who have chances to teach and study in such a standard school building. In conclusion, he said that he would like to thank, on behalf of the ministry, the Comman-der-in-Chief of Defence Services and families of the Tatmadaw (Army, Navy and Air) for donation of such a fully furnished school building. Then, the Commander-in-Chief of Defence Services accepted the gifts commemorating the opening of the new school building presented by the headmistress and cordially greeted the guests. The basic education high school (branch) (Shangon) was built in Hmawby Air Base near Shangon Vill-age, Satthwadaw village-tract as a primary school in the base in 1958 and it was upgraded to a middle school in 1979. It was moved to the entrance to the military unit from the inside site in 1991. The school was upgraded to a high school (branch) in 2006. The school was moved to a new place under the instruction of the Comman-der-in-Chief of Defence Services so that students can learn their sub-jects without any noise by building it in a new place as a model school and it will admit 20 students in each classroom in compliance with the instructions of the Ministry of Health and Sports starting from 21 this month.	English News	https://www.myawady.net.…d220d82ed_XL.jpg	, 07/20/2020 - 21:20	mwd_webportal
https://www.myawady.net.mm/node/83	တပ်မတော်အရိုးရောဂါ အထူးကုဆေးရုံကြီး၌ တက်ရောက်ကုသနေသော တပ်မတော်သား များအား ကျန်းမာရေး အထောက်အကူပြု ပစ္စည်းများ လှူဒါန်းရာတွင် ပါဝင်ခဲ့သည့် အနုပညာရှင်များ၏ စကားသံများ	အကယ်ဒမီခန့်စည်သူ ဦးဆောင်သည့် မေတ္တာသင်္ဂဟအဖွဲ့မှ အနုပညာရှင်များက ရန်ကုန်တိုင်းဒေသကြီး မင်္ဂလာဒုံမြို့နယ်ရှိ တပ်မတော်အရိုးရောဂါ အထူးကုဆေးရုံကြီး (ခုတင် ၅ဝဝ)သို့ ကျန်းမာရေးသုံး အထောက်အကူပြုပစ္စည်းများ၊အဝတ်အထည်နှင့် အာဟာရပြည့် စားသောက်ဖွယ်ရာများကို ဇူလိုင် ၁၃ ရက်နံနက်ပိုင်းက လှူဒါန်းခဲ့ပြီး လှူဒါန်းရာတွင် ပါဝင်သည့် အနုပညာရှင်များ၏ စကားသံများကို ဖော်ပြပေးလိုက်ပါသည်။ အကယ်ဒမီခန့်စည်သူ တပ်မတော်အရိုးရောဂါ အထူးကုဆေးရုံ ကြီးမှာ ကျွန်တော်နဲ့သိတဲ့ သူငယ်ချင်းကတစ်ဆင့် မေတ္တာသင်္ဂဟအဖွဲ့ အနေနဲ့ လာရောက်လှူဒါန်း ဖြစ်တာပါ။ အဖွဲ့မှာ ပါဝင်တဲ့ အနုပညာရှင်တွေနဲ့ ပူးပေါင်းပြီး လာရောက် လှူဒါန်းတာပါ။ Trolley တစ်ခု၊ ဝှီးချဲ ၁ဝ စီး၊ ချိုင်းထောက် အစုံ ၅ဝ၊ ပုဆိုး၊ လုံချည်၊ အစားအသောက်တွေနဲ့ တခြား ပစ္စည်းတွေကို လာရောက်လှူဒါန်းတာပါ။ တန်ဖိုးက ငွေကျပ် သိန်း ၇ဝ လောက်ပါ။ တပ်မတော်ကလည်း ပြည်သူထဲက ပေါက်ဖွား လာတာဖြစ်တဲ့အတွက် ပြည်သူလူထုက ပြည်သူကို လှူဒါန်းတာပါပဲ။ ကျွန်တော်တို့လည်း ချမ်းသာလို့တော့ မဟုတ်ပါဘူး။ ကိုယ်နိုင်သလောက် လာရောက်လှူဒါန်းတာပါ။ သဘာဝ ဘေးအန္တရာယ်ဖြစ်တဲ့ အချိန်တွေရော ဆေးကုသရေး လုပ်ငန်းတွေမှာပါ တပ်မတော်အနေနဲ့ ပါဝင်ဆောင်ရွက်တာတွေလည်း တွေ့ရပါတယ်။ ရှေ့ဆက်ပြီးတော့ အဖွဲ့ထဲ ပါဝင်တဲ့သူတွေနဲ့ ပူးပေါင်းပြီး လှူဒါန်းမှာပါ။ သွားလှူကြတော့မယ်ဆိုပြီး Group ထဲမှာ တင်လိုက်တာနဲ့ Wave Money နဲ့ အလှူငွေလွှဲပေးတာတွေ၊ အကောင့်ထဲကို ငွေလွှဲပေးပြီး လှူဒါန်းတာတွေရှိပါတယ်။ အခုလှူဒါန်းရတာကလည်း နိုင်ငံရဲ့ အချုပ်အခြာအာဏာနဲ့ တိုင်းပြည်ကာကွယ်ရေး ဆောင်ရွက်နေ တဲ့ တပ်မတော်သားတွေ အတွက်ပါ။ ခေတ်အဆက်ဆက် နိုင်ငံတော်ကို ကာကွယ်စောင့်ရှောက်နေတဲ့ သူတွေပါ။ ကျွန်တော်တို့ကို ကာကွယ်ပေးတဲ့ သူတို့ကို ကျွန်တော်တို့က လှူဒါန်းတာပါ။ အနုပညာ လှုပ်ရှားမှုတွေအနေနဲ့ ဇာတ်လမ်းတွဲတွေ ရိုက်ဖို့ရှိပါတယ်။ ဘုန်းလျှံ ကိုခန့်စည်သူကို လာပြီး အားဖြည့်ပေးတာပါ။ ကိုခန့်က မင်္ဂလာဒုံမှာရှိတဲ့ တပ်မ တော် အရိုးရောဂါအထူးကု ဆေးရုံကြီးမှာ ဝှီးချဲတွေ၊ ချိုင်းထောက်တွေ လှူမယ်လို့ပြောတဲ့ အတွက် အားဖြည့်ပါဝင်တာပါ။ အလှူဆိုတာက ဘယ်နေရာမှာပဲ လှူလှူ အဆင်ပြေပါတယ်။ ကျွန်တော့်အနေနဲ့လည်း သောကြာနေ့မှာ ပဲခူးရိုးမထဲမှာ ရှိတဲ့နေရာတစ်နေရာမှာ သစ်ပင်သွားစိုက်မယ်။ အဲဒီနေရာက ပေါက်ခေါင်းကနေ သွားရတယ်။ ပြီးရင် အဲဒီနားမှာ ဘုန်းဘုန်းက ကလေးအယောက် ၆ဝ လောက်ကို စောင့်ရှောက် ထားတာရှိတယ်။ ကလေးတွေကို အစားအသောက်တွေ သွားရောက် လှူဒါန်းမယ်။ COVID-19 ရောဂါကာကွယ် ထိန်းချုပ်ရေး ကာလမှာတော့ ဘယ်သူမှ အဆင်မပြေကြပါဘူး။ ကိုယ်တစ်ယောက်တည်းလည်း အဆင်ပြေလို့မရပါဘူး။ ဒါကြောင့် အားလုံးအဆင်ပြေအောင် ပရဟိတလုပ်ငန်းတွေ ဆောင်ရွက်တာပါ။ ကျွန်တော် ဘုန်းကြီးဝတ်ပြီး အနှေးယာဉ် လုပ်သားတွေကို တတ်နိုင်သလောက် လှူဒါန်းတယ်။ အခုလို လှူဒါန်းဖြစ်တဲ့အတွက် သူတို့ပိုပြီး အဆင်ပြေသွားတယ်။ ဆောင်းအိန္ဒြေထွန်း မဆောင်းအနေနဲ့ COVID-19 ရောဂါ ကာကွယ်ထိန်းချုပ်ရေး ကာလမှာ လှူဒါန်းမှုတွေ အများကြီးလုပ်ဖြစ်ပါတယ်။ မဆောင်း အနေနဲ့ လိုင်းပေါ်ကနေ တစ်ရက်ခြား တစ်ခါ ဖုန်းဘေလ် မဲဖောက်ပေးပါတယ်။ နှစ်လအတွင်းမှာ သိန်း ၁၂ဝ ဖိုး လှူဒါန်းခဲ့ပါတယ်။ နောင်လည်း လှူဒါန်းမှုတွေ လုပ်ဆောင်သွားမှာပါ။ တပ်မတော်သား တွေကို လှူဒါန်းရတဲ့အတွက် အရမ်းဝမ်းသာပါတယ်။ တပ်မတော်သား တစ်ယောက် ဖြစ်ဖို့ဆိုတာ အရမ်းခက်ခဲပါတယ်။ ဆုကဗျာ အလှူက ကိုခန့်စည်သူနဲ့အတူ လှူဒါန်းတာပါ။ ကိုခန့်စည်သူနဲ့က တစစ်တမက် ကိုယ်နှင့်သက်ကို ဇာတ်ကားရိုက်ကူးပြီးတဲ့ နောက်ပိုင်း မေတ္တာသင်္ဂဟ အဖွဲ့မှာ လှူဒါန်းမှု အများကြီး လုပ်ဆောင်ခဲ့ပါတယ်။ ဗထူးမြို့မှာ ရုပ်ရှင်ရိုက်ရင်းနဲ့လည်း ကိုခန့်စည်သူနဲ့အတူ ဘုန်းတော်ကြီးကျောင်း တေမှာလည်း လှူတယ်။ ရဲဘော်တွေ၊ ရဲမေတွေအတွက်လည်း လှူဒါန်းခဲ့ပါတယ်။ ဒီနေ့လည်း ချိုင်းထောက်တွေ၊ ဝှီးချဲတွေ လှူဒါန်းထားပါတယ်။ ကိုယ်တိုင်ကလည်း တပ်မတော်သား မိသားစုဝင်ဖြစ်တဲ့ အတွက် အခုလိုလှူဒါန်းရတာ ဝမ်းသာပီတိဖြစ်မိပါ တယ်။ တစ်ယောက်တည်းကျတော့လည်း အများကြီး မလှူနိုင်ဘူး။ အစ်ကိုနဲ့တွဲပြီး လှူဒါန်းရတဲ့အတွက် အများကြီး လှူဖြစ်ပါတယ်။ ငယ်ငယ်ကတည်းက ပရဟိတ လုပ်ငန်းတွေ လုပ်ရတာ ဝါသနာပါတယ်။ ကလေးခုနစ်ယောက်ကိုလည်း ပညာသင် ပေးခဲ့တာ အခုဆို ဘွဲ့တွေတောင် ရသွားပါပြီ။ ဘုန်းဘုန်းကြီး ဆရာတော်အရှင် ဆေကိန္ဒ ပြောသလို အလှူလုပ်တယ်ဆိုတာ ကိုယ့်ရဲ့ပိုင်ဆိုင်မှုတွေ ကုန်သွားတာမဟုတ်ပါဘူး။ ပြန်လည်ရယူတာပါ။ လှူဒါန်းလိုက်တဲ့အတွက် သူတို့ရဲ့အပြုံးတွေကို ပြန်ရ တာကြောင့် နောင်လည်း ဆက်လက် လှူဒါန်းမှာပါ။ ဆောင်းယွန်းစံ ဒီနေ့က တပ်မတော် အရိုးရောဂါအထူးကုဆေးရုံကြီးမှာ ဆေးကုသမှု ခံယူနေတဲ့ တပ်မတော်သားတွေအတွက် ချိုင်းထောက်နဲ့ ဝှီးချဲတွေကို လာရောက်လှူဒါန်းတာပါ။ ရှေ့ဆက်ပြီး မေတ္တာသင်္ဂဟအဖွဲ့နဲ့ ပူးပေါင်းပြီး လှူဒါန်းသွားမှာပါ။ ဘိုးဘွားရိပ်သာတွေမှာ သွားရောက်လှူဒါန်းမှုတွေ ရှိပါတယ်။လိုအပ်ရင် လိုအပ်သလို လိုအပ်တဲ့နေရာတွေမှာ လှူဒါန်းပေးပါတယ်။ တပ်မတော်သားတွေ အတွက် လှူဒါန်းတာက အခုပထမဆုံးပါ။ တိုင်းပြည်အတွက် အသက်ကိုပဓာန မထားဘဲ တာဝန်ထမ်းဆောင်နေတဲ့ တပ်မတော်သားတွေကို လှူဒါန်းရတဲ့အတွက် ဂုဏ်ယူပါတယ်။ အနုပညာလှုပ်ရှားမှု အနေနဲ့ MTV တွေရိုက်ဖြစ်တယ်။ ကြော်ငြာတွေရိုက်ဖြစ်တယ်။ COVID-19 ရောဂါကာကွယ် ထိန်းချုပ်ရေးကာလမှာ ပရိသတ်တွေနဲ့ အဆက်အသွယ်မပျက် အောင် ခရီးသွားပုံလေးတွေ တင်ဖြစ်ပါတယ်။ COVID-19 ရောဂါကာလလွန်ရင်လည်း ဇာတ်လမ်းတွဲတွေ ရိုက်ကူးဖို့ရှိပါတယ်။	အနုပညာ	https://www.myawady.net.…35c093b98_XL.jpg	Wed, 07/29/2020 - 09:29	mwd_webportal
https://www.myawady.net.mm/node/84	ဒဂုံပရဟိတ တေးဂီတဖျော်ဖြေပွဲ ကျိုင်းတုံမြို့၌ ကျင်းပ	ဒဂုံပရဟိတ တေးဂီတဖျော်ဖြေပွဲ ကျိုင်းတုံမြို့၌ ကျင်းပ။ကျိုင်းတုံ ဒီဇင္ဘာ ၂၂ ဒဂုံပရဟိတတေးဂီတ ဖျော်ဖြေပွဲများကို နှစ်စဉ်ကျင်းပလျက်ရှိပြီး ယခုနှစ်ဒဂုံပရဟိတ တေးဂီတဖျော်ဖြေပွဲ၏ ပထမပွဲကို ကျိုင်းတုံမြို့ မြို့နယ် အားကစားကွင်း၌ ယနေ့ ည ၈ နာရီမှ ၁၂ နာရီအထိ ကျင်းပခဲ့ရာ ဌာနဆိုင်ရာ တာဝန်ရှိသူများ၊ တြိဂံဒေသ တိုင်းစစ်ဌာနချုပ်နှင့် ဒေသခံတပ်ရင်း/တပ်ဖွဲ့များမှ မိသားစုများ၊ ဒေသခံပရဟိတ အသင်းများမှ အသင်းသူ၊ အသင်းသားများ၊ ကျိုင်းတုံမြို့ပေါ်နှင့် ပတ်ဝန်းကျင်ဒေသများမှ ဒေသခံ ပရိသတ်များ ကြည့်ရှုအားပေးခဲ့သည်။။အဆိုပါ တေးဂီတဖျော်ဖြေပွဲတွင် Frenzo အဖွဲ့ဖြစ်သည့် စိုင်းစိုင်းခမ်းလှိုင်၊ Snare (ဘကြီးဖြိုး၊ ဦးနေဝင်း)၊ Bunny Phyoe ၊ G Fatt ၊ အမရာဖုန်းတို့က လည်းကောင်း၊ Oxygen Music Band နှင့် တွဲဖက်၍ အိမ့်ချစ်၊ မေလေး၊ လိဂါ၊ မမီးမီး၊ အိုက်ထွန်း၊ စိုင်းမျိုးဟန်ထွန်းတို့က လည်းကောင်း သီဆိုဖျော်ဖြေခဲ့ပြီး ပရဟိတတေးဂီတ ဖျော်ဖြေပွဲအပြီးတွင် အလှူရှင်များနှင့် ပရိသတ်များထံမှ စုပေါင်းလှူဒါန်း ရရှိငွေကျပ်သိန်း ၄၁၀ ကို ဒဂုံအဖျော်ယမကာ ကုမ္ပဏီလီမိတက် အုပ်ချုပ်မှုဒါရိုက်တာ ဦးလှမင်းတူနှင့် အထွေထွေမန်နေဂျာ ဦးမောင်မောင်စိုးတို့က ကျိုင်းတုံခရိုင်အတွင်းရှိ ပရဟိတအသင်းများ ကိုယ်စား တိုင်းရင်းသားပေါင်းစုံ လူမှုကူညီရေး အသင်းဥက္ကဋ္ဌ ဦးမောင်မောင်ဝင်းနှင့် နောင်တုံဆောက်လုပ်ရေး ကုမ္ပဏီလီမိတက် မြို့မိမြို့ဖ ဦးစိုင်းတစ်အောင်တို့ထံ ရန်ပုံငွေအဖြစ် ပေးအပ် လှူဒါန်းခဲ့သည်။။ကျိုင်းတုံခရိုင်အတွင်းရှိ တိုင်းရင်းသားပေါင်းစုံ လူမှုကူညီရေး အသင်းချုပ်၏ ကိုယ်စားပြုပရဟိတ အသင်းများဖြစ်သည့် ရှမ်းပြည်နယ်(အရှေ့ပိုင်း) လူမှုရေးကူညီ စောင့်ရှောက်မှု အသင်း၊ တိုင်းနေနာရေး ကူညီမှုအသင်း၊ ရေကြည်တစ်ပေါက် ပရဟိတအသင်း၊ ကျိုင်းတုံလူငယ်စင်တာ၊ ရှင်သန်ခြင်း ကိုယ့်အားကိုယ်ကိုး၊ နှင်းတောင်တန်းအဖွဲ့ (လွယ်မွေ)၊ မော်ကွမ်ဒေသ ဖွံ့ဖြိုးတိုးတက်ရေးအဖွဲ့၊ နှလုံးလှပိုင်ရှင်များ(အခမဲ့) လူမှုကူညီရေးအသင်း၊ ဗမာတိုင်းရင်းသား ရိုးရာယဉ်ကျေးမှုအဖွဲ့၊ သျှမ်းပြည်နယ် ရှေးဟောင်းအမွေအနှစ်များ ပြန်လည်ဖော်ထုတ်ရေး အသင်း၊ ဂုံရှမ်းစာပေနှင့် ယဉ်ကျေး မှုအဖွဲ့၊ ကျေးဇူးတော်အလင်း လူမှုကူညီရေး အသင်းတို့က လူမှုရေး၊ သာရေး/ နာရေး၊ ယဉ်ကျေးမှု ပရဟိတ လုပ်ငန်းများကို ဆောင်ရွက်လျက်ရှိပြီး ရန်ပုံငွေများကို အဆိုပါ အသင်းများသို့ ခွဲဝေပေးသွားမည်ဖြစ်သည်။ ဒဂုံအဖျော်ယမကာ ကုမ္ပဏီလီမိတက်အနေဖြင့် လူမှုအကျိုးစီးပွားဆိုင်ရာ ကဏ္ဍများတွင် ပူးပေါင်းပါဝင် အကျိုးပြုဆောင်ရွက်လျက်ရှိပြီး မြန်မာနိုင်ငံတစ်ဝန်း လူမှုရေး၊ သာရေး/နာရေး ပရဟိတအသင်းများအား ရန်ပုံငွေထောက်ပံ့ လှူဒါန်းပေးနိုင်ရေးအတွက် ၂၀၁၁ ခုနှစ်မှစတင်၍ ဒဂုံပရဟိတ တေးဂီတဖျော်ဖြေပွဲများကို မြို့ကြီးများတွင် နှစ်စဉ်ကျင်းပလျက် ရှိကာ ၂၀၁၉ ခုနှစ် ဇန်နဝါရီလအထိ ရှစ်နှစ်တာ ကာလအတွင်း ပွဲပေါင်း ၃၂ ပွဲ ကျင်းပခဲ့ပြီးဖြစ်ကာ အလှူငွေသိန်းပေါင်း တစ်သောင်းကျော်ကို သက်ဆိုင်ရာ ပရဟိတ အသင်းများထံ လှူဒါန်းခဲ့ကြောင်း သိရသည်။ ယခုဘဏ္ဍာရေးနှစ်တွင်လည်း ဒဂုံပရ ဟိတတေးဂီတ ဖျော်ဖြေပွဲ၏ ဒုတိယပွဲကို ဒီဇင်ဘာ ၂၈ ရက် (စနေနေ့)တွင် မြစ်ကြီးနားမြို့ မနောကွင်း၌ ဆက်လက်ကျင်းပ သွားမည်ဖြစ်ပြီး ရရှိသည့် အလှူငွေများအား မြစ်ကြီးနားမြို့ ပေးဆပ်သူ (အခမဲ့) လူမှုကူညီရေးအသင်းသို့ လှူဒါန်း သွားမည်ဖြစ်ကြောင်း သတင်းရရှိသည်။	အနုပညာ	https://www.myawady.net.…51ec6cf3a_XL.jpg	Wed, 07/29/2020 - 09:33	mwd_webportal
https://www.myawady.net.mm/node/86	ဘုန်းတော်ကြီးကျောင်းများနှင့် သီလရှင် ကျောင်းများအတွက် ဆွမ်း ဆန်တော်၊ ဆီ၊ ဆား၊ ပဲ အမယ် ၄ မျိုး ဆက်ကပ်လှူဒါန်း၊ COVID-19 ရောဂါ ကြိုတင်ကာကွယ်ရေးလုပ်ငန်းများ တိုင်းစစ်ဌာနချုပ်နယ်မြေ အသီးသီး၌ ဆက်လက်ဆောင်ရွက်	ဘုန်းတော်ကြီးကျောင်းများနှင့် သီလရှင် ကျောင်းများအတွက် ဆွမ်း ဆန်တော်၊ ဆီ၊ ဆား၊ ပဲ အမယ် ၄ မျိုး ဆက်ကပ်လှူဒါန်း၊ COVID-19 ရောဂါ ကြိုတင်ကာကွယ်ရေးလုပ်ငန်းများ တိုင်းစစ်ဌာနချုပ်နယ်မြေ အသီးသီး၌ ဆက်လက်ဆောင်ရွက်။နေပြည်တော်၊ ဇူလိုင် - ၂၈COVID-19 ရောဂါ ကာကွယ်ထိန်းချုပ်ကုသရေးလုပ်ငန်းများ ဆောင်ရွက်သည့် ကာလအတွင်း သွားလာမှုကန့်သတ်ချက်များကြောင့် တိုင်းစစ်ဌာနချုပ်နယ်မြေအသီးသီးရှိ ဘုန်းတော်ကြီးကျောင်းများ၊ သာသနာနွယ်ဝင်သီလရှင်ကျောင်းများ၌ ဆွမ်း၊ ကွမ်းအဆင်ပြေ စေရန်အတွက် တပ်မတော်(ကြည်း၊ရေ၊လေ)အရာရှိ၊ စစ်သည်၊ အရာထမ်း၊ အမှုထမ်းများက လှူဒါန်းသည့် ဆွမ်းဆန်တော်၊ ဆီ၊ ဆား၊ ပဲ အမယ်(၄)မျိုးနှင့် စားသောက်ဖွယ်ရာများ၊ လှူဖွယ်ပစ္စည်းများကို ပေးအပ်လှူဒါန်းလျက်ရှိရာ ယနေ့တွင် ရန်ကုန်တိုင်းဒေသကြီး၊ ဒဂုံမြို့သစ် မြောက်ပိုင်းမြို့နယ်၊ သီတဂူကမ္ဘာ့ဗုဒ္ဓတက္ကသိုလ်(ရန်ကုန်)၊ မရမ်းကုန်းမြို့နယ်၊ အမှတ်(၆)ရပ်ကွက်၊ စမ်းချောင်းကျောင်းတိုက်၊ ဧရာဝတီတိုင်းဒေသကြီး၊ ပုသိမ်မြို့၊ ဝေဋ္ဌုဝန်ပရိယတ္တိစာသင်တိုက်နှင့် ဓမ္မဗိမ္မာန်ကျောင်းတိုက်၊ ရခိုင်ပြည်နယ်၊ တောင်ကုတ်မြို့၊ ဆုတောင်းပြည့်ဘုန်းတော်ကြီး ကျောင်းတိုက်၊ ပဲခူးတိုင်းဒေသကြီး၊ တောင်ငူမြို့၊ ဒိုးသောင်ကျေးရွာ၊ ကျောက်ဝိုင်းမိုးကုတ် ဝိပဿနာမဂ္ဂင်ရိပ်သာကျောင်း၊ ပြည်မြို့နယ်၊ မအူတောကျေးရွာ၊ ကမ္ဘာစံဘုန်းတော်ကြီးကျောင်း၊ လွှစင်ကျေးရွာ၊ သိဒ္ဓိအောင်ဘုန်းတော်ကြီးကျောင်း၊ ပေါင်းတည် မြို့နယ်၊ မှတ်တိုင်ကျေးရွာနှင့် ညောင်ပင်စုကျေးရွာ ဘုန်းတော်ကြီးကျောင်း၊ ပန်းတောင်းမြို့နယ်၊ ဆင်လူးကျေးရွာ၊ ရတနာရောင်ခြည်ဦးဘုန်းတော်ကြီးကျောင်းများသို့ ဆွမ်းဆန်တော်၊ ဆီ၊ ဆား၊ ပဲ အမယ်(၄)မျိုးနှင့် လှူဖွယ်ပစ္စည်းများကို သက်ဆိုင်ရာ တိုင်းစစ်ဌာနချုပ်များမှ တိုင်းမှူးများနှင့် တာဝန်ရှိသူများက သွားရောက်ဆက်ကပ် လှူဒါန်း ခဲ့ကြသည်။ထို့အပြင် COVID-19 ရောဂါကူးစက်ပြန့်ပွားမှု မရှိစေရေးအထောက်အကူဖြစ် စေရန်အတွက် တိုင်းစစ်ဌာနချုပ်နယ်မြေအသီးသီးတွင် ဆေးအဖွဲ့များဖြင့် ကျန်းမာရေးစစ်ဆေး ပေးခြင်းများအပါအဝင် ကြိုတင်ကာကွယ်ရေးလုပ်ငန်းများ ဆောင်ရွက်ပေးခြင်း၊ ကာကွယ်ရေး အထောက်အကူပြုဆေးပစ္စည်းများ ဖြန့်ဝေပေးခြင်းကို နေ့စဉ်ဆောင်ရွက်ပေးလျက်ရှိသည်။ယနေ့တွင် ရှမ်းပြည်နယ်(မြောက်ပိုင်း)၊ လားရှိုးမြို့၊ ရှမ်းပြည်နယ်(တောင်ပိုင်း)၊ ညောင်ရွှေမြို့နယ်၊ ပင်လောင်းမြို့၊ ဆီဆိုင်မြို့၊ ဘန်းယဉ်မြို့၊ ရပ်စောက်မြို့၊ ကလောမြို့၊ အောင်ပန်းမြို့၊ ဟဲဟိုးမြို့၊ တီကျစ်မြို့၊ဖယ်ခုံမြို့၊ ပအိုဝ်းကိုယ်ပိုင်အုပ်ချုပ်ခွင့်ရဒေသ၊ ဟိုပုံးမြို့၊ ကယားပြည်နယ်၊ လွိုင်ကော်မြို့၊ ဒီးမော့ဆိုမြို့၊ ဖရူဆိုမြို့၊ ဖားဆောင်းမြို့၊ ဘောလခဲမြို့၊ ရန်ကုန်တိုင်းဒေသကြီး၊ အဖျောက်မြို့၊ ဧရာဝတီတိုင်းဒေသကြီး၊ ကန်ကြီးထောင့်မြို့၊ မန္တလေးတိုင်းဒေသကြီး၊ ပြင်ဦးလွင်မြို့၊ ပဲခူးတိုင်းဒေသကြီး၊ ပေါင်းတည်မြို့နယ်၊ မှတ်တိုင်ကျေးရွာနှင့် ညောင်ပင်စုကျေးရွာ၊ ပန်းတောင်းမြို့နယ်၊ ဖရုံကားကျေးရွာအုပ်စု၊ ဖလိုကျေးရွာတို့၌ တပ်မတော်မှ ဆေးအဖွဲ့များက ထေရ်ကြီးဝါကြီး ဆရာတော်ကြီးများ၊ သံဃာတော်များ၊ ရှင်သာမဏေများ၊ သာသနာနွယ်ဝင်သီလရှင်များ၊ အခြားဘာသာရေး ခေါင်းဆောင်များနှင့် ဘာသာရေးအဖွဲ့ဝင်များ၊ နိုင်ငံ့ဝန်ထမ်းများနှင့် မိသားစုဝင်များ၊ စစ်မှုထမ်းဟောင်းအဖွဲ့ဝင်များနှင့် မိသားစုဝင်များ၊ ပြည်သူ့စစ်အဖွဲ့ဝင်များ၊ အငြိမ်းစား နိုင်ငံ့ဝန်ထမ်းများ၊ မသန်စွမ်းသူများ၊ မိဘမဲ့ကျောင်းများမှ ကလေးငယ်များ၊ ပရဟိတစေတနာ့ ဝန်ထမ်းများ၊ ဘိုးဘွားရိပ်သာမှ အဘိုးအဘွားများနှင့် ဒေသခံပြည်သူများကို COVID-19 ရောဂါနှင့် ပတ်သက်၍ လိုအပ်သည့် ကျန်းမာရေးစစ်ဆေးပေးခြင်း၊ အပူချိန်တိုင်းတာပေးခြင်း၊ ကျန်းမာရေးအသိပညာပေးခြင်း၊ စနစ်တကျ လက်ဆေးနည်းနှင့် Face Mask အသုံးပြုနည်း တို့ကို သရုပ်ပြသခြင်း၊ လက်ကမ်းစာစောင်များ၊ စားသောက်ဖွယ်ရာများ၊ ရေမလိုလက်သန့် ဆေးရည်များ၊ Mask များ၊ ဆေးပစ္စည်းနှင့် ဆေးဝါးများ ဖြန့်ဝေပေးခြင်း၊ အသံချဲ့စက်ဖြင့် ကျန်းမာရေးအသိပညာပေးခြင်းများကို ဆောင်ရွက်ပေးခဲ့ကြကြောင်း သတင်းရရှိသည်။	ခေါင်းကြီးပိုင်းသတင်း	https://www.myawady.net.…2020%289%291.jpg	Wed, 07/29/2020 - 12:28	mwd_webportal
https://www.myawady.net.mm/node/87	အစိုးရနှင့် NCA-S EAOs မှ UPDJC ကိုယ်စားလှယ်များနှင့် UPDJC နိုင်ငံရေးပါတီများ အစုအဖွဲ့မှ ကိုယ်စားလှယ်များ တွေ့ဆုံဆွေးနွေး	အစိုးရနှင့် NCA-S EAOs မှ UPDJC ကိုယ်စားလှယ်များနှင့် UPDJC နိုင်ငံရေးပါတီများ အစုအဖွဲ့မှ ကိုယ်စားလှယ်များ တွေ့ဆုံဆွေးနွေး။ရန်ကုန် ဇူလိုင် ၂၈။အစိုးရနှင့် NCA-S EAOs ( NCA လက်မှတ်ရေးထိုးထားသည့် တိုင်းရင်းသား လက်နက်ကိုင် အဖွဲ့အစည်းများ)မှ UPDJC (ပြည်ထောင်စုငြိမ်းချမ်းရေး ဆွေးနွေးမှုပူးတွဲ ကော်မတီ) ကိုယ်စားလှယ်များနှင့့် UPDJC နိုင်ငံရေးပါတီ အစုအဖွဲ့မှ ကိုယ်စားလှယ်များ ၏ တွေ့ဆုံဆွေးနွေးပွဲကို ယနေ့နံနက် ၁ဝ နာရီတွင် ရန်ကုန်မြို့ ရွှေလီလမ်းရှိ အမျိုးသား ပြန်လည်သင့်မြတ်ရေးနှင့် ငြိမ်းချမ်းရေး ဗဟိုဌာန (NRPC) ၌ကျင်းပသည်။။ဆွေးနွေးပွဲတွင် (၈)ကြိမ်မြောက် JICM အစည်းအဝေး ဆုံးဖြတ်ချက်အတိုင်း ဆောင် ရွက်လျက်ရှိသည့် ပြည်ထောင်စုငြိမ်းချမ်းရေး ညီလာခံ-(၂၁)ရာစုပင်လုံ စတုတ္ထ အစည်း အဝေး ကျင်းပရေးကိစ္စ၊ ပြည်ထောင်စု သဘောတူစာချုပ် အစိတ်အပိုင်း(၃) ချုပ်ဆိုနိုင်ရေးအတွက် ညှိနှိုင်းဆွေးနွေးမှု အခြေအနေနှင့် လက်ရှိငြိမ်းချမ်းရေး လုပ်ငန်းစဉ်ဆောင်ရွက် နေမှု အခြေအနေများကို အစိုးရနှင့် NCA-S EAOs မှ ကိုယ်စားလှယ်များက ရှင်းလင်း တင်ပြပြီးနောက် နိုင်ငံရေး ပါတီများမှ ကိုယ် စားလှယ်များက သိရှိလိုသည်များ မေးမြန်းပြီး အစိုးရနှင့် NCA-S EAOs မှ ကိုယ် စားလှယ်များက ပြန်လည်ရှင်းလင်း ဆွေးနွေး ခဲ့ကြသည်။။ယနေ့ကျင်းပသည့် ဆွေးနွေးပွဲသို့ အစိုးရအစုအဖွဲ့မှ ဦးလှမောင်ရွှေ၊ ဦးပွုံးခြိုနှငျ့ ဦးဇောျဌေး၊ NCA-S EAOs အစုအဖှဲ့မှ ဦးမြိုးဝငျး၊ စောမွရာဇာလငျးနှငျ့ နိုငျအောငျ မငေး၊့ဏီဲဃ နိုင်ငံရေးပါတီများ အစုအဖွဲ့ မှ ဦးသုဝေ (ဒီမိုကရက်တစ်ပါတီ-မြန်မာ)၊ ဦးမြင့်စိုး(ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီ)၊ တာလှဖေ(တအာင်း(ပလောင်) အမျိုးသားပါတီ)၊ ဦးသိန်းထွန်း(တိုင်းရင်းသား စည်းလုံးညီညွတ်ရေးပါတီ)၊ ဦးအောင် ကြည်ညွန့် (အမျိုးသား ဒီမိုကရေစီအဖွဲ့ချုပ် ပါတီ)၊ ဒေါက်တာအောင်မြတ်ဦး (ပြည်ထောင်စု ကြံ့ခိုင်ရေးနှင့် ဖွံ့ဖြိုးရေးပါတီ)၊ ဦးသာထွန်းလှ (ရခိုင်အမျိုးသားပါတီ)၊ ဦးခွန်ထွန်းရွှေ(ပအိုဝ်းအမျိုးသား အဖွဲ့ချုပ်ပါတီ)၊ ဦးလီပေါ်ရဲ (လီဆူအမျိုးသား ဖွံ့ဖြိုးတိုးတက်ရေးပါတီ)၊ ဒေါ်ဒွဲဘူ (ကချင်ပြည်နယ် ပြည်သူ့ပါတီ)၊ နိုင်တလညီ (မွန်ညီညွတ်ရေးပါတီ)၊ ဒေါ်ရင်ရင်မေ (ကိုးကန့်ဒီမိုကရေစီနှင့် ညီညွတ်ရေး ပါတီ)၊ ဦးစောထွန်းအောင်မြင့် (ကရင်ပြည်သူ့ပါတီ)၊ ဦးညီပလုပ် ('ဝ'အမျိုးသားပါတီ)၊ စိုင်းနိုင်နိုင်ထွေး (ကယားပြည်နယ် ဒီမိုကရက်တစ်ပါတီ)၊ ဦးစိုင်းဌေးအောင်(တိုင်းလိုင် (ရှမ်းနီ)အမျိုးသားများ ဖွံ့ဖြိုးတိုးတက်ရေး ပါတီ)၊ ဒေါ်အေးသီတာမြင့် (လားဟူအမျိုးသား ဖွံ့ဖြိုးတိုးတက်ရေးပါတီ)၊ ဦးစိုင်းအောင်မြင့်ခိုင်(ရှမ်းတိုင်းရင်းသားများ ဒီမို ကရက်တစ်ပါတီ)၊ ဆလိုင်းဂျင်မီရီဇာဘွေး (ချင်းအမျိုးသား ဒီမိုကရေစီ အဖွဲ့ချုပ်ပါတီ)နှင့် ဦးထွန်းအောင်(အာခါအမျိုးသား ဖွံ့ဖြိုးတိုး တက်ရေးပါတီ)တို့ တက်ရောက်ခဲ့ကြကြောင်းသိရသည်။	ပြည်တွင်းသတင်း	https://www.myawady.net.…74ee0c84f_XL.jpg	Wed, 07/29/2020 - 12:57	mwd_webportal
https://www.myawady.net.mm/node/88	တားမြစ်ထားသော ဆေးဝါးများ ရောင်းချခြင်း ရှိ ၊ မရှိ စစ်ဆေး	တားမြစ်ထားသော ဆေးဝါးများ ရောင်းချခြင်း ရှိ ၊ မရှိ စစ်ဆေး။ရှမ်းပြည်နယ်(တောင်ပိုင်း) ပအိုဝ်းကိုယ်ပိုင် အုပ်ချုပ်ခွင့်ရဒေသ ဟိုပုံးမြို့ရှိ ဆေးဆိုင်များ၌ FDA မှ တားမြစ်ထားသော ဆေးဝါးများ ရောင်းချခြင်း ရှိ၊ မရှိကို ဇွန်၂၃ရက်နံနက်ပိုင်းက ရှမ်းပြည်နယ် အစားအသောက်နှင့် ဆေးဝါးကွပ်ကဲမှု ဦးစီးဌာန ပူးပေါင်းပါဝင်သော အဖွဲ့က ကွင်းဆင်းစစ်ဆေးကြသည်။ ထိုသို့စစ်ဆေးရာတွင် မြို့နယ်အထွေထွေ အုပ်ချုပ်ရေးဦးစီးဌာန၊ မြို့နယ်ပြည်သူ့ ကျန်းမာရေးဦးစီးဌာန၊ မြို့နယ်စည်ပင်သာယာရေး အဖွဲ့၊ တောင်ကြီးမြို့ အမှတ်(၁၅)မှုခင်းတပ်ဖွဲ့စု ဒုတိယရဲမှူး အောင်စိုးမင်းနှင့် ရှမ်းပြည်နယ် အစားအသောက်နှင့် ဆေးဝါးကွပ်ကဲမှုဦးစီးဌာနတို့ ပါဝင်သော ပူးပေါင်းအဖွဲ့များက ဆေးဆိုင်၊ အလှကုန်ပစ္စည်းဆိုင်တို့၌ ဆေးဝါးရောင်းချခွင့် လိုင်စင်ရှိ၊ မရှိ၊ သက်တမ်းလွန်ဆေးဝါးများ ရောင်းချခြင်းရှိ၊ မရှိ၊ ပျက်စီးနေသည့်ဆေးများ၊ ထားသိုရမည့် ပုံစံစနစ်ကျ၊ မကျတို့ကို စစ်ဆေးကြသည်။ ယင်းသို့စစ်ဆေးရာတွင် လိုင်စင်ဆောင်ရွက်ထားခြင်း မရှိသည့် ဆေးနှင့် မှတ်ပုံတင်ထားခြင်း မရှိသည့် ဆေးဝါးများ တွေ့ရှိလျှင် သိမ်းဆည်းခြင်းနှင့် အရေးယူခြင်း လုပ်ငန်းများ ဆောင်ရွက်မည် ဖြစ်ကြောင်း ရှမ်းပြည်နယ် အစားအသောက်နှင့် ဆေးဝါးကွပ်ကဲမှု ဦးစီးဌာန ဦးစီးအရာရှိဒေါ်နီလာဝင်း၏ ပြောကြားချက်အရ သိရသည်။	ကျန်းမာရေး	https://www.myawady.net.…9072fe9cc_XL.jpg	Wed, 07/29/2020 - 13:01	mwd_webportal
https://www.myawady.net.mm/node/89	ကိုဗစ်-၁၉ အပြင် သွေးလွန်တုပ်ကွေး ရောဂါဖြစ်ပွားမှုပါ မြင့်တက် လာနေသည့် အင်ဒိုနီးရှား	ကိုဗစ်-၁၉ အပြင် သွေးလွန်တုပ်ကွေး ရောဂါဖြစ်ပွားမှုပါ မြင့်တက် လာနေသည့် အင်ဒိုနီးရှား။အင်ဒိုနီးရှားနိုင်ငံ ဆိုတာ အရှေ့တောင် အာရှဒေသမှာ နိုဗယ်ကိုရိုနာ ဗိုင်းရပ် ကူးစက်မှုကြောင့်ဖြစ်တဲ့ ကိုဗစ်-၁၉ ရောဂါ ဖြစ် ပွားသူ အများဆုံးနိုင်ငံဖြစ်ပါတယ်။ ဇွန် ၂၂ ရက်အထိထုတ်ပြန်ချက် အရဆိုရင် ကိုဗစ်-၁၉ ရောဂါဖြစ်ပွားသူ စုစုပေါင်း ၄၆၈၄၅ ဦးရှိတာကိုတွေ့ရပါ တယ်။ သေဆုံးသူစုစုပေါင်းကတော့ ၂၅ဝဝ ကျော်သွားပါပြီ။ ဒီလိုသေဆုံးသူပမာဏဟာ အရှေ့အာရှဒေသမှာတော့ တရုတ်နိုင်ငံ ပြီးရင် အများဆုံးဖြစ်ပါတယ်။ ဒါကြောင့် အင်ဒိုနီးရှားအစိုးရဟာ သူ့နိုင်ငံအတွင်းမှာ နိုဗယ်ကိုရိုနာဗိုင်းရပ် ကူးစက်ပျံ့နံှ့မှုကိုထိန်းချုပ်နိုင်ဖို့ အသည်း အသန်ကြိုးပမ်းနေရပါတယ်။ ဒီအချိန်မှာပဲ အင်ဒိုနီးရှားအစိုးရအတွက် တစ်ပူပေါ်နှစ်ပူဆင့်စေတာက သွေးလွန် တုပ်ကွေးရောဂါဖြစ်ပွားမှုမြင့်တက်လာမှုပါ။ သွေးလွန်တုပ်ကွေးရောဂါဆိုတာကတော့ အဓိကအားဖြင့် ခြင်ကိုက်ခံရရာမှ ခြင်မှာပါ လာတဲ့ ဒန်းဂီးဗိုင်းရပ် ကူးစက်ခံရမှုကြောင့် ဖြစ်တဲ့ အပူပိုင်းရောဂါတစ်မျိုးဖြစ်ပါ တယ်။ အင်ဒိုနီးရှားနိုင်ငံမှာ ဇန်နဝါရီလကနေ အခုအချိန်အထိ သွေးလွန်တုပ်ကွေးရောဂါ ဖြစ်ပွားသူ ၆၈ဝဝဝ ကျော်ရှိပါတယ်။ ဒီရောဂါကြောင့်သေဆုံးသူအရေအတွက်ကတော့ ၃၄၉ ဦးပါ။ သွေးလွန်တုပ်ကွေးရောဂါဟာ အချိန်မီ ကုသရင် အသက်သေဆုံးနိုင်ခြေနည်းပါး ပါတယ်။ ဒါပေမဲ့ ကူးစက်မှုနှုန်းကတော့ အလွန်မြင့်မားတယ် ဆိုတာ ကိုဗစ်-၁၉ ရောဂါကူးစက်မှုနှုန်းနဲ့နှိုင်းယှဉ်ကြည့်ရင် မြင်တွေ့နိုင်ပါတယ်။ အင်ဒိုနီးရှားနိုင်ငံမှာ မိုးရာသီဖြစ်တဲ့ မတ်လမှာ သွေးလွန်တုပ်ကွေးရောဂါဖြစ်ပွား သူအရေအတွက် အများဆုံးဖြစ်ပါတယ်။ မတ်လနောက်ပိုင်းမှာတော့ အဲဒီရောဂါ ဖြစ်ပွားသူဟာ တစ်စထက်တစ်စလျော့ကျ သွားလေ့ရှိပါတယ်။။ဒါပေမဲ့ ဒီနှစ်မှာတော့ အဲဒီလိုမဟုတ် ပါဘူး။ အခုဇွန်လအထိကို သွေးလွန် တုပ်ကွေးရောဂါ ဖြစ်ပွားသူဦးရေဟာ တစ်ရက်ကို အယောက် ၁ဝဝ ကနေ ၅ဝဝ ကြားရှိတာကိုတွေ့ရပါတယ်။ ဒီနှစ်မှာမှ ဘာကြောင့်သွေးလွန်တုပ်ကွေး ရောဂါဖြစ်ပွားသူ ဆက်တိုက်မြင့်တက်လာ ရတာလဲဆိုတာကိုလည်း ကျန်းမာရေး ပညာရှင်တွေက အဖြေမရှာနိုင်ဖြစ်နေပါ တယ်။ ဒါကြောင့် အင်ဒိုနီးရှားတာဝန်ရှိသူ တွေအနေနဲ့ တစ်ပူပေါ်နှစ်ပူဆင့်နေရတယ် လို့ပြောရတာပါ။ အင်ဒိုနီးရှားနိုင်ငံရဲ့ ပြည်နယ် ၃၄ ခုရှိ ဒေသ ၄၆ဝ မှာ သွေးလွန်တုပ်ကွေးရောဂါ ဖြစ်ပွားမှုတွေရှိနေပါတယ်။ အဲဒီထဲကမှ ဒေသ ၄၃၉ ခုမှာ ကိုဗစ်-၁၉ ရောဂါ ဖြစ်ပွားမှုတွေရှိနေပါတယ်။ တချို့လူနာတွေဆိုရင် သွေးလွန် တုပ်ကွေးရောဂါအပြင် ကိုဗစ်-၁၉ ရောဂါ ကိုပါပူးတွဲခံစားနေရတာပါ။ တကယ် လို့ ကိုဗစ်-၁၉ ရောဂါဖြစ်နေသူတွေဆိုရင် လည်း သွေးလွန်တုပ်ကွေးရောဂါကူးစက်ခံ ရဖို့ ဖြစ်နိုင်ခြေ အလွန် များပါတယ်။ ဒါ့အပြင် သွေးလွန်တုပ်ကွေးရောဂါဟာ လည်း ကိုဗစ်-၁၉ ရောဂါလိုပဲ ကုသဖို့ ဆေးမရှိသေးတဲ့အပြင် ရှိထားတဲ့ ကာကွယ် ဆေးကလည်း ကောင်းစွာထိရောက်မှု မရှိဘူးလို့ ကျန်းမာရေး ဝန်ကြီးဌာနမှ ညွှန်ကြား ရေးမှူး တစ်ဦးဖြစ်တဲ့ ဆီတီ နာဒီယာတာမီဇီက ပြောပါတယ်။ အင်ဒိုနီးရှားနိုင်ငံမှာ ၂ဝ၁၆ ခုနှစ် နောက်ပိုင်းမှစပြီး သွေးလွန်တုပ်ကွေး ရောဂါဖြစ်ပွားသူ တစ်စထက်တစ်စ လျော့ကျ လာတာကို တွေ့ ရပါတယ်။ ၂ဝ၁၆ ခုနှစ်မှာဆိုရင် သွေးလွန်တုပ်ကွေးရောဂါဖြစ်ပွားသူ ၂ဝ၄၁၇၁ ဦးရှိပါတယ်။ သေဆုံးသူအရေအတွက် ကတော့ ၂ဝ၁၆ ခုနှစ်မှာ ၁၅၉၈ ဦး၊ ၂ဝ၁၇ ခုနှစ်မှာ ၄၉၃ ဦး၊ ၂ဝ၁၈ ခုနှစ်မှာ ၃၄၄ ဦးနဲ့ ၂ဝ၁၉ ခုနှစ်မှာ ၉၁၇ ဦးရှိပါတယ်။ လက်ရှိမှာတော့ သွေးလွန်တုပ်ကွေး ရောဂါကူးစက်မှုကလည်း မလျော့ကျသေးတဲ့အပြင်မြင့်တက်နေဆဲဖြစ်ပြီး သေဆုံးသူ အရေအတွက်ကလည်း နှစ်ဝက်မှာတင် အယောက် ၃ဝဝ ကျော်နေတဲ့အတွက် ယခုနှစ်ကုန်အထိဆိုရင် ရောဂါဖြစ်ပွားသူ တစ်သိန်းကျော်နိုင်ပြီး သေဆုံးသူအရေ အတွက်ကလည်း ထပ်မံမြင့်တက်လာနိုင် ပါတယ်။ သွေးလွန်တုပ်ကွေးရောဂါဟာ ဗိုင်းရပ် ကူးစက်မှုကြောင့်ဖြစ်တဲ့ ရောဂါဖြစ်တာကြောင့် ဗိုင်းရပ်ကူးစက်ခံရပြီး သီတင်း ပတ် နှစ်ပတ်နီးပါးကြာမှသာ ရောဂါလက္ခဏာ ပြလေ့ရှိပါတယ်။ သွေးလွန်တုပ်ကွေးရောဂါလက္ခဏာ တွေက ကိုယ်အပူချိန် အလွန်မြင့်ခြင်း၊ ခေါင်းကိုက်ခြင်း၊ အန်ခြင်း၊ ခန္ဓာကိုယ် နာကျင်ခြင်းနဲ့ အနီစက်များ ပေါ်ခြင်းတို့ဖြစ်ပါတယ်။ သွေးလွန်တုပ်ကွေးရောဂါ မဖြစ်စေဖို့ အတွက် တစ်ခုတည်းသောကာကွယ်နည်းက ခြင်ကိုက် မခံရစေရေးပဲ ဖြစ်ပါ တယ်။ ဒါ့အပြင် မိမိ ပတ်ဝန်းကျင်မှာ ခြင်ပေါက်ပွားမှုလုံးဝ မရှိသည်အထိ ကိုယ်တိုင် လုပ်ဆောင်ဖို့ လိုအပ်ပါ တယ်။	ကျန်းမာရေး	https://www.myawady.net.…9ff015275_XL.jpg	Wed, 07/29/2020 - 13:06	mwd_webportal
https://www.myawady.net.mm/node/90	ရန်ကုန်ပြည်သူ့ဆေးရုံကြီးရှိ အထူးကုပြင်ပ လူနာဌာနများကို ကင်ဆာဓာတ်ရောင်ခြည် ပြင်ပလူနာဌာနတွင် အချိန်နှင့် နေရာများ ပြောင်းလဲ ဖွင့်လှစ်	ရန်ကုန်ပြည်သူ့ဆေးရုံကြီးရှိ အထူးကုပြင်ပ လူနာဌာနများကို ကင်ဆာဓာတ်ရောင်ခြည် ပြင်ပလူနာဌာနတွင် အချိန်နှင့် နေရာများ ပြောင်းလဲ ဖွင့်လှစ်။ရန်ကုန်ပြည်သူ့ဆေးရုံကြီးရှိ အထူးကု ပြင်ပလူနာဌာနများကို အစိုးရရုံးပိတ်ရက်မှအပ တနင်္လာနေ့မှစ၍ သောကြာနေ့အထိ ရန်ကုန်ပြည်သူ့ဆေးရုံကြီး ကင်ဆာဓာတ် ရောင်ခြည်ပြင်ပ လူနာဌာနတွင် အချိန်နှင့် နေရာများ ပြောင်းလဲဖွင့်လှစ်လျက်ရှိ ကြောင်း ရန်ကုန်ပြည်သူ့ဆေးရုံကြီးမှ သိရသည်။ COVID-19 ရောဂါကာကွယ်ထိန်းချုပ်ရေး ကာလတွင် ရန်ကုန်ပြည်သူ့ဆေးရုံကြီးရှိ အထူးကုပြင်ပ လူနာဌာနများကို လသာမြို့နယ် အမှတ် (၂)အခြေခံပညာ အထက် တန်းကျောင်း၌ ပြောင်းလဲဖွင့်လှစ် ကုသပေးခဲ့သော်လည်း ဇူလိုင် ၂၁ ရက်တွင် ကျောင်းများ ပြန်လည်ဖွင့်လှစ်မည်ဖြစ်၍ အထူးကုပြင်ပ လူနာဌာနများကို ရန်ကုန် ပြည်သူ့ဆေးရုံကြီးရှိ ကင်ဆာဓာတ်ရောင်ခြည် လူနာဌာနတွင် ဇွန် ၁၅ ရက်မှစ၍ အချိန်နှင့်နေရာခွဲကာ ပြောင်းလဲဖွင့်လှစ် လျက်ရှိသည်။။''လူနာစာရင်းတွေ ယူတဲ့အချိန်မှာ သတ်မှတ်ထားတဲ့ လူဦးရေ ၅ဝ ကျော်သွားရင် နောက်တစ်ပတ် တနင်္လာနေ့မှာ ပြန်ပြနိုင်ဖို့ ဘိုကင်စနစ် ပြုလုပ်ပေးထားပါတယ်။ အထူးအစီအစဉ် အနေနဲ့ လာရောက်ပြသသူတွေထဲက ဘုန်းကြီး၊ သီလရှင်၊ အသက် ၈ဝ နှစ်နဲ့အထက် အသက်အရွယ်ရှိတဲ့သူတွေက ဘိုကင်ယူစရာ မလိုပါဘူး။ ထိုင်ခုံ တွေကအစ သတ်မှတ်ပေးထားပါတယ်'' ဟု ရန်ကုန်ပြည်သူ့ ဆေးရုံကြီးမှ တာဝန် ရှိသူတစ်ဦးက ပြောသည်။ အချိန်နှင့်နေရာ သတ်မှတ်ချက်များကြောင့် ပြသရမည့် ဌာနများကိုလည်း အချိန် သတ်မှတ်ချက်ထားခြင်းများ ရှိကြောင်း၊ ဦးနှောက်နှင့် အာရုံကြောဆေးကုဌာန၌ နံနက် ၈ နာရီခွဲမှစ၍ ကြည့်ရှုပေးပြီး ကျန်ဌာနများ၌ နံနက် ၁ဝ နာရီတွင် စတင်ကြည့်ရှုပေးမည်ဖြစ်ကာ ညနေပိုင်း ဆေးရုံဆင်းလူနာများကို မွန်းလွဲ ၁ နာရီမှ ညနေ ၄ နာရီအထိ ကြည့်ရှုပေးမည်ဖြစ်ကြောင်း သိရသည်။	ကျန်းမာရေး	https://www.myawady.net.…b70880c9b_XL.jpg	Wed, 07/29/2020 - 13:10	mwd_webportal
https://www.myawady.net.mm/node/91	ဆေးသိပ္ပံနယ်ပယ်ကို တိုးတက်စေသည့် တီထွင်မှုများ(၁)	ဆေးသိပ္ပံနယ်ပယ်ကို တိုးတက်စေသည့် တီထွင်မှုများ(၁)ဆေးသိပ္ပံပညာရပ်ဆိုတာ အလွန်ကိုကျယ်ပြန့်ပြီး လက်ရှိမှာဆိုရင်လည်း သိပ္ပံနည်းကျ တိုးတက်မှုတွေ ရှိနေတဲ့ ကဏ္ဍတစ်ခုပါ။ ဒီလိုတိုးတက်လာမှုတွေကြောင့် အရင်တုန်းက စမ်းတဝါးဝါးဖြစ်ခဲ့ရတဲ့ အခြေအနေတွေဟာ ဒီနေ့ခေတ်မှာ မရှိသလောက်ဖြစ်သွားပါပြီ။ အဓိကကတော့ နည်းပညာတိုးတက်မှုကို ဆေးပညာနယ်ပယ်မှာ တွင်ကျယ်စွာ အသုံးချလာခြင်းကြောင့် ဖြစ်ပါတယ်။ ဒီလိုတိုးတက်မှုတွေကို စတင်အခြေတည်ပေးခဲ့တဲ့ တစ်နည်းအားဖြင့် ဆေးသိပ္ပံပညာရပ်ကို တိုးတက်ထွန်းကားစေပြီး ကမ္ဘာကို ပြောင်းလဲစေခဲ့တဲ့ ကနဦးတီထွင်မှုတွေကို ဖော်ပြပေးလိုက်ပါတယ်။ ဆေးဘက်သုံး အပူချိန်တိုင်း ကိရိယာ အရင်တုန်းကဆိုရင် အပူချိန်တိုင်း ကိရိယာတွေကို ဆေးရုံ၊ ဆေးခန်းတွေမှာသာ တွေ့ရလေ့ရှိပေမယ့် ဒီနေ့လို အချိန်မျိုးမှာတော့ ကျန်းမာရေး အသိပညာရှိတဲ့အိမ်တိုင်းမှာပင် ဒီကိရိယာတွေကို တွေ့လာရပါတယ်။ ဒါပေမဲ့ ဒီကိရိယာကို ဘယ်သူကစတင် တီထွင်ခဲ့လဲဆိုတာကိုတော့ သိတဲ့သူရှားပါတယ်။။ဒီနေ့ခေတ်အသုံးပြုနေတဲ့ ပြဒါးအသုံးပြု အပူချိန်တိုင်း ကိရိယာကို ၁၇၁၄ ခုနှစ်မှာ တီထွင်ခဲ့တာဖြစ်ပြီး တီထွင်သူကတော့ ဂါဘရီယယ် ဖာရင်ဟိုက်ဆိုသူပဲဖြစ်ပါတယ်။ သာမန်အပူချိန်ကို တိုင်းတာဖို့အတွက် ပထမဆုံး အသုံးပြုနိုင်တဲ့ အပူချိန်တိုင်း ကိရိယာက ၁၅ဝဝ ပြည့်နှစ် အလွန်ကာလတွေမှာ ထွက်ပေါ်လာတာဖြစ်ပြီး အဲဒီကိရိယာကို ဖန်တီးသူကတော့ နာမည်ကျော် နက္ခတ္တဗေဒ၊ ရူပဗေဒနဲ့ အင်ဂျင်နီယာပညာရှင် ဂါလီလီယိုပါပဲ။ အပူချိန်တိုင်း ကိရိယာရဲ့ အခြေခံသဘောတရားကတော့ အပူချိန်ကြောင့် ပြောင်းလဲသွားတဲ့ အရည်ရဲ့ သိပ်သည်းဆပြောင်းလဲမှုပဲဖြစ်ပါတယ်။ ဒီနေ့ခေတ်မှာတော့ ပြဒါးအသုံးပြု အပူချိန်တိုင်း ကိရိယာအစား ဒစ်ဂျစ်တယ်စနစ်သုံး အပူချိန်တိုင်း ကိရိယာတွေကို တွင်ကျယ်စွာ အသုံးပြုလာနေပါပြီ။ အကြောင်းပြချက်ကတော့ ပြဒါးဆိပ်သင့်နိုင်တဲ့ အန္တရာယ်ကြောင့်ပဲဖြစ်ပါတယ်။ ဆရာဝန်သုံးနားကြပ် ဆရာဝန်သုံး နားကြပ်တွေ မတီထွင်မီက ဆရာဝန်တွေဟာ လူနာတွေရဲ့ နှလုံးခုန်သံကို နားထောင်ဖို့အတွက် လူနာရဲ့ရင်ဘတ်ကိုနားကပ်ပြီး နားထောင်ရပါတယ်။ ဒီလိုနားထောင်မှုဟာ တိကျမှု နည်းပါးပေမယ့်လည်း ဒီနည်းထက် ကောင်းမွန်တဲ့ နည်းလမ်းကို ရှာမတွေ့ခဲ့ကြပါဘူး။ ဥပမာအားဖြင့် အတွင်းဘက်မှာရှိတဲ့ နှလုံးနဲ့ အပြင်ဘက်မှာရှိတဲ့ ရင်ဘတ်တို့ကြားမှာ အဆီပြင်လိုမျိုး အတော်အတန်ကြီးမားတဲ့ အကာအကွယ်တစ်ခု ရှိနေမယ်ဆိုရင် ဒီနည်းလမ်းဟာ အသုံးမဝင်တော့ပါဘူး။ ပြင်သစ်ဆရာဝန် တစ်ဦးဖြစ်တဲ့ ရီနီးလိုင်ယွန်နက်ဟာ ဒီလိုပြဿနာမျိုးနဲ့ ကြုံခဲ့ရဖူးပါတယ်။ အဲဒီအချိန်တုန်းက သူ့လူနာဟာ အဝလွန်နေတဲ့အတွက် လူနာရဲ့နှလုံးခုန်နှုန်းကို အတိအကျ မမှတ်နိုင်ခဲ့ပါဘူး။။ဒါကြောင့်သူဟာ ခေါင်းလောင်းပုံဖော်ထားတဲ့ သစ်သားကျည်တောက် တစ်ခုကို တီထွင်ပြီး လူနာတွေကို စမ်းသပ်ခဲ့ပါတယ်။ အဲဒီသစ်သား ကျည်တောက်ဟာ အဆုတ်နဲ့နှလုံးကနေလာတဲ့ အသံတွေကို ချဲ့ပေးနိုင်စွမ်းရှိတာကြောင့် ရင်ဘတ်ကို နားနဲ့ကပ်ပြီး နားထောင်ရတာထက် ပိုကျယ်တဲ့အသံကို ကြားရစေပါတယ်။ အခုနောက်ပိုင်းမှာ ဆရာဝန်တိုင်း တွင်တွင်ကျယ်ကျယ် အသုံးပြုလာနေတဲ့ ဆရာဝန်သုံး နားကြပ်ဟာ ပြင်သစ်ဆရာဝန် ရီနီးလိုင်ယွန်နက်ရဲ့ သစ်သားကျည်တောက်ပုံစံကို နမူနာယူပြီး တိုးတက်တီထွင် ထားတာပဲဖြစ်ပါတယ်။ ဓာတ်မှန် အရင်တုန်းကဆိုရင် အရိုးကျိုးတာလိုမျိုး ခန္ဓာကိုယ် အတွင်းပိုင်းမှာဖြစ်တဲ့ အခြေအနေတွေကို ဆရာဝန်တွေက အပြင်ကနေ မှန်းဆပြီးတော့သာ ကုသမှုတွေ လုပ်ခဲ့ရပါတယ်။ ဒါပေမဲ့ မှန်းဆ ကုသရတာဖြစ်တဲ့အတွက် ထိရောက်မှုပိုင်းမှာ အလွန်အားနည်းခဲ့ပါတယ်။ တစ်နေ့မှာတော့ ဂျာမန်ရူပဗေဒပညာရှင် တစ်ဦးဖြစ်တဲ့ ဝေဟမ်ကွန်းနာ့ရော့ဂျန်ဟာ ဖိအားအလွန်နည်းတဲ့ ဓာတ်ငွေ့ထဲ လျှပ်စစ်ဖြတ်သန်းစီးဆင်းမှုကို လေ့လာနေပါတယ်။ ဒီလေ့လာမှုကို အမှောင်ခန်းထဲမှာ လုပ်နေတာဖြစ်ပြီး ဘာရီယံပလာတီနိုဆိုင်ယာနိုက် သုတ်လိမ်းထားတဲ့ ကက်သုတ်ရောင်ခြည်မီးလုံးက မီးချောင်းကဲ့သို့ အလင်းထွက်တဲ့ သက်ရောက်မှု ရှိတာကို တွေ့လိုက်ရပါတယ်။ ဒါပေမဲ့ ကက်သုတ်ရောင်ခြည်ကိုတော့ မမြင်ရတဲ့အတွက် ဒါဟာ ဘာရောင်ခြည်လဲ ဆိုတာကိုသူမသိတာကြောင့် X ရောင်ခြည်လို့ အမည်ပေးလိုက်ပါတယ်။ ဒီလို ရှာဖွေတွေ့ရှိမှုကြောင့်ပဲ သူဟာ ၁၉ဝ၁ ခုနှစ်မှာ ရူပဗေဒနိုဘယ်ဆုကို ရရှိခဲ့တာပါ။ ဝေဟမ်ကွန်းနာ့ရော့ဂျန်ရဲ့ ရှာဖွေတွေ့ရှိမှုကို ဆေးပညာနယ်ပယ်မှာ အသုံးချလိုက်နိုင်တဲ့အခါ အလွန်အသုံးဝင်တဲ့ ဓာတ်မှန် နည်းပညာဆိုတာ ထွက်ပေါ်လာတာ ဖြစ်ပါတယ်။။ဒီလိုရှာဖွေတွေ့ရှိမှုဟာ အစောပိုင်းမှာတော့ လူအများအပြားရဲ့ ရယ်ပွဲဖွဲ့ခြင်းကို ခံရပါတယ်။ ဘယ်လောက်ထိ အောင်လဲဆိုရင် မမြင်နိုင်တဲ့အရာကို ဓာတ်ပုံရိုက်ကူးလိုတဲ့ နည်းလမ်းဆိုပြီး ပြောဆိုခံရမှုတွေရှိခဲ့တဲ့ အထိပါပဲ။ ပဋိဇီဝဆေး ပဋိဇီဝဆေးကို လူအများစု ရင်းနှီးကြတာက အလက်ဇန်းဒါးဖလီးမင်း ရှာတွေ့ခဲ့တဲ့ ပင်နီဆီလင်ပဲဖြစ်ပါတယ်။ တကယ်တမ်းတော့ ပဋိဇီဝဆေးဆိုတာ ၁၉ဝ၇ ခုနှစ်ကတည်းက စတင်ခဲ့တယ်လို့ဆိုပါတယ်။ အဲဒီအချိန်တုန်းက ဓာတုပညာရှင်တွေ ဖြစ်ကြတဲ့ အဲဖရက်ဘာသိုင်းနဲ့ ပေါအားလစ်တို့က ဆယ်ဗာဆန်ကို တီထွင်ပါတယ်။ ယနေ့ခေတ်မှာတော့ အဲဒီဆယ်ဗာဆန်ကို အာစဖန်းနမင်းလို့ လူသိများပါတယ်။ ဆယ်ဗာဆန်ကို ဆစ်ဖလစ်လို့ခေါ်တဲ့ ကာလသားရောဂါကုသရေးမှာ ထိရောက်စွာ အသုံးပြုနိုင်တဲ့အတွက် ဒီဆေးဟာ ပိုးသတ်ဆေး လောကကို စတင်မှုပဲဖြစ်ပါတယ်။ ၁၉၂၈ ခုနှစ်မှာ အလက်ဇန်းဒါးဖလီးမင်း ရှာတွေ့တဲ့ ပင်နီဆီလင်ဆေးကတော့ ပဋိဇီဝဆေးတွေက လူအများအပြားရဲ့ အာရုံစိုက်မှုကို ရနေချိန်မှာ တွေ့ရှိခဲ့တာဖြစ်ပါတယ်။ ယနေ့အချိန်မှာတော့ ပဋိဇီဝဆေးတွေဟာ နည်းလမ်းအမျိုးမျိုးနဲ့ တိုးတက်လာပြီး တခြားကာကွယ်ဆေးတွေနဲ့ ပေါင်းစပ် အသုံးပြုလာနိုင်တဲ့အတွက် အဆုတ်နာကဲ့သို့ ရောဂါတွေကို ထိရောက်စွာ တိုက်ဖျက်လာနိုင်ပါပြီ။	နည်းပညာ	https://www.myawady.net.…aa3907ed9_XL.jpg	Wed, 07/29/2020 - 13:13	mwd_webportal
https://www.myawady.net.mm/node/92	အပြည့်အဝမောင်းသူမဲ့ကုန်ပို့ယာဉ်ဖြစ်လာမည့် Yandex.Rover	အပြည့်အဝမောင်းသူမဲ့ကုန်ပို့ယာဉ်ဖြစ်လာမည့် Yandex.Rover။မောင်းသူမဲ့နည်းပညာများ တစ်ဆင့်ပြီးတစ်ဆင့် တိုးတက်လာသည်နှင့်အမျှ ထိုနည်းပညာကို ကုန်ပစ္စည်းပို့ဆောင်ရေးတွင် အသုံးပြုလာကြပြီဖြစ်သည်။အထူးသဖြင့် မောင်းသူမဲ့ ကုန်ပို့ယာဉ်များကို တီထွင်မှုဖြစ်သည်။ အဆိုပါမောင်းသူမဲ့ ကုန်ပို့ယာဉ်များတွင် Yandex.Rover လည်း အပါအဝင်ဖြစ်သည်။ Yandex.Rover ဆိုသည်မှာ ရုရှားနိုင်ငံ၏ဂူဂဲဟု တင်စားခေါ်ဝေါ်နိုင်သည့် အင်တာနက်နည်းပညာ ကုမ္ပဏီကြီးဖြစ်သော ယန်းဒက်ကုမ္ပဏီမှနောက်ဆုံးအဆင့် စမ်းသပ်မှုလုပ်ဆောင်နေသည့် မောင်းသူမဲ့ ကုန်ပို့ယာဉ် တစ်စင်းဖြစ်သည်။အသေးစားကုန်ပစ္စည်းထုပ်များကို တင်ဆောင်နိုင်သည့် Yandex.Rover ကုန်ပို့ယာဉ်များသည် မော်စကိုမြို့ရှိ ယန်းဒက်ကုမ္ပဏီ ပရိဝုဏ်အတွင်း ကုန်ပစ္စည်းများကို ပို့ဆောင်ပေးနေသည်။ လက်ရှိအနေအထားအတွင်း စမ်းသပ်ဆဲကာလဖြစ်သည့်အတွက် Yandex.Rover များကို နောက်ကွယ်မှ ထိန်းချုပ်ပေးမှုများရှိသည်။ သို့သော် Yandex.Rover များသည် အပြည့်အဝမောင်းသူမဲ့ ကုန်ပို့ယာဉ်များဖြစ်ကြောင်း ယန်းဒက်ကုမ္ပဏီကပြောသည်။ Yandex.Rover များသည် အရာဝတ္ထုများကို သိရှိနိုင်သည်။ ကုန်ပစ္စည်းပေးပို့ရမည့် လမ်းကြောင်းကို ရေးဆွဲနိုင်သည်။လမ်းသွားလမ်းလာများ၊ တိရစ္ဆာန်များနှင့် မတိုက်မိစေရန် ရပ်တန့်ပေးနိုင်သည်။ အတားအဆီးများ ကို ရှောင်ကွင်းသွားလာနိုင်သည်။ထူးခြားသည်မှာ အမှောင်ထဲတွင်ပင် လှုပ်ရှား သွားလာနိုင်ခြင်းပင် ဖြစ်သည်။ Yandex.Rover ကို တီထွင်နိုင်ခြင်းကြောင့် မောင်းသူမဲ့ယာဉ် နည်းပညာတွင် တိုးတက်မှုများ ရရှိစေကြောင်း၊ စိန်ခေါ်မှုအသစ်များ၊ မတူညီသော အာရုံခံကိရိယာများ ပါဝင်သည့်ယာဉ်အသစ် အတွက် ရှိပြီးသား နည်းပညာများကိုသာ အသုံးပြုထားခြင်းဖြစ်ကြောင်း၊ ထို့ကြောင့် Yandex.Rover ကဲ့သို့ မောင်းသူမဲ့ ကုန်ပို့ယာဉ် တစ်စီးထွက်ပေါ်လာစေရေးအတွက် အချိန်များစွာ မကုန်တော့ကြောင်း ယန်းဒက်ကုမ္ပဏီမှမောင်းသူမဲ့ယာဉ် ဌာနမှူး ဒီမီထရီပိုလီရှက်က ပြောသည်။ ထို့ပြင် Yandex.Rover ကဲ့သို့သော ယာဉ်များကို အနာဂတ်တွင် နည်းလမ်းမျိုးစုံဖြင့် အသုံးပြုလာနိုင်တော့မည်ဖြစ်ပြီး ကုန်ပစ္စည်းပို့ဆောင်ရေး ကဏ္ဍတွင် မရှိမဖြစ်အရေးပါသော အရာများဖြစ်လာတော့မည် ဖြစ်ကြောင်း ဒီမီထရီပိုလီရှက်က ဆက်ပြောသည်။အနာဂတ်တွင် Yandex.Rover ကို ယန်းဒက်ကုမ္ပဏီ၏ စားသောက်ကုန် ပို့ဆောင်ရေး လုပ်ငန်းခွဲတစ်ခုဖြစ်သည့် Yandex.Eats အတွက် အမှာများကို ပေးပို့ရာတွင် လည်းကောင်း၊ Yandex.Lavka ဝန်ဆောင်မှုလုပ်ငန်းမှ ကုန်ပစ္စည်းများကို ဖောက်သည်များထံ ပေးပို့ရာတွင်လည်းကောင်း၊ ဘီရူဈေးကွက်မှ ကုန်ပစ္စည်းများကို ပို့ဆောင်ရာတွင် လည်းကောင်း အသုံးပြုသွားမည်ဖြစ်သည်။ ထို့ပြင် Yandex.Rover များကို တခြားကုမ္ပဏီများကလည်း ဝယ်ယူခွင့်ရှိသည်ဟု ယန်းဒက်ကုမ္ပဏီက ပြောသည်။ ယန်းဒက်ကုမ္ပဏီသည် မောင်းသူမဲ့ကုန်ပို့ယာဉ်ကို ပထမဆုံး တီထွင်သည့် ကုမ္ပဏီတော့ မဟုတ်ပေ။ အမေရိကန်နိုင်ငံမှာဆိုလျှင် စတားရှစ်နည်းပညာ ကုမ္ပဏီက စားသောက်ကုန်များ အလိုအလျောက် ပို့ဆောင်ရေး စက်ရုပ်များကို အသုံးပြုနေပြီဖြစ်သည်။ထိုစက်ရုပ်များသည် မကြာမီတွင် နိုင်ငံတစ်ဝန်းရှိ တက္ကသိုလ်ပရိဝုဏ်များတွင် ကျင်လည် ကျက်စား တော့မည်ဖြစ်သည်။ ဆန်ဖရန်စစ္စကိုအမည်ရှိ တက်သစ်စကုမ္ပဏီကလည်း ကုန်ပို့စက်ရုပ်များကို မြို့ပေါင်း ၂၀၀ ကျော်နှင့် နိုင်ငံပေါင်း ၂၀ ကျော်တို့တွင် စမ်းသပ်ထားပြီးဖြစ်သည်။ ပြီးခဲ့သည့်နွေရာသီတွင် အဆိုပါစက်ရုပ်များ သွားလာထားသည့် အကွာအဝေးသည် မိုင်ပေါင်းသုံးသိန်းခွဲ၊ လမ်းပေါင်းလေးသန်းကျော်နှင့် အကြိမ်တစ်သိန်းမြောက် ကုန်စည်ပို့ဆောင်မှုတို့ကို လုပ်ဆောင်ထားနိုင်ပြီဖြစ်သည်။ ထို့ကြောင့် မောင်းသူမဲ့နည်းပညာများ ခေတ်စားလာသည့်အလျောက် ကုန်စည် ပို့ဆောင်ရေးတွင် မောင်းသူမဲ့ယာဉ်များကို အသုံးပြုမှုမှာလည်း တွင်ကျယ်လာနေပြီဖြစ်ပြီး နောင်တစ်ချိန်တွင် စက်ရုပ်များကိုသာ အသုံးပြုကာ ကုန်ပစ္စည်းများကို အိမ်တိုင်ရာရောက် ပို့ဆောင်တော့မည့် အလားအလာ ရှိနေပေသည်။	နည်းပညာ	https://www.myawady.net.…836b41adc_XL.jpg	Wed, 07/29/2020 - 13:20	mwd_webportal
https://www.myawady.net.mm/node/93	ဘယ်သူမှ မမျှော်မှန်းထားတဲ့ အနာဂတ်လူနေမှုဘဝကိုဖန်တီးပေးမယ့် Smart E-Home	ဘယ်သူမှ မမျှော်မှန်းထားတဲ့ အနာဂတ်လူနေမှုဘဝကိုဖန်တီးပေးမယ့် Smart E-Home။နည်းပညာမှတ်စု နည်းပညာခေတ်မီတိုးတက်လာသည့် ယနေ့ကမ္ဘာကြီးတွင် လူသားများ၏နေထိုင်မှုပုံစံမှာ နည်းပညာအပေါ်တွင်သာ မှီခိုလာ သည်။ အထူးသဖြင့် အပန်းဖြေရာနေအိမ်နှင့် ကျန်းမာရေးတွင် နည်းပညာကို ပိုမိုအသုံးချ လာခြင်းဖြစ်သည်။ ဗြိတိန်နိုင်ငံမှ ကျွမ်းကျင်ပညာရှင်များနှင့် စမတ်စွမ်းအင်ကုမ်္ပဏီတို့ ပူးပေါင်းအကောင် အထည်ဖော်နေသည့် အနာဂတ် စီမံကိန်း တစ်ခုရှိသည်။ ထိုစီမံကိန်းမှာ အနာဂတ်တွင် ပေါ်ထွက်လာမည့် Smart E-Home စီမံကိန်း ပင်ဖြစ်သည်။ Smart E-Home စီမံကိန်းတွင်ပါဝင်သည့် အရာများမှာ တော်ရုံလူမည်သူမျှမမျှော်မှန်း ထားသည့်အရာများဖြစ်သည်။ဥပမာအားဖြင့် အပူချိန်ကို အလိုအလျောက်ထိန်းညှိပေး နိုင်သည့်အိပ်ရာခင်း များနှင့် အရောင်ပြောင်းလဲ ပေးနိုင်သည့် ပရိဘောဂပစ်္စည်းများဖြစ်သည်။ ထိုသို့သောတီထွင်မှုများက မဝေးတော့သော အနာဂတ်တွင် အမှန်တကယ်ဖြစ်ပေါ် လာတော့မည်ဟု ကျွမ်းကျင်သူများကဆိုသည်။ အညစ်အကြေးများကိုလောင်စာအဖြစ် ပြောင်းလဲပေးနိုင်သည့် စမတ်အိမ်သာများ၊ အသံဖြင့် အမိန့်ပေးခိုင်းစေမှုမှ တစ်ဆင့် အရောင်နှင့် ပုံစံပြောင်းလဲပေးနိုင်သော ဧည့်ခန်းများ၊ မြေမဲ့နည်း စနစ်ဖြင့်စိုက်ပျိုးနိုင် သည့် သစ်သီးဝလံ ဥယျာဉ်များသည်လည်း အနာဂတ်ဘုံဗိမာန်စီမံကိန်းတွင် ပါဝင်သည်။ထိုသို့ Smart E-Home တွင်နေသူများ အနေဖြင့် နောက်ထပ်အပိုကုန်ကျမှုမရှိဘဲ တစ်အိမ်လုံးကို နှစ်သက်သလို အလှဆင်နိုင်ခြင်း၊ မြေမဲ့နည်းစနစ်ဖြင့်စိုက်ပျိုးသည့်သစ်သီးဝလံများကြောင့် လတ်ဆတ်ပြီးအာဟာရနှင့် ပြည့်စုံသော အစားအစာများကို ရရှိနိုင်ခြင်း၊ အိမ်အတွက်လိုအပ်သည့်စွမ်းအင်ကို ပြန်လည် ပြည့်ဖြိုးမြဲ စွမ်းအင်ကိုသာ အသုံးပြု သည့်အတွက် ပတ်ဝန်းကျင်ညစ်ညမ်းမှုမရှိခြင်း စသည့် အကျိုးကျေးဇူးများကို ခံစားရနိုင်မည် ဖြစ်သည်။ ပြန်လည်ပြည့်ဖြိုးမြဲ စွမ်းအင်ကို အသုံးပြုရာ တွင်လည်း အဓိကအားဖြင့် နေရောင်ခြည်စွမ်းအင်ကိုအသုံးပြုခြင်းဖြစ်သည်။ ဆိုလာပြား များမှတစ်ဆင့် ရရှိသည့် စွမ်းအင်ကို နေအိမ်အတွင်းရှိ ဘက်ထရီကြီးများ၌ သိုလှောင်ကာ အသုံးပြုခြင်းဖြစ် သည်။ အဆိုပါ Smart E-Home နည်းပညာနှင့် ပတ်သက်၍ အရွယ်ရောက်ပြီးသူအယောက် ၂၀၀၀ ကို စစ်တမ်းကောက်ယူ လေ့လာရာ ၁၀ ယောက်တွင် ခုနစ်ယောက်က ဂေဟစနစ် နှင့်လိုက်လျောညီထွေမှု ရှိသည့် ထိုနည်းပညာ မြင့်နေ အိမ်တွင် နေထိုင်ရန် ဆန်္ဒရှိသည်ကို တွေ့ရသည်။ ထို့ပြင် ၈၃ ရာခိုင်နှုန်းကမူ အဆိုပါနည်းပညာ အသစ်များကို စိတ်ဝင်စား မှုရှိကြောင်း စမတ်စွမ်းအင် ကုမ္ပဏီ၏ လေ့လာမှု စစ်တမ်းတွင်ဖော်ပြထားသည်။	နည်းပညာ	https://www.myawady.net.…19c51e567_XL.jpg	Wed, 07/29/2020 - 13:33	mwd_webportal
https://www.myawady.net.mm/node/94	၀က်ဖို့ဒ်နည်းပြဟောင်း ဂျာဗီဂါစီယာကို ဗလင်စီယာအသင်း နည်းပြသစ်အဖြစ် ခန့်အပ်	၀က်ဖို့ဒ်နည်းပြဟောင်း ဂျာဗီဂါစီယာကို ဗလင်စီယာအသင်း နည်းပြသစ်အဖြစ် ခန့်အပ်။ဗလင်စီယာအသင်းသည် ဇွန်လက ထုတ်ပယ်လိုက်သော နည်းပြအဲလ်ဘတ်စီလာဒက်စ်နေရာ၌ ဝက်ဖို့ဒ်နည်းပြဟောင်း ဂျာဗီဂါစီယာကို နည်းပြသစ်အဖြစ် နှစ်နှစ်စာချုပ်ချုပ်ဆို၍ ခန့်အပ်လိုက်ကြောင်း ဇူလိုင် ၂၈ ရက်က အတည်ပြု ကြေညာခဲ့သည်။ ဗလင်စီယာအသင်းသည် ၂၀၁၉-၂၀၂၀ လာလီဂါရာသီအတွင်း စီလာဒက်စ်ကို မထုတ်ပယ်မီ မာဆယ်လီနိုကို ထုတ်ပယ်ခဲ့သည့်အတွက် ဂျာဗီဂါစီယာသည် တစ်နှစ်အတွင်း အသင်း၏ သုံးဦးမြောက်နည်းပြ ဖြစ်လာသည်။အသက် ၅၀ အရွယ် ဂျာဗီဂါစီယာသည် ပြီးခဲ့သည့် ဘောလုံးရာသီက ဝက်ဖို့ဒ်အသင်းကို ပရီးမီးယားလိဂ်၌ အဆင့်(၁၁) နေရာမှ ရာသီသိမ်းနိုင်ရန် စွမ်းဆောင်ပေးနိုင်ခဲ့ပြီး အက်ဖ်အေဖလား ဗိုလ်လုပွဲသို့ တက်ရောက်စေရန်လည်း စွမ်းဆောင် ပေးနိုင်ခဲ့သည်။ သို့သော် ပြီးခဲ့သည့် စက်တင်ဘာလက အသင်းရလဒ်များ ဆိုးရွားခဲ့သဖြင့် ၎င်းကို ဝက်ဖို့ဒ်နည်းပြ ရာထူးမှ ထုတ်ပယ်လိုက်ခြင်း ဖြစ်သည်။ ဝက်ဖို့ဒ်အသင်းသည် ယခုရာသီတွင် ပရီးမီးယားလိဂ်မှ ချန်ပီယံရှစ်သို့ တန်းဆင်းခဲ့ရသည်။ဗလင်စီယာအသင်းသည် ယခုရာသီတွင် အဆင့်(၉) နေရာမှသာ ရာသီသိမ်းနိုင်ခဲ့သဖြင့် ပြီးခဲ့သည့်နှစ်က အဆင့်(၄) နေရာရခဲ့ပြီး စပိန်ဘုရင်ဖလားရခဲ့သည့် စံချိန်ကို လိုက်မမီနိုင်သောကြောင့် နည်းပြစီလာဒက်စ်ကို ထုတ်ပယ်လိုက်ခြင်း ဖြစ်သည်။ ဂျာဗီဂါစီယာသည် ယခင်က စပိန်ကလပ်အသင်းများ ဖြစ်သော မာလာဂါနှင့် ကာဒစ်ဖ်အသင်းတို့ကို နည်းပြခဲ့ဖူးပြီး ဗလင်စီယာနည်းပြ ရာထူးကို လက်မခံမီ အသင်းမှ လူငယ်ကစားသမားများကို ရောင်းထုတ်ခြင်း မပြုလုပ်ရန် တောင်းဆိုခဲ့သည့်အတွက် ဗလင်စီယာအသင်းအနေဖြင့် မန်စီးတီးအသင်းက ခေါ်ယူရန် စိတ်ဝင်စားနေသော အသက် ၂၀ အရွယ် လူငယ်တိုက်စစ်မှူး ဖာဖန်တောရက်စ်ကို အသင်း၌ ဆက်ထားရန် ကတိပေးခဲ့သည်။	အားကစား	https://www.myawady.net.…7f4b5b22b_XL.jpg	Wed, 07/29/2020 - 13:50	mwd_webportal
https://www.myawady.net.mm/node/95	လက်ရွေးစင် အသင်းများ၏ နိုင်ငံတကာပြိုင်ပွဲကာလပေါ် မူတည်၍ ခြေစမ်းပွဲများ စီစဉ်မည်	လက်ရွေးစင် အသင်းများ၏ နိုင်ငံတကာပြိုင်ပွဲကာလပေါ် မူတည်၍ ခြေစမ်းပွဲများ စီစဉ်မည်။မြန်မာ့လက်ရွေးစင် အသင်းများ၏ ယခုနှစ်နှင့် လာမည့်နှစ်အတွင်း ယှဉ်ပြိုင်ရမည့် နိုင်ငံတကာပြိုင်ပွဲ ကာလပေါ် မူတည်၍ ခြေစမ်းပွဲများ စီစဉ်ပေးမည်ဖြစ်ကြောင်း မြန်မာနိုင်ငံဘောလုံးအဖွဲ့ချုပ် (MFF) မှ တာဝန်ရှိသူတစ်ဦးက ပြောသည်။ လက်ရှိ Covid-19 ရောဂါကာကွယ်ထိန်းချုပ်ရေးကာလအတွင်း နိုင်ငံတကာပြိုင်ပွဲအများစု ရွှေ့ဆိုင်းထားရပြီး လက်ရွေးစင် အသင်းများအနေဖြင့် အောက်တိုဘာလမှသာ ပြိုင်ပွဲများ စတင်ယှဉ်ပြိုင်ရမည်ဖြစ်သည်။။MFF သည် အမျိုးသားအသင်းများအဖြစ် လက်ရွေးစင်အသင်း၊ ယူ-၂၂၊ ယူ-၁၉၊ ယူ-၁၆ အသင်း၊ အမျိုးသမီးအသင်း များအဖြစ် လက်ရွေးစင်အသင်း၊ ယူ-၁၈ နှင့် ယူ-၁၅ အသင်းတို့ ဖွဲ့စည်းမည် ဖြစ်သည်။ “လက်ရွေးစင်အသင်းတွေရဲ့ ခြေစမ်းပွဲတွေအတွက် ပြိုင်ပွဲကာလပေါ်မူတည်ပြီး စီစဉ်ပေးဖို့ ရှိပါတယ်။ လက်ရှိတော့ ဒီနှစ်ထဲမှာ အမျိုးသားလက်ရွေးစင်အသင်းရဲ့ ကမ္ဘာ့ဖလားခြေစစ်ပွဲနဲ့ ဆူဇူကီးဖလားပြိုင်ပွဲပဲ အတည်ပြု ကြေညာထားပါတယ်။။ကျန်တဲ့နိုင်ငံတကာပွဲတော်တော်များများ အတည်မပြုနိုင်သေးပါဘူး။ ပြိုင်ပွဲရက် အတိအကျ သိရရင်တော့ သက်ဆိုင်ရာ အသင်းတွေရဲ့ပြင်ဆင်မှု၊ နိုင်ငံတကာခြေစမ်းပွဲနဲ့ ပြည်ပခြေစမ်းခရီးစဉ်တွေ စီစဉ်ပေးမှာပါ”ဟု ၎င်းကပြောသည်။ မြန်မာ့လက်ရွေးစင်အမျိုးသား ဘောလုံးအသင်းသည် အောက်တိုဘာနှင့် နိုဝင်ဘာလတို့အတွင်း ၂၀၂၂ ကမ္ဘာ့ဖလားခြေစစ်ပွဲနှင့် ဆူဇူကီးဖလား ပြိုင်ပွဲများ ယှဉ်ပြိုင်ရမည် ဖြစ်ကြောင်း သိရသည်။	အားကစား	https://www.myawady.net.…4814c3262_XL.jpg	Wed, 07/29/2020 - 13:53	mwd_webportal
https://www.myawady.net.mm/node/96	မြန်မာ့ရိုးရာလက်ဝှေ့ အတိုးတက်ဆုံး ကစားသမားဆုနှင့် အလဲထိုးနိုင်ပွဲ အများဆုံးဆုကို ဗျဂ္ဃနှင့်နက္ခတ်အောင်ရရှိ	မြန်မာ့ရိုးရာလက်ဝှေ့ အတိုးတက်ဆုံး ကစားသမားဆုနှင့် အလဲထိုးနိုင်ပွဲ အများဆုံးဆုကို ဗျဂ္ဃနှင့်နက္ခတ်အောင်ရရှိ။၂၀၁၉ ခုနှစ် တစ်နှစ်တာအတွင်း မြန်မာ့ရိုးရာလက်ဝှေ့ အကောင်းဆုံး ဆုပေးပွဲတွင် အတိုးတက်ဆုံး ကစားသမားဆုနှင့် အလဲထိုးနိုင်ပွဲ အများဆုံးဆုကို ဗျဂ္ဃနှင့် နက္ခတ်အောင်တို့ ရရှိကြကြောင်း သိရသည်။ မြန်မာ့ရိုးရာ လက်ဝှေ့ပြန့်နှံ့ရေးအသင်း (ဧရာဝတီ)မှ ပေးအပ်သည့် အဆိုပါ ဆုပေးပွဲကို ဇူလိုင်နောက်ဆုံးပတ်က ရန်ကုန်မြို့ ကျိုက္ကဆံ အားကစားကွင်း အတွင်းရှိ အားကစားနှင့် ကာယပညာသိပ္ပံ ကျောင်းအစည်းအဝေး ခန်းမ၌ ကျင်းပရာ ၂၀၁၉ ခုနှစ် တစ်နှစ်တာအတွင်း အတိုးတက်ဆုံး ကစားသမားဆုကို မန္တလေးတိုင်း ကျားဖြူကလပ်မှ ဗျဂ္ဃ၊ အလဲထိုးနိုင်ပွဲ အများဆုံးဆုကို ကရင်ပြည်နယ် ဇွဲကပင်မြေလက်ဝှေ့ကလပ်မှ နက္ခတ်အောင်နှင့် အတိုးတက်ဆုံး လက်ဝှေ့ကလပ်ဆုကို ဇွဲကပင်မြေလက်ဝှေ့ကလပ်တို့က အသီးသီး ရရှိခဲ့ကြသည်။။နက္ခတ်အောင်သည် ၂၀၁၉ ခုနှစ်အတွင်း မြန်မာ့ရိုးရာ လက်ဝှေ့ပြိုင်ပွဲ ၁၇ ပွဲ ယှဉ်ပြိုင်ခဲ့ပြီး အလဲထိုးနိုင်ပွဲ ကိုးပွဲအထိ ရရှိခဲ့သည်။ ဗျဂ္ဃသည် ၂၀၁၉ ခုနှစ်အတွင်း မြန်မာ့ရိုးရာလက်ဝှေ့ပြိုင်ပွဲ ၁၀ ပွဲယှဉ်ပြိုင်ခဲ့ပြီး ကိုးပွဲအနိုင်ရကာ ၂၀၁၉ ရွိုင်ရယ်ဒီ ရွှေခါးပတ် ချန်ပီယံလုပွဲတွင် ၅၇ ကီလိုတန်းချန်ပီယံဆု ကိုလည်း ရရှိခဲ့သည့်အတွက် အတိုးတက်ဆုံး ကစားသမားဆု ရရှိခဲ့ရခြင်း ဖြစ်သည်။ ထို့ပြင် ဇွဲကပင်မြေလက်ဝှေ့ကလပ်သည် ၂၀၁၉ ရွိုင်ရယ်ဒီ ရွှေခါးပတ်ချန်ပီယံလုပွဲတွင် ချန်ပီယံဆုနှစ်ခု ရရှိအောင် စွမ်းဆောင်ပေးနိုင်သည့် လက်ဝှေ့သမားများ မွေးထုတ်ပေးနိုင်သောကြောင့် အတိုးတက်ဆုံး လက်ဝှေ့ကလပ်ဆု ရရှိခဲ့ခြင်း ဖြစ်သည်။ မြန်မာ့ရိုးရာလက်ဝှေ့ပြန့်နှံ့ရေးအသင်း (ဧရာဝတီ)သည် ရိုးရာလက်ဝှေ့ အကောင်းဆုံးဆုများကို ၂၀၁၇ ခုနှစ်က စတင်ပေး အပ်ခဲ့ခြင်း ဖြစ်ပြီး ယခုနှစ်တွင် တတိယအကြိမ်မြောက် ပေးအပ်ခြင်း ဖြစ်ကြောင်း သိရသည်။	အားကစား	https://www.myawady.net.…ba3ff32c6_XL.jpg	Wed, 07/29/2020 - 13:55	mwd_webportal
https://www.myawady.net.mm/node/97	ယခုတစ်ပတ်အတွင်း စတော့ရှယ်ယာ ရောင်းဝယ်မှု ငွေကျပ် သန်း ၆ဝ ကျော်သာရှိ၍ ယခင်တစ်ပတ်ကထက် ရောင်းဝယ်မှု သိသာစွာ လျော့ကျ	ယခုတစ်ပတ်အတွင်း စတော့ရှယ်ယာ ရောင်းဝယ်မှု ငွေကျပ် သန်း ၆ဝ ကျော်သာရှိ၍ ယခင်တစ်ပတ်ကထက် ရောင်းဝယ်မှု သိသာစွာ လျော့ကျ။ရန်ကုန်စတော့အိတ်ချိန်းမှ စာရင်းဝင် ကုမ္ပဏီခြောက်ခု၏ ဇူလိုင် ၂၁ ရက်မှ ၂၄ ရက်အထိ စတော့ရှယ်ယာ ရောင်းဝယ်မှုမှာ ငွေကျပ် သန်း ၆ဝ ကျော်သာ ရှိ၍ ယခင်တစ်ပတ်ကထက် ရောင်းဝယ်မှု သိသာစွာ လျော့ကျသွားကြောင်း ရန်ကုန်စတော့အိတ်ချိန်း၏ စာရင်းများအရ သိရသည်။ ဇူလိုင် ၂၁ ရက်မှ ၂၄ ရက်အထိ ရန်ကုန်စတော့အိတ်ချိန်း စာရင်းဝင်ကုမ္ပဏီ ခြောက်ခု၏ စတော့ရှယ်ယာ ရောင်းဝယ်မှုမှာ စတော့ရှယ်ယာအစောင်ရေ ၁၂၆၆ဝ မှ စတော့ရှယ်ယာတန်ဖိုး ငွေကျပ် ၆၄၆၁၅၁ဝဝ ရှိခဲ့ပြီး ဇူလိုင် ၁၃ ရက်မှ ၁၇ ရက်အထိ စတော့ရှယ်ယာရောင်းဝယ်မှုမှာ စတော့ရှယ်ယာ အစောင်ရေ ၁၉၈ဝ၄၈၇ စောင်မှ စတော့ရှယ်ယာ တန်ဖိုး ငွေကျပ် ၇၃၂၃၅၂၅ဝဝဝ ရှိခဲ့သည့်အတွက် ယခုတစ်ပတ်အတွင်း စတော့ရှယ်ယာရောင်းဝယ်မှုမှာ သိသာစွာ လျော့ကျခဲ့ခြင်းဖြစ်သည်။ ထိုကဲ့သို့ ရောင်းဝယ်မှု လျော့ကျခြင်းမှာ ယခင်တစ်ပတ်ကကဲ့သို့ MTSH မှ လက်ကားဈေးကွက် မရှိခြင်းနှင့် ဇူလိုင် ၂ဝ ရက်က ဈေးကွက်ပိတ်ခဲ့ပြီး စတော့အရောင်းအဝယ်မှာ လေးရက်သာပြုလုပ် နိုင်ခဲ့ခြင်းကြောင့်ဖြစ်သည်။ စတော့အိတ်ချိန်းစာရင်းဝင် ကုမ္ပဏီ တစ်ခုချင်းစီအလိုက် ရောင်းဝယ်မှုကိုကြည့်မည် ဆိုပါက First Myanmar Investment Public Co.,Ltd. ( FMI ) ၏ စတော့ရှယ်ယာ ရောင်းဝယ်မှုမှာ ဇူလိုင် ၂၁ ရက်မှ ၂၄ ရက်အထိ စတော့ရှယ်ယာ အစောင်ရေ ၂၂၃၂ စောင်မှ စတော့ရှယ်ယာတန်ဖိုးငွေကျပ် ၂၃၂၄၉ဝဝဝ ရှိခဲ့ကြောင်း သိရသည်။ ဒုတိယမြောက်စာရင်းဝင် ကုမ္ပဏီဖြစ်သည့် Myanmar Thilawa SEZ Holdings Public Co.,Ltd .( MTSH ) ၏ စတော့ရှယ်ယာ ရောင်းဝယ်မှုမှာ ဇူလိုင် ၂၁ ရက်မှ ၂၄ ရက်အထိ စတော့ရှယ်ယာ အစောင်ရေ ၆၁၃၁ စောင်မှ စတော့ရှယ်ယာ တန်ဖိုး ငွေကျပ် ၂၃၂၉၃၈ဝဝ ရှိခဲ့ကြောင်း သိရသည်။။တတိယမြောက်စာရင်းဝင် ကုမ္ပဏီဖြစ်သည့် Myanmar Citizens Bank (MCB) ၏ စတော့ရှယ်ယာ ရောင်းဝယ်မှုမှာ ဇူလိုင် ၂၁ ရက်မှ ၂၄ ရက်အထိ စတော့ရှယ်ယာ အစောင်ရေ ၂၉ စောင်မှ စတော့ရှယ်ယာ တန်ဖိုး ငွေကျပ် ၂၃၂ ၉ဝဝ ရှိခဲ့ကြောင်း သိရသည်။ စတုတ္ထမြောက် စာရင်းဝင် ကုမ္ပဏီဖြစ်သည့် First Private Bank Limited (FPB) ၏ စတော့ရှယ်ယာ ရောင်းဝယ်မှုမှာ ဇူလိုင် ၂၁ ရက်မှ ၂၄ ရက်အထိ စတော့ရှယ်ယာ အစောင်ရေ ၃၁၇ စောင် မှ စတော့ရှယ်ယာ တန်ဖိုး ငွေကျပ် ၆၉၁၈၅ဝဝ ရှိခဲ့ကြောင်း သိရသည်။ ပဉ္စမမြောက်စာရင်းဝင် ကုမ္ပဏီဖြစ်သည့် TMH Telecom Public Co.,Ltd.. ၏ စတော့ရှယ်ယာ ရောင်းဝယ်မှုမှာ ဇူလိုင် ၂၁ ရက်မှ ၂၄ ရက်အထိ စတော့ရှယ်ယာ အစောင်ရေ ၇၁ဝ မှ စတော့ရှယ်ယာ တန်ဖိုး ငွေကျပ် ၁၉၅၂၆ဝဝ ရှိခဲ့ကြောင်း သိရသည်။။ဆဋ္ဌမမြောက် စာရင်းဝင် ကုမ္ပဏီဖြစ်သည့် Ever Flow River Group Public Co., Ltd. (EFR)၏ စတော့ရှယ်ယာ ရောင်းဝယ်မှုမှာ ဇူလိုင် ၂၁ ရက်မှ ၂၄ ရက်အထိ စတော့ရှယ်ယာအစောင်ရေ ၃၂၄၁ စောင်မှ စတော့ရှယ်ယာတန်ဖိုး ငွေကျပ် ၈၉၆၈၃ဝဝ ရှိခဲ့ကြောင်း သိရသည်။ ယခုကဲ့သို့ စတော့ရှယ်ယာ အရောင်းအဝယ်ကို စိတ်ပါဝင်စားသူများ၊ စတော့ဈေးကွက်တွင် ရင်းနှီးမြှုပ်နှံလိုသူများ အနေဖြင့် ယခုအခါ ရန်ကုန်မြို့တွင်းသာမက နယ်မြို့များ၌လည်း Securities Account ဖွင့်လှစ်ပြီး အရောင်းအဝယ် ပြုလုပ်နိုင်ပြီ ဖြစ်ကြောင်း သိရသည်။	စီးပွားရေး	https://www.myawady.net.…dba613720_XL.jpg	Wed, 07/29/2020 - 14:00	mwd_webportal
https://www.myawady.net.mm/node/98	တောင်ကြီးမြို့နယ်၌ စတော်ဘယ်ရီများ စတင်စိုက်ပျိုး	တောင်ကြီးမြို့နယ်၌ စတော်ဘယ်ရီများ စတင်စိုက်ပျိုး။ရှမ်းပြည်နယ်(တောင်ပိုင်း) တောင်ကြီးမြို့နယ် နမ်းဆီးကျေးရွာအုပ်စု မဲဟဲကျေးရွာ၌ စတော်ဘယ်ရီများ စတင်စိုက်ပျိုးလျက် ရှိကြောင်း သိရသည်။ ''ကျွန်တော်က စတော်ဘယ်ရီ စိုက်တာ နှစ်နှစ်ပဲရှိသေးတယ်၊ စစိုက်တဲ့နှစ်က မျိုးဝယ်ရတယ် ဒီနှစ်တော့ ကိုယ်ပိုင်မျိုးနဲ့ စိုက်ရတော့ မျိုးဖိုးသက်သာတာပေါ့၊ ထိုင်ဝမ်မျိုးပဲစိုက်တယ်၊ ဒေသမျိုးက အလုံးသေးပြီး ပျော့တယ်၊ ထိုင်ဝမ်မျိုးက အလုံးကြီးပြီး မာတယ်၊ ဈေးက သိပ်မကွာဘူး ထိုင်ဝမ်မျိုးက ခရီးဝေးလည်း ပို့လို့ရတယ်၊ ဒါကြောင့် ထိုင်ဝမ်မျိုးပဲ စိုက်တဲ့သူများတယ်၊ စတော်ဘယ်ရီက မစိုက်ခင် မြေဆွရတယ်၊ ကျင်းတူးရတယ်၊ မြေအောက်ကို မြေသြဇာအဖြစ် ကြက်ချေးထည့်ရတယ်၊ မျိုးကတော့ အရင်နှစ်က စိုက်ထားတဲ့ အပင်တွေကို နုတ်ပြီး အရွက်တွေ ဖြတ်ပစ်ရတယ်၊ အပင်တွေကိုခွဲပြီး ခြောက်လက်မလောက် ခြားထားတဲ့ ကျင်းထဲကို စိုက်ရတယ်၊ ရေကတော့ တစ်ပတ်တစ်ခါ သွင်းရတယ်၊ စိုက်ပြီး သုံးလလောက်ဆိုရင် အသီးသီးပြီ၊ သီးရင်တစ်ပတ်တစ်ခါ အကြီးရွေးပြီးခူးလို့ရပြီ၊ အသီးခူးပြီးတိုင်းလည်း ရေသွင်းရပါတယ်၊ အရင်နှစ်က စတော်ဘယ်ရီပေါ်စမှာ တစ်ခြင်းကို ငွေကျပ် ၃ဝဝဝ ရတယ်၊ အသီးတွေပေါလာတော့ ဈေးက တစ်ခြင်းကို ၈ဝဝ လောက်ပဲရတယ်၊ ခြံထဲအထိ လာဝယ်ကြပါတယ်''ဟု တောင်ကြီးမြို့နယ် နမ်းဆီးကျေးရွာ အုပ်စု မဲဟဲကျေးရွာနေ စတော်ဘယ်ရီစိုက်ပျိုး တောင်သူ ခွန်ထွန်းဦးကပြောသည်။အဆိုပါ စတော်ဘယ်ရီသီးများကို ဇူလိုင်လ နောက်ဆုံးပတ်တွင် စတင်စိုက်ပျိုးရပြီး အောက်တိုဘာလကုန်ပိုင်းတွင် ခူးဆွတ်ရကြောင်းနှင့် စတော်ဘယ်ရီသီးများကို တောင်ကြီးမြို့ပေါ်ရှိ ဈေးများသို့ တင်ပို့ရောင်းချ ရကြောင်း သိရသည်။	စီးပွားရေး	https://www.myawady.net.…8f21f602f_XL.jpg	Wed, 07/29/2020 - 14:02	mwd_webportal
https://www.myawady.net.mm/node/99	တာချီလိတ်မြို့နယ်၊ အဒီးကျေးရွာ၌ ငွေကျပ်သိန်းပေါင်း ၁၄၀၀ ကျော်တန်ဖိုးရှိ မူးယစ် ဆေးဝါးများနှင့် လက်နက်၊ ခဲယမ်းများ ဖမ်းဆီးရမိ	တာချီလိတ်မြို့နယ်၊ အဒီးကျေးရွာ၌ ငွေကျပ်သိန်းပေါင်း ၁၄၀၀ ကျော်တန်ဖိုးရှိ မူးယစ် ဆေးဝါးများနှင့် လက်နက်၊ ခဲယမ်းများ ဖမ်းဆီးရမိ နေပြည်တော် ၊ ဇူလိုင် - ၂၃ ရှမ်းပြည်နယ်(အရှေ့ပိုင်း)၊ တာချီလိတ်မြို့နယ်၊ လွယ်တော်ခမ်းအုပ်စု၊ အဒီးကျေးရွာရှိ ဦးလော်မာ(ဘ) ဦးအားထူ၏ နေအိမ်အား ယနေ့ မွန်းလွဲ ၁ နာရီခန့်တွင် လုံခြုံရေး တပ်ဖွဲ့ ဝင်များက သတင်းအရ ဝင်ရောက်ရှာဖွေရာ ၎င်းအား နေအိမ်အိပ်ခန်းနှင့် မြေအောက်ခန်း အတွင်းမှ WY စာတန်းပါ စိတ်ကြွရူးသွပ်ဆေးပြား ၉၆၆၀၀ ပြား၊ ဘိန်းဖြူ ၁၀ ဂရမ်ခန့်၊ အိုက်စ် ၉ ဂရမ်ခန့်၊ ဘိန်းစိမ်း ၄၀ ဂရမ်ခန့်၊ ပွိုင့် ၃၈၀ ပစ္စတို ၁ လက်၊ ၎င်းကျည်အိမ် ၂ ခု၊ ၎င်းကျည် ၇ တောင့်၊ ခြောက်လုံးပြူး ၁ လက်၊ လက်ပစ်ဗုံး ၂ လုံး၊ တစ်လုံးထိုးပြောင်း ချောသေနတ် ၂ လက်၊ တူမီးသေနတ် ၂ လက်၊ လေသေနတ် ၁ လက်၊ ၁၂ ဗို့ကျည် ၁၁၀ တောင့်၊ ၆ ဒသမ ၃၅ ကျည် ၄၁ တောင့်၊ WINCHESTER 40 SAW စာတန်းပါကျည် ၄၇ တောင့်နှင့်အတူ ဖမ်းဆီးရမိခဲ့သည်။ အဆိုပါ ဖမ်းဆီးရမိ (မူးယစ်ဆေးဝါးများ ခန့်မှန်းတန်ဖိုးငွေကျပ် သိန်းပေါင်း ၁၄၀၀ ကျော်)၊ လက်နက်၊ ခဲယမ်းများနှင့်အတူ ဖမ်းဆီးရမိသူအား တာချီလိတ်မြို့မ ရဲစခန်းမှ တရားဥပဒေအရ အရေးယူ နိုင်ရေး လုပ်ထုံးလုပ်နည်းနှင့်အညီ ဆောင်ရွက်လျက်ရှိကြောင်း သတင်းရရှိသည်။	မှူခင်းသတင်း	https://www.myawady.net.…192ff0285_XL.jpg	Wed, 07/29/2020 - 14:48	mwd_webportal
https://www.myawady.net.mm/node/100	မောင်တောမြို့နယ်၊ ပန်းတောပြင်(အနောက်ရွာ)၌ မူးယစ်ဆေးဝါးများ ဖမ်းဆီးရမိ	နေပြည်တော် ၊ ဇူလိုင် - ၂၇ ရခိုင်ပြည်နယ်၊ မောင်တောမြို့နယ်၊ ပန်းတောပြင်(အနောက်ရွာ)နေ ရှော်မာန်ဟာ (ဘ) ခေါ်လီရာမာန်၏ နေအိမ်အား ဇူလိုင် ၂၆ ရက် နေ့လယ် ၂ နာရီခွဲခန့်တွင် လုံခြုံရေး တပ်ဖွဲ့ဝင်များက သတင်းအရ ဝင်ရောက်ရှာဖွေရာ နေအိမ်အိပ်ခန်းရှိ ဗီရိုအံဆွဲအတွင်း ထည့်ထားသည့် WY/R စာတန်းပါ စိတ်ကြွရူးသွပ်ဆေးပြား ၁၁၀၇၅ ပြား(ခန့်မှန်းတန်ဖိုး ငွေကျပ် သိန်း ၂၂၀ ကျော်)နှင့်အတူ ဖမ်းဆီးရမိခဲ့သည်။ အဆိုပါ မူးယစ်ဆေးဝါးများနှင့်အတူ ဖမ်းဆီးရမိသူအား ပြင်ဖြူနယ်မြေရဲစခန်းသို့ စနစ်တကျ လွှဲပြောင်းအပ်နှံခဲ့ကြောင်း သတင်းရရှိသည်။	မှူခင်းသတင်း	https://www.myawady.net.…b3ac92622_XL.jpg	Wed, 07/29/2020 - 15:39	mwd_webportal
https://www.myawady.net.mm/node/101	သောက်ရေခက်ခဲလျက်ရှိသောကျေးရွာသို့ တပ်မတော်သားများက သောက်ရေသန့်များ ဖြန့်ဝေလှူဒါန်း	နေပြည်တော်၊ ဇူလိုင် - ၂၉ သောက်ရေ အခက်အခဲဖြစ်ပေါ်လျက်ရှိသော ကျေးရွာများသို့ နယ်မြေခံ တပ်မတော်သားများက သောက်သုံး ရေများ သွားရောက်ဖြန့်ဝေလှူဒါန်း ပေးလျက်ရှိပြီး ယနေ့တွင်လည်း အလယ်ပိုင်းတိုင်းစစ်ဌာနချုပ်၊ နယ်မြေခံ တပ်မတော် သားများက မကွေးတိုင်းဒေသကြီး၊ မြို့သစ်မြို့နယ်၊ တယ်ပင်စမ်းကျေးရွာအုပ်စု၊ ပိုင်းတန့်ကြီး သဲတိုက် ကျေးရွာသို့ သောက်ရေသန့် ၂၀ လီတာဆံ့ ၁၃၀ ဘူးနှင့် စလေမြို့၊ ဥယျာဉ်ကျေးရွာသို့ သောက်ရေသန့် ၂၀ လီတာဆံ့ ၁၀၀ ဘူးတို့ကို သွားရောက် ဖြန့်ဝေလှူဒါန်း ခဲ့ကြကြောင်း သတင်းရရှိသည်။	ခေါင်းကြီးပိုင်းသတင်း	https://www.myawady.net.…59a36119e_XL.jpg	Thu, 07/30/2020 - 08:25	mwd_webportal
https://www.myawady.net.mm/node/102	၂ဝ၂ဝ ပြည့်နှစ် ဝါဆိုသင်္ကန်း ဆက်ကပ်လှူဒါန်းပွဲ မင်္ဂလာ အခမ်းအနား ကျင်းပ	နေပြည်တော် ဇူလိုင် ၂၉။ပြည်ထောင်စုသမ္မတမြန်မာနိုင်ငံတော် အစိုးရ၏၂ဝ၂ဝ ပြည့်နှစ် ဝါဆိုသင်္ကန်း ဆက်ကပ်လှူဒါန်းပွဲ မင်္ဂလာ အခမ်းအနားကို ယနေ့နံနက် ၉ နာရီခွဲတွင် နေပြည်တော်ရှိ ဥပ္ပါတသန္တိစေတီတော် သာသနာ့မဟာ ဗိမာန် တော်ကြီး၌ ကျင်းပရာ နိုင်ငံတော် သမ္မတ ဦးဝင်းမြင့်နှင့်ဇနီး ဒေါ်ချိုချို၊ နိုင်ငံတော်၏ အတိုင်ပင်ခံ ပုဂ္ဂိုလ် ဒေါ်အောင်ဆန်း စုကြည်တို့ တက်ရောက်ကြည်ညိုကြပြီး ဝါဆိုသင်္ကန်းနှင့် လှူဖွယ်ဝတ္ထုပစ္စည်းများ ဆက်ကပ် လှူဒါန်း ကြသည်။။အခမ်းအနားသို့ နိုင်ငံတော်သံဃမဟာ နာယကအဖွဲ့ဥက္ကဋ္ဌ မန္တလေးမြို့ ဗန်းမော်ကျောင်းတိုက် ပဓာန နာယက ဆရာတော် အဘိဓဇမဟာရဋ္ဌဂုရု အဘိဓဇအဂ္ဂမဟာ သဒ္ဓမ္မဇောတိက ဒေါက်တာဘဒ္ဒန္တကုမာရာ ဘိဝံသ အမှူးပြု သော ဆရာတော်၊ သံဃာတော်များ ကြွရောက်ချီးမြှင့်တော်မူကြသည်။။ဝါဆိုသင်္ကန်းဆက်ကပ်လှူဒါန်းပွဲမင်္ဂလာ အခမ်းအနား မစတင်မီ နိုင်ငံတော်၏ အတိုင်ပင်ခံပုဂ္ဂိုလ် ဒေါ်အောင် ဆန်း စုကြည်က သာသနာ့ဗိမာန်တော် အတွင်းရှိ ဗုဒ္ဓရုပ်ပွားတော်မြတ်အား ဖူးမြော်ကြည်ညိုပြီး ဆွမ်း၊ သစ်သီး၊ ပန်းမန်၊ သောက်တော်ရေချမ်းနှင့် ဆီမီးများ ဆက်ကပ်လှူဒါန်းသည်။။အခမ်းအနားတွင် နိုင်ငံတော်သမ္မတနှင့် ဇနီး၊ နိုင်ငံတော်၏အတိုင်ပင်ခံပုဂ္ဂိုလ်နှင့် တက်ရောက်လာကြသော ဧည့်ပရိသတ်များက နိုင်ငံတော် သံဃမဟာနာယကအဖွဲ့ ဥက္ကဋ္ဌ မန္တလေးမြို့ ဗန်းမော်ကျောင်းတိုက် ပဓာနနာ ယက ဆရာတော် ဒေါက်တာဘဒ္ဒန္တ ကုမာရာဘိဝံသထံမှ ငါးပါးသီလခံယူ ဆောက်တည်ကြပြီး ဆရာတော်များ ရွတ်ပွား သရဇ္ဈာယ်တော်မူသည့် ပရိတ်တရားတော်များကိုနာယူကြသည်။။ထို့နောက် နိုင်ငံတော်သမ္မတ ဦးဝင်းမြင့် နှင့်ဇနီး ဒေါ်ချိုချိုတို့ိသည် နိုင်ငံတော်သံဃ မဟာနာယကအဖွဲ့ဥက္ကဋ္ဌ ဗန်းမော်ဆရာတော် ဒေါက်တာ ဘဒ္ဒန္တကုမာရာ ဘိဝံသထံ ဝါဆိုသင်္ကန်းနှင့် လှူဖွယ်ဝတ္ထုပစ္စည်းများ ဆက်ကပ် လှူဒါန်းသည်။။ဆက်လက်၍ နိုင်ငံတော်၏အတိုင်ပင်ခံ ပုဂ္ဂိုလ် ဒေါ်အောင်ဆန်းစုကြည်က နိုင်ငံတော်သံဃမဟာနာယက အဖွဲ့ အကျိုးတော် ဆောင် သန်လျင်မင်းကျောင်းဆရာတော် အဂ္ဂမဟာပဏ္ဍိတ အဂ္ဂမဟာသဒ္ဓမ္မဇောတိက ဓဇ ဘဒ္ဒန္တ စန္ဓိမာဘိဝံသထံ ဝါဆိုသင်္ကန်းနှင့် လှူဖွယ်ဝတ္ထုပစ္စည်းများ ဆက်ကပ် လှူဒါန်းသည်။။ထို့နောက် ဒုတိယသမ္မတ ဦးမြင့်ဆွေက နိုင်ငံတော် သံဃမဟာ နာယကအဖွဲ့ ဒုတိယ ဥက္ကဋ္ဌ ကမ္မ ဆရာတော် ဘဒ္ဒန္တစိတြ ဉာဏထံ လည်းကောင်း၊ ပြည်ထောင်စုတရားသူကြီးချုပ် ဦးထွန်းထွန်းဦးက နိုင်ငံတော်သံဃ မဟာ နာယကအဖွဲ့ ဒုတိယဥက္ကဋ္ဌ မိုင်းသောက်ဆရာတော် ဘဒ္ဒန္တသုမင်္ဂလာ ဘိဝံသ ထံလည်းကောင်း၊ တပ်မတော် ကာကွယ်ရေး ဦးစီးချုပ် ဗိုလ်ချုပ်မှူးကြီးမင်းအောင်လှိုင်က နိုင်ငံတော်သံဃမဟာနာယကအဖွဲ့ ဒုတိယ ဥက္ကဋ္ဌ ဓမ္မရောင်ခြည် ဆရာတော် ဘဒ္ဒန္တ အဂ္ဂဓမ္မထံလည်းကောင်း၊ နိုင်ငံတော်ဖွဲ့စည်းပုံ အခြေခံဥပဒေဆိုင်ရာ ခုံရုံး ဥက္ကဋ္ဌ ဦးမျိုးညွန့် က နိုင်ငံတော်သံဃ မဟာနာယက အဖွဲ့ ဒုတိယဥက္ကဋ္ဌ မိတ္ထီလာဆရာတော် ဘဒ္ဒန္တ ကောဝိဒထံ လည်းကောင်း၊ ပြည်ထောင်စု ရွေးကောက်ပွဲကော်မရှင်ဥက္ကဋ္ဌ ဦးလှသိန်းက နိုင်ငံတော်သြဝါဒါစရိယ ဈေးကုန်း ဆရာတော် ဘဒ္ဒန္တကဝိသာရထံ လည်းကောင်း၊ ဒုတိယ တပ်မတော် ကာကွယ်ရေး ဦးစီးချုပ် ကာကွယ်ရေး ဦးစီးချုပ် (ကြည်း) ဒုတိယ ဗိုလ်ချုပ်မှူးကြီး စိုးဝင်းက နိုင်ငံတော် သံဃမဟာ နာယကအဖွဲ့ ဒုတိယဥက္ကဋ္ဌ ကျိုက်က္ခမီ ဆရာတော် ဘဒ္ဒန္တနန္ဒသာရထံလည်းကောင်း၊ ပြည်သူ့လွှတ်တော် ဒုတိယဥက္ကဋ္ဌ ဦးထွန်းထွန်းဟိန်က နိုင်ငံတော် သံဃမဟာနာယက အဖွဲ့ တွဲဖက်အကျိုးတော်ဆောင် မော်ကျွန်း ဆရာတော် ဒေါက်တာဘဒ္ဒန္တစိန္တိ လင်္ကာရ ထံလည်းကောင်း၊ အမျိုးသား လွှတ်တော် ဒုတိယဥက္ကဋ္ဌ ဦးအေးသာအောင်က နိုင်ငံ တော် သံဃမဟာ နာယကအဖွဲ့ တွဲဖက်အကျိုး တော်ဆောင် ပြည်ဆရာတော် ဘဒ္ဒန္တသေဋ္ဌိလထံ လည်းကောင်း ဝါဆိုသင်္ကန်းနှင့် လှူဖွယ်ဝတ္ထု ပစ္စည်းများ ဆက်ကပ်လှူဒါန်းကြသည်။။ဆက်လက်၍ ပြည်ထောင်စု ဝန်ကြီးများက နိုင်ငံတော်သံဃမဟာနာယက ဆရာတော်ကြီးများနှင့် ဥပ္ပါတသန္တိ စေတီတော် ဂေါပကအဖွဲ့ သြဝါဒါစရိယ ဆရာတော်များထံ ဝါဆိုသင်္ကန်းနှင့် လှူဖွယ်ဝတ္ထုပစ္စည်းများ ဆက်ကပ် လှူဒါန်းကြသည်။။ထို့နောက် နိုင်ငံတော်သံဃ မဟာနာယက အဖွဲ့ အကျိုးတော်ဆောင် သန်လျင်မင်း ကျောင်းဆရာတော်ထံမှ နိုင်ငံတော် သမ္မတ နှင့်ဇနီး၊ နိုင်ငံတော်၏အတိုင်ပင်ခံပုဂ္ဂိုလ်နှင့် ဧည့်ပရိသတ်များက အနုမောဒနာတရား နာယူ ကြပြီး လှူဒါန်းမှု အစုစုတို့အတွက် ရေစက်သွန်းလောင်း အမျှပေးဝေကြသည်။။အခမ်းအနားအပြီးတွင် နိုင်ငံတော် သမ္မတ ဦးဝင်းမြင့် နှင့်ဇနီး ဒေါ်ချိုချို၊ နိုင်ငံတော်၏ အတိုင်ပင်ခံ ပုဂ္ဂိုလ် ဒေါ်အောင်ဆန်း စုကြည်နှင့် ဧည့်သည်တော် အကြီးအကဲများက ဆရာတော်၊ သံဃာတော်များအား နေ့ဆွမ်း ဆက်ကပ် လှူဒါန်းကြသည်။။ဝါဆိုသင်္ကန်း ဆက်ကပ် လှူဒါန်းပွဲသို့ ပြည်ထောင်စု စာရင်းစစ်ချုပ်၊ ပြည်ထောင်စု ရာထူးဝန်အဖွဲ့ဥက္ကဋ္ဌ၊ နေပြည်တော်ကောင်စီ ဥက္ကဋ္ဌ၊ ညှိနှိုင်းကွပ်ကဲရေးမှူး(ကြည်း၊ ရေ၊ လေ)၊ နေပြည်တော်တိုင်း စစ်ဌာနချုပ် တိုင်းမှူး၊ ဒုတိယ ဝန်ကြီးများနှင့် သာသနာရေးနှင့် ယဉ်ကျေးမှု ဝန်ကြီးဌာနမှ တာဝန်ရှိသူများ တက်ရောက် ကြည် ညိုကြ ကြောင်း သိရသည်။	ခေါင်းကြီးပိုင်းသတင်း	https://www.myawady.net.…es/3-3072020.jpg	Thu, 07/30/2020 - 08:37	mwd_webportal
https://www.myawady.net.mm/node/103	တရုတ်ပြည်သူ့လွတ်မြောက်ရေတရုတ်ပြည်သူ့လွတ်မြောက်ရေးတပ်မတော်၏(၉၃)နှစ်မြောက်တပ်မတော်နေ့အထိမ်းအမှတ်တွေ့ဆုံမှုအား Video Conference ဖြင့်ပြုလုပ်း တပ်မတော်၏ (၉၃)နှစ်မြောက် တပ်မတော်နေ့ အထိမ်းအမှတ် တွေ့ဆုံမှုအား Video Conference ဖြင့်ပြုလုပ်	နေပြည်တော် ဇူလိုင် ၂၉။မြန်မာ-တရုတ်နှစ်နိုင်ငံ တပ်မတော်နှစ်ရပ်အကြား ချစ်ကြည်ရင်းနှီးမှု လေးနက်စေရန်အတွက် တရုတ်ပြည်သူ့လွတ်မြောက်ရေး တပ်မတော်၏ (၉၃)နှစ်မြောက် တပ်မတော်နေ့အထိမ်းအမှတ် တွေ့ဆုံမှုအား ယနေ့ညနေပိုင်းတွင် Video Conference ဖြင့် ပြုလုပ်ကြသည်။။အဆိုပါ Video Conference သို့ မြန်မာ့တပ်မတော် ကိုယ်စားလှယ်အဖြစ် ညှိနှိုင်းကွပ်ကဲရေးမှူး (ကြည်း၊ ရေ၊ လေ) ဗိုလ်ချုပ်ကြီးမြထွန်းဦးနှင့် ကာကွယ်ရေး ဦးစီးချုပ်ရုံး (ကြည်း)မှ တပ်မတော်အရာရှိကြီးများ တက်ရောက်ကြပြီး တရုတ်ပြည်သူ့လွတ်မြောက်ရေး တပ်မတော် ကိုယ်စားလှယ်အဖြစ် မြန်မာနိုင်ငံဆိုင်ရာ တရုတ်သံအမတ်ကြီး H.E. Mr. Chen Hai ၊ တရုတ်စစ်သံမှူး Senior Colonel Xiong Shaowei နှင့် တာဝန်ရှိသူများ တက်ရောက်ကြသည်။။Video Conference တွင် တပ်မတော် ကာကွယ်ရေးဦးစီးချုပ် ဗိုလ်ချုပ်မှူးကြီး မင်းအောင်လှိုင် အနေဖြင့် တရုတ်ပြည်သူ့ လွတ်မြောက်ရေး တပ်မတော်၏(၉၃)နှစ်မြောက် တပ်မတော်နေ့အတွက် ဂုဏ်ပြုသဝဏ်လွှာ ပေးပို့ခဲ့မှု အခြေအနေများ၊ နှစ်နိုင်ငံအိမ်နီးချင်း နိုင်ငံကောင်းများ ဖြစ်သည့်အပြင် တပ်မတော်နှစ်ရပ်ကြား အပြန်အလှန် နားလည် ယုံကြည်မှုများဖြင့် ကောင်းမွန်သည့် ဆက်ဆံရေးကို ခိုင်မာစွာ တည်ဆောက်နိုင်မှု အခြေအနေများ၊ မဟာဗျူဟာမိတ်ဖက် ဆက်ဆံရေးရှိသော နိုင်ငံများဖြစ်ပြီး တပ်မတော်နှစ်ရပ်အကြား ဆက်ဆံရေးသည် နှစ်နိုင်ငံဆက်ဆံရေး အတွက် အထူးအရေးကြီးသော ကဏ္ဍတစ်ရပ်ဖြစ်သည့် အခြေအနေများ၊ COVID-19 ရောဂါကာကွယ်ရေးနှင့် ပတ်သက်၍ တပ်မတော်နှစ်ရပ်ကြား အပြန်အလှန် ထောက်ပံ့လှူဒါန်းခဲ့မှု အခြေအနေများကို ရင်းနှီးပွင့်လင်းစွာ ဆွေးနွေးခဲ့ကြသည်။။ထို့နောက် နှစ်နိုင်ငံစစ်ဘက်၊ အရပ်ဘက် သံတမန်ဆက်ဆံမှုနှင့် ပူးပေါင်းဆောင်ရွက်မှုမှတ်တမ်း Video ကို ကြည့်ရှုခဲ့ကြကြောင်း သတင်းရရှိသည်။	တပ်မတော်သတင်း	https://www.myawady.net.…files/307152.jpg	Thu, 07/30/2020 - 08:52	mwd_webportal
https://www.myawady.net.mm/node/104	မြန်မာပီပီ နောက်မဆုတ်တမ်း ကြံပါလေ	မြန်မာနိုင်ငံသမိုင်းတွင်ကြာသပတေးမင်းခေါ်မဟာဓမ္မရာဇာအဓိပတိမင်း(သို့မဟုတ်)ဟံသာဝတီရောက်မင်းမရှိသည့်နောက်အစိတ်စိတ်အမြွှာမြွှာပြိုကွဲသွားခဲ့သည်။သူတစ်လူငါတစ်မင်းနှင့်ကျီးလန့်စာစားအခြေအနေသို့ရောက်ရှိသွားသည်။ခေါင်းဆောင်မဲ့နေသောအခြေအနေတွင်မုဆိုးဘိုရွာမှဦးအောင်ဇေယျသည်ပတ်ဝန်းကျင်ရွာများကိုစုစည်းကာခိုင်ခိုင်မာမာထန်းလုံးတပ်ကာရံထားပြီးလူအင်အား၊စိတ်ဓာတ်အင်အားများစုစည်းထားသည်။ထိုသောအခါဦးအောင်ဇေယျ၏ပုံရိပ်သည်ထင်ထင်ရှားရှားမြင်သာလာသည်။တစ်ဖက်ရန်သူများဖြစ်သောပဲခူးသားတို့နှင့်ကွေ့မင်းပုဏ္ဏအိမ်အုပ်စုနှစ်စုကဦးအောင်ဇေယျကိုတိုက်ခိုက်လာသည်။သက္ကရာဇ်၁၁၁၄ခုနှစ်ကဆုန်လဆန်း၈ရက်နေ့၌မုဆိုးဘိုမြို့သို့ပဲခူးဥပရာဇာစေလွှတ်သောလူ၃ဝရောက်လာသည်။ထိုနေ့၌ပင်ကွေ့မင်းပုဏ္ဏအိမ်ကစေလွှတ်သောလူ၂ဝလည်းရောက်လာကြသည်။အကြောင်းကားထိုမင်းနှစ်ဦးတွင်တစ်ဦးဦးကိုဦးအောင်ဇေယျကလက်အောက်ခံအဖြစ်သစ္စာခံစေလိုခြင်းဖြစ်သည်။ဦးအောင်ဇေယျသည်ပရိယာယ်၌လိမ္မာတော်မူသည့်အတိုင်းပျူငှာချေငံစွာကြိုဆို၍သင့်တင့်လျောက်ပတ်သောနေရာတွင်ထိုနှစ်ဖွဲ့အားထားလိုက်သည်။ယခုရောက်လာသောမင်းမှူးမတ်တို့မှာကျွန်ုပ်တို့အားသစ္စာရေတိုက်ရန်တစ်နေ့တည်းဆုံစည်းရောက်လာသောကြောင့်အရေးအခွင့်အသင့်ဖြစ်နေသည်။သစ္စာတော်ခံယူခြင်းကိစ္စများသည်ပေါ့ဆသောအရာမဟုတ်ဘဲလေးနက်စွာနှလုံးသွင်းရမည်ဖြစ်သည်။ယခုမင်းနှစ်ပါးဆိုင်လျက်ရှိရာနှစ်ပါးစလုံးကိုပင်ပြိုင်တူသစ္စာမခံကောင်းပါ။ညီသားဆွေမျိုးတို့နှင့်ယခုညတိုင်ပင်ပါရစေဦး။နံနက်မိုးသောက်လျှင်သင်တို့အလိုနှင့်သစ္စာခံရမည့်အရာကိုအပြီးအစီးရွက်ဆောင်ပါမည်ဟူ၍နှစ်ဖက်စလုံးသို့ပြန်ကြားထားသည်။ထိုည၌ဦးအောင်ဇေယျသည်ဖခင်မင်းညိုစံနှင့်မိခင်စောငြိမ်းဦးတို့နှင့်တွေ့ဆုံသည်။ဖခင်ဖြစ်သူကအထက်အောက်နိုင်ငံအားလုံးပဲခူးမင်းသစ္စာကိုခံကြရကုန်ပြီ။သူတို့မှာလည်းမရေမတွက်နိုင်သောလက်နက်ကိရိယာ၊ဆင်မြင်း၊သူရဲသူခက်အင်အားများလှသည်။ငါတို့မိသားစုမှာရှိသောဥစ္စာရွှေငွေကိုတစ်ဝက်ခွဲပေးပြီးပဲခူးမင်း၏သစ္စာတော်ကိုခံယူလျှင်သင့်မည်ထင်သည်ဟူ၍ပြောသည်။ဦးအောင်ဇေယျကမည်သည်ကိုမျှစိုးရိမ်တော်မမူပါနှင့်၊ယောက်ျားကောင်းတို့မည်သည်မှာလုံ့လဝီရိယအကြံအစည်ကိုလျှော့မြဲမဟုတ်ပါ။တစ်တိုင်းပြည်လုံးခံသော်လည်းကျွန်တော်တို့ကြောက်ရွံ့ဖွယ်မရှိပါ။လူနည်းသည်၊များသည်မှာပဓာနမဟုတ်၊လုပ်ရည်ကြံရည်သာပဓာနဖြစ်သည်။ပြည်သူပြည်သားများအကျိုး၊သာသနာတော်၏အကျိုး၊ဆွေတော်မျိုးတော်တို့၏အကျိုးကိုရွက်ဆောင်ပြီးမင်းဧကရာဇ်အဖြစ်နှင့်ခမည်းတော်တို့ကိုကျေးဇူးဆပ်ပါမည်ဟူ၍ပြန်လည်ပြောကြားခဲ့သည်။ဖခင်ဖြစ်သူမင်းညိုစံသည်သား၏ပြောစကားကိုလွန်စွာသဘောကျသွားသည်။ငါ့သားပြောပုံမှာယောက်ျားပီသလှသည်။လက်ရုံးတော်လည်းမီးတောက်ဖူးသည်။ဇာတာစန်းလဂ်အိပ်မက်တော်များတွင်လည်းမင်းဖြစ်အံ့သောနိမိတ်ထင်ရှားလှသည်။ငါလည်းငါ့သားခြင်္သေ့စီး၍ကောင်းကင်ယံသို့တက်သည်ကိုပြည်သူအပေါင်းတို့ကြည့်ကြစဉ်ကောင်းကင်မှတက်၍ရွှေတန်ဆာဘုရားရင်ပြင်တော်တွင်ဘုရားသခင်အားရှိခိုးပူဇော်သည်ကိုမြင်မက်တော်မူဖူးသည်။မချွတ်ဧကန်မင်းအဖြစ်ဖြင့်သာသနာတော်ကိုချီးမြှင့်ရမည့်သူဖြစ်ပေသည်။မြန်မာပီပီနောက်မဆုတ်တမ်းကြံပါလေဟူ၍ပြောခဲ့သည်။ဦးအောင်ဇေယျ၏ပြောစကားကိုသူ၏မိဘနှစ်ပါးကအားရဝမ်းသာဖြစ်သွားသည်။ထိုကိစ္စကိုရဲဘော်ရဲဘက်တို့နှင့်လျှို့ဝှက်စွာဆွေးနွေးပြန်သည်။အလောင်းမင်းတရားကြီး၏သားတော်ကြီးက''ပဲခူးသားတို့အင်းဝကိုရသည်မှာလူရည်ကောင်း၍မဟုတ်ပါ။အင်းဝရွှေနန်းရှင်ကလည်းကံမကောင်း၊မြန်မာအပေါင်းတို့ကလည်းပေါ့လျော့နေခိုက်မို့ရန်သူ့လက်သို့ရောက်ရခြင်းဖြစ်ပါသည်။သူတို့အများချီလာသော်လည်းကျွန်တော်ခံနိုင်အောင်ခံမည်။မည်သူ့သစ္စာကိုမျှမခံလိုပါ။ရန်သူကိုအညံ့ခံမည့်အစားအသက်အသေခံမည်ဟူ၍ရဲဝံ့ပြတ်သားစွာလျှောက်တင်ခဲ့သည်။ညီတော်ဖြစ်သူကတစ်ဖက်ဖက်နှင့်ပေါင်း၍အခြားတစ်ဖက်အားတိုက်ထုတ်ရန်အကြံပြုသည်။ထိုအခါဦးအောင်ဇေယျကသစ္စာခံပြီးမှဖီဆန်လျှင်ကမ္ဘာတစ်လျှောက်လုံးသစ္စာမဲ့ဟုပြောထုံးဖြစ်ရစ်တော့မည်။ဘယ်သူ့သစ္စာကိုမျှခံယူဖွယ်မရှိ။ယခုမုဆိုးဘိုရွာလည်းအသင့်အတင့်ကျုံး၊မြောင်း၊ကတုတ်စသောမြို့၏အင်္ဂါရပ်များနှင့်အညီတည်ပြီးဖြစ်လျက်တစ်ဦးဦး၏သစ္စာကိုခံချေသော်နောင်အရေးကိုမမြင်ရာရောက်ခြိမ့်မည်။သို့ဖြစ်၍နှစ်ဦးစလုံး၏သစ္စာကိုမခံရအောင်ဥပါယ်တံမျဉ်ဖြင့်ငါပြောဆိုမည်ဟုဦးအောင်ဇေယျကပြောခဲ့သည်။ပြောသည့်အတိုင်းပင်လုပ်ဆောင်ခဲ့သည်။နောက်တစ်နေ့နံနက်တွင်သံတမန်နှစ်ဦးကိုအစုံအညီခေါ်တော်မူ၍''ပဲခူးမင်းနှင့်ကွေ့မင်းနှစ်ပါးစလုံးမှာဘုန်းလက်ရုံးကြီးသောအရှင်ချည်းဖြစ်၍မုဆိုးဘိုကသစ္စာမခံ၊တင်းမာခုခံ၊ခြားနားနေနိုင်မည်မဟုတ်ပါ။တစ်ဦးဦး၏သစ္စာကိုခံမှသာမုဆိုးဘိုရွာမှာရေလည်းမနောက်ကြာမပျောက်ဆိုသကဲ့သို့အေးငြိမ်းချမ်းသာစွာနေနိုင်မည်ဖြစ်သည်။ယင်းသို့ဖြစ်သောကြောင့်ဘုန်းလက်ရုံးကြီးမားသောမင်းနှစ်ပါးတို့ယှဉ်ပြိုင်ရာတွင်တစ်ဦးကိုတစ်ဦးနှိမ်နင်းနိုင်သည့်အခါရောက်မှသာလျှင်သစ္စာကိုခံပါရစေဟူ၍လိမ္မာပါးနပ်စွာသံခင်းတမန်ခင်းပြန်ကြားခဲ့သည်။အလောင်းမင်းတရားကြီး၏မြန်မာပီပီနောက်မဆုတ်တမ်းကြံစည်လုပ်ဆောင်ပုံမှာစံနမူနာယူထိုက်ပါကြောင်းရေးသားလိုက်ရပေသည်။	အယ်ဒီတာ့အာဘော်	https://www.myawady.net.…s/Editor%204.jpg	Sat, 08/01/2020 - 09:58	mwd_webportal
https://www.myawady.net.mm/node/106	ကမ္ဘာ့ပထမဆုံး ကိုဗစ်-၁၉ ရောဂါကာကွယ်ဆေးကို မှတ်ပုံတင်နိုင်တော့မယ့် ရုရှား	ကမ္ဘာပေါ်မှာ လက်ရှိဖြစ်ပွားနေတဲ့ ကိုဗစ်-၁၉ ရောဂါကို ပျောက်ကင်းအောင် ကုသပေးနိုင်မယ့်ဆေးဝါး အခုအချိန်အထိ မထွက်ပေါ်လာသေးပါဘူး။။ဒါပေမဲ့လည်း ကမ္ဘာ့နိုင်ငံကြီးများ အသီးသီးရဲ့ ကိုယ်စီကိုယ်စီကြိုးပမ်းအားထုတ်မှု၊ တက်ကြွစွာ ရင်းနှီးမြှုပ်နှံမှုတို့ကြောင့်။အချိန်တိုအတွင်း ထွက်ပေါ်လာနိုင်တဲ့ ကိုဗစ်-၁၉ ရောဂါကာကွယ်ဆေး အများအပြားရှိနေပါပြီ။။ဒီဆေးတွေထဲကမှ ကမ္ဘာ့ပထမဆုံး ကိုဗစ်-၁၉ ရောဂါ ကာကွယ်ဆေးဖြစ်လာမယ့် ဆေးကို မှတ်ပုံတင်ဖို့ ရုရှားတာဝန်ရှိသူတွေက စီစဉ်နေပါတယ်။။အဲဒီကာကွယ်ဆေးဟာ တာဝန်ရှိသူတွေရဲ့ တရားဝင် အသိအမှတ်ပြုခံရတဲ့ ကမ္ဘာ့ပထမဆုံး ကိုဗစ်-၁၉ ရောဂါကာကွယ် ဆေးဖြစ်လာမှာ ဖြစ်ပြီး မှတ်ပုံတင်မယ့် ရက်ကတော့ သြဂုတ် ၁၀ ရက်နဲ့ ၁၂ ရက်ကြား ဖြစ်တယ်လို့ သိရပါတယ်။။ဆေးကို ဖော်စပ်ထုတ်လုပ်သူတွေကတော့ ဂါမာလီယာသုတေသနအဖွဲ့နဲ့ ရုရှားတိုက်ရိုက်ရင်းနှီး မြှုပ်နှံမှု ရန်ပုံငွေအဖွဲ့တို့ဖြစ်ပါတယ်။။ဒီဆေးကို မှတ်ပုံတင်လိုက်ပြီဆိုရင် ပြည်သူများ အသုံးပြုနိုင်မယ့် ကာကွယ်ဆေးအဖြစ် သုံးရက်ကနေ ခုနစ်ရက်အတွင်း အတည်ပြုမှု ရရှိမှာ ဖြစ်တယ်လို့ ဒီကိစ္စနဲ့ နီးစပ်သူတစ်ဦးက ပြောပါတယ်။။နိုင်ငံပိုင်သတင်း ဌာနဖြစ်တဲ့ RIA-Novosti သတင်းဌာနကတော့ ဒီကာကွယ်ဆေးဟာ သြဂုတ် ၁၅ ရက်၊ ၁၆ ရက်မှာ အတည်ပြုမှု ရရှိနိုင်တယ်လို့ ဆိုပါတယ်။။ဒါပေမဲ့လည်း ဂါမာလီယာသုတေသနအဖွဲ့နဲ့ ရုရှားတိုက်ရိုက်ရင်းနှီးမြှုပ်နှံမှု ရန်ပုံငွေအဖွဲ့တို့ကတော့ တစ်စုံတစ်ရာ မှတ်ချက်ပြု ပြောထားတာမျိုး မရှိပါဘူး။။ဒါ့အပြင် ဒီဆေးဟာ လူအများ သုံးစွဲဖို့အတွက် စိတ်ချရမှုရှိပြီး လူတွေရဲ့လက်ထဲကို ပထမဆုံးရောက်လာနိုင်တဲ့ ကိုဗစ်-၁၉။ရောဂါကာကွယ်ဆေးဖြစ်တယ် ဆိုတာကလွဲလို့ ဆေးနဲ့ပတ်သက်တဲ့ တခြားအချက်အလက်တွေကိုလည်း သက်ဆိုင်ရာက ဖော်ပြထားတာမျိုး မတွေ့ရပါဘူး။။အခုလာမယ့် သီတင်းပတ်ကျရင် ကာကွယ်ဆေးကောင်းတစ်မျိုး ထုတ်လုပ်ဖို့အတွက် အဓိကကျတဲ့ လူသားတွေနဲ့ နောက်ဆုံးအဆင့်စမ်းသပ်မှုကို ရုရှား၊ ဆော်ဒီအာရေဗျနဲ့ အာရပ်စော်ဘွားများ ပြည်ထောင်စုတို့မှာ လုပ်သွားမယ်လို့ သိရပါတယ်။။တကယ်လို့ စမ်းသပ်မှုအောင်မြင်ပြီး မှတ်ပုံတင်လည်းရရှိပြီဆိုရင် ဒီနှစ်ကုန်မှာ ဆေးအလုံးရေ သန်း ၂၀၀ ထုတ်လုပ်သွားမှာပါ။ ဒါပေမဲ့ဆေးအလုံးရေ သန်း ၂၀၀ စလုံးကို ရုရှားတစ်နိုင်ငံတည်းကနေ ထုတ်လုပ်မှာတော့ မဟုတ်ပါဘူး။ ရုရှားနိုင်ငံမှာ ထုတ်လုပ်မှာက သန်း ၃၀ သာဖြစ်ပြီး ကျန်တာတွေကိုတော့ နိုင်ငံတကာနဲ့ ပူးပေါင်းပြီး ထုတ်လုပ်သွားမှာပါ။။နီးစပ်ရာတွေရဲ့ သတင်းပေးချက်အရဆိုရင် ရုရှားနိုင်ငံထဲမှာရှိတဲ့ သူဌေးကြီးတွေ၊ နိုင်ငံရေးခေါင်းဆောင်တွေဟာ ဒီဆေးကို အစောဆုံးစမ်းသပ်ခွင့် ရရှိထားတယ်လိ ု့သိရပါတယ်။။ရုရှားရဲ့ ကိုဗစ်-၁၉ ရောဂါကာကွယ်ဆေးလိုမျိုးပဲ ကမ္ဘာ့ကာကွယ်ဆေးထုတ်လုပ်ရေးမှာ ရှေ့ပြေးနေတဲ့ နိုင်ငံတွေကတော့ တရုတ်၊ အမေရိကန်၊ ဗြိတိန်၊ ဂျပန်နဲ့ ကနေဒါနိုင်ငံတို့ ဖြစ်ပါတယ်။။အဲဒီထဲမှာမှ အက်စထရာဇနီကာ၊ မိုဒါနာနဲ့ ဖိုင်ဇာတို့လိုမျိုး ဆေးကုမ္ပဏီကြီးတွေရဲ့ စမ်းသပ်ဆဲ ကိုဗစ်-၁၉ ကာကွယ်ဆေးတွေကလည်း အခုဆိုရင် စမ်းသပ်မှု နောက်ဆုံးအဆင့်ကို ရောက်ရှိနေပါပြီ။။ကနဦးရလဒ်တွေကတော့ အစောဆုံးအနေနဲ့ အောက်တိုဘာလမှသာ ထွက်ရှိမယ်လို့ ခန့်မှန်းရပါတယ်။။တကယ်တမ်းဆိုရင် နောက်ဆုံးအဆင့်စမ်းသပ်မှုကို လုပ်ဖို့အချိန် လပေါင်းများစွာ ကြာယူ ရလေ့ရှိပါတယ်။ ဒါမှသာ ဆေးရဲ့ အကျိုးသက်ရောက်မှု အာနိသင်ကို ကောင်းစွာ နားလည်သဘောပေါက်နိုင်မှာပါ။။အခုဆိုရင် ကမ္ဘာ့ကုမ္ပဏီ အသီးသီးရဲ့ ကိုဗစ်-၁၉ ရောဂါကာကွယ်ဆေးထုတ်လုပ်ရေး ယှဉ်ပြိုင်မှုက တဖြည်းဖြည်းနဲ့ အရှိန်မြင့်တက်လာပြီလို့ ဆိုရမှာပါ။။ဒါကြောင့် သိပ်မကြာခင်အချိန် ဒါမှမဟုတ် ဒီနှစ်အကုန်ပိုင်းလောက်မှာ ကိုဗစ်-၁၉ ရောဂါကို ကာကွယ်နိုင်မယ့် ဆေးဝါးအများအပြား ထွက်ပေါ်လာတော့မှာဖြစ်ပြီး ကမ္ဘာ့ကပ်ရောဂါဆိုးကြီးကို တိုက်ထုတ်နိုင်တော့မယ့် အရိပ်အယောင်တွေ ထွက်ပေါ်လာပြီပဲ ဖြစ်ပါတယ်။။Ref: The Straits Times။ထက်မြက်	နိုင်ငံတကာသတင်း	https://www.myawady.net.…ault/files/5.jpg	Thu, 07/30/2020 - 09:37	mwd_webportal
https://www.myawady.net.mm/node/107	အင်ဒိုနီးရှားက ဘာလီကျွန်းသို့ ခရီးသွားကဏ္ဍကို မကြာမီဖွင့်လှစ်မည်	အင်ဒိုနီးရှားနိုင်ငံသည် နိုင်ငံ၏ခရီးသွား အများအပြား သဘောကျနှစ်သက်သော ဘာလီကျွန်းသို့ ခရီးသွားကဏ္ဍကို မကြာမီ ဖွင့်လှစ်သွားမည် ဖြစ်ကြောင်း သိရသည်။။အဆိုပါ အစီအစဉ်အရ ဇူလိုင် ၃၁ ရက်တွင် ပြည်တွင်းခရီးသွားများကို လည်းကောင်း၊ စက်တင်ဘာ ၁၁ ရက်တွင် ပြည်ပခရီးသွားများကိုလည်းကောင်း ဘာလီကျွန်းသို့ ခရီးသွားခွင့်ပြုမည် ဖြစ်သည်။။သို့သော် ဘာလီကျွန်းသို့ သွားမည့်သူများအားလုံး ကိုဗစ်-၁၉ ရောဂါကင်းရှင်းကြောင်း စစ်ဆေးမှုခံယူပြီးသူများ ဖြစ်ရမည်ဟု သိရသည်။။အဆိုပါ ဒေသ၌ ဗိုင်းရပ်ကူးစက်မှုများ မြင့်တက်နေဆဲဖြစ်သော်လည်း ဆိုးဝါးနေသည့် စီးပွားရေးကို ပြန်အဖတ်ဆယ်လို သောကြောင့် ခရီးသွားကဏ္ဍကို ပြန်ဖွင့်ပေးရခြင်းဖြစ်ကြောင်းနှင့် စီးပွားရေးနှင့် ကျန်းမာရေးကို ဟန်ချက်ညီအောင ထိန်းသိမ်းသွားမည် ဖြစ်ကြောင်း ဘာလီကျွန်းခရီးသွားဌာနဥက္ကဋ္ဌပူတူအက်စတာဝါက ပြောသည်။။ဇူလိုင် ၂၉ ရက်တွင် ဘာလီကျွန်း၌ ဗိုင်းရပ်ကူးစက်ခံရသူ ၆၁ ဦးရှိသည့်အတွက် ဗိုင်းရပ်ကူးစက်ခံရသူစုစုပေါင်း ၃၃၁၀ ရှိလာကြောင်းနှင့် သေဆုံးသူစုစုပေါင်းမှာမူ ၄၈ ဦးရှိကြောင်း သိရသည်။။သို့သော် ကျွန်းပေါ်ရှိဗိုင်းရပ်ကူးစက်မှု အခြေအနေကို ထိန်းချုပ်ထားနိုင်ပြီ ဖြစ်ကြောင်းနှင့် ဗိုင်းရပ်ကူးစက်ခံရသူများ အနက် ၇၅ ရာခိုင်နှုန်းမှာ ပြန်လည်သက်သာလာကြောင်း ပူတူအက်စတာဝါက ပြောသည်။။အင်ဒိုနီးရှားနိုင်ငံသည် အရှေ့တောင်အာရှဒေသတွင် ဗိုင်းရပ်ကူးစက်မှုနှင့် သေဆုံးမှု အများဆုံးနိုင်ငံအဖြစ် ရပ်တည်နေဆဲ ဖြစ်သည့်အတွက် ယခုကဲ့သို့ဘာလီကျွန်းသို့ ခရီးသွားကဏ္ဍ ပြန်ဖွင့်လှစ်မှုကို ကျွမ်းကျင်သူများက ဝေဖန်ထားသည်။။ထိုနိုင်ငံ၌ ဇူလိုင် ၂၉ ရက်အထိ ဗိုင်းရပ်ကူးစက်ခံရသူ စုစုပေါင်း ၁၀၄၄၃၂ ဦးနှင့် သေဆုံးသူစုစုပေါင်း ၄၉၇၅ ဦးရှိကြောင်း သိရသည်။။Ref: The Straits Times	နိုင်ငံတကာသတင်း	https://www.myawady.net.…ault/files/4.jpg	Thu, 07/30/2020 - 09:38	mwd_webportal
https://www.myawady.net.mm/node/108	တောင်ကိုရီးယား၌ သွေးရည်ကြည် အသုံးပြုဗိုင်းရပ် ကာကွယ်ဆေး ဒုတိယအဆင့် စမ်းသပ်မည်	တောင်ကိုရီးယားနိုင်ငံရှိ ဂရင်းခရော့ကုမ္ပဏီသည် သွေးရည်ကြည်အသုံးပြု ကိုဗစ်-၁၉ ရောဂါကာကွယ်ဆေးကို လူသားများတွင် ဒုတိယအဆင့်စမ်းသပ်မည် ဖြစ်ကြောင်းနှင့် တာဝန်ရှိသူများထံမှ ခွင့်ပြုချက် တောင်းခံထားကြောင်း ကုမ္ပဏီက ဇူလိုင် ၂၉ ရက်တွင် ထုတ်ပြန်ထားသည်။။ထိုစမ်းသပ်မှုကို ပြည်တွင်းဆေးရုံငါးခုရှိ လူနာအယောက် ၆၀ ဖြင့် လုပ်ဆောင်သွားမည်ဖြစ်ပြီး ဆေး၏စိတ်ချရမှုနှင့် ထိရောက်မှုကိုသုံးသပ်သွားမည်ဖြစ်ကြောင်း ကုမ္ပဏီ၏ ထုတ်ပြန်ချက်တွင် ဖော်ပြထားသည်။။ဂရင်းခရော့ကုမ္ပဏီသည် ထိုကာကွယ်ဆေးအတွက် ပထမအဆင့်စမ်းသပ်မှုကို မလုပ်ဆောင်ရဘဲ ဒုတိယအဆင့် စမ်းသပ်မှုကို တိုက်ရိုက်လုပ်ဆောင်ရမည် ဖြစ်သည်။။ထိုကာကွယ်ဆေးတွင် ပါဝင်သည့်အရာမှာ ဗိုင်းရပ်ကူးစက်ခံရပြီးနေပြန် ကောင်းလာသူများထံမှ ရယူထားသည့် သွေးရည်ကြည်များတွင် ပါဝင်သော ပဋိပစ္စည်းများကို ပြုပြင်ပြီးနောက် ရရှိလာသည့် ကိုယ်ခံအား ပဋိပစ္စည်းများ ပါဝင်သည်။။ဂရင်းခရော့ ကုမ္ပဏီသည် ပြည်တွင်းထုတ် အဆိုပါ ကာကွယ်ဆေးကို ပြည်တွင်းရှိ ဗိုင်းရပ်ကူးစက်ခံရသူများ အားလုံးကို အခမဲ့ဖြန့်ဝေ ပေးသွားမည်ဖြစ်ပြီး လိုအပ်သည့် သွေးရည်ကြည်လှူဒါန်း ပေးထားသူ အယောက် ၁၀၀၀ ကျော်ရှိကြောင်း သိရသည်။။Ref: The Straits Times	နိုင်ငံတကာသတင်း	https://www.myawady.net.…ault/files/3.jpg	Thu, 07/30/2020 - 09:39	mwd_webportal
https://www.myawady.net.mm/node/109	လမ်းပတ်ကြောင့် ချယ်လ်ဆီးအသင်းသို့ ပြောင်းရွှေ့ရန် ဆုံးဖြတ်လိုက်ခြင်းဖြစ်ဟု တီမိုဝါနာဖွင့်ဟ	ဂျာမန်ဘွန်ဒက်စ်လီဂါကလပ် လိုက်ပဇစ်အသင်းမှ ချယ်လ်ဆီးသို့ ပြောင်းရွှေ့ကြေး ပေါင် ၅၃ သန်းဖြင့် ပြောင်းရွှေ့လာပြီးနောက် တစ်ဦးတည်း လေ့ကျင့်ခန်း ပြုလုပ်နေသည့် ဂျာမန်တိုက်စစ်မှူး တီမိုဝါနာက ၎င်းအား ကမ်းလှမ်းသည့် အသင်းများစွာ ရှိသည့်အနက် ချယ်လ်ဆီးအသင်းသို့ ပြောင်းရွှေ့ရန် ဆုံးဖြတ်လိုက်ခြင်းမှာ ၂၀၁၂ ခုနှစ် ချန်ပီယံလိဂ် ဗိုလ်လုပွဲတွင် ချယ်လ်ဆီးကို ဗိုလ်စွဲစေရန် ခြေစွမ်းပြကစားပေးခဲ့သည့် လက်ရှိနည်းပြလမ်းပတ်နှင့် နည်းစနစ် ဒါရိုက်တာပီတာဆက်ချ်တို့ကြောင့် ဖြစ်ကြောင်း ဖွင့်ဟပြောသည်။ အသက် ၂၄ နှစ်ရှိပြီဖြစ်သော တီမိုဝါနာသည် ၂၀၁၂ ခုနှစ် ချန်ပီယံလိဂ်ဗိုလ်လုပွဲတွင် ဘိုင်ယန်ကို ပယ်နယ်တီဖြင့် အနိုင်ရခဲ့သော ချယ်လ်ဆီးအသင်း ပွဲစဉ်အား ကြည့်ရှုပြီး ထိုပွဲတွင် ပယ်နယ်တီဝင်အောင် ကန်နိုင်ခဲ့သည့်လမ်းပတ်ကို လေးစားအားကျခဲ့ကြောင်း ဖွင့်ဟပြောသည်။။တီမိုဝါနာက “ချယ်လ်ဆီးကစားသမားတွေကို ကျွန်တော်ဟိုးအရင်ကတည်းက သိခဲ့တာပါ။ ချန်ပီယံလိဂ်မှာ သူတို့ ဗိုလ်စွဲတော့ ဒရော့ဂ်ဘာနဲ့ ချယ်လ်ဆီးကစားသမားတွေကို အားကျခဲ့တယ်။ ကျွန်တော့်နည်းပြသစ် ဖြစ်လာပြီဖြစ်တဲ့ ဖရန့်လမ်းပတ်၊ နည်းစနစ်ဒါရိုက်တာ ပီတာဆက်ချ်တို့လည်း ဘိုင်ယန်နဲ့ဗိုလ်လုပွဲမှာ ခြေစွမ်းပြခဲ့ကြတယ်။ အခု ဒီကစားသမားတွေနဲ့ လက်တွဲရတော့ မှာဖြစ်လို့ အိပ်မက်တွေ တကယ်ဖြစ်လာတာပါ။ ကျွန်တော်က သူတို့နဲ့တူတဲ့ ကစားသမားမျိုး မဖြစ်ချင်ပေမယ့် အသင်းခေတ်သစ်တစ်ခုထူထောင်ရာမှာ သူရဲကောင်းတစ်ယောက်အဖြစ် သူတို့လိုပဲ အောင်မြင်နိုင်ဖို့ ချယ်လ်ဆီးကို ရွေးချယ်ခဲ့တာပါ။ အစွမ်းကုန်ပေးဆပ်ပြီး အကောင်းဆုံးဖြစ်အောင် ကြိုးစားပါ့မယ်”ဟု ချယ်လ်ဆီး ဝက်ဘ်ဆိုက်အင်တာဗျူးတွင် ပြောသည်။။Ref:Dailymail	အားကစား	https://www.myawady.net.…ault/files/1.jpg	Thu, 07/30/2020 - 09:40	mwd_webportal
https://www.myawady.net.mm/node/110	ရန်ကုန်တိုင်း ဒေသကြီးရှိ ဘုရား စေတီများ ဇူလိုင် ၃ဝ ရက်တွင် ပြန်လည် ဖွင့်လှစ်မည်	ရန်ကုန်၊ လူမှုရေး။COVID-19 ရောဂါ ကာကွယ်ထိန်းချုပ် ရေးကာလ အတွင်း ရန်ကုန်တိုင်း ဒေသကြီးရှိ ယာယီပိတ်ထားသည့် ဘုရား၊ စေတီများ အား ဇူလိုင် ၃ဝ ရက် နံနက် ၄ နာရီမှ စ၍ ကျန်းမာရေးနှင့် အားကစားဝန်ကြီးဌာနမှ ထုတ်ပြန် ထားသော အမိန့် ညွှန်ကြားချက်များ၊ စည်းကမ်းချက်များ နှင့်အညီ ပြန်လည် ဖွင့်လှစ်မည်ဖြစ်ကြောင်း ရန်ကုန် တိုင်း ဒေသ ကြီး အစိုးရ အဖွဲ့၏ ထုတ်ပြန်ချက်အရ သိရသည်။။ရန်ကုန်တိုင်းဒေသကြီး အစိုးရအဖွဲ့မှ ဇူလိုင် ၂၈ရက် ရက်စွဲဖြင့် ရန်ကုန်တိုင်း ဒေသကြီးအတွင်းရှိ ယာယီပိတ် ထားသည့် ဘုရား၊ စေတီများအား ဇူလိုင် ၃ဝရက်တွင် ပြန်လည်ဖွင့်လှစ်မည်ဖြစ်ကြောင်း ရန်ကုန် တိုင်းဒေသကြီး သာသနာရေးမှူးရုံး၊ ခရိုင် အုပ်ချုပ်ရေးမှူး၊ ခရိုင်အထွေထွေ အုပ်ချုပ်ရေးဦးစီးဌာနများနှင့် သက်ဆိုင်ရာသို့လိပ်မူ ပြီးညွှန်ကြားချက်ထုတ်ပြန်ခဲ့ခြင်းဖြစ်သည်။။''မြို့တွင်း Down Town ဧရိယာအတွင်း မှာရှိတဲ့ ဘုရား၊ စေတီတွေကို ကျွန်တော် တို့အဖွဲ့နဲ့စစ်ပြီး Down Town ဧရိယာ ပြင်ပကျတော့ သက်ဆိုင်ရာခရိုင်အုပ်ချုပ်ရေးမှူး၊ ရန်ကုန်တိုင်းဒေသကြီး COVID-19 ထိန်းချုပ်ရေးနှင့် အရေးပေါ်တုံ့ပြန်ရေး ကော်မတီနဲ့ သြဝါဒဆရာတော်ကြီးတွေ စစ်ဆေးကြမှာပါ။ ရွှေတိဂုံ စေတီတော်ကတော့ ဘုရားဖူးလာရောက်သူများတဲ့ အတွက် နည်းပညာပိုင်းဆိုင်ရာတွေ လုပ်ဆောင်ရမှာ ရှိသေးတယ်။ လက်ရှိကတော့ ကမ္ဘာအေး၊ စွယ်တော်၊ ကျောက်တော်ကြီးနဲ့ ကျိုက္ကဆံလေးဆူ စစ်ပြီးပါပြီ''ဟု ရန်ကုန်တိုင်း ဒေသကြီး သာသနာ ရေးမှူးရုံးမှ ဒုတိယ ညွှန်ကြားရေးမှူး ဦးထွန်းမြင့်ဦးက ပြောသည်။။ထို့ပြင် ရန်ကုန်တိုင်း ဒေသကြီး Down Town ဧရိယာအတွင်းရှိ ဘုရား၊ စေတီ များအား ရန်ကုန်တိုင်း ဒေသကြီး အစိုးရ အဖွဲ့ဝင် လူမှုရေးဝန်ကြီးဦးဆောင်သည့် စစ်ဆေးရေးအဖွဲ့မှ ကြီးကြပ်စစ်ဆေးမည် ဖြစ်ကြောင်း၊ Down Town ဧရိယာပြင်ပရှိ ဘုရား၊ စေတီများအား သက်ဆိုင်ရာခရိုင် အထွေထွေ အုပ်ချုပ်ရေး ဦးစီးဌာနမှ COVID-19 ထိန်းချုပ်ရေးနှင့် အရေးပေါ် တုံ့ပြန်ရေး ကော်မတီဝင်များဖြင့် စစ်ဆေး ဆောင်ရွက် မည်ဖြစ်ကြောင်း၊ လိုက်လံ စစ်ဆေးမည့် အဖွဲ့များ စစ်ဆေးပြီးစီးမှုကို မစောင့်ဆိုင်းဘဲ ဇူလိုင် ၃ဝရက်တွင် စတင်ဖွင့်လှစ်ရန်နှင့် အဖွဲ့များ ကလည်း သတ်မှတ်ညွှန်ကြားချက် နှင့်အညီ ဆောင်ရွက် ထားရှိမှု အခြေအနေကို စစ်ဆေးရန် ညွှန်ကြားထား ကြောင်း သိရသည်။။ဝန်းရံခ	ခေါင်းကြီးပိုင်းသတင်း	https://www.myawady.net.…agoda-yangon.jpg	Thu, 07/30/2020 - 09:45	mwd_webportal
https://www.myawady.net.mm/node/111	ရီးယဲလ်ကစားသမား မာရီယာနို COVID-19 ကူးစက်ခံရပြီး မန်းစီးတီးနှင့် ကစားမည့်ပွဲစဉ်လွဲချော်	ရီးယဲလ်အသင်းမှ စပိန်တိုက်စစ်မှူး မာရီယာနိုသည် ဇူလိုင် ၂၇ ရက်ကCOVID-19ရောဂါပိုးရှိ၊ မရှိ စစ်ဆေးခဲ့ပြီး ဇူလိုင်၂၈ ရက်တွင် ပိုးရှိကြောင်း အဖြေထွက်ပေါ်ခဲ့သဖြင့် နေအိမ်၌သီးခြားခွဲပြီး ကုသမှုခံယူရမည်ဖြစ်သည်။ ထို့ကြောင့် မာရီယာနိုသည် သြဂုတ် ၇ ရက်တွင် မန်စီးတီးနှင့် ကစားရမည့် ချန်ပီယံလိဂ် (၁၆) သင်းအဆင့် ဒုတိယအကျော့ပွဲစဉ်ကို လွဲချော်ရတော့မည်ဖြစ်သည်။ ရီးယဲလ်သည် မန်စီးတီးကို ပထမအကျော့ အိမ်ကွင်းပွဲတွင် ၂ ဂိုး-၁ ဂိုးဖြင့်ရှုံးနိမ့်ခဲ့ရာ ယခုပွဲမှာ မန်စီးတီးအိမ်ကွင်း၌ ကစားရမည်ဖြစ်သောကြောင့် ကျော်ဖြတ်နိုင်ရန် ခက်ခဲစွာကစားရမည် ဖြစ်သည်။။မာရီယာနိုနှင့်ပတ်သက်ပြီး ရီးယဲလ်အသင်းက “အသင်းဆေးဘက်ဆိုင်ရာဝန်ဆောင်မှုအဖွဲ့က တစ်သင်းလုံးကို ဆေးစစ်တဲ့အခါ မာရီယာနိုမှာ ရောဂါပိုးတွေ့ရှိခဲ့တယ်။ ကစားသမားရဲ့ ကျန်းမာရေးအခြေအနေက ပြီးပြည့်စုံအောင်ကို ကောင်းမွန်ပါတယ်။ သူ့ကို နေအိမ်မှာ သီးခြားထားပြီး ဆက်လက်ကုသသွားမှာပါ”ဟု ထုတ်ပြန်ခဲ့သည်။။ရီးယဲလ်အသင်းသည် ဇူလိုင် ၁၉ ရက်က လီဂါနက်စ်နှင့် နှစ်ဂိုးစီ သရေကျသောပွဲအပြီးတွင် ကစားသမားများကို တစ်ပတ်ကြာ နားရက်ပေးခဲ့ရာ သတင်းများအရ မာရီယာနိုသည် ထိုတစ်ပတ်အတွင်း မာဘယ်လာကမ်းခြေသို့ အပန်းဖြေ ခရီးထွက်ရာမှ ရောဂါကူးစက်ခံရခြင်း ဖြစ်ကြောင်း သိရသည်။။Ref:Dailymail	အားကစား	https://www.myawady.net.…ault/files/2.jpg	Thu, 07/30/2020 - 09:45	mwd_webportal
https://www.myawady.net.mm/node/112	မြန်မာနိုင်ငံရှိ သစ်အချောထည် လုပ်ငန်းများ ထိခိုက်မှု မရှိသော်လည်း ကုန်ကြမ်း ပြတ်လပ်မည်ကို စိုးရိမ်နေ	ရန်ကုန်၊ စီးပွားရေး။COVID-19 ရောဂါ ကာကွယ်ထိန်း ချုပ်ရေးကာလအတွင်း မြန်မာနိုင်ငံရှိ သစ်အချောထည်လုပ်ငန်းများ ထိခိုက်မှု မရှိသော်လည်း ကုန်ကြမ်းပြတ်လပ်မည် ကိုစိုးရိမ်လျက်ရှိကြောင်း မြန်မာနိုင်ငံ သစ်တောထွက် ပစ္စည်း ထောက်ခံ စစ်ဆေးရေး ကော်မတီအဖွဲ့ဝင် ဦးဘာဘာချို၏ ပြောဆိုချက်အရ သိရသည်။။''နိုင်ငံတချို့က ပုံမှန်အော်ဒါ မှာယူမှု တွေရှိနေတာကြောင့် လုပ်ငန်းလည်ပတ် နေရပါတယ်။ ကုန်ကြမ်းအတွက် မြန်မာ့ သစ်လုပ်ငန်းက တင်ဒါခေါ်ယူတာပိတ်ထား တော့ နောက်ပိုင်းကုန်ကြမ်းပြတ်လပ်တာ မျိုး ဖြစ်လာနိုင်ပါ တယ်'' ဟု ဦးဘာဘာချို ကပြောသည်။။သစ်အချောထည် လုပ်ငန်းများအနေဖြင့် လုပ်ငန်းများဆောင်ရွက်ရာတွင် ကုန်ကြမ်းများကို မြန်မာ့သစ်လုပ်ငန်းမှ ဝယ်ယူရပြီး ယင်းမှဝယ်ယူသော သစ်များဖြင့် အချော ထည်လုပ်ငန်းများလုပ်ကိုင်၍ ပြည်ပ နိုင်ငံများသို့ တရားဝင် တင်ပို့လျက်ရှိသည်။။မြန်မာ့သစ်လုပ်ငန်း အနေဖြင့် တင်ဒါခေါ်ယူမှုကို မတ်လမှ ဇူလိုင်လအထိ ရပ်ဆိုင်းထားသောကြောင့် ကုန်ကြမ်း ရရှိရန် အခက်အခဲဖြစ်ပေါ်လာမည်ကို စိုးရိမ်လျက်ရှိကြောင်း၊ လက်ရှိ သစ်အချောထည် ထုတ်လုပ်သည့် စက်ရုံများသည် ၂ဝ၁၉ ခုနှစ် ဒီဇင်ဘာလမှ ၂ဝ၂ဝ ပြည့်နှစ် ဇန်နဝါရီလအထိ မြန်မာ့သစ်လုပ်ငန်းမှ တင်ဒါ အောင်မြင်ထားသည့် သစ်များဖြင့် လည်ပတ်နေခြင်းဖြစ်ကြောင်း သိရသည်။။စိုးမိုး	စီးပွားရေး	https://www.myawady.net.…s/12-3072020.jpg	Thu, 07/30/2020 - 10:03	mwd_webportal
https://www.myawady.net.mm/node/113	ပုဂံဘုရားပုထိုး စေတီများနှင့် ကျိုက်ထီးရိုးစေတီတော် တို့၌ ဆေးလိပ်ငွေ့ ကင်းစင်ရေး နယ်မြေ အဖြစ် ဆောင် ရွက်မည်	ပုဂံဘုရားပုထိုး စေတီများနှင့် ကျိုက်ထီးရိုးစေတီတော် တို့၌ ဆေးလိပ်ငွေ့ ကင်းစင်ရေး နယ်မြေ အဖြစ် ဆောင် ရွက်မည်။ပုဂံဘုရားပုထိုး စေတီများနှင့် ကျိုက်ထီးရိုးစေတီတော် တို့၌ ဆေးလိပ်ငွေ့ ကင်းစင်ရေး နယ်မြေ အဖြစ် ဆောင် ရွက်မည်ရန်ကုန်၊ ကျန်းမာရေး နိုင်ငံတစ်ဝန်း ဘုရားစေတီများ ပြန်လည်ဖွင့်လှစ်ခွင့် ရရှိပါက ပုဂံရှေးဟောင်း ယဉ်ကျေးမှုနယ်မြေရှိ ဘုရား ပုထိုး စေတီများနှင့် ဆံတော်ရှင် ကျိုက်ထီးရိုးစေတီ တော်တို့၌ ဆေးလိပ်ငွေ့ ကင်းစင်ရေး နယ်မြေအဖြစ် ဆောင်ရွက် မည်ဖြစ်ကြောင်း ပြည်သူ့ ကျန်းမာရေးဖောင်ဒေးရှင်းဥက္ကဋ္ဌ ဒေါက်တာ သန်းစိန်၏ ပြောကြားချက်အရ သိရသည်။ ဆေးလိပ်ငွေ့ကင်းစင်ရေးနှင့်ပတ်သက်၍ ဆောင်ရွက်ရာ၌ လက်ရှိတွင် COVID-19 ရောဂါ ကာကွယ် ထိန်းချုပ်ရေး ကာလဖြစ် သည့်အတွက် သွားလာရေး အခက်အခဲရှိ နေသေးသောကြောင့် လှုပ်ရှားမှုများ ဆောင်ရွက်ရန် အဆင်မပြေ သေးကြောင်း၊ လတ်တလောတွင် စားသောက်ဆိုင်များ ပြန်လည် ဖွင့်လှစ်လျက်ရှိရာ ဆိုင်များ အတွင်း၌ ဆေးလိပ် မသောက်ရန် စည်းရုံး လှုံ့ဆော်မှုများ စီစဉ်လျက်ရှိသည်။ ပုဂံယဉ်ကျေးမှု အမွေအနှစ်ဒေသရှိ ဘုရားပုထိုးစေတီများ၌ ဆေးလိပ်ငွေ့ ကင်းစင်ရေးနယ်မြေအဖြစ် ဦးစွာ ဆောင်ရွက်ရန် ဖြစ်သော်လည်း ဘုရားများ ပိတ်ထားသည့် အတွက် နှောင့်နှေးနေရခြင်း ဖြစ်သည်။ ပုဂံဘုရား များ၌ ဆေးလိပ်ငွေ့ ကင်းစင်ရေး ဆောင်ရွက်ပြီးပါက ဆံတော် ရှင်ကျိုက်ထီးရိုး စေတီတွင်လည်း ဆေးလိပ် ငွေ့ကင်း စင်ရေး နယ်မြေအဖြစ် ဆက်လက် ဆောင်ရွက်မည်ဖြစ်သည်။ မန္တလေးမဟာ မုနိရုပ်ရှင်တော်မြတ်၊ ကျောက်တော်ကြီး ဘုရား၊ ပင်းတယလိုဏ်ဂူ၊ အင်းလေးဖောင်တော်ဦး ဘုရားတို့၌လည်း ဆေးလိပ်ငွေ့ ကင်းစင် ရေး ဆောင်ရွက်ပြီး ဖြစ်ကြောင်း သိရသည်။ ယင်းသို့ဆောင်ရွက်ရာတွင် ကျန်းမာရေး ဦးစီးဌာန၊ သက်ဆိုင်ရာ တာဝန်ရှိသူများနှင့် ပြည်သူ့ ကျန်းမာရေး ဖောင်ဒေး ရှင်းတို့ ပူးပေါင်းဆောင်ရွက်ခြင်းဖြစ်ကြောင်း သိရသည်။	ခေါင်းကြီးပိုင်းသတင်း	https://www.myawady.net.…34b1bf497_XL.jpg	Thu, 07/30/2020 - 10:22	mwd_webportal
https://www.myawady.net.mm/node/117	သစ္စာ စောင့်သိခြင်းဖြင့် နိုင်ငံတော်ကို အလှဆင်ပါသည်	အယ်ဒီတာ့အာဘော်။(၂ဝ၂ဝ ပြည့်နှစ်၊ သြဂုတ် ၅ ရက်)။ဤလောက၌ သစ္စာတရားသည် အထူးပင်လေးနက်သည်။ မှန်မှန်ကန်ကန်ပြောဆို လုပ်ကိုင်ခြင်းသည် ချက်ချင်း မျက်မှောက်ကောင်းကျိုးကိုပေးသည်။ ဘုရားလောင်းသည် ငုံးမင်းဖြစ်စဉ် မှန်သောသစ္စာ စကားကိုဆိုသောကြောင့် ငုံးမင်းနေသော တောအုပ်ကို မီးကွင်းသည်။ သုဝဏ္ဏလျှံ သတို့သားသည် မြားမှန်၍ မြားဆိပ်တက်ကာ သေလုမြော ပါးဖြစ်နေစဉ် မိဘနှစ်ပါးနှင့် ဗဟုသုန္ဒရီ နတ်သမီးတို့ သစ္စာပြု၍ အသက်မှ ချမ်းသာခဲ့လေသည်။ ထူးဆန်းသော ဖြစ်ရပ်တစ်ခုမှာ ဓမ္မာသောကမင်းကြီး လက်ထက် ပြည့်တန်ဆာမသည် မှန်သောစကားကို သစ္စာဆို၍ ဂင်္ဂါမြစ်ရေ အညာသို့ဆန်၍ စီးဆင်းသည်။။အမရာ၊ ကိန္နရီ၊ မဒ္ဒီ၊ သမ္ဘူလဟူသော တော်လေးဝဝင် အမျိုးသမီးတစ်ဦးတွင် ပါဝင်သော သမ္ဘူလသည် မှန်သော သစ္စာစကားကိုဆို၍ ရေသွန်းလောင်းရာ သောတ္ထိသေန အိမ်ရှေ့မင်းတွင် စွဲကပ်နေသောရောဂါများ ချက်ချင်း ကင်းပျောက်သွားခဲ့သည်။ ရှေးအခါက တရုတ်နိုင်ငံ၌ တရုတ်မင်းတို့သည် မှန်သောစကားကို ဆို၍ အရှေ့သမုဒ္ဒရာ ရေမျက်နှာပေါ်ကို ရထားဖြင့် သွားနိုင်သည်။ ငါးရံ့မင်းသည် မှန်သောသစ္စာစကားကို ဆို၍ မိုးကိုရွာစေနိုင်သည်။။ထို့ကြောင့် ယောမင်းကြီးဦးဖိုးလှိုင်က သူ၏ရာဇဓမ္မသင်္ဂဟကျမ်းတွင် ''လောက၌ ကံအရာကို ချန်ထား၍ သစ္စာဖြင့် မပြီး နိုင်သော အမှုမည်သည်မရှိ'' ဟူ၍ရေးသားထားခဲ့သည်။ သစ္စာတရား၏ လေးနက်ပုံ၊ မှန်သော သစ္စာသည် ကောင်းသော အကျိုးတရားကို ပေးပုံတို့မှာဖော်ပြ၍မကုန်နိုင်အောင်များပြားလှပေသည်။ ခေတ် အဆက် ဆက် အမျိုးကိုချစ်သော မြန်မာတို့သည် မြန်မာနိုင်ငံအပေါ်တွင်သစ္စာတရားထားရှိခဲ့သည်။။အမျိုးဘာသာ သာသနာမကွယ်ပျောက်အောင် သစ္စာတရား လက်ကိုင်ထားလျက် ဆောင်ရွက်ခဲ့ကြသည်။ အလောင်း မင်းတရား ဦးအောင်ဇေယျသည်ပင် သူ၏တိုက်ပွဲမှန်သမျှ တိုက်ပွဲမစမီ သစ္စာဆို၍ တိုက်ပွဲဝင်ခဲ့ကြောင်း သိရှိရသည်။ မှန်ကန်သောသစ္စာတရားကြောင့် တိုက်ပွဲတိုင်းအောင်မြင်ခဲ့၍ ကုန်းဘောင်ခေတ်တတိယ မြန်မာနိုင်ငံ တော်ကြီးကို တည်ထောင်နိုင်ခဲ့ခြင်းဖြစ်သည်။။ယနေ့တပ်မတော်သားတို့သည် ရှေးခေတ်က မြန်မာသူရဲကောင်းများနည်းတူ နိုင်ငံတော်နှင့် နိုင်ငံသားများ အပေါ် သစ္စာစောင့်သိလျက်ရှိသည်။ တပ်မတော်သားတို့သည် နံနက်နှင့်ညနေအချိန်များ တွင်တန်းစီ၍ သစ္စာလေးချက်ကို ရွတ်ဆိုကြရသည်။ သစ္စာလေးချက်ကိုရွတ်ဆိုပြီးမှသာ ပုံမှန်လုပ်ငန်းခွင် ဝင်ကြရသည်။ အလုပ်ခွင်မှတန်းဖြုတ် ချိန်တွင် လည်း သစ္စာလေးချက်ကို ညီညီညာညာရွတ်ဆိုကြရသည်။ တပ်မတော်၏အစဉ်အလာ ၁၂ ရပ်တွင် သစ္စာရှိသော တပ်မတော်ဖြစ်သည်ဟူ၍ပါရှိသည်။။သစ္စာတရားနှင့်ပတ်သက်လာလျှင် ငါတို့သည် နိုင်ငံတော်နှင့်နိုင်ငံသားတို့၏ သစ္စာကိုစောင့်သိရိုသေပါမည်။ ငါတို့ သည် ကျဆုံးလေပြီးသော တပ်မတော်သားတို့၏ သစ္စာကို စောင့်သိရိုသေပါမည်ဟူ၍သစ္စာဆိုထား ကြသည်။ ကျင့်ဝတ် ခြောက်ဆယ်တွင်လည်း နိုင်ငံတော်အပေါ် သစ္စာစောင့်သိရိုသေပါ။ အကြီးအကဲများအပေါ် တော်တည့် မှန်ကန်စွာသစ္စာစောင့်ပါ။ ငယ်သားများအပေါ် သစ္စာစောင့်သိ၍ အပြည့်အဝယုံကြည်အားကိုးပါ။ ရဲဘော် အချင်း ချင်း အပေါ် သစ္စာစောင့်သိပါ။ ပြည်သူလူထုအပေါ် သစ္စာစောင့်သိရိုသေပါ စသည်ဖြင့် သတ်မှတ်ချက်အတိုင်း တပ်မတော်သားတို့ လိုက်နာကျင့်ကြံကြရသည်။။သစ္စာရှိခြင်းသည် ထားရှိသောနှုတ်ကတိ ပဋိညာဉ်များကို မှန်ကန်စွာလိုက်နာခြင်းမျှသာ မဟုတ်ပါ။။ချိန်းချက်သောအချိန်ကို တိကျစွာလိုက်နာရုံမျှလည်းမဟုတ်ပါ။ အပြောအဆိုနှင့်အပြုအမူ၊ ရည်မှန်းချက်နှင့် အား ထုတ်မှု၊ အဓိဋ္ဌာန်နှင့် လုပ်ငန်း စသည်တို့ တိုက်ဆိုင်ညီညွတ်ရန်လိုပေသည်။ ဤသည်မှာ အခြားသူအပေါ် သစ္စာရှိခြင်းထက် မိမိ တိုးတက်ခြင်းကိုလည်း မြှင့်တင်နိုင်လေသည်။ ''သစ္စာဟူငြား၊ မှန်တရားလည်း၊ တိမ်းပါးမရှိ၊ မြဲစေဘိလော့၊ တောင်ရှိမပြို၊ မယိမ်းယိုနှင့်'' ဟု မန်လည်ဆရာတော်က ဖွဲ့ဆိုထားသည်။။အင်းဝခေတ်က အသက် ၁၃ နှစ်အရွယ် ငထင်ငယ်၏ သစ္စာတရားကြီးမားပုံသည် အတုယူဖွယ်ဖြစ်သည်။ အင်းဝဘုရင် အနောက်ဘက်လွန်မင်းသည် တစ်ပြည်လုံးစည်းလုံးညီညွတ်စေရန်အတွက် ပြည်မြို့ကိုသိမ်းပိုက် တိုက်ခိုက်သည်။ ပြည်ဘုရင်နှင့်တကွ မှူးမတ်၊ ရဲမက်တို့လက်နက်ချ၍ အညံ့ခံနေသော်လည်း ပြည်ဘုရင်၏ အမှုထမ်းငထင်ဆိုသောသူငယ်သည် ကျေးဇူးသစ္စာစောင့်သိစွာဖြင့်သေရလျှင် ''ငါ့အရှင် ရာဇပလ္လင်တွင် သေပေ စေတော့၊ ငါ့အရှင်ကိုငါသေ မှသာ ထိပါးရမည်''ဟူ၍ ရန်သူတို့ကို ဓားတစ်ဖက် တစ်စင်းနှင့် ဆက်လက်ခုခံနေ သည်။ အနောက်ဘက်လွန်မင်းသည်အင်းဝသို့ရောက်သည့်အခါ ''ငါသည် ပြည်မြို့ကို သိမ်းရာမှာ ရှင်တစ်ဆူ၊ လူတစ်ယောက် သာရတော်မူသည်''ဟု မိန့်တော်မူသည်။ ရှင်တစ်ဆူ ဆိုသည်မှာ တိပိဋကလင်္ကာရ တောင်ဖီလာ ဆရာတော်ကို ဆိုလိုပြီး လူတစ်ယောက်မှာ''ငထင်''ကို ဆိုလိုခြင်း ဖြစ်သည်။။မြန်မာနိုင်ငံ သမိုင်းတွင် သစ္စာတရားကို ဦးထိပ်ပန်ဆင်ထားသော လူပုဂ္ဂိုလ်များ များစွာပေါ်ထွန်းခဲ့သည်။ ယနေ့တိုင်လည်း ပေါ်ထွန်းနေဆဲဖြစ်သလို အနာဂတ်တွင်လည်း ပေါ်ထွန်းနေဦးမည်ဟု ယုံကြည်မိသည်။ တပ်မတော်သား တို့၏ ခိုင်မာသော သစ္စာတရားမှာ တပ်မတော်သည်အမျိုးသားရေးကိုဘယ်တော့မှ သစ္စာ မဖောက်ခြင်းဖြစ်သည်။ တပ်မတော်သည် တိုင်းပြည်နှင့်လူမျိုး၊ ဘာသာသာသနာကို သစ္စာစောင့် သိခြင်းဖြင့် နိုင်ငံတော်ကို အလှဆင်လျက်ရှိပါကြောင်း ရေးသား တင်ပြလိုက်ရပေသည်။ ။။။။။။။။။	အယ်ဒီတာ့အာဘော်	https://www.myawady.net.…r%2000022%20.jpg	Wed, 08/05/2020 - 11:58	mwd_webportal
https://www.myawady.net.mm/node/118	ကိုဗစ်-၁၉ ရောဂါကို တိုက်ဖျက်နိုင်မယ့် အသေချာဆုံးသော ကုထုံးတစ်မျိုး	ကမ္ဘာ့နိုင်ငံတချို့က နိုဗယ်ကိုရိုနာဗိုင်းရပ် တိုက်ဖျက်ရေးအတွက် ကာကွယ်ဆေးတွေကို အသည်းအသန် ဖော်စပ် ထုတ်လုပ်နေချိန်မှာ ကျန်နိုင်ငံ အများအပြားကလည်း ထွက်ပေါ်လာမယ့် ကာကွယ်ဆေးတွေကို ငံ့လင့်လို့နေပါတယ်။။အခု နောက်ဆုံးအခြေအနေအရ ကိုဗစ်-၁၉ လို့အမည်ရတဲ့ ရောဂါကိုဖြစ်စေတဲ့ နိုဗယ်ကိုရိုနာဗိုင်းရပ်ကို တိုက်ဖျက်နိုင်ဖို့ အတွက် အသေချာဆုံးသော ကုထုံးတစ်မျိုးကို ပညာရှင်တွေက တွေ့ရှိထားပါတယ်။။အဲဒီကုထုံးကတော့ ဇီဝနည်းပညာကုထုံးတွေထဲကမှ တစ်ခုဖြစ်တဲ့အပြင် ဗိုင်းရပ်ကိုသာ သီးသန့်တိုက်ထုတ်ဖို့အတွက် ဖန်တီးထားတဲ့ ရောဂါပြီး ပဋိပစ္စည်းများနဲ့ ကုသတဲ့နည်းပဲ ဖြစ်ပါတယ်။။ဗိုင်းရပ်ကို ပစ်မှတ်ထားတိုက်ခိုက်နိုင်တဲ့ ရောဂါပြီး မျိုးပွားပဋိပစ္စည်းတွေ ထုတ်လုပ်မှုကို အထင်ကရ သိပ္ပံပညာရှင်များ ကိုယ်တိုင်ထောက်ခံထားတာပါ။။အမေရိကန်အစိုးရရဲ့ ကူးစက်ရောဂါများ ကျွမ်းကျင်ပညာရှင် အန်သိုနီဖောင်ချီက ဒီလိုပဋိပစ္စည်း ထုတ်လုပ်မှုဟာ အနိုင် ရနိုင်ခြေအများဆုံးသော လောင်းကြေးထပ်မှုလို့ သတ်မှတ်ထားပါတယ်။။ပဋိပစ္စည်းရဲ့ အလုပ်လုပ်ပုံကို ပြောရမယ်ဆိုရင် ကနဦးမှာ ဗိုင်းရပ်က ခန္ဓာကိုယ်ရဲ့ အစောပိုင်း ခုခံတိုက်ခိုက်မှုကို ကျော်လွှားသွားနိုင်တဲ့အခါ ဗိုင်းရပ်ကို တိုက်ခိုက်ဖို့အတွက် ပိုမိုတိကျတဲ့ တုံ့ပြန်မှုတွေကို ခန္ဓာကိုယ်ရဲ့ ခုခံအားစနစ်က ထုတ်လုပ်ပေးပါတယ်။။အဲဒီလို ထုတ်လုပ်လိုက်တဲ့အခါ ကျူးကျော်လာတဲ့ ဗိုင်းရပ်ကို တိုက်ခိုက်ဖို့ ကလာပ်စည်း အများအပြား ထွက်လာပါတယ်။ အဲဒီကလာပ်စည်းတွေထဲမှာ ရောဂါပြီးစေတဲ့ ပဋိပစ္စည်းတွေလည်း ပါဝင်ပါတယ်။။ဒီပဋိပစ္စည်းတွေဟာ ပစ်မှတ်ဗိုင်းရပ်ကို သတ်မှတ်ပြီး မလှုပ်ရှားနိုင်အောင် ထိန်းချုပ်လိုက်နိုင်တာကြောင့် တခြားသူတွေ ဆီ ဗိုင်းရပ်ကူးစက်ပျံ့နှံ့မှုကို ကာကွယ်နိုင်ပြီးသား ဖြစ်သွားပါတယ်။။လက်ရှိဖန်တီး ထုတ်လုပ်နေတဲ့ ရောဂါပြီး မျိုးပွားပဋိပစ္စည်းတွေဆိုတာ အထက်မှာပြောခဲ့တဲ့ သဘာဝဖြစ်စဉ် အတိုင်းကို မိတ္တူကူးပြီး ဇီဝပေါင်းချောင်တွေနဲ့ မျိုးပွားထားတဲ့ ပဋိပစ္စည်းတွေ ဖြစ်ပါတယ်။။လတ်တလောမှာတော့ ကိုဗစ်-၁၉ ရောဂါကူးစက်မှုကနေ ပြန်ပြီးနာလန် ထူလာသူတွေ ဆီကနေ ထွက်ပေါ်လာတဲ့ ပဋိပစ္စည်းပမာဏ အတိအကျကို သိပ္ပံပညာရှင်တွေက လေ့လာနေတုန်းပါပဲ။။ဒါပေမဲ့ မှန်ကန်တဲ့ရောဂါပြီး ပဋိပစ္စည်းတွေ ဒါမှမဟုတ် ပေါင်းစပ်ပဋိပစ္စည်းတွေဟာ တစ်ကမ္ဘာလုံးမှာလူပေါင်း ၆၉၉၀၁၈ ကျော်ရဲ့အသက်ဝိညာဉ်တွေကို နုတ်ယူသွားတဲ့ ကိုဗစ်-၁၉ ရောဂါရဲ့လမ်းကြောင်းကို ပြောင်းလဲစေမှာ အမှန်ပဲလို့ ဆေးဝါးထုတ်လုပ်ရေး ကုမ္ပဏီတွေက ယုံကြည်ထားပါတယ်။။ပဋိပစ္စည်းတွေက ရောဂါကူးစက်မှုကို ကာကွယ်နိုင်တယ်ဆိုတာ တကယ့်အမှန်တရား ဖြစ်တယ်လို့ ရီဂျန်နရွန်ဆေးဝါး ထုတ်လုပ်ရေးကုမ္ပဏီမှ အမှုဆောင် ခရစ္စတို့ ကိုင်ရက်ဆူးက ပြောပါတယ်။။လက်ရှိမှာ ရီဂျန်နရွန်ကုမ္ပဏီက ပဋိပစ္စည်းနှစ်မျိုး ပေါင်းစပ်ထားတဲ့ ဆေးဝါးတစ်မျိုးကို စမ်းသပ်နေပြီး အဲဒီဆေးဝါးက ဗိုင်းရပ်ရဲ့ စွမ်းဆောင်ရည်ကို ထိန်းချုပ်နိုင်စွမ်းရှိကာ ပဋိပစ္စည်းတစ်မျိုးတည်းထက် နှစ်မျိုးပေါင်းခြင်းက ပိုမိုထိရောက်မှု ရှိစေတယ်လို့ ကုမ္ပဏီက ယုံကြည်ထားပါတယ်။။အမေရိကန် အစိုးရဟာ ရီဂျန်နရွန်ကုမ္ပဏီနဲ့ ဒေါ်လာသန်း ၄၅၀ တန်ဖိုးရှိ ဆေးဝါးများ ဝယ်ယူမှု စာချုပ်ချုပ်ဆိုထားပြီး အကယ်၍ ဆေးဝါးတာဝန်ရှိသူတွေသာ ခွင့်ပြုရင် စမ်းသပ်ဆဲဆေးဝါးတွေကို ချက်ချင်း ထုတ်လုပ်ပေးနိုင်တယ်လို့ ကုမ္ပဏီ က ထုတ်ပြန်ထားပါတယ်။။ဒီနေရာမှာ ပဋိပစ္စည်းတစ်မျိုးတည်း သုံးတာက ပိုထိရောက်လား၊ နှစ်မျိုးပေါင်းစပ်သုံးတာက ပိုထိရောက်လားဆိုတာ တွေနဲ့ ပတ်သက်ပြီး ငြင်းခုံဆွေးနွေးမှုတွေ ရှိနေပါတယ်။။တကယ်တမ်းတော့ ဒီပဋိပစ္စည်းတွေက ကာကွယ်ဆေးတွေနဲ့ မတူပါဘူး။ သူတို့က ခန္ဓာကိုယ်ရဲ့ ပင်ကိုခုခံအား စနစ်ကို အသက်ဝင်စေတာပါ။။ဒါပေမဲ့လည်း ရောဂါပြီးမျိုးပွား ပဋိပစ္စည်းတွေက ကျန်းမာရေး ဝန်ထမ်းတွေနဲ့ သက်ကြီးရွယ်အိုတွေ လိုမျိုး ဗိုင်းရပ်ကူးစက်ခံရနိုင်ခြေများတဲ့ သူတွေကို တောင်မှ ဗိုင်းရပ်ကူးစက်မှုကနေ ကာကွယ်ပေးနိုင်တယ်လို့ ဆေးဝါးထုတ်လုပ်ရေး ကုမ္ပဏီတွေက ပြောပါတယ်။။ဒါကြောင့် လတ်တလောမှာ ကာကွယ်ဆေးမပေါ်သေးခင်စပ်ကြား အဲဒါကို ခေတ္တကာကွယ်ဆေးအနေနဲ့သုံးနိုင်တယ် လို့ ပညာရှင်တွေက ယူဆထားပါတယ်။။တစ်ဖက်မှာကျတော့လည်း နိုဗယ်ကိုရိုနာဗိုင်းရပ်ဟာ သတ်မှတ်ထားတဲ့ ရောဂါပြီး ပဋိပစ္စည်းတွေကို ခံနိုင်ရည်ရှိပြီး ယဉ်ပါးသွားမလား ဆိုတာကို စိုးရိမ်နေရပါသေးတယ်။။အဲဒီအတွက် သုတေသီတွေဟာ ဗိုင်းရပ်က ကလာပ်စည်းတွေထဲကို ကျူးကျော်ဝင်ရောက်ဖို့ အသုံးပြုတဲ့ ဆူးချွန်ပုံလေးတွေအစား တခြားပစ်မှတ်တွေကို အဓိကထားတဲ့ ဒုတိယမျိုးဆက် ပေါင်းစပ်ပဋိပစ္စည်းတွေ ကိုစမ်းသပ်ဖို့ လုပ်နေပါတယ်။။နောက်ထပ်သတင်းကောင်းတစ်ခုက သုတေသီတွေဟာ ဗိုင်းရပ်ကလူသားတွေရဲ့ ကလာပ်စည်းကို တွယ်ငြိတဲ့ နေရာနဲ့ စိတ်ဝင်စားမှုမခံရတဲ့ ဗိုင်းရပ်ဆူးချွန်ရဲ့ နေရာတစ်ခုဆီကို ဦးတည်သွားတဲ့ အသစ်ဖြစ်သော၊ အာနိသင်အလွန်ရှိသော ရောဂါပြီး ပဋိပစ္စည်း အများအပြားကို တွေ့ရှိထားတယ်လို့ မကြာသေးမီက ထုတ်ဝေတဲ့ နေးချားဂျာနယ်မှာ ဖော်ပြထားပါတယ်။။ဒီလိုပဋိပစ္စည်းတွေကို ဘယ်အချိန်မှာ အသုံးပြုသင့်လဲဆိုတော့ စောစောအသုံးပြုနိုင်လေ အကောင်းဆုံးဖြစ်လေပါပဲ။ ဘာကြောင့်လဲဆိုတော့ ဗိုင်းရပ်ကူးစက်ခံရပြီးမှ ပဋိပစ္စည်းဝင်သွားမယ်ဆိုရင် သက်ရောက်မှုပုံစံက အကွာကြီး ကွာခြားသွားနိုင်လို့ ဖြစ်ပါတယ်။။အခုဆိုရင် ဆေးဝါးကုမ္ပဏီကြီးတွေက တခြားသောနည်းလမ်းတွေအသုံးပြုထားတဲ့ ကာကွယ်ဆေး အမျိုးမျိုးကို ဖော်စပ်နေဆဲဖြစ်ပြီး လူသားတွေမှာ စမ်းသပ်နေဆဲ ကာကွယ်ဆေး ၂၅ မျိုး ရှိပါတယ်။။ဒါပေမဲ့ အဲဒီကာကွယ်ဆေးတွေက ဘယ်အချိန်မှ ထွက်လာမယ်ဆိုတာကို အတိအကျ မသိရသေးပါဘူး။ တကယ်လို့ ကာကွယ်ဆေးထွက် လာရင်လည်း အမှန်တကယ် အကျိုးအာနိသင်ရှိ၊ မရှိဆိုတာကို ချက်ချင်းသိရမှာ မဟုတ်ပါဘူး။။ဒါကြောင့် ရောဂါပိုးတွေကိုတိုက်ဖျက်ရာမှာ နာမည်ကြီးဖြစ်တဲ့ ပဋိပစ္စည်းတွေကို အသုံးပြုခြင်းက လတ်တလော ဗိုင်းရပ် ကူးစက်ပျံ့နှံ့မှုကို အကောင်းဆုံး ထိန်းချုပ်နိုင်မှာ ဖြစ်သလို ကိုဗစ်-၁၉ ရောဂါကို တိုက်ဖျက်နိုင်မယ့် သေချာမှု အရှိဆုံးသော ကုထုံးဖြစ်လာနိုင်တာ ဖြစ်ပါတယ်။။Ref: The Straits Times။ထက်မြက်	နိုင်ငံတကာသတင်း	https://www.myawady.net.…lt/files/5_0.jpg	Wed, 08/05/2020 - 11:59	mwd_webportal
https://www.myawady.net.mm/node/119	ယနေ့ဓာတ်ခွဲ အဖြေများတွင် COVID-19 ရောဂါပိုးတွေ့ လူနာသစ်မရှိ	နေပြည်တော်သြဂုတ်၄။ကျန်းမာရေးနှင့် အားကစားဝန်ကြီးဌာနက ယနေ့နံနက် ၈နာရီနှင့် ည ၈နာရီတို့တွင် COVID-19 ရောဂါ စောင့်ကြပ်ကြည့်ရှုမှုနှင့် ပတ်သက်၍ သတင်းထုတ်ပြန်ချက်များ အရ ယနေ့ဓာတ်ခွဲ အဖြေများ၌ COVID-19 ရောဂါပိုး တွေ့ လူနာသစ် မရှိကြောင်း သိရသည်။။အဆိုပါ ထုတ်ပြန်ချက်များတွင် (၃-၈-၂ဝ၂ဝ) ရက်အတွက် COVID-19 ရောဂါဓာတ်ခွဲ စစ်ဆေးရာတွင် အမျိုးသား ကျန်းမာရေး ဓာတ်ခွဲမှုဆိုင်ရာဌာန(ရန်ကုန်)(NHL) မှ ဒုတိယအသုတ် ဓာတ်ခွဲနမူနာ ၄၅၈ ခု နှင့် ရန်ကုန်မြို့ အမှတ်(၁) တပ်မတော် ဆေးရုံကြီး ခုတင်-၁ဝဝဝ မှဓာတ်ခွဲနမူနာ ၁၄၄ ခု စုစုပေါင်း ၆ဝ၂ ခုအား စစ်ဆေးပြီးစီးခဲ့ရာ COVID-19 ရောဂါဓာတ်ခွဲ အတည်ပြုလူနာသစ် မတွေ့ရှိပါ။။(၃-၈-၂ဝ၂ဝ)ရက်အတွက် COVID-19 ရောဂါ ဓာတ်ခွဲစစ်ဆေးရာတွင် အမျိုးသား ကျန်းမာရေး ဓာတ်ခွဲမှုဆိုင်ရာ ဌာန(ရန်ကုန်)(NHL) မှ ပထမ+ဒုတိယအသုတ် ဓာတ်ခွဲနမူနာ ၈၃၃ ခု၊ ဆေးသုတေသန ဦးစီးဌာန (DMR) မှ ဓာတ်ခွဲနမူနာ ၂၈၈ ခု၊ ပြည်သူ့ကျန်းမာရေး ဓာတ်ခွဲမှုဆိုင်ရာဌာန(မန္တလေး)မှ ဓာတ်ခွဲနမူနာ ၄၉ ခုနှင့် ရန်ကုန်မြို့ အမှတ်(၁)တပ်မတော် ဆေးရုံကြီး ခုတင်-၁ဝဝဝ မှ ဓာတ်ခွဲနမူနာ ၁၄၄ ခု စုစုပေါင်း၁၃၁၄ ခုအား စစ်ဆေးခဲ့သည်။။(၄-၈-၂ဝ၂ဝ)ရက်အတွက် COVID-19ရောဂါ ဓာတ်ခွဲစစ်ဆေးရာတွင် အမျိုးသား ကျန်းမာရေး ဓာတ်ခွဲမှုဆိုင်ရာ ဌာန(ရန်ကုန်) (NHL)မှ ပထမအသုတ် ဓာတ်ခွဲနမူနာ ၂၈၁ခုနှင့် ဆေးသုတေသန ဦးစီးဌာန (DMR)မှ ဓာတ်ခွဲနမူနာ ၂ဝ၄ ခု စုစုပေါင်း ၄၈၅ ခု အား ယနေ့ညနေတွင် စစ်ဆေးပြီးစီးခဲ့ရာ COVID-19 ရောဂါဓာတ်ခွဲ အတည်ပြုလူနာ သစ် မတွေ့ရှိရပါ။။(၄-၈-၂ဝ၂ဝ)ရက် ည ၈ နာရီအထိ မြန်မာနိုင်ငံတွင် COVID-19 ရောဂါဓာတ်ခွဲ အတည်ပြုလူနာ ၃၅၅ ဦးရှိပြီဖြစ်သည်။။ဓာတ်ခွဲအတည်ပြု လူနာဟောင်းများ၏ ဓာတ်ခွဲနမူနာ စစ်ဆေးမှုတွင် နှစ်ကြိမ်ဆက် တိုက် ပိုးမတွေ့ရှိသူ စုစုပေါင်း ၃ဝ၂ ဦး ရှိသည်။ ၎င်းတို့အနက် ၂၈၇ ဦးအား ဆေးရုံ မှဆင်းခွင့်ပြုခဲ့ပြီးဖြစ်ကာ သတ်မှတ်နေရာများတွင် အသွားအလာ ဆက်လက်ကန့်သတ် ၍ စောင့်ကြပ်ကြည့်ရှုလျက်ရှိသည်။ ဓာတ်ခွဲအတည်ပြု လူနာများအနက် သေဆုံးသူခြောက်ဦးရှိသည်။။(၃-၈-၂ဝ၂ဝ)ရက် မွန်းတည့် ၁၂ နာရီမှ (၄-၈-၂ဝ၂ဝ)ရက် မွန်းတည့် ၁၂ နာရီ အတွင်း တွေ့ရှိရသော စောင့်ကြည့် လူနာ အသစ်ကိုးဦး ရှိကြောင်း ကျန်းမာရေးနှင့် အားကစား ဝန်ကြီးဌာနက သတင်း ထုတ်ပြန် ထားသည်။	ခေါင်းကြီးပိုင်းသတင်း	https://www.myawady.net.…les/4-582020.jpg	Wed, 08/05/2020 - 11:59	mwd_webportal
https://www.myawady.net.mm/node/120	ယနေ့ကမ္ဘာကြီးက မျိုးဆက်တစ်ခုလုံးနှင့် သက်ဆိုင်သည့် ကပ်ဘေးကို ရင်ဆိုင်နေရသည်ဟုဆို	ယနေ့ကမ္ဘာကြီးသည် မျိုးဆက်တစ်ခုလုံးနှင့် သက်ဆိုင်သည့် ကပ်ဘေးကို ရင်ဆိုင်နေရသည်ဟု ကုလသမဂ္ဂ အတွင်းရေးမှူးချုပ် အန်တိုနီယိုဂူတားရက်က သြဂုတ် ၄ ရက်တွင် ပြောသည်။။အကြောင်းရင်းမှာ ကမ္ဘာ့ကပ်ရောဂါဖြစ်သည့်အတွက် ကလေးငယ်များ၏ ကျန်းမာရေးကို ဦးစားပေးသည့် အနေဖြင့် စာသင်ကျောင်းများကို ပိတ်ထားရခြင်းကြောင့် ဖြစ်ကြောင်း အန်တိုနီယိုဂူတားရက်က ပြောသည်။။နိုင်ငံ ၁၆၀ ခန့်တွင် ဇူလိုင်လလယ်မှစ၍ စာသင်ကျောင်းများကို ပိတ်ထားရသောကြောင့် ကျောင်းသား ၁ ဘီလီယံကျော်မှာ ကျောင်းမတက်ရကြောင်း၊ ကလေးငယ်သန်း ၄၀ ခန့်မှာလည်း မူကြိုမတက်ရကြောင်း ၎င်းက ဆက်ပြောသည်။။ကမ္ဘာ့ကပ်ရောဂါ မဖြစ်ခင်က စာမသင်ရသည့် ကလေးငယ်ပေါင်း သန်း ၂၅၀ ကျော်သာ ရှိကြောင်း၊ ဖွံ့ဖြိုးဆဲ နိုင်ငံများရှိ အထက်တန်းကျောင်းသား လေးပုံတစ်ပုံမှာ အခြေခံပညာရေးဖြင့်ပင် ကျောင်းထွက်ထားရကြောင်း၊ ကပ်ရောဂါ ဖြစ်ပြီးနောက် စာမသင်ရသည့် ကလေးငယ်ပမာဏမှာ အမြင့်ဆုံးဖြစ်လာကြောင်း အန်တိုနီယိုဂူ တားရက်၏ ထုတ်ပြန်ချက်တွင် ဖော်ပြထားသည်။။ထို့ကြောင့် ပြည်တွင်းဗိုင်းရပ်ကူးစက်မှုကို ထိန်းချုပ်နိုင်သည့်အခါ ကလေးများ ကျောင်းပြန်တက်ရရေးနှင့် စာသင်ကျောင်း။များအနေဖြင့် စိတ်ချရမှုရှိသည်ထက်ရှိအောင် လုပ်ဆောင်ရေးက ဦးစားပေးကိစ္စ တစ်ခုဖြစ်ကြောင်း အန်တိုနီယိုဂူ တားရက်က ပြောသည်။။အမေရိကန်နိုင်ငံရှိ နေရာဒေသ အများအပြား၌ ဗိုင်းရပ်ကူးစက်မှု စံချိန်တင် မြင့်တက်နေစဉ် စာသင်ကျောင်းများကို ပြန်ဖွင့်ရန် သမ္မတ ဒေါ်နယ်ထရမ့်၏ ဖိအားပေးမှုကို ကျောင်းဆရာများနှင့် မိဘများက ဆန့်ကျင်ဆန္ဒပြ နေချိန်တွင် တစ်ကမ္ဘာလုံး၌ ကျောင်းများကို ပြန်ဖွင့်နိုင်ရေး တိုက်တွန်းသည့် ကုလသမဂ္ဂ၏ တိုက်တွန်း အကြံပြုချက် ထွက်ပေါ်လာခြင်း ဖြစ်ကြောင်း သိရသည်။။Ref: The Straits Times	နိုင်ငံတကာသတင်း	https://www.myawady.net.…lt/files/4_0.jpg	Wed, 08/05/2020 - 12:00	mwd_webportal
https://www.myawady.net.mm/node/121	မူဆယ်မြို့နယ်၊ နမ့်ပေါ်စစ်ဆေးရေးဂိတ်၌ တရားမဝင် ဝင်ရောက်လာသော တရုတ်နိုင်ငံသားကိုးဦး ဖမ်းဆီးရမိ	နေပြည်တော် သြဂုတ် ၄။ရှမ်းပြည်နယ်(မြောက်ပိုင်း)၊ မူဆယ်မြို့ နယ်၊ နမ့်ပေါ်စစ်ဆေးရေးဂိတ်၌ လုံခြုံရေးတပ်ဖွဲ့ဝင်များ ပါဝင်သော ပူးပေါင်းအဖွဲ့က မော်တော်ယာဉ်ဖြတ်သန်း သွားလာမှုများကို စစ်ဆေးစဉ် ယနေ့ညနေ ၃ နာရီခန့်တွင် မူဆယ်မြို့ဘက်မှ ကွတ်ခိုင်မြို့ဘက်သို့ သိန်းဆန်းဦး (ဘ) ဦးမျိုးလွင် မောင်းနှင်ပြီး စိုင်းခမ်းလူ (ဘ) ဦးစံလူ လိုက်ပါလာသည့် NISSAN အမျိုးအစား ၂၂ ဘီးယာဉ်၊ မော်တော်ယာဉ်အမှတ်၊ MDY 2K/---- အား ရပ်တန့်စစ်ဆေးရာ ယာဉ်ပေါ်၌ တရားမဝင် ဝင်ရောက်လာသူ တရုတ်နိုင်ငံသား အမျိုးသားသုံးဦးအား လည်းကောင်း၊ ဇေယျာအောင်ဦး (ဘ) ဦးသန်းဌေးအောင် မောင်းနှင်လာသည့် SCANIA အမျိုးအစား ၂၂ ဘီးယာဉ်၊ မော်တော်ယာဉ်အမှတ်၊ MDY 6P/---- ယာဉ်ပေါ်၌ တရုတ်နိုင်ငံသား အမျိုးသားခြောက်ဦးတို့ကို လည်းကောင်း အသီးသီး ဖမ်းဆီးရမိခဲ့သည်။။အဆိုပါ မော်တော်ယာဉ်များနှင့် ဖမ်းဆီးရမိသူများအား တရားဥပဒေအရ ဆောင်ရွက်နိုင်ရေး မူဆယ်မြို့မရဲစခန်းသို့ စနစ် တကျလွှဲပြောင်း အပ်နှံပြီး ဖြစ်ကြောင်း သတင်းရရှိသည်။	မှူခင်းသတင်း	https://www.myawady.net.…lt/files/1_0.jpg	Wed, 08/05/2020 - 12:01	mwd_webportal
https://www.myawady.net.mm/node/122	တက္ကသိုလ်ဝင်ခွင့် စာမေးပွဲအောင်စာရင်း ထုတ်ပြန်ခြင်း လုပ်ငန်း အသိပေးကြေညာ	၁။ COVID-19 ရောဂါကာကွယ်ထိန်းချုပ်တားဆီးရေး အဓိက ဦးစားပေး ဆောင်ရွက်နေရသော ကာလဖြစ်ပါ သဖြင့် ၂ဝ၂ဝ ပြည့်နှစ် တက္ကသိုလ်ဝင်ခွင့် စာမေးပွဲ အောင်စာရင်းများကို သတ်မှတ်ရက်တွင် ကြေညာရာ၌ ယခင်နှစ်များ ကဲ့သို့ စာစစ်ဌာနများနှင့် အခြေခံပညာ အထက်တန်း ကျောင်းများတွင် လုံးဝ(လုံးဝ) ကပ်ထားခြင်း မပြုဘဲ ပညာရေးဝန်ကြီးဌာန၏ Website များဖြစ်သောwww.moe. gov.mm နှင့်www.myanmarexam.orgတို့တွင် ကြည့်ရှုနိုင်ရန် (၉-၈-၂ဝ၂ဝ)ရက်နေ့(တနင်္ဂနွေနေ့) နံနက် ဝဝး၃ဝ နာရီမှ စတင်၍ အသိပေးထုတ်ပြန် ကြေညာပေးပါမည်။။၂။ တက္ကသိုလ်ဝင်ခွင့်စာမေးပွဲအောင်စာရင်းများကို Website မှ အသိပေး ထုတ်ပြန်ကြေညာသည့် အပြင် ဝေးလံ သော ဒေသများရှိ စာစစ်ဌာနများနှင့် အင်တာနက် အဆက်အသွယ် မရရှိသော စာစစ်ဌာနများ၏ အောင်စာ ရင်း များကို မြန်မာ့အသံ ရေဒီယို အစီအစဉ်၊ SKY NET Education Channel တို့မှလည်း အောင်စာရင်း ထွက် သည့် နေ့တွင် ကြေညာပေးပါမည်။။၃။ Onlineဖြင့် အောင်စာရင်းထုတ်ပြန်ပြီး နောက်တစ်နေ့ (၁ဝ. ၈.၂ဝ၂ဝ)ရက်နေ့ (တနင်္လာနေ့)၌ ကျန်းမာ ရေးနှင့် အားကစား ဝန်ကြီး ဌာနမှ COVID-19 ရောဂါကာကွယ် ထိန်းချုပ် တားဆီးနိုင်ရေးအတွက် လိုက်နာ ဆောင်ရွက်ရန် ညွှန်ကြားချက်များ၊ လမ်းညွှန်ချက်များနှင့်အညီ သက်ဆိုင်ရာ စာစစ်ဌာန ဖွင့်လှစ်သော ကျောင်း များတွင် ဖြန့်ဝေပေးထား သည့် သက်ဆိုင်ရာစာစစ်ဌာန၏ အောင်စာရင်းများကို ကျောင်းအုပ်ကြီးနှင့် တာဝန်ကျ ဆရာ/ဆရာမများ၏ ကြီးကြပ်မှုဖြင့် တစ်ဦးနှင့်တစ်ဦး (Physical Distancing) အနည်းဆုံး၆ ပေကွာခြား ၍ ကြည့်ရှုနိုင်ရန် နံနက် ၉ နာရီမှ ညနေ ၄ နာရီအတွင်း ကြည့်ရှုခွင့်ပြုရန်အတွက် အောက်ပါအတိုင်း စီစဉ် ထားရှိမည်ဖြစ်ပါသည်။။၄။ ကျောင်းဝင်းအတွင်းသို့ ဝင်ရောက်ရာ၌ ကျန်းမာရေးနှင့် အားကစား ဝန်ကြီးဌာနမှ ထုတ်ပြန်ထားသော ညွှန်ကြား ချက်များနှင့်အညီ တိကျစွာ လိုက်နာ ဆောင်ရွက်နိုင်ရေးအတွက် အောက်ဖော်ပြပါအတိုင်း မိဘ ပြည်သူ များက ပူးပေါင်းဆောင်ရွက် ကူညီပေးကြပါရန် ပန်ကြားအပ်ပါသည်-။(က) အောင်စာရင်း ကြည့်ရှုရန် လာစဉ်တွင် လည်းကောင်း၊ အပူချိန် တိုင်းတာနေချိန်တွင် လည်းကောင်း၊ စနစ် တကျ လက်ဆေးနေစဉ်တွင် လည်းကောင်း၊ အောင်စာရင်း ကြည့်ရှုနေစဉ်တွင် လည်းကောင်း တစ်ဦးနှင့် တစ်ဦး (Physical Distancing) အနည်းဆုံး ၆ ပေကွာခြားရန်။(ခ) အောင်စာရင်း လာရောက်ကြည့်ရှုသူများ ပါးစပ်နှင့် နှာခေါင်းစည်း (Mask) ကို စနစ်တကျ လုံခြုံစွာ တပ်ဆင် ရန်နှင့် အကယ်၍ ဖြစ်နိုင်ပါက မျက်နှာကာ (Face Shield) ကိုလည်း စနစ်တကျ လုံခြုံစွာ တပ်ဆင်ကြ ပါရန်။(ဂ) အသက်အရွယ်ကြီးရင့်သူ (အသက် ၆ဝ နှင့်အထက်)နှင့် နာတာရှည် ရောဂါရှိသူများ (ဆီးချို၊ သွေးတိုး၊ ကင်ဆာ၊ အဆုတ်၊ အသည်း စသည့်)၊ နေမကောင်းသော သူများ (ချောင်းဆိုးခြင်း၊ ဖျားနာခြင်း၊ အသက်ရှူရ ခက်ခဲခြင်း စသည့် COVID-19 ရောဂါသံသယလက္ခဏာများရှိ သူများ)နှင့် လွန်ခဲ့သည့် (၁၄)ရက် အတွင်း COVID-19 ရောဂါအတည်ပြုလူနာ တစ်ဦးဦးနှင့် နီးကပ်စွာထိတွေ့ ခဲ့မှု (Primary Contact) ရှိခဲ့သူများကို အောင်စာရင်း ကြည့်ရှုရန် ကျောင်းသို့ လာရောက်ခြင်း လုံးဝခွင့်မပြုပါ။။၅။ Online ဖြင့် အောင်စာရင်းကြည့်ရှုရာတွင် အင်တာနက်လိုင်း မရသောဒေသများနှင့် လမ်းပန်း ဆက်သွယ်ရေး ခက်ခဲသော ဒေသများ အတွက် အောင်စာရင်းထုတ်ပြန်ကြေညာမည့် (၉ .၈ .၂ဝ၂ဝ)ရက်နေ့ (တနင်္ဂနွေနေ့)တွင် အောင်စာရင်းနှင့် ပတ်သက်၍ မရှင်းလင်းသည်များ ရှိလာပါက မေးမြန်းစုံစမ်းနိုင်ရန် အောက်ဖော်ပြပါ Call Center အဖွဲ့ (၇)ဖွဲ့ဖြင့် လက်ခံဖြေကြား ပေးသွားမည်ဖြစ်ပါသည်။။၆။ ၂ဝ၂ဝ ပြည့်နှစ်၊ တက္ကသိုလ်ဝင်ခွင့်စာမေးပွဲ အမှတ်စာရင်းနှင့် အောင်လက်မှတ်ထုတ်ပေးခြင်း၊ အဖြေလွှာ ပြန်လည် စစ်ဆေးပေးရန် လျှောက်ထားခြင်း (Complaint) အစီအစဉ်များကို ကျန်းမာရေးနှင့် အားကစား ဝန်ကြီးဌာန၏ COVID-19 ရောဂါကာကွယ်၊ ထိန်းချုပ်ရေး လမ်းညွှန်ချက်များနှင့်အညီ ဆောင်ရွက်ပေးနိုင်ရန် အတွက် ထပ်မံ အသိပေး ကြေညာသွားမည်ဖြစ်ပါသည်။။မြန်မာနိုင်ငံစာစစ်ဦးစီးဌာန။ပညာရေးဝန်ကြီးဌာန	null	https://www.myawady.net.…les/8-582020.jpg	Wed, 08/05/2020 - 12:02	mwd_webportal
https://www.myawady.net.mm/node/123	ရှမ်းယူနိုက်တက်အသင်း ယှဉ်ပြိုင်မည့် AFC Cup အာဆီယံဇုန် အုပ်စု(ဇ) လက်ကျန်ပွဲစဉ်များအတွက် အိမ်ရှင်နိုင်ငံကို မထုတ်ပြန်နိုင်သေး	ရှမ်းယူနိုက်တက်အသင်း ယှဉ်ပြိုင်ရမည့် AFC Cup အာဆီယံဇုန် အုပ်စု(ဇ) လက်ကျန်ပွဲစဉ်များအတွက် အိမ်ရှင်နိုင်ငံကို အာရှဘောလုံး အဖွဲ့ချုပ်မှ တရားဝင်ထုတ်ပြန်ခြင်း မရှိသေးကြောင်း ရှမ်းယူနိုက်တက်အသင်း မီဒီယာတာဝန်ခံ ဦးအောင်ကျော်ကျော်က ပြောသည်။။ဃဥဠှီု-၁၉ ရောဂါကြောင့် ယခုနှစ် COVID-19 ပြိုင်ပွဲကို ယခင် အိမ်ကွင်း၊ အဝေးကွင်း နှစ်ကျော့စနစ်အစား သင့်လျော်သည့် အိမ်ရှင်နိုင်ငံ တစ်နိုင်ငံစီ ရွေးချယ်ကျင်းပရန် အာရှဘောလုံးအဖွဲ့ချုပ်က ပဏာမဆုံးဖြတ်ခဲ့ခြင်း ဖြစ်သည်။။ထို့ကြောင့် ပြီးခဲ့သည့် ရက်ပိုင်းက အာရှဘောလုံးအဖွဲ့ချုပ်သည် ရန်ကုန်ယူနိုက်တက်အသင်း ပါဝင်သည့် အာဆီယံဇုန် အုပ်စု(စ)နှင့် အုပ်စု(ဆ)ပွဲစဉ်တို့ကို ဗီယက်နမ်နိုင်ငံ၌ ကျင်းပမည် ဖြစ်ကြောင်း ထုတ်ပြန်ခဲ့သည်။။သို့သော် ရှမ်းယူနိုက်တက်အသင်း ယှဉ်ပြိုင်မည့် အုပ်စု(ဇ) ပွဲစဉ်များအတွက် ကျင်းပမည့် အိမ်ရှင်နိုင်ငံကို သြဂုတ်လဆန်းအထိ ထုတ်ပြန်ထားခြင်း မရှိသေးကြောင်း သိရသည်။။“COVID-19 အုပ်စု(ဇ)လက်ကျန် ပွဲစဉ်အတွက် အိမ်ရှင်နိုင်ငံကို ဘယ်မှာလုပ်မယ်ဆိုတာ အာရှဘောလုံးအဖွဲ့ချုပ်က မထုတ်ပြန်သေးပါဘူး။ အုပ်စုတွင်းမှာတော့ မြန်မာက အိမ်ရှင်အဖြစ် လက်ခံကျင်းပဖို့ စိတ်ဝင်စားမှုရှိကြောင်း အကြောင်းပြန်ထားပါတယ်။ ဒါပေမဲ့ လက်ရှိမှာ ကျန်းမာရေးနှင့် အားကစားဝန်ကြီးဌာနက ဘောလုံးပွဲပြုလုပ်ဖို့ တရားဝင်ခွင့်ပြုချက် မရသေးတဲ့အတွက် အခက်အခဲရှိပါတယ်”ဟု ဦးအောင်ကျော်ကျော်က ပြောသည်။။အာရှဘောလုံးအဖွဲ့ချုပ်သည် AFC Cup ပြိုင်ပွဲ အာဆီယံဇုန် အုပ်စုလက်ကျန်ပွဲစဉ်များကို စက်တင်ဘာလအတွင်း ကျင်းပရန်လျာထားသည်။။ရှမ်းယူနိုက်တက် အသင်းသည် အာဆီယံဇုန် အုပ်စု(ဇ)ပွဲစဉ်တွင် စင်ကာပူကလပ် တန်ပိုင်းစ်ရိုဗာ၊ ဖိလစ်ပိုင်ကလပ် ခါရာနှင့် အင်ဒိုနီးရှားကလပ် မာကာဆာတို့နှင့် တစ်အုပ်စုတည်း ကျရောက်နေသည်။။ကိုရဲ	အားကစား	https://www.myawady.net.…ault/files/7.jpg	Wed, 08/05/2020 - 12:02	mwd_webportal
https://www.myawady.net.mm/node/124	ရွှေ့ဆိုင်းခဲ့သည့် ဆူဇူကီးဖလား ပြိုင်ပွဲကို ၂၀၂၁ ခုနှစ် ဧပြီလအတွင်း ပြန်လည်ကျင်းပရန် အဆိုပြုထား	COVID-19 ရောဂါအခြေအနေကြောင့် ရွှေ့ဆိုင်းခဲ့သည့် ဆူဇူကီးဖလား ပြိုင်ပွဲကို ၂၀၂၁ ခုနှစ် ဧပြီလအတွင်း ပြန်လည် ကျင်းပရန် အဆိုပြုထားကြောင်း ဗီယက်နမ်နိုင်ငံအခြေစိုက် Viet Nam News သတင်းဌာနက ဖော်ပြထားသည်။။အာဆီယံဒေသတွင်း အဆင့်အမြင့်ဆုံးပြိုင်ပွဲဖြစ်သည့် ဆူဇူကီးဖလားပြိုင်ပွဲကို ၂၀၂၁ ခုနှစ်သို့ ရွှေ့ဆိုင်းလိုက်ကြောင်း အာဆီယံဘောလုံး အဖွဲ့ချုပ်က ဇူလိုင် ၃၀ ရက်တွင် သတင်းထုတ်ပြန်ခဲ့သည်။။ထို့ကြောင့် အာဆီယံဘောလုံး အဖွဲ့ချုပ်သည် ရွှေ့ဆိုင်းခဲ့သည့် ဆူဇူကီးဖလားပြိုင်ပွဲကို ၂၀၂၁ ခုနှစ်အတွင်း မြန်မာ့လက်ရွေးစင် အသင်းများ၏ နိုင်ငံတကာပြိုင်ပွဲ မရှိသည့် ကာလနှင့် ညှိနှိုင်း၍ ပြန်လည်ကျင်းပရန် စီစဉ်နေခြင်း ဖြစ်သည်။။အရှေ့တောင်အာရှဒေသတွင်း လက်ရွေးစင်အသင်းတချို့သည် ၂၀၂၁ ခုနှစ် နှစ်လယ်ပိုင်းတွင် ဂျပန်နိုင်ငံ၌ ကျင်းပမည့် တိုကျိုအိုလံပစ်ပြိုင်ပွဲနှင့် နှစ်ကုန်ပိုင်းတွင် ဗီယက်နမ်နိုင်ငံ၌ကျင်းပမည့် (၃၁)ကြိမ်မြောက် အရှေ့တောင်အာရှ အားကစားပြိုင်ပွဲတို့ ယှဉ်ပြိုင်ရမည် ဖြစ်သည်။။ထို့ကြောင့် ယင်းပြိုင်ပွဲကာလများနှင့် မတိုက်ဆိုင်ဘဲ အာဆီယံဆူဇူကီးဖလား ပြိုင်ပွဲကို ဧပြီလအတွင်း ပြန်လည် ကျင်းပရန် ပြိုင်ပွဲဝင်နိုင်ငံတချို့က အဆိုပြုထားကြောင်း Viet Nam News ကဖော်ပြထားသည်။။အာဆီယံဘောလုံး အဖွဲ့ချုပ်သည် ဆူဇူကီးဖလားပြိုင်ပွဲ အပါအဝင် ယခုနှစ်အတွင်း ကျင်းပမည့် အာဆီယံဘောလုံးပြိုင်ပွဲ။အားလုံးကို ၂၀၂၁ ခုနှစ်သို့ ရွှေ့ဆိုင်းခဲ့ကြောင်း သတင်းထုတ်ပြန်ထားသည်။။ကိုရဲ	အားကစား	https://www.myawady.net.…lt/files/3_0.jpg	Wed, 08/05/2020 - 12:03	mwd_webportal
https://www.myawady.net.mm/node/125	မဲဆန္ဒရှင် ပြည်သူများသို့ အသိပေးကြေညာချက်	၁။ ပြည်ထောင်စု ရွေးကောက်ပွဲကော်မရှင်သည် မဲဆန္ဒရှင်စာရင်းများကို ပထမအကြိမ် အဖြစ် ၂၅-၇-၂ဝ၂ဝ ရက်နေ့ မှ ၇-၈-၂ဝ၂ဝ ရက်နေ့အထိ ၁၄ ရက်ကြာ သက်ဆိုင်ရာ ရပ်ကွက်/ ကျေးရွာအုပ်စု ရွေးကောက်ပွဲ ကော်မရှင် အဖွဲ့ခွဲရုံးများနှင့် ကျေးရွာအုပ်စုအတွင်းရှိ ကျေးရွာများတွင် ကပ်ထားကြေညာလျက်ရှိပါသည်။ မဲဆန္ဒရှင် စာရင်းများ ကပ်ထားကြေညာစဉ် မဲဆန္ဒရှင်များက မဲစာရင်း လာရောက်ကြည့်ရှုစစ်ဆေးပြီး လိုအပ် ပါက ပုံစံ(၃)ဖြင့် မဲစာရင်းတွင် အမည်ထည့်သွင်း ပေးရန် တောင်းဆိုခြင်း၊ မပါဝင်သင့်သူများ ပါဝင်နေပါက ပုံစံ(၄)ဖြင့် ကန့်ကွက်ခြင်း၊ မဲစာရင်းပါ အချက်အလက်များမှားယွင်းနေပါက ပုံစံ(၄-ဂ)ဖြင့် ပြင်ဆင်လွှာ တင်သွင်း ခြင်းများကို ဆောင်ရွက်လျက်ရှိပါသည်။။၂။ မဲဆန္ဒရှင်များက တင်သွင်းသည့် တောင်းဆိုလွှာ၊ ကန့်ကွက်လွှာ၊ ပြင်ဆင်လွှာများကို သက်ဆိုင်ရာ မြို့နယ် ရွေးကောက်ပွဲကော်မရှင်အဖွဲ့ခွဲများ၏ ကြီးကြပ်မှုဖြင့် ပြည့်စုံမှန်ကန်သော မဲဆန္ဒရှင်စာရင်းရရှိနိုင်ရန်အတွက် ဖြည့်စွက်၊ ပယ်ဖျက်၊ ပြင်ဆင်ခြင်းများပြုလုပ်ကာ ပြန်လည်ပြုစုလျက် ရှိပါသည်။။၃။ ထိုသို့ မဲဆန္ဒရှင်များ၏ တင်သွင်းလွှာများအရ သက်ဆိုင်ရာလွှတ်တော်ရွေးကောက် ပွဲနည်းဥပဒေပါ ပြဋ္ဌာန်း ချက်များနှင့် အညီဖြည့်စွက်ခြင်း၊ ပယ်ဖျက်ခြင်း၊ ပြင်ဆင်ခြင်းတို့ ဆောင်ရွက်ပြီးပါက အဆိုပါ မဲဆန္ဒရှင်စာရင်းကို ၂ဝ၂ဝ ပြည့်နှစ်၊ အောက်တိုဘာလတွင် ၁၄ ရက်ကြာ(ထပ်မံ) ကပ်ထား ကြေညာမည်ဖြစ်ပါသည်။ ပထမအကြိမ် မဲဆန္ဒရှင် စာရင်း ကပ်ထားကြေညာစဉ် အကြောင်း အမျိုးမျိုးကြောင့် တောင်းဆိုလွှာ၊ ကန့်ကွက်လွှာ၊ ပြင်ဆင် လွှာများ မတင်သွင်းနိုင်ခဲ့သည့် မဲဆန္ဒရှင်များ အနေဖြင့် နောက်ဆုံးအကြိမ်အဖြစ် လိုအပ်သော တောင်းဆိုမှု၊ ကန့်ကွက်မှု၊ ပြင်ဆင်မှုများကို (ထပ်မံ) ဆောင်ရွက်နိုင်မည်ဖြစ်ပါသည်။။၄။ မဲစာရင်းတွင် မိမိအမည်ပါရှိမှသာ မဲပေးခွင့်ရရှိနိုင်မည်ဖြစ်ပြီး ပြည့်စုံမှန်ကန်သော မဲဆန္ဒ ရှင်စာရင်း ရရှိရန် အတွက် မဲဆန္ဒရှင်ပြည်သူများ အနေဖြင့် အိမ်ထောင်စု တစ်စုလျှင် အနည်းဆုံးတစ်ဦး(မပျက်မကွက်) လာရောက် ကြည့်ရှု စစ်ဆေးခြင်းဖြင့် ပူးပေါင်းကူညီ ဆောင်ရွက်ပေးကြပါရန် မေတ္တာရပ်ခံအပ်ပါသည်။။ပြည်ထောင်စုရွေးကောက်ပွဲကော်မရှင်	ခေါင်းကြီးပိုင်းသတင်း	https://www.myawady.net.…les/7-582020.jpg	Wed, 08/05/2020 - 12:03	mwd_webportal
https://www.myawady.net.mm/node/126	ကျွန်းစုမြို့နယ်အနီး မြန်မာ့ပင်လယ်ပြင်အတွင်း တရားမဝင်သစ်များ ဖမ်းဆီးရမိ	နေပြည်တော် သြဂုတ် ၄။တနင်္သာရီတိုင်းဒေသကြီး၊ ကျွန်းစုမြို့နယ်အနီး မြန်မာ့ပင်လယ်ပြင်အတွင်း လုံခြုံရေးဆောင်ရွက်နေသော တပ်ဖွဲ့ဝင် များသည် သြဂုတ် ၃ ရက် ည ၈ နာရီခန့်တွင် ကျွန်းစုမြို့၏ အရှေ့တောင်ဘက် ရေမိုင် ၄၀ ခန့်အကွာ၌ ဦးနောင်ခဲ (ဘ) ဦးသန်းရွှေ အပါအဝင် အမျိုးသား လေးဦးနှင့်အတူ တရားမဝင် တောသစ်လုံးပိုင်းဆိုဒ်စုံ ၉ တန်ခန့် တင်ဆောင်ထားသည့် သစ်ခိုးလှေတစ်စင်းကို လည်းကောင်း၊ ၎င်းနေရာအနီးတစ်ဝိုက်မှ တရားမဝင် တောသစ်လုံးပိုင်းဆိုဒ်စုံ ၇ တန်ခန့် တင်ဆောင်ထားသည့် လှေတစ်စင်းကိုလည်းကောင်း အသီးသီး ဖမ်းဆီးရမိခဲ့သည်။။အဆိုပါလှေများ၊ သစ်များနှင့် ဖမ်းဆီးရမိသူများကို ကျွန်းစုမြို့ သစ်တောဦးစီးဌာနသို့ စနစ်တကျ လွှဲပြောင်း အပ်နှံသွားမည် ဖြစ်ကြောင်း သတင်းရရှိသည်။	မှူခင်းသတင်း	https://www.myawady.net.…lt/files/2_0.jpg	Wed, 08/05/2020 - 12:04	mwd_webportal
https://www.myawady.net.mm/node/127	တောင်ကျချောင်းရေ ကျဆင်းမှုကြောင့် ကြာအင်းဆိပ်ကြီးမြို့နယ် အတွင်း ရေကျော်မှုဖြစ်ပေါ် ခဲ့သည့်နေရာများအား ကူညီကယ်ဆယ်ရေးလုပ်ငန်းများဆောင်ရွက်	နေပြည်တော်၊သြဂုတ်-၄။ကရင်ပြည်နယ်၊ ကြာအင်းဆိပ်ကြီးမြို့နယ်အတွင်း သြဂုတ် ၂ ရက်မှစတင်၍ မိုး သည်းထန်စွာ သွန်းမှုကြောင့် တောင်ကျချောင်းရေများ အဆက်မပြတ်ကျဆင်းမှုကြောင့် ကြာအင်းဆိပ်ကြီး-ကော့ကရိတ်သွား ကားလမ်းပေါ်ရှိ ကြာအင်းကြီးကျေးရွာအနီး မိုင်တိုင်အမှတ်၊ ၃ နှင့် ၄ အကြား၊ ခရစ်ယာန်သာသနာရေးရုံးနှင့် ကျိုက်ဒုံလမ်းခွဲအကြား၊ ကျိုက်ဒုံလမ်းခွဲနှင့် သုံးတိုင်ရွာအကြား လမ်းမပေါ်နှင့် ကြာအင်းကြီးကျေးရွာ မြေနိမ့်ပိုင်းရပ်ကွက်တို့၌ ရေကျော်၊ ရေဝင်ရောက်မှုများ ဖြစ်ပေါ်ခဲ့သည်။။အဆိုပါရေကျော်၊ရေဝင်ရောက်မှုများ ဖြစ်ပေါ်ခဲ့သည့်နေရာများသို့ သြဂုတ် ၃ ရက် မွန်းလွဲပိုင်းတွင် အရှေ့တောင်တိုင်းစစ်ဌာနချုပ်၊ ကြာအင်းဆိပ်ကြီးတပ်နယ်ရှိ တပ်မတော်သားများက ခရီးသွားပြည်သူများနှင့် မော်တော်ယာဉ်များ အန္တရာယ်မဖြစ်စေရေး အတွက် ရေဘေးလွတ်ရာသို့ ပို့ဆောင်ပေးခြင်းနှင့်လိုအပ်သည့် ကူညီကယ်ဆယ်ရေး လုပ်ငန်းများ ဆောင်ရွက်ပေးခဲ့ကြောင်း သတင်းရရှိသည်။	တပ်မတော်သတင်း	https://www.myawady.net.…/files/58151.jpg	Wed, 08/05/2020 - 12:09	mwd_webportal
https://www.myawady.net.mm/node/129	ပြည်သူ့ဆေးရုံများတွင် ဆေးရုံတက်ရောက်နေသည့် လူနာများ၊ လူနာစောင့်များနှင့် ကျန်းမာရေး ဝန်ထမ်းများကို တန်ဖိုးသင့်ထမင်း၊ ဟင်းများနှင့် စားသောက်ကုန်ပစ္စည်းများ သက်သာသော ဈေးနှုန်းများဖြင့် ရောင်းချပေး	နေပြည်တော်၊သြဂုတ်-၄။COVID-19 aရောဂါကာကွယ်၊ ထိန်းချုပ်၊ကုသရေး လုပ်ငန်းများ ဆောင်ရွက်နေသည့် ကာလအတွင်း ဆေးရုံတက်ရောက်နေသည့် လူနာများ၊ လူနာစောင့်များနှင့် ကျန်းမာရေးဝန်ထမ်းများ စားရေးသောက်ရေးတွင် အဆင်ပြေစေရန်အတွက် ယနေ့တွင် ရှမ်းပြည်နယ်(မြောက်ပိုင်း)၊ လားရှိုးမြို့ ပြည်သူ့ဆေးရုံ၊ ရှမ်းပြည်နယ်(တောင်ပိုင်း)၊ တောင်ကြီးမြို့၊ စဝ်စံထွန်းပြည်သူ့ ဆေးရုံကြီးနှင့် ကယားပြည်နယ်၊ လွိုင်ကော်မြို့ ပြည်သူ့ဆေးရုံ၊ ရှမ်းပြည်နယ်(အရှေ့ပိုင်း)၊ ကျိုင်းတုံမြို့၊ အထွေထွေ ရောဂါကုဆေးရုံကြီးနှင့် မိုင်းဖြတ်မြို့ပြည်သူ့ဆေးရုံ၊ မွန်ပြည်နယ်၊ မော်လမြိုင်မြို့၊ အထွေထွေရောဂါကု ပြည်သူ့ဆေးရုံကြီး၊ တနင်္သာရီတိုင်းဒေသကြီး၊ ထားဝယ်မြို့၊ ကျွန်းစုမြို့၊ ဘုတ်ပြင်းမြို့နှင့် ကော့သောင်းမြို့တို့ရှိ ပြည်သူ့ဆေးရုံများ၊ ရန်ကုန်တိုင်းဒေသကြီး၊ လသာမြို့နယ်၊ ရန်ကုန်ပြည်သူ့ ဆေးရုံကြီး၊ ကြည့်မြင်တိုင်မြို့နယ်၊ ရန်ကုန်အနောက်ပိုင်း ဆေးရုံကြီး၊ တောင်ဥက္ကလာပမြို့နယ်၊ အမျိုးသမီးနှင့် ကလေးဆေးရုံကြီး၊ မြောက်ဥက္ကလာပမြို့နယ်နှင့် အင်းစိန်မြို့နယ်တို့ရှိ သင်ကြားရေးနှင့် အထွေထွေရောဂါကုဆေးရုံကြီး၊ ဧရာဝတီတိုင်းဒေသကြီး၊ ပုသိမ်မြို့၊ မော်လမြိုင်ကျွန်းမြို့နှင့် သာပေါင်းမြို့တို့ရှိ ပြည်သူ့ဆေးရုံများ၊ ရခိုင်ပြည်နယ်၊ တောင်ကုတ်မြို့ ပြည်သူ့ဆေးရုံ၊ စစ်ကိုင်းတိုင်းဒေသကြီး၊ မုံရွာမြို့၊ အမျိုးသမီး သားဖွားမီးယပ်နှင့် ကလေးဆေးရုံ၊ ချင်းပြည်နယ်၊ မတူပီမြို့ပြည်သူ့ဆေးရုံ၊ မန္တလေးတိုင်းဒေသကြီး၊ မန္တလေးမြို့၊ အထွေထွေရောဂါကု ဆေးရုံကြီး၊ မိတ္ထီလာမြို့နယ်နှင့် ကျောက်ဆည်မြို့နယ်တို့ရှိ ပြည်သူ့ ဆေးရုံများ၊ မကွေးတိုင်းဒေသကြီး၊ မကွေးသင်ကြားရေးဆေးရုံ၊ တောင်းတွင်းကြီး မြို့နယ်နှင့် မင်းဘူးမြို့နယ်တို့ရှိ ပြည်သူ့ဆေးရုံများ၊ ပဲခူးတိုင်းဒေသကြီး၊ တောင်ငူမြို့နှင့် ပြည်မြို့တို့ရှိ အထွေထွေရောဂါကုဆေးရုံကြီးများ၊ ဖြူးမြို့နှင့် ပဲခူးမြို့တို့ရှိ ပြည်သူ့ဆေးရုံများ၌ တန်ဖိုးသင့် ထမင်း၊ ဟင်းနှင့် ဟင်းသီး၊ ဟင်းရွက်များ၊ အသား၊ ငါးများနှင့် ဥအမျိုးမျိုးတို့ကို တပ်မတော်က သက်သာသော ဈေးနှုန်းဖြင့် ရောင်းချပေးခဲ့သည်။။ထို့ပြင် စစ်မှုထမ်းဟောင်း အဖွဲ့ဝင်များနှင့် မိသားစုဝင်များ၊ ဌာနဆိုင်ရာဝန်ထမ်း များနှင့် ဒေသခံပြည်သူများ စားရေးအထောက်အကူ ဖြစ်စေရန်အတွက် တိုင်းစစ်ဌာနချုပ် နယ်မြေများရှိ မြို့နယ်အသီးသီး၌ နယ်မြေခံ တပ်မတော်သားများနှင့် မိသားစုဝင်များက စားသောက်ကုန်ပစ္စည်းများနှင့် တန်ဖိုးသင့် ထမင်းဟင်းများကို ရောင်းချပေးခဲ့သည်။။ထိုသို့ရောင်းချရာတွင် နယ်မြေခံ တပ်မတော်သားများနှင့် မိသားစုဝင်များ၏ တစ်ပိုင် တစ်နိုင်စိုက်ပျိုး မွေးမြူရေးလုပ်ငန်းမှ ထွက်ရှိလာသည့် အသား၊ ငါး၊ ဟင်းသီးဟင်းရွက်များ၊ ကြက်ဥ၊ ဘဲဥများ၊ နွားနို့များ၊ တပ်မတော်စက်ရုံထုတ် စားသောက်ကုန်ပစ္စည်းများ၊ တန်ဖိုးသင့် ထမင်း၊ ဟင်းများကို ပြင်ပပေါက်ဈေးထက် ဈေးနှုန်းချိုသာစွာဖြင့် ရောင်းချပေးခဲ့ကြောင်း သတင်း ရရှိသည်။	တပ်မတော်သတင်း	https://www.myawady.net.…/files/58154.jpg	Wed, 08/05/2020 - 12:15	mwd_webportal
https://www.myawady.net.mm/node/130	ပုဗ္ဗသီရိမြို့နယ်ရှိ စစ်မှုထမ်းဟောင်း အဖွဲ့ဝင်များအား တွေ့ဆုံ	နေပြည်တော်၊သြဂုတ်-၄။နေပြည်တော်ကောင်စီနယ်မြေ၊ ပုဗ္ဗသီရိမြို့နယ်ရှိ စစ်မှုထမ်းဟောင်း အဖွဲ့ဝင်များအား ယနေ့နံနက်ပိုင်းတွင် နေပြည်တော်တိုင်း စစ်ဌာနချုပ် တိုင်းမှူး ဗိုလ်ချုပ် သောင်းထိုက်ရွှေနှင့် အဖွဲ့ဝင်များက နဝဒေးရပ်ကွက် စစ်မှုထမ်းဟောင်းရုံး၌ သွားရောက်တွေ့ဆုံသည်။။ဦးစွာ တိုင်းမှူးက အမှာစကား ပြောကြားသည်။ ထို့နောက် စစ်မှုထမ်းဟောင်း အဖွဲ့ဝင်များ၏ တင်ပြချက်များအပေါ် တိုင်းမှူးက လိုအပ်သည်များ ညှိနှိုင်းဆောင်ရွက်ပေးပြီး စားသောက်ဖွယ်ရာများနှင့် ဆက်တီကုလားထိုင် တစ်စုံအား ပေးအပ်ရာ စစ်မှုထမ်းဟောင်း အဖွဲ့ဝင်များ ကိုယ်စား နေပြည်တော် စစ်မှုထမ်းဟောင်းကြီးကြပ်ရေးအဖွဲ့ ဥက္ကဋ္ဌနှင့် မြို့နယ် စစ်မှုထမ်းဟောင်း ကြီးကြပ်ရေးအဖွဲ့ ဥက္ကဋ္ဌတို့က လက်ခံရယူခဲ့ကြောင်း သတင်းရရှိသည်။	တပ်မတော်သတင်း	https://www.myawady.net.…/files/58121.jpg	Wed, 08/05/2020 - 12:17	mwd_webportal
https://www.myawady.net.mm/node/131	ကျောက်ကြီးမြို့မ ပြည်သူ့စစ်(ဌာနေ) အဖွဲ့ဝင်များအား တွေ့ဆုံ၊ ကျန်းမာရေး စစ်ဆေးခြင်းများ ဆောင်ရွက်	နေပြည်တော်၊သြဂုတ်-၄။ပဲခူးတိုင်းဒေသကြီး၊ ကျောက်ကြီးမြို့နယ်ရှိ ကျောက်ကြီးမြို့မ ပြည်သူ့စစ်(ဌာနေ) အဖွဲ့ဝင်များအား ယနေ့နေ့လယ်ပိုင်းတွင် တောင်ပိုင်းတိုင်း စစ်ဌာနချုပ် တိုင်းမှူး ဗိုလ်ချုပ် မျိုးဝင်းနှင့်အဖွဲ့ဝင်များက နယ်မြေခံ တပ်ရင်းခန်းမ၌ သွားရောက်တွေ့ဆုံသည်။။ဦးစွာ တိုင်းမှူးက အမှာစကား ပြောကြားသည်။ ထို့နောက် ပြည်သူ့စစ်(ဌာနေ) အဖွဲ့ဝင် များ၏ တင်ပြချက်များအပေါ် ညှိနှိုင်းဆောင်ရွက်ပေးကာ ဆန် ၄၇ အိတ်၊ ဆီ ၅၁ ပိဿာ၊ ကြက်သွန်နီ ၄၉ ပိဿာ၊ အာလူး ၄၉ ပိဿာ၊ ဆား ၅၁ ပိဿာ၊ ခေါက်ဆွဲခြောက် ၇ ဖာနှင့် ကြက်ဥ ၄၉၀ လုံးတို့ကို ပေးအပ်ရာ ပြည်သူ့စစ်(ဌာနေ) အဖွဲ့ဝင်များက လက်ခံ ရယူကြသည်။။ထို့ပြင် နယ်မြေခံဆေးကုသရေး အဖွဲ့က ပြည်သူ့စစ်(ဌာနေ) အဖွဲ့ဝင်များအား သွေးတိုးရောဂါ၊ ဆီးချိုရောဂါ၊ နှလုံးရောဂါနှင့် COVID-19 ရောဂါနှင့် ပတ်သက်၍ ကျန်းမာ ရေးစစ်ဆေးပေးခြင်းများ ဆောင်ရွက်ပေးနေမှုများကို တိုင်းမှူးနှင့် အဖွဲ့ဝင်များက ကြည့်ရှု အားပေးခဲ့ကြောင်း သတင်းရရှိသည်။	တပ်မတော်သတင်း	https://www.myawady.net.…/files/58122.jpg	Wed, 08/05/2020 - 12:18	mwd_webportal
https://www.myawady.net.mm/node/133	ဘားအံမြို့နယ်ရှိ ပြည်သူ့စစ်(ဌာနေ) အဖွဲ့ဝင်များအား တွေ့ဆုံ၊ ကျန်းမာရေး စစ်ဆေးခြင်းများ ဆောင်ရွက်	နေပြည်တော်၊သြဂုတ်-၄။ကရင်ပြည်နယ်၊ ဘားအံမြို့နယ်ရှိ ပြည်သူ့စစ်(ဌာနေ) ဖွဲ့ဝင်များအား ယနေ့မွန်းလွဲပိုင်း တွင် အရှေ့တောင်တိုင်း စစ်ဌာနချုပ် တိုင်းမှူး ဗိုလ်မှူးချုပ် ကိုကိုမောင်နှင့် အဖွဲ့ဝင်များက နယ်မြေခံ တပ်ရင်းခန်းမ၌ သွားရောက်တွေ့ဆုံသည်။။ဦးစွာ တိုင်းမှူးက အမှာစကားပြောကြားသည်။ ထို့နောက် ပြည်သူ့စစ်(ဌာနေ) အဖွဲ့ဝင် များ၏ တင်ပြချက်များအပေါ် ညှိနှိုင်းဆောင်ရွက်ပေးကာ ချီးမြှင့်ငွေ၊ ဆန်၊ ဆီနှင့် စားသောက်ဖွယ်ရာများကို ပေးအပ်ရာ တာဝန်ရှိသူများက လက်ခံရယူကြသည်။ ယင်းနောက် တိုင်းမှူးနှင့် အဖွဲ့ဝင်များက ပြည်သူ့စစ်(ဌာနေ) အဖွဲ့ဝင်များအား ရင်းရင်းနှီးနှီး လိုက်လံနှုတ်ဆက်သည်။။ထို့ပြင် နယ်မြေခံဆေးကုသရေး အဖွဲ့က ပြည်သူ့စစ်(ဌာနေ) အဖွဲ့ဝင်များကို သွေးတိုးရောဂါ၊ နှလုံးရောဂါ၊ ဆီးချိုရောဂါ၊ မျက်စိ၊နား၊နှာခေါင်း၊ လည်ချောင်းရောဂါ၊ အထွေထွေရောဂါတို့နှင့် ပတ်သက်၍ ကျန်းမာရေး စစ်ဆေးပေးခြင်းများ ဆောင်ရွက်ပေး နေမှုများကို တိုင်းမှူးနှင့် အဖွဲ့ဝင်များက ကြည့်ရှုအားပေးခဲ့ကြောင်း သတင်း ရရှိသည်။	တပ်မတော်သတင်း	https://www.myawady.net.…/files/58123.jpg	Wed, 08/05/2020 - 12:20	mwd_webportal
https://www.myawady.net.mm/node/134	မိုးသည်းထန်စွာ ရွာသွန်းမှုများကြောင့် ပဲခူးတိုင်းဒေသကြီး အတွင်းရှိ ရေဝင်ရောက်မှုများ ဖြစ်ပေါ်ခဲ့သည့်နေရာများ၌ ကူညီကယ်ဆယ်ရေး လုပ်ငန်းများ ဆောင်ရွက်	နေပြည်တော်၊သြဂုတ်-၄။ပဲခူးတိုင်းဒေသကြီးအတွင်း မိုးသည်းထန်စွာ ရွာသွန်းမှုကြောင့် ပိန်းဇလုပ်မြို့၊ ကင်မွန်းချုံရပ်ကွက်သို့ ရေများဝင်ရောက်ခြင်း၊ ရေတာရှည်မြို့နယ်၊ ခင်တန်းကြီးအုပ်စု၊ ဇီးအုပ် ကျေးရွာနှင့် ပေါက်ချောင်းကျေးရွာအကြား စမိုးချောင်းနှင့် ဆည်မြောင်းရေပြွန်ဆုံရာနေရာရှိ တာဘောင်မှာ ချောင်းရေ တိုက်စားမှုကြောင့် တာကျိုးပေါက်ခြင်း၊ တောင်ငူမြို့၊ ကင်းဆိပ်ကျေးရွာ နှင့်အုတ်တွင်းမြို့နယ်၊ ဝဲဒေါင့်ကျေးရွာအုပ်စု၊ မန်ကျီးပင်စုကျေးရွာချင်း ဆက်လမ်းပေါ်ရှိ ခပေါင်း ချောင်း(သစ်သား) တံတားသည် ချောင်ရေတိုက်စားမှုကြောင့် ရေစီးနှင့်အတူ မျောပါပျက်စီးခြင်း၊ ပေါက်ခေါင်းမြို့နယ်၊ ကံကျင်းကျေးရွာ၊ အခြေခံပညာ အထက်တန်းကျောင်းသို့ သွားသည့်လမ်းပေါ်ရှိ သွပ်မိုးတံတားမှာ ကံကျင်းချောင်းရေ တိုက်စားမှုကြောင့် ရေစီးနှင့်အတူ မျောပါခြင်းများ ဖြစ်ပေါ်ခဲ့သည်။။အဆိုပါ ရေဝင်ရောက်မှုနှင့် ပျက်စီးမှုများဖြစ်ပေါ်ခဲ့သော နေရာဖြစ်သည့် ကင်းမွန်းချုံ ကျေးရွာမှ ရေဘေးရှောင်ပြည်သူ ၃၇၀ ဦးကို တောင်ပိုင်းတိုင်း စစ်ဌာနချုပ်၊ ညောင်လေးပင် တပ်နယ်မှ တပ်မတော်သားများက ရေဘေးလွတ်ရာ ရေလည်ဘုန်းတော်ကြီးကျောင်းနှင့် သုဓမ္မ ပရိယတ္တိစာသင်တိုက်သို့ ကူညီရွှေ့ပြောင်းပေးပြီး ထမင်းထုပ်များ ဝေငှပေးခြင်း၊ ရေတာရှည် မြို့နယ်၊ စမိုးချောင်းနှင့်ဆည်မြောင်းရေပြွန်ဆုံရာ တာဘောင်ပျက်စီးခြင်းကို ရေတာရှည် တပ်နယ်မှ တပ်မတော်သားများ မျောတိုင်များဖြင့် တုတ်ရိုက်ခြင်း၊ သဲအိတ်များဖြင့် တာဘောင် ပြုပြင်ခြင်း၊ တောင်ငူမြို့၊ ကင်းဆိပ်ကျေးရွာနှင့် အုတ်တွင်းမြို့နယ်ရှိ မန်ကျီးပင်စုကျေးရွာကြားရှိ ခပေါင်းတံတားပျက်စီးမှုကို တောင်ငူတပ်နယ်မှ တပ်မတော်သားများက တံတားပြန်လည် ပြုပြင်တည်ဆောက်ခြင်းနှင့် ပေါက်ခေါင်းမြို့နယ်၊ ကံကျင်းကျေးရွာ သွပ်မိုးတံတား ပျက်စီးမှုကို ပြည်တပ်နယ်မှ တပ်မတော်သားများက တံတား ပြန်လည်ပြုပြင်ခြင်း စသည့်ကူညီ ကယ်ဆယ်ရေး လုပ်ငန်းများကို ယနေ့တွင် တပ်နယ်အသီးသီးမှ တပ်မတော်သားများက ဆောင်ရွက်ပေးသည်။။အလားတူ ဧရာဝတီမြစ်ရေ ဝင်ရောက်မှုကြောင့် ပန်းတောင်းမြို့နယ်၊ ထုံးဘိုမြို့၊ ခတ္တိယနှင့် တောင်(၂)ရပ်ကွက်များရှိ ရေဘေးသင့်ပြည်သူ အိမ်ထောင်စု ၇၃ စု၊ လူဦးရေ ၂၇၀ ဦးကို ၎င်းတို့ယာယီ ရွှေ့ပြောင်းနေထိုင်သည့် ရေဘေးရှောင် စခန်းများသို့ တပ်နယ်မှ တာဝန်ရှိသူများက သွားရောက် ကြည့်ရှုအားပေးပြီး ဆန်နှင့် စားသောက်ဖွယ်ရာများ ထောက်ပံ့ ပေးအပ်ခဲ့ကြောင်း သတင်းရရှိသည်။	တပ်မတော်သတင်း	https://www.myawady.net.…/files/58112.jpg	Wed, 08/05/2020 - 12:21	mwd_webportal
https://www.myawady.net.mm/node/135	သတ္တမအကြိမ် အစိုးရနှင့် NCA-S EAO တို့၏ အလုပ်အဖွဲ့ ညှိနှိုင်းအစည်းအဝေး ကျင်းပ	နေပြည်တော် သြဂုတ် ၄။သတ္တမအကြိမ် အစိုးရနှင့် NCA-S EAO တို့၏ အလုပ်အဖွဲ့ညှိနှိုင်း အစည်းအဝေးကို ယနေ့နံနက် ၁ဝ နာရီတွင် နေပြည်တော်ရှိ အမျိုးသား ပြန်လည်သင့်မြတ်ရေးနှင့် ငြိမ်းချမ်းရေး ဗဟိုဌာန (NRPC) ၌ကျင်းပသည်။။အစည်းအဝေးသို့ အစိုးရ ကိုယ်စားလှယ်များအဖြစ် အမျိုးသား ပြန်လည်သင့်မြတ်ရေးနှင့် ငြိမ်းချမ်းရေး ဗဟိုဌာန ဒုတိယဥက္ကဋ္ဌ ပြည်ထောင်စု ရှေ့နေချုပ် ဦးထွန်းထွန်းဦး၊ ကာကွယ်ရေးဦးစီးချုပ်ရုံး(ကြည်း)မှ ဒုတိယဗိုလ်ချုပ်ကြီး ရာပြည့်၊ ဒုတိယဗိုလ်ချုပ်ကြီးမင်းနောင်နှင့် ဒုတိယဗိုလ်ချုပ်ကြီး တင်မောင်ဝင်း၊ ငြိမ်းချမ်းရေး ကော်မရှင် အတွင်းရေးမှူး ဒုတိယဗိုလ်ချုပ်ကြီးခင်ဇော်ဦး(အငြိမ်းစား)၊ ပြည်သူ့လွှတ်တော် ကိုယ်စားလှယ် ဦးပြုံးချို (ခ) ဦးဌေးဝင်းအောင်၊ ငြိမ်းချမ်းရေး ကော်မရှင် အကြံပေးအဖွဲ့ဝင် ဦးလှမောင်ရွှေ နှင့် ဦးမိုးဇော်ဦး၊ နိုင်ငံတော် အတိုင်ပင်ခံရုံး ဝန်ကြီးဌာနမှ ညွှန်ကြားရေးမှူးချုပ် ဦးဇော်ဌေးတို့ တက်ရောက်ကြပြီး NCA-S EAO ကိုယ်စားလှယ်များ အဖြစ် NCA အကောင်အထည်ဖော်မှုဆိုင်ရာ မူဘောင်ညှိနှိုင်းရေးအဖွဲ့ခေါင်းဆောင် စဝ်စိုင်းငင်း(RCSS /SSA)၊ ညှိနှိုင်းရေးမှူး ဦးမျိုးဝင်း(ABSDF)၊ညှိနှိုင်းရေး အဖွဲ့ဝင်များဖြစ်ကြသည့် ပဒိုစောတာဒိုမူး (KNU)၊ ဦးလှဌေး (ABSDF)၊ စောမြရာဇာလင်း(ALP)၊ ဒေါက်တာလျန်မှုန်းဆာခေါင်း(CNF)၊ ဆလိုင်းထလာဟေး (CNF)၊ စောစိန်ဝင်း(DKBA)၊ ပဒိုစောအယ်ကလူစေး (KNU)၊ စောကျော်ညွန့်(KNLA-PC)၊ ကြာဆော်လမွန် (LDU)၊ နိုင်အောင်မငေး (NMSP)၊ ခွန်မြင့်ထွန်း(PNU)နှင့် ဒေါက်တာစိုင်းဦး(RCSS/SSA) တို့ တက်ရောက်ကြသည်။။အစည်းအဝေးတွင် အမျိုးသားပြန်လည် သင့်မြတ်ရေးနှင့် ငြိမ်းချမ်းရေး ဗဟိုဌာန ဒုတိယဥက္ကဋ္ဌ ပြည်ထောင်စုရှေ့နေချုပ် ဦးထွန်းထွန်းဦးက ယနေ့အစည်းအဝေးတွင်ဆွေးနွေး ညှိနှိုင်းကြမည့် NCA အကောင်အထည်ဖော်မှုဆိုင်ရာ မူဘောင် သဘောတူညီချက်၊ ၂ဝ၂ဝ ပြည့်နှစ် အလွန်အဆင့်လိုက် ရှေ့လုပ်ငန်းစဉ်များနှင့် အဆင့်လိုက် အကောင်အထည်ဖော်မှု၊ လမ်းညွှန် အခြေခံမူ သဘောတူညီချက် ကိစ္စရပ်များသည် မိမိတို့အကြား နှစ်ဖက်သဘောထားများကို များစွာ ဆွေးနွေးထားပြီး ဖြစ်ကြောင်း၊ နှစ်ဖက် အဆိုပြုချက်များကို ဘုံသဘောတူညီချက် ရရှိရန် ယနေ့ အစည်းအဝေးတွင် ထပ်မံဆွေးနွေး ပေးကြရန် တိုက်တွန်း ပြောကြားလိုကြောင်း။မိမိတို့ရပ်တည်ချက် သဘောထားများကို ဆုပ်ကိုင်ညှိနှိုင်းနေခြင်းမျိုး မဟုတ်ဘဲ မိမိတို့ဆွေးနွေးဖက်များအကြား အပြန်အလှန် တူညီသည့် သဘောထားများကို ဦးစားပေးရှာဖွေကာ ဘုံသဘော တူညီချက်အဖြစ် ပြောင်းလဲလာရန်နှင့် နည်းလမ်းရှာဖွေကြရန် တိုက်တွန်းလိုကြောင်း၊ ယနေ့ဆွေးနွေးမှုများမှတစ်ဆင့် သဘောတူညီချက်များ ရရှိပြီး ဆက်လက်ကြိုးပမ်း ဆောင်ရွက်သွားကြရန် တိုက်တွန်းလိုကြောင်း ပြောကြားသည်။။ထို့နောက် NCA-S EAO ၏ NCA အကောင်အထည်ဖော်မှုဆိုင်ရာ မူဘောင်ညှိနှိုင်းရေး အဖွဲ့ခေါင်းဆောင် စဝ်စိုင်းငင်းက ပြည်ထောင်စုငြိမ်းချမ်းရေး ညီလာခံ-(၂၁) ရာစုပင်လုံ စတုတ္ထ အစည်းအဝေးကို သြဂုတ်လ တတိယပတ်တွင် ကျင်းပမည်ဖြစ်ပြီး ယခုနှစ်ရက်တာ အစည်းအဝေးတွင် ပြီးခဲ့သည့် နှစ်ဖက်ညှိနှိုင်း အစည်းအဝေးမှ ချန်ထားခဲ့သည့် ဆက်လက်ညှိနှိုင်းရန် အချက်များကို သဘောတူညီချက် ရရှိရန် ညှိနှိုင်း ဆွေးနွေးသွားမည် ဖြစ်ကြောင်း။။သြဂုတ် ၁ဝ နှင့် ၁၁ ရက်တို့၌ ကျင်းပမည့် JICM အစည်းအဝေး ပြင်ဆင်ရေး အစည်းအဝေးမှတစ်ဆင့် သြဂုတ် ၁၃ ရက်တွင် ကျင်းပမည့် JICM အစည်းအဝေးတွင် နှစ်ဖက်ညှိနှိုင်းရေး အဖွဲ့များ၏ အစည်းအဝေး ရလဒ်ဖြစ်သည့် ပြည်ထောင်စုသဘောတူစာချုပ် အစိတ်အပိုင်း(၃)တွင် ထည့်သွင်းချုပ်ဆိုမည့် အကြောင်းအရာများကို နှစ်ဖက်ခေါင်းဆောင် အကြီးအကဲများက အပြီးသတ် အတည်ပြုပေးသွားမည်ဖြစ်ကြောင်း၊ ယခုကျင်းပသည့် နှစ်ရက်တာ ညှိနှိုင်းအစည်းအဝေးတွင် ရလဒ်ကောင်းများ ရရှိအောင် ဝိုင်းဝန်းကြိုးပမ်း ညှိနှိုင်းဆွေးနွေးပေးကြရန် တိုက်တွန်းလိုကြောင်း ပြောကြားသည်။။ယနေ့အစည်းအဝေးတွင် (၈)ကြိမ်မြောက် JICMအစည်းအဝေး ဆုံးဖြတ်ချက်များအကောင်အထည်ဖော်ရေး အတွက် နှစ်ဖက်အဆိုပြုချက်များ၊ NCAအကောင်အထည်ဖော်မှုဆိုင်ရာ မူဘောင်သဘောတူညီချက်၊ ၂ဝ၂ဝ ပြည့်နှစ်အလွန် အဆင့်လိုက် ရှေ့လုပ်ငန်းစဉ်များ၊ အဆင့်လိုက် အကောင်အထည်ဖော်မှုများ၊ အခြေခံမူ သဘောတူညီချက်များကို ဆွေးနွေးကြသည်။။ယခုအစည်းအဝေးကို သြဂုတ် ၅ ရက်တွင် ဆက်လက် ကျင်းပသွားမည်ဖြစ်ကြောင်း သိရသည်။	ပြည်တွင်းသတင်း	https://www.myawady.net.…/files/58111.jpg	Wed, 08/05/2020 - 12:26	mwd_webportal
https://www.myawady.net.mm/node/143	ဟင်္သာတမြို့နှင့် မြန်အောင်မြို့များတွင် ဧရာဝတီမြစ်ရေ တိုက်စားပြီး တာရိုးပျက်စီးမှုကြောင့် ရေဝင်ရောက် မှုဖြစ်ပေါ်ခဲ့သည့် နေရာများ၌ ကူညီကယ်ဆယ်ရေး လုပ်ငန်းများ ဆောင်ရွက်	နေပြည်တော်၊ သြဂုတ် - ၄။ဧရာဝတီတိုင်းဒေသကြီး၊ ဟင်္သာတမြို့နယ်၊ အိမ်ပျက်ကျေးရွာအုပ်စု၊ ဖောင်ဆိပ် ကျေးရွာ ဆည်မြောင်း ရေကာတာသည် ဧရာဝတီမြစ်ရေတိုက်စားမှုကြောင့် ရေကာတာပေါက် ပြီး ကျေးရွာအချို့၌ ရေဝင် ရောက်မှုများ ဖြစ်ပေါ်ခဲ့သည်။။ထိုသို့ရေဝင်ရောက်မှုများ ဖြစ်ပေါ်ခဲ့သည့် ဖောင်ဆိပ်ကျေးရွာရှိ နေအိမ် ၂ လုံးကို ရေဘေးလွတ်ရာသို့ ကူညီ ရွှေ့ပြောင်း ပေးခြင်း၊ ငှက်တောကျေးရွာရှိ နေအိမ် ၇ လုံးကို ကူညီ ကယ်ဆယ်ရွှေ့ပြောင်းပေးခြင်း၊ တာ ထိန်းသိမ်းခြင်း၊ မြန်အောင်မြို့နယ်၊ အမှတ်(၁)ရပ်ကွက် လွန်ဆေးမြိုင်ပန်းခြံ အနောက်ဘက်ကမ်း တစ်လျှောက် ရေစီးအားထိန်းရန် Floatting Unit ပြုလုပ်ခြင်း၊ အရန် ရေထိန်းတာဆောင်ရွက်ခြင်းနှင့် သဲအိတ်ဖို့ခြင်းများကို ယနေ့နံနက်ပိုင်းတွင် အနောက်တောင်တိုင်း စစ်ဌာနချုပ်မှ နယ်မြေခံ တပ်မတော်သားများက ကူညီဆောင်ရွက် ပေး ခဲ့ကြောင်း သတင်းရရှိသည်။	တပ်မတော်သတင်း	https://www.myawady.net.…/K4ztK9Sh4u0.jpg	Wed, 08/05/2020 - 12:46	mwd_webportal
https://www.myawady.net.mm/node/145	ရေဖြူမြို့နယ်၊ သင်္ကန်းတောကျေးရွာရှိ ဘုရားစေတီတော်၌ မြေထိန်းနံရံများ တည်ဆောက်ခြင်း လုပ်ငန်းများကူညီ ဆောင်ရွက်	နေပြည်တော်၊ သြဂုတ် - ၄။တနင်္သာရီတိုင်း ဒေသကြီး၊ ရေဖြူမြို့နယ်၊ သင်္ကန်းတောကျေးရွာရှိ ဆုတောင်းပြည့် ခလဲပင်စေတီတော်သည် စေတီတော်ဘေးရှိ သဘွတ်ချောင်းရေ တိုက်စားမှုကြောင့် ကမ်းပါး မြေပြိုကျမှုများဖြစ်ပေါ်ခဲ့သည်။ အဆိုပါ ကမ်းပါးပြိုကျမှုကြောင့် စေတီတော်ပျက်စီးဆုံးရှုံးမှု မဖြစ်စေရေးအတွက် မြေထိန်းနံရံ တည်ဆောက် ခြင်းနှင့်ပြန်လည် မွမ်းမံရေးလုပ်ငန်းများကို ယနေ့တွင် ကမ်းရိုးတန်းဒေသတိုင်းစစ်ဌာနချုပ်၊ ကလိန်အောင် တပ်နယ်မှ တပ်မတော်သားများက ကူညီဆောင်ရွက်ပေးသည်။။ယင်းသို့ ဆောင်ရွက်ပေးမှုများကို တပ်နယ်မှ တာဝန်ရှိသူများက သွားရောက်ကြည့်ရှု ပြီးလိုအပ်သည်များ ညှိနှိုင်း ဆောင်ရွက်ပေးသည်။ အဆိုပါစေတီတော်အား ရေတိုက်စားမှုဒဏ် ခံနိုင်ရန် ဇူလိုင် ၁၃ရက်မှစတင်၍ တပ်နယ်မှ တပ်မတော်သားများက မြေထိန်းနံရံများ ကျောက်စီခြင်းနှင့် ဘိလပ်မြေလောင်း၍ ပြန်လည်ပြုပြင် မွမ်းမံ တည်ဆောက်ခြင်းများ ဆောင်ရွက်ပေးခဲ့သော်လည်း ယခုအခါ သဘွတ်ချောင်း ရေတိုက်စားမှုကြောင့် ကမ်းပါး ပြိုကျမှုအား ထပ်မံ ကူညီ ဆောင်ရွက်ပေးခဲ့ခြင်းဖြစ်ကြောင်း သတင်းရရှိသည်။	တပ်မတော်သတင်း	https://www.myawady.net.…4ztK9Sh4u0_0.jpg	Wed, 08/05/2020 - 12:51	mwd_webportal
https://www.myawady.net.mm/node/147	မိတ္ထီလာမြို့နယ်၊ သဲတောလေး ကျေးရွာ အဝင် တူးမြောင်းပေါ်တွင် ဆောက်လုပ်ထားသည့် ကွန်ကရစ်ခင်း သံလုံးကာ တံတား ကျိုးကျပျက်စီးမှုအား ကူညီ	နေပြည်တော်၊ သြဂုတ် - ၄။မန္တလေးတိုင်းဒေသကြီး၊ မိတ္ထီလာမြို့နယ်အတွင်း သြဂုတ် ၂ ရက် ညပိုင်းတွင် မိုးသည်းထန်စွာရွာသွန်းမှုကြောင့် ဂဠုံကုန်းကျေးရွာ အုပ်စု၊ သဲတောလေးကျေးရွာ အဝင်တူးမြောင်းပေါ်တွင် ကိုယ်ထူကိုယ်ထ ဆောက်လုပ် ထားသည့် အလျား ၄၀ ပေ၊ အနံ ၁၂ ပေရှိ ကွန်ကရစ်ခင်း သံလုံးကာတံတားမှာ ရေတိုက်စားမှုကြောင့် ကျိုးကျ ပျက်စီးမှု ဖြစ်ပေါ်ခဲ့သည်။။အဆိုပါနေရာသို့ ယနေ့တွင် အလယ်ပိုင်းတိုင်းစစ်ဌာနချုပ်၊ နယ်မြေခံ တပ်မတော် သားများက သွားရောက်၍ တံတားအောက်ရှိ ပိတ်ဆို့နေသော အမှိုက်များ၊ သစ်တုံးသစ်စများနှင့် သစ်ကိုင်းများ ဖယ်ရှားပေးခြင်း လုပ်ငန်းများ ဆောင်ရွက် ပေးခဲ့ကြောင်း သတင်းရရှိသည်။	တပ်မတော်သတင်း	https://www.myawady.net.…/uf7gOZGBrpg.jpg	Wed, 08/05/2020 - 12:54	mwd_webportal
https://www.myawady.net.mm/node/150	ရှမ်းရွာသစ်-လှိုင်းဘွဲ့ ကားလမ်းပေါ်ရှိ တံတားမြေထိန်းနံရံနှင့် ရေလမ်းကြောင်း ပြုပြင်ခြင်း လုပ်ငန်းရာနှုန်းပြည့်ပြီးစီး	ကရင်ပြည်နယ် ဘားအံခရိုင် ရှမ်းရွာသစ်မြို့ လမ်း ဦးစီးဌာနက ဒေသနေပြည်သူများ ရာသီမရွေး သွားလာရ လွယ်ကူစေရန်နှင့် ဒေသဖွံ့ဖြိုး တိုးတက်စေရန် ရည်ရွယ်ပြီး ဖွံ့ဖြိုးရေး လုပ်ငန်းများကို ဆောင်ရွက်လျက်ရှိရာ ရှမ်းရွာသစ်-လှိုင်းဘွဲ့ ကားလမ်းပေါ်ရှိ ပေ ၃ဝ တံတားမြေထိန်း နံရံနှင့် ရေလမ်းကြောင်းပြုပြင်ရေး လုပ်ငန်းကို ယခုနှစ် ဧပြီလ ပထမပတ်က စတင်ဆောင်ရွက်ရာ ယခုအချိန်တွင် ရာနှုန်းပြည့် ဆောင်ရွက်ပြီးစီးပြီ ဖြစ်ကြောင်း သိရသည်။။အဆိုပါလုပ်ငန်းတွင် လှိုင်းဘွဲ့-ရှမ်းရွာသစ် ကားလမ်းပေါ်ရှိ မိုင်တိုင်အမှတ် (၃၅/ဝ)နှင့် (၃၅/၂)ကြားရှိ ၆/၂၂ ပေ ၃ဝ တံတားသည် နှစ်စဉ်မိုးရာသီ ကာလတွင် တောင်ကျရေများတိုက်စားမှုကြောင့် နိမ့်ကျနေပြီး ဒေသနေပြည်သူများ သွားလာရအခက်အခဲများ ကြုံတွေ့နေကြောင်း သိရှိရ၍ ယခုဘဏ္ဍာနှစ်တွင် ကရင်ပြည်နယ် ဆောက်လုပ်ရေး ဝန်ကြီးဌာန ဘားအံခရိုင် ရှမ်းရွာသစ်မြို့ လမ်းဦးစီးဌာနမှ တာဝန်ယူပြီး ပြည်နယ်အထွေထွေ ပိုလျှံခွင့်ပြု ရန်ပုံငွေကျပ် ၄၅ သန်းဖြင့် ဆောက်လုပ်လျက်ရှိရာယခုအချိန်တွင် ရာနှုန်းပြည့် ဆောင်ရွက် ပြီးစီးပြီဖြစ်သောကြောင့် ဒေသနေပြည်သူ များ အဆင်ပြေစွာ သွားလာနိုင်ပြီဖြစ်ကြောင်း လမ်းဦးစီးဌာနမှ မြို့အင်ဂျင်နီယာ ဦးဘိုဘိုလွင် ထံမှသိရသည်။	ပြည်တွင်းသတင်း	https://www.myawady.net.…t/files/5861.jpg	Wed, 08/05/2020 - 13:02	mwd_webportal
https://www.myawady.net.mm/node/151	မြစ်တို့၏သဘော	ယမန်နေ့မှအဆက်။''ဖေဖေ သမီးပြောခဲ့တာတွေ ဆိုခဲ့တာတွေကို ခွင့်လွှတ်ပါ ဖေဖေရယ်။ ဒါကိုတော့ သမီး သဘောမတူပါရစေနဲ့''။''ဟုတ်ပါတယ် အန်ကယ်။ ကျွန်တော်တောင်းပန်ပါတယ်''။ကိုသန်းနိုင်က ဇနီးနှင့်သမီးကို ညင်သာစွာ တွန်းဖယ်၍ ထရပ်သည်။။သူက နှုတ်ထွက်စကားတိုင်း လုပ်ကိုင်ရန် ဆုံးဖြတ်ပြီးပေပြီ။ သူ၏ရည်ရွယ်ချက်က လေးနက်သလို ဆုံးဖြတ်ချက်ကလည်း ခိုင်မာပေသည်။။''ကိုသန်း ကိုသန်း၊ အရီပြောတာ နားမဝင်တော့ဘူးလားဟင်။ အရီ့မှာ ကလေး ရှိနေတယ်ဆိုတာကိုလည်း သတိထားပါဦး ကိုသန်းရယ်''။''ကိုယ့်အသက်အာမခံ နှစ်သောင်းရှိနေသားပဲ အရီ။ ဘာပူစရာရှိလဲ၊ ဒီသမီး ဒီသမက်နဲ့အတူ လုပ်ကိုင် စားသောက်ပေါ့''။''မဟုတ်ဘူး မဟုတ်ဘူး။ သမီးတောင်းပန်မရရင် အတင်းလိုက်ဖျက်မယ်။ ဖေဖေ ဖေဖေ၊ သမီး နောက်ကို ရိုရိုသေသေ ဆက်ဆံပါတော့မယ် ဖေဖေရယ်''။''အားလုံးကို သနားသင့်ပါတယ် အန်ကယ်။ ကျွန်တော်ဒါကို သဘောမတူဘူး''။''ကဲဟေ့ ဖယ်ကြစမ်း''။ကိုသန်းနိုင်သည် အမှတ်မဲ့ရုန်းထွက်ကာ အိမ်ပေါ်မှ ပြေးဆင်းသွား၏။။''ဖေဖေ''။''ကိုသန်း''။ပန်းနှင့် မခင်ရီတို့က အော်ခေါ်ရင်း ပြေးလိုက်ကြသည်။ နောင်အေးသည်လည်း နောက်မှကပ်ပါလာ၏။။နောင်အေးသည် ကိုသန်းနိုင် ကားရှေ့မှ ပိတ်ရပ်နိုင်အောင်ကြိုပြေးသည်။ သို့သော် ကားက ထွက်သွားပေပြီ။။''ကဲ လိုက်ရအောင် သမီး၊ တက်''။မခင်ရီက ပန်းနှင့်နောင်အေး၏ ကားဆီသို့ ပြေး၏။။နောင်အေးက ကားတံခါးကို ဖွင့်ပေးပေမယ့် ကားပေါ်သို့မတက်ပေ။။''အခုနေလိုက်သွားရင် ပိုရှုပ်ကုန်လိမ့်မယ်အန်တီ။။ဖြောင့်ချက်ပေးတဲ့လူက ကျွန်တော်သတ်ပါတယ် ဖြောင့်ချက်ပေးရင် ဘာပဲဖြစ်ဖြစ် လက်ငင်းတော့ သူတို့ဖမ်းထားမှာပဲ။ အဲဒီအခါမှာ သွားပြောတာထက် ဝတ်လုံကောင်းကောင်းနဲ့ ငွေအားတောင့်တောင့်နဲ့ ဆောင်ရွက်တာဟာ ထိရောက်လိမ့်မယ် ထင်တယ်။အန်တီ။ အခုနေလိုက်သွားလည်း မလွတ်မယ့်အတူတူ အပြင်ကနေပြီး ကျွန်တော်တို့ အကောင်းဆုံး ဆောင်ရွက်ကြပါစို့ အန်တီရယ်''။မခင်ရီသည် မည်သို့မျှမပြောတတ်တိုင်း သမီးကို ဖက်၍ငိုနေတော့သည်။။''အန်တီ လိုက်ချင်တယ်ဆိုရင်တော့ ကျွန်တော် လိုက်ပို့ပါ့မယ်''။''ဟုတ်ပါတယ် မေမေရယ်။ ဖေဖေ အဖမ်းခံပြီးခါမှတော့ကို လိုက်ပြီး ဇယားမရှုပ်ပါစေနဲ့တော့နော်၊ မေမေနော်''။ပန်းသည် မိခင်ကိုတွဲ၍ ကားပေါ်မှပြန်ဆင်းသည်။။နောင်အေးကလည်း ကူ၍ မခင်ရီအားတွဲ၏။။သို့စဉ်တွင် ခြံထဲသို့ ကားတစ်စီး ဝင်လာပြန်ပေသည်။။ကိုယ့်အမှားကို ကိုယ်စဉ်းစားမိ၍ ကိုသန်းနိုင် ပြန်လာသလားဟု ဝမ်းသာအားရ လှမ်းကြည့်မိသော နောင်အေးမှာ မျက်လုံးပြူးသွားသည်။။ဝင်လာသောကားမှာ နောင်အေးမိခင် ဒေါ်လှမြတ်မင်းကို တင်ဆောင်လာသော ကားပေတည်း။။''ဟာ မေမေပါကလား''။နောင်အေးသည် ညည်းတွားသံဖြင့် ရေရွတ်ရင်း နောက်ကြောင်း လှည့်လိုက်စဉ် ကားပေါ်မှ ဒရိုင်ဘာ အပြေးအလွှားဆင်း၍ နောက်ခန်းတံခါးကို ဖွင့်ပေးပြီး ခါးကုန်းနေခိုက် အသက် ၆ဝ အရွယ် မိန်းမကြီးတစ်ယောက် ကားပေါ်မှဆင်းလာ၏။ ဒေါ်လှမြတ်မင်း။။ဒေါ်လှမြတ်မင်းသည် ဖြူဖြူဝင်းဝင်းကြီးတည်း။။ပါးရေများသည် ပြောပလောက်အောင် မတွန့်သေး။။ဆံပင်များသည် ဆေးမဆိုးရဘဲ နက်မှောင်ရုံးဖွဲ့နေဆဲ။။ပါးမခွက်သဖြင့် သွားများ စုံလင်ကောင်းမွန်ဆဲဟု ယူဆရ၏။။ဒေါ်လှမြတ်မင်း၏ မျက်နှာသည် နောင်အေးလို သွယ်သွယ်လျလျတည်း။ စိန်ဆံထိုး၊ စိန်လက်ကောက်၊ စိန်နားကပ်၊ စိန်ဆွဲကြိုးနှင့် စိန်ဘီးတို့ကြောင့် မာကျောသည်လား ခက်ထန်သည်လားမသိ။ ရပ်နေသော လူသုံးယောက်ကို တည့်တည့်မကြည့်၊ မော်သောမျက်နှာက မျက်လွှာချယောင်ပြုလျက် လှမ်းကြည့်ကာ စက်ဆုပ် ရွံရှာသောအသွင်၊ အဖက်မလုပ်ချင်သော အသွင်၊ ကြည့်ရသည်မှာ မျက်လုံးသနသည်မှတ် ပိုက်သောအသွင်ဖြင့် နီးကပ်လာ၏။။''မေမေ ဘာဖြစ်လို့ လိုက်လာတာလဲ ဟင်''။နောင်အေးက သိပ်ပြီး နှစ်နှစ်ကာကာ မရှိဟန်ဖြင့် ဆီးမေးသည်။။''လိုက်ချင်လို့ လိုက်လာတယ်လေ။ ဘာပြောချင်သေးလဲ''။မာနသံက ထင်ရှားစွာပင် ပေါ်လာ၏။။''သြော်...ဟဲ ဟဲ။ အန်တီ၊ ပန်း၊ ဒါ ကျွန်တော့် မေမေလေ''။''ဟုတ်ကဲ့ရှင်။ တွေ့ရတာ ဝမ်းသာပါတယ်ရှင်၊ အိမ်ပေါ်သို့ကြွပါ''။''နေပါစေ''။မခင်ရီက ပူပန်သောက ရောက်နေပါလျက်က ကြိုးစားပြုံးရယ်ကာ အတတ်နိုင်ဆုံးသော အေးချမ်းသော အသံဖြင့် လောကဝတ်ပြုပေမယ့် ဒေါ်လှမြတ်မင်းက တင်းတင်းမာမာဆို၏။။ဆက်လက်ဖော်ပြပါမည်။	null	null	Wed, 08/05/2020 - 13:07	mwd_webportal
https://www.myawady.net.mm/node/153	ဆေးဖက်ဝင် ပင်စိမ်းပင်အကြောင်း သိမှတ်ဖွယ်ရာ အဖြာဖြာ	သဘာဝတရားကြီးက အိမ်ရှင်မတို့အတွက် အဆင်သင့် ဖန်တီးပေးထားသော ဟင်းခတ်အမွှေးအကြိုင် အမျိုးမျိုးရှိကြရာ Ocimum Sanctum ဟု ရုက္ခဗေဒ အမည်ရသော ပင်စိမ်းပင်လေးများက လည်း တစ်ခုအပါအဝင်ဖြစ်သည်။ အတန်ငယ်မာကျောသည့် ပင်စည်ကလေးများဖြင့် အခက်အလက်ဖြာထွက်သော ပင်စိမ်းပင်ပုကလေးများ ပေါက်ရောက်ရာ ဇာစ်မြစ်မှာ အာရှတိုက်နှင့် မြေထဲပင်လယ်ဒေသတို့ဖြစ်ကြသည်။ ၎င်းအပင်များသည် မြေသြဇာကောင်း ထွေထွေထူးထူး မလိုအပ်ဘဲ သဘာဝအလျောက် ပေါက်ရောက်လျက်ရှိကြပြီး အပူပိုင်းဒေသတွင် ပိုမိုဖြစ်ထွန်းသည်။ အရသာမှာ အတန်ငယ်ပူစပ်ကာ ပင်စိမ်းဖြူ၊ ဟင်းစားပင်စိမ်း၊ ပင်စိမ်းနက်၊ ပင်စိမ်းညို၊ ပင်စိမ်းကြီး၊ ဗလရှင်ကင်ဟူ၍ အမျိုးမျိုး ရှိကြသည်။။ပင်စိမ်းပင်များကို မိုးရာသီတွင် ပေါပေါများများ တွေ့နိုင်သည်။။ဟိန္ဒူဘာသာအရ ပင်စိမ်းပင်သည် ဗစ်ရှနူး ခေါ် ဗိဿနိုးနတ်မင်းကြီးနှင့် လက်ချေမီးနတ်သမီးတို့ကို ပူဇော်ပသသည့် မြင့်မြတ်သော ပန်းပင်အဖြစ် သက်ဝင်ယုံကြည်ကြသည်။ ထိုသို့ပူဇော်ခြင်းဖြင့် အိမ်ထောင်ရေး သာယာ၍ စီးပွားတိုးတက်ကာ လင်ယောက်ျား ကျန်းမာပြီး ဇနီးမယားအပေါ် သစ္စာရှိကြောင်း ယုံကြည်ကြသည်။ ခရစ်ယာန်ဘာသာအရ ပင်စိမ်းပင်သည် ယေရှုခရစ်တော်၏ ဂူပေါ်မှာ ပေါက်ရောက်သော မြင့်မြတ်သည့်အပင်ဟု သတ်မှတ်ကြပြီး ရှေးခေတ်ရောမနှင့် ဂရိတိုင်းသားများကလည်း မြတ်နိုးပသခဲ့ကြသည်။။စာရေးသူတို့ ဗုဒ္ဓဘာသာ စာပေဖြစ်သော ဇာတ်တော်ကြီး ဆယ်ဘွဲ့အနက် ဝေဿန္တရာ ဇာတ်ပါဠိတော်ကြီးမှာ နီလပုမ္ပီ သေတ ပါရီ၊ ကလေရုက္ခတုလသီဟိဟု ပါရှိရာမှာ တုလသီ၏အနက် အဓိပ္ပာယ်က ပင်စိမ်းပင်ဖြစ်သည်။။ယနေ့ကမ္ဘာပေါ်ရှိ အရှေ့တိုင်း၊ အနောက်တိုင်း အစားအစာ ဟင်းလျာများတွင် ပင်စိမ်းက ဟင်းခတ်အမွှေးအကြိုင် အဖြစ် ပနံရလို့နေသည်။ မြန်မာပြည် စားသောက်ဖွယ်ရာများတွင် ဟင်းညှီနံ့ပျောက်ရုံ သာမက အနံ့အရသာ ပိုမိုပေါ်လွင်လာစေရန် ပင်လယ်စာ၊ ပုစွန်၊ ငါးနှင့် အသားဟင်းလျာတို့တွင် မဖြစ်မနေ အသုံးပြုကြသည်။ သခွားသီးသုပ်၊ ပုစွန်ချဉ်၊ ငါးဖယ်ချဉ်၊ ငါးလေးချဉ်သုပ်နှင့် ပိန်းဥဟင်းလျာတို့တွင်လည်း ပင်စိမ်းရွက်မပါလျှင် မပြည့်စုံနိုင်ပေ။ ထို့ပြင် ကြက်ဥ၊ ဘဲဥမွှေကြော်တွင် ပင်စိမ်းရွက်ကိုအပေါ်မှ ဖြူး၍လည်းကောင်း၊ ငါးကင်သောအခါတွင် ပင်စိမ်းရွက်ကို နုပ်နုပ်စဉ်း၍ ငါးဝမ်းဗိုက်ထဲတွင် အဆာသွတ်၍ လည်းကောင်း၊ ပင်စိမ်းရွက်ကိုထောင်း၍ ထွက်လာသော အရည် သတ္တုရည်ကို ကြက်၊ ဝက်၊ ဆိတ်၊အမဲတို့တွင် စိမ့်ဝင်အောင်နှပ်ထားပြီး အသားကင်၍ လည်းကောင်း စသည်ဖြင့် အရသာရှိရှိ အသုံးပြုလေ့ရှိကြသည်။။ပင်စိမ်းရွက်နှင့် ကျန်းမာရေး။ဆေးသုတေသီများ၏ သိပ္ပံနည်းကျ လေ့လာစမ်းသပ်မှု အရ ၂ ဂရမ် အလေးချိန်ရှိသော ပင်စိမ်းရွက်ထဲတွင် လူသားတို့ကျန်းမာရေးကို ကောင်းကျိုးပြုစေသော ကယ်လိုရီ ၆၊ အဆီဓာတ် သုည ဒသမ ၃ ဂရမ်၊ ပိုတက်စီယမ် ၂ဝ မီလီဂရမ်၊ ကစီဓာတ် ၁ ဂရမ်၊ ချေဖျက်လွယ်သောအမျှင်ဓာတ် ၁ ဂရမ်၊ ဗီတာမင်အေ ၂ ရာခိုင်နှုန်း၊ ဗီတာမင်စီ ၁ ရာခိုင်နှုန်း၊ ကယ်စီယမ် ၃ ရာခိုင်နှုန်း၊ သံဓာတ် ၃ ရာခိုင်နှုန်း၊ ဗီတာမင်အီး ၁ ရာခိုင်နှုန်း၊ ဗီတာမင်ကေ ၄၃ ရာခိုင်နှုန်း၊ သီတာမင် ၁ ရာခိုင်နှုန်း၊ နီအာစင် ၁ ရာခိုင်နှုန်း၊ဗီတာမင်ဘီ ၆၃ ရာခိုင်နှုန်း၊ ဖောလိပ်အက်စစ်၁ ရာခိုင်နှုန်း၊ မဂ္ဂနီစီယမ် ၂ ရာခိုင်နှုန်း၊ ဇင့် ၁ ရာခိုင်နှုန်းနှင့် မဂ္ဂနီးစ် ၃ ရာခိုင်နှုန်း စသည်တို့အသီးသီး ပါရှိနေကြကြောင်း တွေ့ရသည်။။ပင်စိမ်းရွက်မှာ ပါဝင်သော ဓာတ်တိုးဆန့်ကျင် သတ္တိများက ပန်းသီး၊ လိမ္မော်သီးနှင့် ဘလူးဘယ်ရီသီးတွေထက် ပိုမိုအစွမ်း ထက်မြက်သဖြင့် စားသုံးသူကို အရွယ်တင်နုပျိုစေသည်။ နေအိမ်ခြံဝင်းထဲတွင် ပင်စိမ်းပင် စိုက်ပျိုးထားခြင်းဖြင့် မြွေအန္တရာယ်မှ ကင်းဝေးစေနိုင်သည်။ မြွေ၊ ကင်းမြီးကောက်၊ ပျား၊ပုရွက်ဆိတ် စသည့်အဆိပ်ရှိ သတ္တဝါများ၏ကိုက်ခဲခြင်းကိုခံရပါက ဒဏ်ရာပေါ်တွင် ပင်စိမ်းရွက်ကို ကြိတ်ခြေအုံပေးခြင်းဖြင့် အဆိပ်ပြေစေသည်။ ဂျာမနီနိုင်ငံ ဆေးသုတေသီများ၏ မှတ်တမ်းများအရ ပင်စိမ်းရွက်ထဲတွင် ပါရှိသော သဘာဝဓာတ်ပေါင်းစု တစ်မျိုးက ဦးနှောက်စွမ်းဆောင်ချက်ကို တိုးတက်ကောင်းမွန်စေသည့်အပြင် စိတ်ဓာတ်ကျခြင်း စိတ်ဖိစီးခြင်းနှင့် အယ်လ်ဇိုင်းမားရောဂါတို့ကို ထိထိရောက်ရောက် ကုသပေးနိုင်ကြောင်း အတည်ပြု ထောက်ခံထားသည်။။ထို့ပြင် ပင်စိမ်းသည် ကလေးငယ်များ၏ ဉာဏ်ရည်စွမ်းအားကို တိုးတက်မြင့်မားစေနိုင်၍ အရွယ်သုံးပါးမရွေး ပင်စိမ်းစားသုံးသင့်သည်။ ပင်စိမ်းရွက်ထဲတွင် ဖလေဗိုနွိုက်ဒြပ်ပေါင်းပါရှိ၍ သက်ကြီးပိုင်းအာရုံ ချို့ယွင်းခြင်း၊ အတွင်းတိမ်နှင့် မျက်စိအာရုံခံလွှာဆီ ခရမ်းလွန်ရောင်ခြည် ကျရောက်ခြင်းမှ ကာကွယ်ပေးနိုင်သည်။။မွေးရာပါမျက်စိမှုန်ခြင်း၊ မျက်စိအောင့်ခြင်း၊ စူးခြင်း၊ ကိုက်ခဲခြင်းများအတွက် နေ့စဉ်ပင်စိမ်းရွက် ငါးရွက်ခန့်စားပေးခြင်းဖြင့် သက်သာ ပျောက်ကင်းစေနိုင်သည်။။ပင်စိမ်းထဲတွင် ဗီတာမင်အေ၊ ကယ်လ်စီယမ်နှင့် ဗီတာမင်ကေတို့ပါရှိသဖြင့် သွားနှင့်အရိုးများကို ကျန်းမာသန်စွမ်းစေသည်။ ဒူးနာ၊ ခါးနာ၊ ခါးရိုးကျီးပေါင်းတက်၊ လေငန်းရောဂါများအတွက် ပင်စိမ်းရွက်ထောင်းကာ အုံဆေးအဖြစ် အသုံးပြုနိုင်သည်။ အမျိုးသမီးများ ဓမ္မတာရာသီ စက်ဝန်းကို ပုံမှန်ဖြစ်စေကာ ရာသီလာစဉ် နာကျင်ကိုက်ခဲမှု ဝေဒနာတို့ကိုလည်း သက်သာစေနိုင်သည်။ ထို့ပြင် အမျိုးသမီးများ သွေးဆုံးပြီးနောက်ချွေးထွက်လွန်ခြင်းနှင့် ကိုယ်ရေပြားများ ပူစပ်ပူလောင် ခံစားရခြင်းမှလည်း ကာကွယ်ပေးသည်။။သွားဖုံးရောင်နာ၍ သွေးယိုစီးခြင်း၊ မကြာခဏ တံတွေးစိမ့်ထွက်ခြင်း၊ အသံအိုးနာခြင်း၊ အသံဝင်ခြင်း၊ လည်ချောင်းနာခြင်းနှင့် အာသီးရောင်ခြင်းတို့အတွက် ပင်စိမ်းရွက်ပြုတ်ရည်ကို သောက်ပါ။ အာလုတ်ကျင်းပါ။။၎င်းနည်းက သွားများကို သန့်ရှင်းစင်ကြယ်စေသည့်အပြင် ခံတွင်းအနံ့ကိုလည်း ရှင်းသန့်စေသည်။ အသံကြည်လင်စေ၍ အဆိုကျော်များ အားထားလောက်သော သဘာဝ ဆေးတစ်ခွက်ဖြစ်သည်။ ပင်စိမ်းရွက်ထဲတွင် ပိုတက်စီယမ် အလုံအလောက်ပါရှိသဖြင့် နှလုံးခုန်နှုန်းနှင့် သွေးဖိအားတို့ကို ကောင်းစွာ ထိန်းချုပ်ပေးနိုင်သည်။။လူတစ်ယောက်၏ တစ်နေ့တာမှီဝဲသင့်သော သံဓာတ်ပမာဏသည် ၂၆ ရာခိုင်နှုန်းရှိသင့်သည်။ ပင်စိမ်းရွက်ထဲတွင် သံဓာတ်ကြွယ်ဝစွာ ပါရှိသဖြင့် သွေးနီဥကို အားအင်ဖြစ်စေကာ သွေးအားကောင်းစေပြီး သွေးသန့်စေသည်။ ပင်စိမ်းရွက်က ကူးစက်စေတတ်သော ဗက်တီးရီးယားပိုးမွှားများကို သေစေနိုင်သော အစွမ်းရှိသဖြင့် အူတွင်းရှိ ကပ်ပါးပိုးမွှားများနှင့် တုပ်ကောင်၊သန်ကောင်တို့ကို သုတ်သင်ရှင်းလင်း ပေးနိုင်သည်။။ခွဲစိတ်ထားသော အနာများရင်း၍ ပိုးဝင်ပါက ပင်စိမ်းရွက်ကိုပြုတ်၍ ဖန်ရည်အဖြစ် ဆေးကြော၍လည်းကောင်း၊ပင်စိမ်းရွက်ခြောက်မှုန့်ကိုဖြူး၍ လည်းကောင်း ပိုးသေစေပြီး အနာကိုလျင်မြန်စွာ ကျက်စေသည်။ သွားပိုးစားခြင်းအတွက် ပင်စိမ်းရွက်ခြောက်မှုန့်၊ ငရုတ်ကောင်းနှင့် ပရုတ်တို့ကို ရောကြိတ်ကာ သွားပိုးစားသည့် အခေါင်းပေါက်ထဲသို့ ထည့်သိပ်ပါ။ နားပိုးဝင်၍ နားအူ၊ နားကိုက်၊ နားပြည်ယိုခြင်းများအတွက် ပင်စိမ်းရွက် လတ်လတ်ဆတ်ဆတ်ကို မီးအုံးပြီး နားထဲသို့ အရည်ညှစ်ထည့်ပေးနိုင်သည်။ ဆန်ပိုးထိုးသောအခါမှာ ဆန်အိုးထဲသို့ ပင်စိမ်းပင်ထည့်ကာ နှိမ်နင်းနိုင်သည်။ ပန်းနာရင်ကျပ် ရောဂါသည်များသည် ပင်စိမ်းရွက်အခြောက်ကို မီးမြှိုက်၍ ရှူရှိုက်ပေးသင့်သည်။ ထိုရနံ့က လူကိုလန်းဆန်းပေါ့ပါးစေကာ အာရုံစူးစိုက်မှု အားကောင်းစေသည်။။အိန္ဒိယဆေးသုတေသီများ၏ လေ့လာဆန်းစစ်ချက်များအရ ပင်စိမ်းရွက်မှန်မှန်စားသော အမျိုးသမီးများသည် ရာသီသွေးပုပ်မကျန်ရစ်ဘဲ သွေးသားစင်ကြယ်ကာ သားအိမ်သန့်စေကြောင်း၊ သားသမီးဝေးလိုသော အမျိုးသမီးများသည် ပင်စိမ်းရွက် လက်တစ်ဆုပ်ပြုတ်ရည် တစ်ပန်းကန်ကို ရာသီလာပြီးသည့်နောက် သုံးရက်ဆက်တိုက် သောက်ပေးသင့်ကြောင်း၊ အမျိုးသားများသည် ပင်စိမ်းရွက် ၁ဝ ရွက်ကို နေ့စဉ်စားပေးခြင်းဖြင့် ကျားသဘာဝ စွမ်းဆောင်ချက်ကို မထိခိုက်စေဘဲ သားသမီးဝေးနိုင်ကြောင်း၊ ပန်းသေပန်းညှိုး အမျိုးသားများသည် ပင်စိမ်းရွက်ကို ငါးခူ၊ငါးကျီး၊ ငါးပနော် စသည့် ရေချိုငါးတို့ဖြင့် ချက်စားသင့်ကြောင်း အကြံပြု တိုက်တွန်းထားသည်။။ပေါက်ပေါက်။ဆက်လက်ဖော်ပြပါမည်။	null	null	Wed, 08/05/2020 - 13:22	mwd_webportal
https://www.myawady.net.mm/node/158	တောင်သူလယ်သမားများသို့အသိပေးတင်ပြခြင်း	ယနေ့ကာလတွင် တောင်သူလယ်သမားများ၏ စိုက်ပျိုးသီးနှံများ ပြည်တွင်းဈေးကွက် အတွင်းသို့ တင်ပို့ရောင်းချရာတွင်ကြုံတွေ့နေရသည့် အခက်အခဲများကို ကူညီဖြေရှင်း ပေးနိုင်ရန်အတွက် သမဝါယမကဏ္ဍမှ ကူညီဆောင်ရွက်ပေးမည့် အစီအစဉ်အား အသိပေး တင်ပြအပ်ပါသည်။။စိုက်ပျိုးရေး၊ မွေးမြူရေးနှင့် ဆည်မြောင်းဝန်ကြီးဌာန၊ သမဝါယမ ဦးစီးဌာနအနေဖြင့် တိုင်းဒေသကြီး/ပြည်နယ် သမဝါယမ အသင်းစုချုပ်များနှင့် ညှိနှိုင်းပြီး ပို့ဆောင်၊ ဖြန့်ဖြူးရောင်းချခြင်း လုပ်ငန်းများကို အစွမ်းကုန်ကူညီ ဆောင်ရွက်ပေးသွားမည်ဖြစ်ပါသည်။။ယင်းကိစ္စရပ်များကို ဆောင်ရွက်ရာတွင် သမဝါယမ၏ မူတစ်ရပ်ဖြစ်သော No Profit, No Lossဖြင့် ဆောင်ရွက်ပေးသွားမည်ဖြစ်ပါသည်။ တောင်သူလယ်သမားများ အနေဖြင့် မိမိတိ့ု၏ စိုက်ပျိုးထုတ်ကုန်များ ရောင်းချလိုပါက ရှမ်းပြည်နယ်အတွက် ရှမ်းပြည်နယ် သမဝါယမဦးစီးဌာန(ဖုန်း-ဝ၈၁-၂၁၂၁၆၇၂)နှင့် ရှမ်းပြည်နယ် သမဝါယမအသင်းစုချုပ်ဥက္ကဋ္ဌ (ဖုန်း-ဝ၉-၅၂၁၄၃၇၃)သို့ လည်းကောင်း၊ ကျန်တိုင်းဒေသကြီး/ ပြည်နယ်များအတွက် တိုင်းဒေသကြီး/ ပြည်နယ်သမဝါယမ ဦးစီးဌာနများနှင့် အသင်းစုချုပ်များ၊ သမဝါယမ ဦးစီးဌာန(ရုံးချုပ်)(ဖုန်း-ဝ၆၇-၄၁ဝ၃၄၁) သို့ ဆက်သွယ် အကူအညီ ရယူနိုင်ပါကြောင်း အသိပေးအပ်ပါသည်။။သမဝါယမဦးစီးဌာန။စိုက်ပျိုးရေး၊ မွေးမြူရေးနှင့် ဆည်မြောင်းဝန်ကြီးဌာန	ပြည်တွင်းသတင်း	https://www.myawady.net.…20-%20560%20.jpg	Thu, 08/06/2020 - 09:00	mwd_webportal
https://www.myawady.net.mm/node/159	ယနေ့ဓာတ်ခွဲ အဖြေများတွင် COVID-19 ရောဂါပိုးတွေ့ လူနာသစ် နှစ်ဦး ထပ်တိုး	နေပြည်တော် သြဂုတ် ၅။ကျန်းမာရေးနှင့် အားကစား ဝန်ကြီးဌာနက ယနေ့နံနက် ၈ နာရီနှင့် ည ၈ နာရီတို့တွင် COVID-19 ရောဂါ စောင့်ကြပ် ကြည့်ရှုမှုနှင့် ပတ်သက်၍ သတင်းထုတ်ပြန်ချက်များ အရ ယနေ့ဓာတ်ခွဲ အဖြေများတွင် COVID-19 ရောဂါပိုးတွေ့ လူနာသစ်နှစ်ဦး ထပ်တိုးကြောင်း သိရသည်။။အဆိုပါ ထုတ်ပြန်ချက်များတွင် (၄-၈- ၂ဝ၂ဝ) ရက်အတွက် COVID-19 ရောဂါ ဓာတ်ခွဲစစ်ဆေးရာ၌ အမျိုးသား ကျန်းမာရေး ဓာတ်ခွဲမှုဆိုင်ရာ ဌာန(ရန်ကုန်) (NHL) မှ ဒုတိယအသုတ် ဓာတ်ခွဲနမူနာ ၂၆၃ ခုအား စစ်ဆေးပြီးစီး ခဲ့ရာ COVID-19 ရောဂါဓာတ်ခွဲ အတည်ပြုလူနာသစ် တစ်ဦး တွေ့ရှိသည်။။(၄-၈-၂ဝ၂ဝ)ရက်အတွက် COVID-19 ရောဂါ ဓာတ်ခွဲစစ်ဆေးမှုများအနေဖြင့် အမျိုးသား ကျန်းမာရေး ဓာတ်ခွဲမှု ဆိုင်ရာ ဌာန (ရန်ကုန်) (NHL) မှ ပထမ+ ဒုတိယအသုတ် ဓာတ်ခွဲနမူနာ ၅၄၄ ခုနှင့် ဆေးသုတေသန ဦးစီးဌာန (DMR) မှ ဓာတ်ခွဲနမူနာ ၂ဝ၄ ခု စုစုပေါင်း ၇၄၈ ခုအား စစ်ဆေးခဲ့သည်။။(၅-၈-၂ဝ၂ဝ)ရက်အတွက် COVID-19 ရောဂါ ဓာတ်ခွဲစစ်ဆေးရာတွင် အမျိုးသား ကျန်းမာရေး ဓာတ်ခွဲမှုဆိုင်ရာ ဌာန(ရန်ကုန်) (NHL) မှ ပထမအသုတ် ဓာတ်ခွဲနမူနာ ၃၃၉ ခုနှင့် ဆေးသုတေသနဦးစီးဌာန (DMR)မှ ဓာတ်ခွဲ နမူနာ ၂၂၇ ခု၊ ပြည်သူ့ကျန်းမာရေး ဓာတ်ခွဲမှုဆိုင်ရာ ဌာန (မန္တလေး) (PHL-MDY မှ ဓာတ်ခွဲနမူနာ ၁၇၂ ခု၊ ပြည်သူ့ ကျန်းမာရေး ဓာတ်ခွဲမှုဆိုင်ရာ ဌာန (မော်လမြိုင်) (PHL-MLM) မှ ဓာတ်ခွဲနမူနာ ၁၄၄ ခု၊ ရန်ကုန်မြို့ အမှတ် (၁)တပ်မတော် ဆေးရုံကြီး ခုတင်-၁ဝဝဝ မှ ဓာတ်ခွဲနမူနာ ၈၅ ခု စုစုပေါင်း ၉၆၇ ခု အား ယနေ့ညနေတွင် စစ်ဆေးပြီးစီးခဲ့ရာ COVID-19 ရောဂါဓာတ်ခွဲအတည်ပြု လူနာ သစ်တစ်ဦး တွေ့ရှိရသည်။။(၅-၈-၂ဝ၂ဝ)ရက် ည ၈ နာရီအထိ မြန်မာနိုင်ငံတွင် COVID-19 ရောဂါဓာတ်ခွဲ အတည်ပြုလူနာ ၃၅၇ ဦးရှိပြီဖြစ် သည်။။ဓာတ်ခွဲအတည်ပြုလူနာဟောင်း (Old Confirmed Case) များ၏ ဓာတ်ခွဲနမူနာ စစ်ဆေးမှုတွင် နှစ်ကြိမ်ဆက် တိုက်ပိုး မတွေ့ ရှိသူသုံးဦး (Case-203, 240 နှင့် 327) ရှိသဖြင့် ယနေ့အထိ COVID-19 ရောဂါပိုး ကင်းစင်လာသူစုစုပေါင်း ၃ဝ၅ ဦးရှိသည်။ ၎င်းတို့အနက် ၂၈၉ ဦးအား ဆေးရုံမှဆင်း ခွင့်ပြုခဲ့ပြီးဖြစ်ကာ သတ်မှတ် နေရာများတွင် အသွားအလာ ဆက်လက် ကန့်သတ်၍ စောင့်ကြပ်ကြည့်ရှု လျက်ရှိသည်။။ဓာတ်ခွဲအတည်ပြုလူနာများအနက် သေဆုံးသူခြောက်ဦး ရှိသည်။။(၄-၈-၂ဝ၂ဝ)ရက် မွန်းတည့် ၁၂ နာရီမှ (၅-၈-၂ဝ၂ဝ)ရက် မွန်းတည့် ၁၂ နာရီအတွင်း တွေ့ရှိရသော စောင့်ကြည့် လူနာ အသစ် ၂၄ ဦးရှိကြောင်း ကျန်းမာရေးနှင့် အားကစားဝန်ကြီးဌာနက သတင်းထုတ်ပြန် ထားသည်။	ခေါင်းကြီးပိုင်းသတင်း	https://www.myawady.net.…les/1-682020.jpg	Thu, 08/06/2020 - 09:00	mwd_webportal
https://www.myawady.net.mm/node/160	တိုင်းဒေသကြီးနှင့်ပြည်နယ် ငါးခု၌ ရေကြီးရေလျှံမှုများ ဖြစ်ပေါ်နေသည့်အတွက် ရေဘေး ကယ်ဆယ်ရေးစခန်း ၁၉ဝ ကျော်ဖွင့်လှစ်	မြန်မာနိုင်ငံ အထက်ပိုင်းဒေသများတွင် မိုးသည်းထန်စွာ ရွာသွန်းပြီး တိုင်းဒေသကြီးနှင့် ပြည်နယ်ငါးခု၌ ရေကြီးရေလျှံမှုများ ဖြစ်ပေါ်နေသည့်အတွက် ရေဘေးကယ်ဆယ်ရေး စခန်း ၁၉ဝ ကျော် ဖွင့်လှစ်ကာ အိမ်ထောင်စု ၁၆ဝဝဝ ကျော် ပြောင်းရွှေ့နေထိုင်ရကြောင်း လူမှုဝန်ထမ်း၊ ကယ်ဆယ်ရေးနှင့် ပြန်လည်နေရာချထားရေး ဝန်ကြီးဌာန ဘေးအန္တရာယ်ဆိုင်ရာ စီမံခန့်ခွဲမှု ဦးစီးဌာနမှ သိရသည်။။''မန္တလေးတိုင်းဒေသကြီး၊ ပဲခူးတိုင်း ဒေသကြီး၊ စစ်ကိုင်းတိုင်း ဒေသကြီး၊ မကွေးတိုင်းဒေသကြီးနဲ့ ကချင်ပြည်နယ်တို့မှာ ရေဘေးကယ်ဆယ်ရေး စခန်း ၁၉ဝ ကျော်လောက် ဖွင့်လှစ်ထားပါတယ်။ အိမ်ထောင်စု အနေနဲ့ဆိုရင် ၁၆ဝဝဝ ကျော်ရှိပြီး လူဦးရေ ၆၇ဝဝဝ ကျော် ပြောင်းရွှေ့နေထိုင်နေပါတယ်။ ရေဘေးတိမ်းရှောင်ရတဲ့ ပြည်သူတွေကို ဆန်နဲ့တခြားရိက္ခာတွေ ပံ့ပိုးပေးပါတယ်။ နောက်ပြီး COVID-19 ရောဂါ ကာကွယ်ထိန်းချုပ်ရေး ကာလဖြစ်တဲ့ အတွက် နှာခေါင်းစည်းတွေ ပေးဝေပါတယ်။။ဒါ့ပြင် တခြားလိုအပ်တာတွေကိုလည်း ပံ့ပိုးပေးပါတယ်'' ဟု အဆိုပါ ဦးစီးဌာနမှ ညွှန်ကြားရေးမှူး ဒေါ်ဖြူလဲ့လဲ့ထွန်း ကပြောသည်။။ရေဘေးကူညီပံ့ပိုးမှုအဖြစ် ဇူလိုင် ၁၁ ရက်မှ သြဂုတ် ၃ ရက်အထိ ငွေကျပ်သန်း ၁၇ဝ နီးပါးပံ့ပိုးပေးပြီး ဖြစ်ကြောင်း၊ ပြည်သူများအနေဖြင့် ရေဘေးအန္တရာယ်နှင့် တခြားသော ဘေးအန္တရာယ်များ တွေ့ကြုံပါက လူမှုဝန်ထမ်း၊ ကယ်ဆယ်ရေးနှင့် ပြန်လည်နေရာချထားရေး ဝန်ကြီးဌာန ဖုန်း-ဝ၆၇-၃၄ဝ၃၆၆၆ နှင့် ဝ၆၇-၃၄ဝ၃၇၇၇ တို့သို့ ဆက်သွယ်အကူအညီ တောင်းခံနိုင်ကြောင်း သိရသည်။	ပြည်တွင်းသတင်း	https://www.myawady.net.…20-%20560%20.jpg	Thu, 08/06/2020 - 09:02	mwd_webportal
https://www.myawady.net.mm/node/161	ဗန်းမော်-မန္တလေး-စဉ့်ကူး-ချောက် ရေလမ်းကြောင်း တစ်လျှောက် ရေလမ်းညွှန် အမှတ်အသား ၁ဝဝ ကျော် ပျက်စီးဆုံးရှုံး	ဧရာဝတီမြစ်ရေ မြင့်တက်မှုကြောင့် ဗန်းမော်-မန္တလေး-စဉ့်ကူး-ချောက် ရေလမ်းကြောင်းတစ်လျှောက် ရေလမ်းညွှန် အမှတ်အသား ၁ဝဝ ကျော် ပျက်စီးဆုံးရှုံးခဲ့ကြောင်း ရေအရင်းအမြစ်နှင့် မြစ်ချောင်းများ ဖွံ့ဖြိုးတိုးတက်ရေး ဦးစီးဌာန ဒေသ-၅၊ မန္တလေးတိုင်း ဒေသကြီး ရေလမ်းညွှန်ဌာနမှ လက်ထောက်ညွှန်ကြားရေးမှူး ဦးအေးမင်း ၏ပြောကြားချက်အရ သိရသည်။။''ဇူလိုင်လနောက်ဆုံးပတ်လောက်က ဗန်းမော်နဲ့ မြစ်ကြီးနားမြို့မှာ မိုးရွာသွန်းမှု များတော့ ဧရာဝတီမြစ်ရေ တော်တော်လေး များလာတယ်။ မန္တလေးမြို့မှာဆိုရင် မြစ်ရေက စိုးရိမ်ရေမှတ်နားအထိ ရောက်သွား တယ်။ မြစ်ရေ တက်လာတာကြောင့် ဗန်းမော်ဘက်ကနေ မန္တလေး-စဉ့်ကူး-ချောက် ရေလမ်းကြောင်းမှာရှိတဲ့ ရေပေါ်၊ ကမ်းပေါ်ပြ ရေလမ်းညွှန် အမှတ်အသားတွေ ရေစီးနဲ့ မျောပါသွားခဲ့ပြီး ပျက်စီးဆုံးရှုံးခဲ့ပါတယ်'' ဟု ဦးအေးမင်း ကပြောသည်။။ဗန်းမော်-မန္တလေး-စဉ့်ကူး-ချောက် ရေလမ်းကြောင်း တစ်လျှောက်၌ ဇွန်လ အတွင်းက ရေပေါ်ပြ ရေလမ်းညွှန်အမှတ် အသား ၁ဝဝ နှင့်ကမ်းပေါ်ပြရေလမ်းညွှန် အမှတ်အသား ၂၂ဝ စုစုပေါင်း လမ်းညွှန် အမှတ်အသား ၃၂ဝ စိုက်ထူပေးခဲ့သည်။ လက်ရှိ ဧရာဝတီမြစ်ရေမြင့်တက်မှုကြောင့် ယင်းရေလမ်းညွှန် အမှတ်အသားများထဲမှ ရေပေါ်၊ ကမ်းပေါ်ပြ ရေလမ်းညွှန်အမှတ်အသား ၁ဝဝ ကျော် ပျက်စီးဆုံးရှုံးမှု ဖြစ်ပေါ်ခဲ့သည်။။''အခု မန္တလေးဘက်မှာ ဧရာဝတီမြစ်ရေ ပြန်ကျသွားပါပြီ။ ပျက်စီးဆုံးရှုံးသွားတဲ့ ရေလမ်းညွှန် အမှတ်အသားတွေနေရာမှာ ရေလမ်းညွှန် အမှတ်အသားအသစ်တွေကိုသြဂုတ်လထဲမှာ ပြန်ပြီးနေရာချထားပေးမှာပါ။ မြစ်ရေတက်လာတာကြောင့် မန္တလေးနဲ့ ပုဂံဘက်မှာ နေရာချထားပေးတဲ့ အဆင့်မြင့်ရေလမ်းပြ ဘွိုင်တချို့လည်း ရေစီးနဲ့မျောပါသွားခဲ့တယ်'' ဟု ဦးအေးမင်းကပြောသည်။။သြဂုတ်လအတွင်း ဗန်းမော်-မန္တလေး-စဉ့်ကူး-ချောက် ရေလမ်းကြောင်း တစ် လျှောက်၌ ရေပေါ်ပြ ရေလမ်းညွှန်အမှတ် အသား ၃ဝ နှင့် ကမ်းပေါ်ပြ ရေလမ်းညွှန် အမှတ်အသား ၂၂ဝ စုစုပေါင်း ရေပေါ်၊ ကမ်းပေါ်ပြ ရေလမ်းညွှန် အမှတ်အသား၂၅ဝ စိုက်ထူပေးမည်ဖြစ်ကြောင်း သိရသည်။	ပြည်တွင်းသတင်း	https://www.myawady.net.…20-%20560%20.jpg	Thu, 08/06/2020 - 09:03	mwd_webportal
https://www.myawady.net.mm/node/163	နယ်မြို့များ၌ ဆိတ်အရောင်းအဝယ် ကောင်းမွန်လာသည့်အတွက် ဈေးနှုန်း ပြန်လည်မြင့်တက်လာ	COVID-19 ရောဂါကာကွယ်ထိန်းချုပ်ရေး ကာလအတွင်း ဆိတ်အရောင်းအဝယ် အေးနေရာမှ ယခုအခါ နယ်မြို့များ၌ပါ ဆိတ်အရောင်းအဝယ် ကောင်းမွန်လာသည့် အတွက် ဆိတ်အလေးချိန် တစ်ပေါင်လျှင် ငွေကျပ် ၂ဝဝဝ ဝန်းကျင်အထိ ဈေးပြန်လည်မြင့်တက်လာကြောင်း မန္တလေးတိုင်း ဒေသကြီး ကျွဲ၊ နွား၊ သိုး၊ ဆိတ်ရောင်းချသူများအသင်း ဒုတိယဥက္ကဋ္ဌ ဦးထက်သူအောင် ၏ပြောဆိုချက်အရ သိရသည်။။''လက်ရှိမှာ ဆိတ်ဈေးနှုန်းတွေ ပြန်လည်မြင့်တက်လာပါတယ်။ ဒီလိုဈေးတက်လာတဲ့ အတွက် ဆိတ်မွေးမြူတဲ့ သူတွေအနေနဲ့ ပိုပြီးအဆင်ပြေလာတယ်'' ဟု ဦးထက်သူ အောင်ကပြောသည်။။ယခုရက်ပိုင်းအတွင်း ရန်ကုန်၊ မန္တလေး၊ မကွေး၊ ပဲခူး စသည့်မြို့ကြီးများအပြင် နယ်မြို့များ၌ပါ ဆိတ်အရောင်းအဝယ်ဖြစ်နေသည်။။သို့သော် မြို့ကြီးများ၌သာ ဆိတ်အလေးချိန် တစ်ပေါင်လျှင် ငွေကျပ် ၁၈ဝဝ မှ ၂ဝဝဝ ဝန်းကျင်အထိ ဖြစ်ပေါ်နေသော် လည်း နယ်မြို့များ၌ သယ်ယူစရိတ် ရှိသည့်အတွက် မြို့ကြီးများတွင် ဖြစ်ပေါ်နေသည့်ဈေးထက် အနည်းငယ် လျော့နည်း ကြောင်း သိရသည်။။ယခင်အချိန်များက ပြည်တွင်းပြည်ပ၌ ဆိတ်အရောင်းအဝယ် ဖြစ်ပေါ်ချိန်တွင် ဆိတ်အလေးချိန် တစ်ပေါင်လျှင် ငွေကျပ် ၂၃ဝဝ မှ ၂၇ဝဝ ခန့်အထိ ဖြစ်ပေါ်ခဲ့ကြောင်း သိရသည်။	စီးပွားရေး	https://www.myawady.net.…/files/68121.jpg	Thu, 08/06/2020 - 09:04	mwd_webportal
https://www.myawady.net.mm/node/164	ပြည်ထောင်စုလွှတ်တော်ဥပဒေကြမ်းပူးပေါင်းကော်မတီ အစည်းအဝေးကျင်းပ	နေပြည်တော် သြဂုတ် ၅။ပြည်ထောင်စုလွှတ်တော်ဥပဒေကြမ်းပူးပေါင်းကော် မတီသည် နိုင်ငံတော်သမ္မတက သဘောထားမှတ်ချက်ဖြင့် ပြန်လည် ပေးပို့လာသော အမျိုးသားစာကြည့်တိုက် ဥပဒေကြမ်းနှင့်စပ်လျဉ်းသည့် အစည်းအဝေးနှင့် တိရစ္ဆာန် ကျန်းမာရေးနှင့် မွေးမြူရေး လုပ်ငန်းဖွံ့ဖြိုး တိုးတက်ရေးဥပဒေကြမ်းနှင့်စပ်လျဉ်းသည့် အစည်းအဝေးကို ယနေ့ မွန်းလွဲပိုင်းတွင် ပြည်ထောင်စုလွှတ်တော် D ဆောင် ဒုတိယထပ်အစည်းအဝေးခန်းမ၌ကျင်းပသည်။။အစည်းအဝေးသို့ ပြည်ထောင်စုလွှတ်တော် ဒုတိယနာယက ဥပဒေကြမ်းပူးပေါင်းကော်မတီဥက္ကဋ္ဌ ဦးထွန်း အောင်(ခ) ဦးထွန်းထွန်းဟိန်၊ ဥပဒေကြမ်းပူးပေါင်း ကော်မတီဒုတိယဥက္ကဋ္ဌ၊ အတွင်းရေးမှူး၊ တွဲဖက်အတွင်း ရေးမှူးနှင့်ကော်မတီဝင်များ၊ ပြည်သူ့လွှတ်တော် စိုက်ပျိုးရေး၊ မွေးမြူရေးနှင့် ကျေးလက်လူမှုဘဝဖွံ့ဖြိုးတိုးတက် ရေးကော်မတီ၊ အမျိုးသားလွှတ်တော် စိုက်ပျိုးရေး၊ မွေးမြူရေးနှင့် ရေလုပ်ငန်းဖွံ့ဖြိုးတိုးတက်ရေးကော်မတီ၊ သာသနာရေးနှင့်ယဉ်ကျေးမှုဝန်ကြီးဌာန၊ စိုက်ပျိုးရေး၊ မွေးမြူရေးနှင့် ဆည်မြောင်းဝန်ကြီးဌာန၊ ပြည်ထောင်စု ရှေ့နေချုပ်ရုံးနှင့် ပြည်ထောင်စုလွှတ်တော်ရုံးတို့မှ တာဝန်ရှိသူများတက်ရောက်ခဲ့ကြကြောင်း သိရသည်။	ပြည်တွင်းသတင်း	https://www.myawady.net.…les/4-682020.jpg	Thu, 08/06/2020 - 09:05	mwd_webportal
https://www.myawady.net.mm/node/165	မူဆယ်နယ်စပ် ကုန်သွယ်ရေးဇုန်သို့ တစ်ရက်လျှင် ဆန်အိတ်ရေ လေးသောင်းဝန်းကျင် ဝင်ရောက်နေ	မူဆယ်နယ်စပ် ကုန်သွယ်ရေးဇုန်သို့ တစ်ရက်လျှင် ဆန်အိတ်ရေ လေးသောင်းဝန်းကျင် ဝင်ရောက်နေပြီး မန္တလေးတိုင်း ဒေသကြီး မတ္တရာမြို့နယ်မှဆန်များ အဓိက ဝင်ရောက်လျက်ရှိကြောင်း မူဆယ်ဆန်ကုန် စည်ဒိုင် ဒုတိယဥက္ကဋ္ဌ ဦးမင်းသိန်း ၏ပြောပြချက်အရ သိရသည်။။ထို့ပြင် ပဲခူးတိုင်းဒေသကြီးနှင့် ဧရာဝတီတိုင်း ဒေသကြီးတို့မှဆန်များ ရန်ကုန်မြို့မှတစ်ဆင့် မူဆယ်သို့ ဝင်ရောက်လျက်ရှိကြောင်း၊ မတ္တရာမြို့နယ်မှ ဆန်များကို မူဆယ်နယ်စပ် ကုန်သွယ်ရေးဇုန်သို့ တိုက်ရိုက်တင်ပို့နေပြီး ယခုနှစ်အတွင်း စိုက်ဧက နည်းပါးသဖြင့် လက်ကျန်နည်းကာ ရန်ကုန်မြို့သို့ ဝင်ရောက်မှု နည်းပါးလာကြောင်း သိရသည်။။''တရုတ်နိုင်ငံကို ဆန်တင်ပို့မှု အလား အလာကတော့ တရုတ်နိုင်ငံက နယ်စပ်ကုန်သွယ်ရေး ဂိတ်တွေမှာ ကန့်သတ်မှုတချို့ ရှိနေပြီး အကုန်ပြန်ဖွင့်ပေးရင်တော့ အခြေအနေ ပိုကောင်းလာနိုင်ပါတယ်'' ဟု ဦးမင်းသိန်း ကပြောသည်။။လက်ရှိတွင် တရုတ်နိုင်ငံသို့ ဆန်ကို တရားဝင်တင်ပို့နိုင်ပြီ ဖြစ်သော်လည်း COVID-19 ရောဂါကာကွယ် ထိန်းချုပ်ရေး ကာလဖြစ်သည့်အတွက် မူဆယ်နယ်စပ် ကုန်သွယ်ရေးဇုန်မှ တရုတ်နိုင်ငံသို့ ယာဉ်မောင်းအစားထိုးဖြင့် ဝင်ရောက်နေရသဖြင့် တစ်ရက်လျှင် ကုန်တင်ယာဉ် အစီးရေ ၁၄ဝ ဝန်းကျင်သာ ဝင်ရောက်နိုင်သေးသည်။။လတ်တလော တင်ပို့နေသည့် ဆန်များမှာ စီးပွားရေးနှင့် ကူးသန်းရောင်းဝယ်ရေး ဝန်ကြီးဌာနမှ COVID-19 ရောဂါ ကာကွယ်ထိန်းချုပ်ရေး ကာလအတွင်း ပြည်ပသို့ တင်ပို့မည့် နယ်စပ်ကုန်သွယ်ရေး လမ်းကြောင်းအတွက် ပို့ကုန်လိုင်စင်ချထားပေးသော တန်ချိန် ငါးသောင်းကို တင်ပို့နေခြင်း ဖြစ်ကြောင်း သိရသည်။	စီးပွားရေး	https://www.myawady.net.…/files/68122.jpg	Thu, 08/06/2020 - 09:05	mwd_webportal
https://www.myawady.net.mm/node/167	ပန်းထိမ်အထိမ်းအမှတ် အထူးထုတ် စာပို့တံဆိပ်ခေါင်းသစ် ၂ဝဝ ကျပ်တန် ရောင်းချပေးမည်	နေပြည်တော် သြဂုတ် ၅။မြန်မာ့ယဉ်ကျေးမှု သုခုမ အနုပညာရပ်များကို မျိုးဆက်သစ် လူငယ်များအကြား ပိုမိုသိရှိအလေးထားစေရန် ရည်ရွယ်၍ ပို့ဆောင်ရေးနှင့် ဆက်သွယ်ရေးဝန်ကြီးဌာန မြန်မာ့စာတိုက် လုပ်ငန်းမှ သုခုမအနုပညာ ပန်းဆယ်မျိုးတွင် အပါအဝင်ဖြစ်သော ပန်းထိမ် အထိမ်းအမှတ် အထူးထုတ်စာပို့တံဆိပ်ခေါင်းသစ် (၂ဝဝကျပ်တန်) တစ်မျိုးအား ၂ဝ၂ဝ ပြည့်နှစ် သြဂုတ် ၇ ရက် မြန်မာသက္ကရာဇ် ၁၃၈၂ ခုနှစ် ဒုတိယဝါဆိုလဆုတ် ၄ ရက်(သောကြာနေ့) နံနက် ၉ နာရီခွဲမှ စတင်၍ နေပြည်တော် ဗဟိုစာတိုက်ကြီး၊ ရန်ကုန်စာတိုက်ကြီး၊ မန္တလေးစာတိုက်ကြီးတို့နှင့် တိုင်းဒေသကြီး/ ပြည်နယ်များရှိ စာတိုက်များတွင် ရောင်းချပေးသွားမည်ဖြစ်သည်။။အထူးအစီအစဉ် တစ်ရပ်အနေဖြင့် နေပြည်တော် ဗဟိုစာတိုက်ကြီး၊ ရန်ကုန်စာတိုက် ကြီးနှင့် မန္တလေး စာတိုက်ကြီးတို့တွင် သြဂုတ်၇ ရက်တွင်ဝယ်ယူသော စာပို့တံဆိပ်ခေါင်းများနှင့် ပထမနေ့စာအိတ် (Firstday Cover) များပေါ်တွင် နေ့စွဲအမှတ်အသား တံဆိပ်ရိုက်နှိပ်ပေးမည်ဖြစ်ပြီး ရန်ကုန်တက္ကသိုလ် ရာပြည့်အထိမ်းအမှတ် အဖြစ် ထုတ်ဝေသော ရုပ်လုံးကြွ ဒီဇိုင်းကတ်တို့အား တစ်ပါတည်း ရောင်းချ ပေးသွားမည်ဖြစ်ကြောင်း သိရသည်။	ပြည်တွင်းသတင်း	https://www.myawady.net.…/files/68111.jpg	Thu, 08/06/2020 - 09:06	mwd_webportal
https://www.myawady.net.mm/node/168	သတ္တမအကြိမ် အစိုးရနှင့် NCA-S EAO တို့၏ အလုပ်အဖွဲ့ ညှိနှိုင်းအစည်းအဝေး ဒုတိယနေ့ ကျင်းပ	နေပြည်တော် သြဂုတ် ၅။သတ္တမအကြိမ် အစိုးရနှင့် NCA-S EAO အလုပ်အဖွဲ့ ညှိနှိုင်းအစည်းအဝေး ဒုတိယနေ့ကို ယနေ့နံနက် ၁ဝ နာရီတွင် နေပြည်တော်ရှိ အမျိုးသား ပြန်လည်သင့် မြတ်ရေးနှင့် ငြိမ်းချမ်းရေး ဗဟိုဌာန(NRPC)၌ ဆက်လက် ကျင်းပသည်။။အစည်းအဝေးသို့ အစိုးရကိုယ်စားလှယ်များအဖြစ် အမျိုးသား ပြန်လည်သင့်မြတ် ရေးနှင့် ငြိမ်းချမ်းရေးဗဟိုဌာန ဒုတိယဥက္ကဋ္ဌ ပြည်ထောင်စုရှေ့နေချုပ် ဦးထွန်းထွန်းဦး၊ ကာကွယ်ရေးဦးစီးချုပ်ရုံး(ကြည်း)မှ ဒုတိယဗိုလ်ချုပ်ကြီးရာပြည့်၊ ဒုတိယဗိုလ်ချုပ်ကြီးမင်းနောင်နှင့် ဒုတိယဗိုလ်ချုပ်ကြီး တင်မောင်ဝင်း၊ ငြိမ်းချမ်းရေး ကော်မရှင် အတွင်းရေးမှူး ဒုတိယဗိုလ်ချုပ်ကြီးခင်ဇော်ဦး (အငြိမ်းစား)၊ ပြည်သူ့လွှတ်တော် ကိုယ်စားလှယ် ဦးပြုံးချို (ခ) ဦးဌေးဝင်းအောင်၊ ငြိမ်းချမ်းရေး ကော်မရှင်အကြံပေး အဖွဲ့ဝင် ဦးလှမောင်ရွှေနှင့် ဦးမိုးဇော်ဦး၊ နိုင်ငံတော် အတိုင်ပင်ခံရုံး ဝန်ကြီးဌာနမှ ညွှန်ကြားရေးမှူးချုပ် ဦးဇော်ဌေးတို့ တက်ရောက်ကြပြီး NCA-S EAO ကိုယ်စားလှယ်များ အဖြစ် NCA အကောင်အထည်ဖော်မှုဆိုင်ရာ မူဘောင်ညှိနှိုင်းရေး အဖွဲ့ခေါင်းဆောင် စဝ်စိုင်းငင်း(RCSS/SSA)၊ ညှိနှိုင်းရေးမှူး ဦးမျိုးဝင်း(ABSDF)၊ ညှိနှိုင်းရေး အဖွဲ့ဝင်များဖြစ်ကြသည့် ပဒိုစောတာဒိုမူး(KNU)၊ ဦးလှဌေး(ABSDF)၊ စောမြရာဇာလင်း(ALP)၊ ဒေါက်တာလျန်မှုန်းဆာခေါင်း(CNF)၊ ဆလိုင်းထလာဟေး(CNF) ၊ စောစိန်ဝင်း(DKBA)၊ ပဒိုစောအယ်ကလူးစေး(KNU)၊ စောကျော်ညွန့်(KNLA-PC)၊ ကြာဆော်လမွန်(LDU)၊ နိုင်အောင်မငေး(NMSP)၊ ခွန်မြင့်ထွန်း(PNU)နှင့် ဒေါက်တာစိုင်းဦး(RCSS/SSA)တို့ တက်ရောက်ကြသည်။။ယနေ့အစည်းအဝေးတွင် (၈)ကြိမ်မြောက် JICM အစည်းအဝေး ဆုံးဖြတ်ချက်များ အကောင်အထည်ဖော်ရေး အတွက် နှစ်ဖက်အဆိုပြုချက်များ၊ NCA အကောင်အထည်ဖော်မှုဆိုင်ရာ မူဘောင်သဘောတူညီချက်၊ ၂ဝ၂ဝ ပြည့်နှစ်အလွန် အဆင့်လိုက် ရှေ့ လုပ်ငန်းစဉ်များ၊ အဆင့်လိုက် အကောင်အထည် ဖော်မှုများနှင့် အခြေခံမူသဘော တူညီချက်များ ဆက်လက် ဆွေးနွေးကြသည်။။ယင်းနောက် NCA-S EAO ၏ NCAအကောင်အထည်ဖော်မှုဆိုင်ရာ မူဘောင် ညှိနှိုင်းရေး အဖွဲ့ခေါင်းဆောင် စဝ်စိုင်းငင်းက နှစ်ရက်တာ ကျင်းပခဲ့သည့် အစည်းအဝေးတွင် ပြီးခဲ့သည့် နှစ်ဖက်ညှိနှိုင်း အစည်းအဝေးမှ ချန်ထားခဲ့သည့် အချက်များကို ဆက်လက်ညှိနှိုင်းပြီး သဘောတူညီချက်များ ထပ်မံရရှိခဲ့ခြင်းသည် အားလုံး၏ ကြိုးပမ်းအားထုတ်မှု ပင်ဖြစ်ကြောင်း၊ ယခုဆိုလျှင် ပြည်ထောင်စု သဘောတူစာချုပ် အစိတ်အပိုင်း(၃)၏ အပိုင်း(၁)ဖြစ်သည့် NCA အကောင်အထည်ဖော်မှုဆိုင်ရာ မူဘောင်သဘော တူညီချက်(၁၄)ချက်အား သဘောတူညီ ခဲ့ကြကြောင်း၊ အပိုင်း(၂)ဖြစ်သည့် ၂ဝ၂ဝပြည့်နှစ်အလွန် အဆင့်လိုက် လုပ်ငန်းစဉ်နှင့် အဆင့်လိုက် အကောင်အထည်ဖော်မှု များပါ အချက်များ အားလုံးကို အပြန်အလှန် ဆွေးနွေးနိုင်ခဲ့ကြောင်း။။အပိုင်း(၃)တွင်ပါရှိသည့် ဖက်ဒရယ် အခြေခံမူတချို့ကို သဘောတူညီနိုင်ခဲ့ကြောင်း၊ သဘောမတူနိုင်သေးသည့် အချက်များကို ဆက်လက်ဆွေးနွေးရန် သယ်ဆောင် သွားမည်ဖြစ်ကြောင်း၊ ယင်းသည် အားလုံးအတွက် သတင်းကောင်းဖြစ်ကြောင်း၊ ပြည်ထောင်စု ငြိမ်းချမ်းရေး ညီလာခံ-(၂၁)ရာစု ပင်လုံ စတုတ္ထ အစည်းအဝေး ကျင်းပရေး ဆိုင်ရာ ကိစ္စရပ်များ၊ NCA လက်မှတ်မရေးထိုးသေးသည့် ညီနောင် EAO များကို ညီလာခံ တက်ရောက်ရန် ဖိတ်ကြားရေး၊ ညီလာခံနှင့် ဆက်စပ်အစည်းအဝေးများ ကျင်းပရေးနှင့် ပတ်သက်သည့် အသေးစိတ် အချက်အလက်များကို ဆွေးနွေးညှိနှိုင်း နိုင်။ခဲ့ကြောင်း။။ထို့အတူ ပြည်ထောင်စု သဘောတူစာချုပ် အစိတ်အပိုင်း(၃)ပုံစံ(Format)ကို ဆွေးနွေးပြီး ဆက်လက် ဆောင်ရွက်သွားရန် ရေးဆွဲရေး အလုပ်အဖွဲ့ကို တာဝန်ပေးနိုင်ခဲ့ကြောင်း၊ ယခုအစည်းအဝေးမှ ရရှိလာသည့် သဘောတူညီချက်များကို နှစ်ဖက်အလုပ်အဖွဲ့များက သက်ဆိုင်ရာ ခေါင်းဆောင်များထံ တင်ပြပြီး အတည်ပြုချက်ရယူရေး ဆက်လက်ဆောင် ရွက်သွားမည်ဖြစ်ကြောင်း၊ သြဂုတ် ၁ဝ ရက်နှင့် ၁၁ ရက်တို့တွင် ကျင်းပမည့် JICM အစည်းအဝေး ပြင်ဆင်ရေး အစည်းအဝေး တွင် ရလဒ်ကောင်း ရရှိရန် ဆက်လက်ဝိုင်းဝန်း ကြိုးပမ်းပေးကြရန် တိုက်တွန်းလိုကြောင်း ပြောကြားသည်။။ထို့နောက် အမျိုးသား ပြန်လည်သင့်မြတ်ရေးနှင့် ငြိမ်းချမ်းရေးဗဟိုဌာန ဒုတိယဥက္ကဋ္ဌ ပြည်ထောင်စုရှေ့နေချုပ် ဦးထွန်းထွန်းဦးက အစိုးရနှင့် NCA-S EAO အလုပ်အဖွဲ့၏ ယခုသတ္တမအကြိမ် နှစ်ရက်တာ အစည်းအဝေးတွင် နှစ်ဖက်၏ သဘောထားများကို ပွင့်ပွင့်လင်းလင်းနှင့် ဆွေးနွေး တင်ပြနိုင်ခဲ့ကြကြောင်း၊ တချို့အချက်များ အတည်မပြုနိုင်သေးသော်လည်း JICM အစည်းအဝေး မတိုင်မီနှင့် JICM အစည်းအဝေးများတွင် အတည်ပြုနိုင်မည်ဟု ယုံကြည်ကြောင်း၊ ယခုနှစ်ရက်တာ အစည်းအဝေး၌ သဘောတူညီချက် တစ်ချက် ထပ်မံရရှိခဲ့ကြောင်း၊ အလားတူ ဇယား(၂)ကိစ္စ၌ ၂ဝ၂ဝ ပြည့်နှစ် အလွန် အဆင့်လိုက် လုပ်ငန်းစဉ်ကိစ္စနှင့် တချို့ကိစ္စများသည် သဘောတူညီနိုင်ရန် ဆက်လက်ဆောင်ရွက်ရမည့် ကိစ္စဖြစ်ကြောင်း၊ ယင်းကိုလည်း EAO များအနေဖြင့် PPST အစည်းအဝေးတွင် တင်ပြပြီး ဆက်လက်ကြိုးပမ်းပေးပြီး ရလဒ်ကောင်းများ ရရှိအောင် ဆောင်ရွက်ပေးမည်ဟု ပြောကြားသည့်အတွက် များစွာဝမ်းသာမိကြောင်း၊ မိမိတို့အလုပ်အဖွဲ့များ အနေဖြင့် အလုပ်အဖွဲ့အစည်းအဝေးများတွင် စိတ်ရှည် နားလည်မှုများနှင့် ရလဒ်ကောင်းများ ရရှိရန် အတတ်နိုင်ဆုံး ကြိုးစားခဲ့ကြကြောင်း၊ ယင်းသို့ကြိုးစားပေးခဲ့ကြသည့်အတွက် နှစ်ဖက်အဖွဲ့ဝင်များ အားလုံး ကျေးဇူးတင်ရှိကြောင်း ပြောကြားပြီး အစည်းအဝေး အောင်မြင်စွာ ကျင်းပပြီးစီးကြောင်း သိရသည်။	ပြည်တွင်းသတင်း	https://www.myawady.net.…/files/68113.jpg	Thu, 08/06/2020 - 09:09	mwd_webportal
https://www.myawady.net.mm/node/169	ဧရာဝတီမြစ်ရေ ဝင်ရောက်မှုကြောင့် ရွှေ့ပြောင်းခဲ့ရသည့် အိမ်ထောင်စုများအား ထောက်ပံ့ငွေပေးအပ်	မကွေးတိုင်းဒေသကြီး မင်းဘူး(စကု)မြို့နယ်အတွင်း ဧရာဝတီမြစ်ရေ ဝင်ရောက်မှုကြောင့် ဘေးလွတ်ရာသို့ ရွှေ့ပြောင်းခဲ့ရသည့် အိမ်ထောင်စုများအား တာဝန်ရှိသူများသည် သြဂုတ် ၄ ရက် ညနေပိုင်းတွင် ရေဘေးရှောင်စခန်းများသို့ သွားရောက်ကာ ထောက်ပံ့ငွေပေးအပ်ကြောင်း သိရသည်။။ထိုသို့ပေးအပ်ရာတွင် မင်းဘူး(စကု) မြို့နယ် တိုင်းဒေသကြီး လွှတ်တော်ကိုယ်စားလှယ် ဦးကျော်ငွေ၊ မြို့နယ်အုပ်ချုပ်ရေးမှူး ဦးသိန်းဇော်ကံနှင့် ခရိုင်ဘေးအန္တရာယ်ဆိုင်ရာ စီမံခန့်ခွဲမှု ဦးစီးဌာန ဦးစီးအရာရှိ ဒေါ်ကေသွယ်ဝင်းတို့သည် မင်းဘူး(၁)၊ (၂)၊ (၃) ရပ်ကွက်သုံးရပ်ကွက်နှင့် တပင်ရွာ၊ ကျွဲသိုးမြှောင်၊ မန်းကျိုး၊ ထုံးမကျီး၊ ရွာသစ်ကုန်း၊ နိဗ္ဗာန်ကျွန်း၊ ငွေသောင်၊ လက်ပံတော၊ နန်းတော်ကုန်း စသည့်ကျေးရွာ ကိုးရွာမှ ရေဘေးသင့်ပြည်သူများအား ညောင်ဇင်ဘုန်းတော်ကြီးကျောင်းရှိ ရေဘေးရှောင်စခန်းနှင့် အောက်ကျောင်းဘုရားဝင်းရှိ ရေဘေးရှောင်စခန်းများသို့ သွားရောက် ထောက်ပံ့ပေးအပ်ကြောင်း သိရသည်။။''ဇူလိုင် ၂၉ ရက်မှ သြဂုတ် ၂ ရက်အထိ မင်းဘူး(စကု)မြို့နယ်အတွင်း ဧရာဝတီမြစ်ရေ ဝင်ရောက်ခဲ့မှုကြောင့် ရေလွတ်ရာရွှေ့ပြောင်းခဲ့ရသည့် မင်းဘူးမြို့အမှတ် (၁)၊(၂)၊ (၃)ရပ်ကွက်တို့နှင့် ကျေးရွာပေါင်း ကိုးရွာမှ အိမ်ခြေ ၅၄၁ လုံး၊ အိမ်ထောင်စု ၅၄၁ စု၊ လူဦးရေ ၁၇၈ဝ တို့အား ဆန်ရိက္ခာ ခုနစ်ရက်စာဖိုးအတွက် ထောက်ပံ့ငွေ ကျပ် ၃၇၃၈ဝဝဝ ကို ရေဘေးသင့်ပြည်သူတို့ လက်ဝယ်အရောက် သွားရောက်ကာ ထောက်ပံ့ပေးခဲ့ပါတယ်''ဟု ခရိုင်ဘေးအန္တရာယ်ဆိုင်ရာစီမံခန့်ခွဲမှု ဦးစီးဌာန ဦးစီးအရာရှိ ဒေါ်ကေသွယ်ဝင်းက ပြောသည်။။''ဧရာဝတီမြစ်ရေတိုးမြင့်ကာ ကျေးရွာအတွင်း ဝင်ရောက်လာမှုကြောင့် ကျေးရွာက ပြည်သူတွေနဲ့နွားတွေကို ရေလွတ်ရာနေရာ အောက်ကျောင်း ဘုရားဝင်းထဲက ရေဘေးရှောင်စခန်းကို ကြိုတင်ရွှေ့ပြောင်း စေခဲ့ပါတယ်။ လက်ရှိရေဘေးရှောင် စခန်းမှ အိမ်ထောင်စု ၁ဝ၂ စု၊ လူဦးရေ ၂၆၇ ဦးတို့အား ဒီကနေ့မှာ မြို့နယ်မှ တာဝန်ရှိသူတွေနဲ့ဘေးအန္တရာယ်ဆိုင်ရာ စီမံခန့်ခွဲမှုဦးစီးဌာနက ဆန်ရိက္ခာဖိုးငွေတွေ ထောက်ပံ့ပေးခဲ့ပါတယ်''ဟု ထုံးမကျီးကျေးရွာအုပ်ချုပ်ရေးမှူး ဦးဝင်းခိုင်က ပြောပြသည်။	ပြည်တွင်းသတင်း	https://www.myawady.net.…20-%20560%20.jpg	Thu, 08/06/2020 - 09:10	mwd_webportal
https://www.myawady.net.mm/node/170	မိုးသက်လေပြင်း ရေကြီးခြင်း သတိမယွင်းရှိစေချင်	အယ်ဒီတာ့အာဘော်။(၂ဝ၂ဝ ပြည့်နှစ်၊ သြဂုတ် ၆ ရက်)။သဘာဝဘေးအန္တရာယ်သည် တစ်ခါတစ်ရံ မိမိတို့နိုင်ငံတွင်တိုက်ရိုက်ဖြစ်ပွားခြင်းမဟုတ်သော်လည်း မိမိတို့နိုင်ငံသို့ လာရောက်ထိခိုက်သည်မျိုးလည်းရှိတတ်သည်။ ကော့သောင်းမြို့တွင် အပူပိုင်းမုန်တိုင်းအရှိန်ကြောင့် မိုးသည်း ထန်ကာ လေပြင်း တိုက်ခတ်မှုဖြစ်ပွားခဲ့သည်။ တုံကင် ပင်လယ်ကွေ့တွင်ဖြစ်ပေါ်နေသော အပူပိုင်းမုန်တိုင်း ''စင်လကု'' အရှိန်ကြောင့် သြဂုတ် ၂ ရက် နံနက် ၅ နာရီမှစတင်ကာ မိုးသည်းထန်ခြင်း၊ လေပြင်းတိုက် ခြင်းများ ဖြစ်ပေါ်သဖြင့် ကော့သောင်းမြို့တွင်းနေရာတချို့တွင် ဖုန်းတိုင်နှင့် ဓာတ်တိုင်များပြိုလဲမှုဖြစ်ပေါ်ခဲ့ပြီး လူနေအိမ် များ အမိုးလန် ပျက်စီးသွားခဲ့သည်။။ပဲခူးတိုင်းဒေသကြီး အုတ်တွင်းမြို့နယ်အတွင်း မိုးအဆက်မပြတ်ရွာသွန်းမှုကြောင့် အုတ်တွင်း-ပြည်-ပေါက်ခေါင်း ကား လမ်း၌ မြေပြိုမှုဖြစ်ပွားခြင်းနှင့် အုတ်တွင်းမြို့နယ် ဆွဲလွှဲချောင်းရွာမနှင့် ဂွေးတောက်ခင် ကျေးရွာအကြား ရန်ကုန်-မန္တလေးကားလမ်း မိုင်တိုင်အမှတ်(၁၄၃/၁၄၄)တွင် ကားလမ်းပေါ်သို့ ရေများ ၄ ပေခန့်ကျော်လွန်ခဲ့ပြီး ယာဉ်ကြော ပိတ်ဆို့မှုများဖြစ်ပေါ်ခဲ့သည်။ အဆိုပါနေရာသို့ သြဂုတ် ၃ ရက် နံနက်ပိုင်းတွင် တပ်မတော်သားများက ကားလမ်းများရှင်းလင်းပေးခြင်း၊ သစ်ပင်သစ်ကိုင်းများခုတ်ထွင် ဖယ်ရှားပေးခြင်းနှင့် လိုအပ်သည့် ကူညီကယ် ဆယ်ရေး လုပ်ငန်းများ ဆောင်ရွက်ပေးသည်။ ရေဘေးရှောင်စခန်းများ၌ ဆန်၊ ဆီနှင့် စားသောက်ဖွယ်ရာများကို ထောက်ပံ့ ပေးခဲ့ကြသည်။။သံဖြူဇရပ်မြို့နယ် နှီးပဒေါ- ကွမ်လှပြည်ထောင်စု လမ်းမကြီး ရေကျော်မှုနှင့် သထုံမြို့နယ် မြသပိတ်စေတီတော် တောင်တက် ကွန်ကရစ်လမ်း တောင်ကမ်းပါးယံပြိုကျမှုဖြစ်နေခြင်းကိုလည်း နယ်မြေခံ တပ်မတော်သားများက ခရီးသွား ပြည်သူများနှင့် မော်တော်ယာဉ်များ အန္တရာယ် မဖြစ်စေရေးအတွက် ရေဘေးလွတ်ရာသို့ကူညီ ပို့ဆောင် ပေးခြင်းများကို သြဂုတ် ၃ ရက်ကဆောင်ရွက်ပေးသည်။ ထိုနေ့တွင်ပင် ဧရာဝတီတိုင်းဒေသကြီး ဟင်္သာတမြို့နယ် နှင့်မြန်အောင်မြို့နယ်တွင် ဧရာဝတီမြစ်ရေတိုက်စားပြီး တာရိုးပျက်စီးမှုဖြစ်ပေါ်ခဲ့သည့် နေရာများ၌ တပ်မတော် သားများက ကူညီကယ်ဆယ်ရေးလုပ်ငန်းများဆောင်ရွက်ပေးပြီး ရေဘေးသင့်ပြည်သူ အိမ်ထောင်စု ၉ဝ အတွက် ဆန် ၁၅ အိတ်၊ ဆီဘူး ၉ဝ နှင့်စားသောက်ဖွယ်ရာများ ထောက်ပံ့ပေးအပ်ခဲ့သည်။။သဘာဝဘေးအန္တရာယ်ဖြစ်ပွားသည့် နေရာတိုင်းသို့ တပ်မတော်သားတို့ အချိန်နှင့် တစ်ပြေးညီသွား ရောက်ကူညီ ကယ်ဆယ် ပေးလျက်ရှိသည်မှာ ဒုက္ခနှင့်ကြုံတွေ့နေသူများအတွက် သူတော်ကောင်းကို နတ်ကောင်းမသ ကဲ့သို့ဖြစ်သည်။ ပြည်သူလူထု၏ ဝမ်းမြောက်ဖွယ် ကျေးဇူးတင်စကားသည် တပ်မတော် သားတို့အတွက် အားဆေးဖြစ် သည်။ တပ်မတော်သားတို့သည်လည်း လူသားများပင်ဖြစ်ပေရာ ကူညီကယ်ဆယ် ရေးလုပ်ငန်း များကို ထဲထဲဝင်ဝင် လုပ်ဆောင်ရာတွင် မပင်မပန်းဘဲ သက်သက်သာသာရှိကြသည် မဟုတ်ပါ။ ရေစိုခံ၊ မိုးစိုခံ တစ်ခါတစ်ရံဆာလောင်မှုဒဏ်ခံစားရင်း ပြည်သူ့အတွက်ဆောင်ရွက်နေခြင်းဖြစ်သည်။ နှစ်စဉ် နှစ်တိုင်းမြင်တွေ့ နေကျဖြစ် သော ကူညီကယ်ဆယ်ရေး ပုံရိပ်များတွင် တပ်မတော်သားတို့၏ စေတနာ၊ မေတ္တာ၊ ကရုဏာနှင့် အနစ်နာခံစိတ်များကို ထင်ထင်ရှားရှား တွေ့မြင်နိုင်သည်။။သြဂုတ် ၂ ရက် နှင့် ၃ ရက်နေ့က ရွာသွန်းသောမိုးမှာ မိုးသည်းထန်လွန်းသည်။ လေပြင်းကလည်း တိုက်ခတ် လွန်းသည်။ မြစ်ရေကလည်း ကြီးလွန်းလှသည်။ တနင်္သာရီတိုင်းဒေသကြီး ထားဝယ်မြို့နယ် ထားဝယ်-မေတ္တာ- ထီးခီးသွား ကားလမ်းနှင့် ရေး-ထားဝယ်သွား ကားလမ်းများပေါ်သို့ ရေကျော်မှုဖြစ်ပွားခဲ့ပြီး ကားလမ်း ဘေးရှိ တလိုင်းတောင် ကျေးရွာနှင့် မောင်မယ်ရှောင် ကျေးရွာတို့ ရေကြီးရေလျှံမှုများဖြစ်ခဲ့သည်။ ခရီးသွား ပြည်သူများ လွယ်ကူစွာသွားလာနိုင်ရေးနှင့်အန္တရာယ်မဖြစ်စေရေး ယာဉ်ကြောများရှင်းလင်းပေးခြင်း၊ ရေဘေးသင့် ပြည်သူ များအား ရေဘေးလွတ်ရာသို့ရွှေ့ပြောင်းပေးခြင်းနှင့် လိုအပ်သည့်ကူညီကယ်ဆယ်ရေးလုပ်ငန်းများကို တပ်မတော် သားများကပင် အချိန်မီ သွားရောက် လုပ်ဆောင်ပေးကြရသည်။။မိုးရာသီတွင် မိုးရွာသွန်းခြင်းသည် ဆန်းကြယ်ခြင်းမဟုတ်သော်လည်း ပုံမှန်ထက်ပိုမိုဆိုးရွားစွာ ရွာသွန်းသောအခါ လူသားတို့ အတွက် ကောင်းကျိုးထက်ဆိုးကျိုးဖြစ်စေသည်။ သြဂုတ် ၄ ရက်နေ့ထုတ် သတင်းစာများတွင် လေပြင်း တိုက်ခတ်ခြင်း၊ ရေကြီးရေလျှံဖြစ်ခြင်း၊ မြစ်ကမ်းပါးပြိုခြင်း သတင်းများကို ဝမ်းနည်းဖွယ်ကြား သိရသည်။ လူသားတို့ အတွက် ကြိုတင်ကာကွယ်ခြင်း၊ မမေ့မလျော့မပေါ့မဆ နေထိုင်ခြင်းတို့ဖြင့် သဘာဝ ဘေးအန္တရာယ်ကို ကြိုတင်ကာကွယ်ရန် မလွဲမသွေကြုံတွေ့လာနေပြီဖြစ်ကြောင်း ထိုသတင်းများက ပြဆိုလျက်ရှိ သည်။ သို့ဖြစ်ပါ၍ ပြည်ထောင်စု သမ္မတမြန်မာနိုင်ငံတော်အတွင်း မှီတင်း နေထိုင်ကြသော ရဟန်းရှင် လူပြည်သူ အပေါင်းတို့သည် သဘာဝ ဘေးအန္တရာယ်ကို ကြိုတင်ပြင်ဆင်ကာကွယ်မှုဖြင့် အနိုင်ယူကြပါရန် တိုက်တွန်း ရေးသား လိုက်ရပေသည်။ ။	အယ်ဒီတာ့အာဘော်	https://www.myawady.net.…00032%20copy.jpg	Thu, 08/06/2020 - 09:19	mwd_webportal
https://www.myawady.net.mm/node/171	ပလင်းကမ်းသာယာ ဆင်စခန်းရှိ ဆင်များအား ဆင်စာဘူဖေး ကျွေးခြင်း ၄၅ ကြိမ်ထိ ရှိလာ	မန္တလေးတိုင်းဒေသကြီး ညောင်ဦးမြို့နယ် မြင်းခြံ-ပခုက္ကူ ကားလမ်းမကြီးဘေး အနောက်ပုလင်း ကျေးရွာအနီး ဧရာဝတီ မြစ်ကမ်းဘေးတွင် ဖွင့်လှစ်ထားရှိသည့် ပလင်းကမ်းသာယာ ဆင်စခန်းပိတ်ထားစဉ် ကာလအတွင်း မြန်မာပြည် အရပ်ရပ်မှ ဆင်ချစ်သူများက ဆင်စာဘူဖေးကျွေးခြင်း များပြားလာကြောင်း ပလင်းကမ်းသာယာဆင်စခန်း တာဝန်ခံ ဦးမျိုးမင်းကို (လက်ထောက်မန်နေဂျာ)ထံမှ သိရသည်။။သယံဇာတနှင့် သဘာဝပတ်ဝန်းကျင် ထိန်းသိမ်းရေးဝန်ကြီးဌာန မြန်မာ့သစ်လုပ်ငန်းက ဖွင့်လှစ်ထားရှိသည့် ပလင်းကမ်းသာယာ ဆင်စခန်းအား ကိုဗစ်-၁၉ ကူးစက်ရောဂါ ကြိုတင်ကာကွယ်သည့် အနေဖြင့် ၂ဝ၂ဝ ပြည့်နှစ် မတ်လ ၂၅ ရက်မှစတင်ကာ ခေတ္တယာယီပိတ်ထားခဲ့ရာ မြန်မာပြည်အရပ်ရပ်ရှိ ဆင်ချစ်သူများက Onlineမှတစ်ဆင့် ဆင်စာဘူဖေး ကျွေးမွေးလှူဒါန်းလျက်ရှိရာ ဆင်စာဘူဖေးကျွေးခြင်း ၄၅ ကြိမ်ရှိပြီး နောက်ထပ်ကျွေးမွေးရန် Onlineမှ ကြိုတင်ချိတ်ဆက်မှုများလည်း ရှိနေသေးကြောင်း ဆင်စခန်းတာဝန်ခံ ဦးမျိုးမင်းကို ထံမှသိရသည်။။မြန်မာနိုင်ငံ တိုင်းဒေသကြီးနှင့် ပြည်နယ်များတွင် ဆင်စခန်း ၂၂ ခုထိ ဖွင့်လှစ်ထားရှိထားပြီး ဆင်စာဘူဖေး ကျွေးမွေး လှူဒါန်းလိုပါက ဆင်စခန်းအမည်များနှင့် Page များတွင် ဆက်သွယ် လှူဒါန်းနိုင်ကြောင်း၊ ဆင်စာအဖြစ် ကြံ၊ နေဗီယာမြက်၊ ငှက်ပျောသီး၊ ဖရုံသီး၊ ဖရဲသီး၊ သခွားသီး၊ သရက်သီး၊ အုန်းသီး၊ ပြောင်းဖူးများကို အဓိကကျွေးကြပြီး ဆင်စာဘူဖေး တစ်ခါကျွေးလျှင် သုံးသောင်းကျပ်မှ ငါးသောင်းကျပ်အထိ လှူဒါန်းကြကာ တစ်နေ့စာ ဆင်ခုနစ်ကောင်အတွက် တစ်သိန်းကျပ် လှူဒါန်းနိုင်ကြောင်း သိရသည်။။တိုင်းဒေသကြီး၊ ပြည်နယ်အရပ်ရပ်မှ အလှူရှင်များအနေဖြင့် ပလင်းကမ်းသာယာ ဆင်စခန်းသို့ ဆက်သွယ် လှူဒါန်းလိုပါက ပလင်းကမ်းသာယာ ဆင်စခန်းတာဝန်ခံ လက်ထောက်မန်နေဂျာ ဦးမျိုးမင်းကို ဖုန်း-ဝ၉-၄၂၉၂၉၃၂၄၈ သို့ ဆက်သွယ် လှူဒါန်းနိုင်ကြောင်း သိရသည်။	ပြည်တွင်းသတင်း	https://www.myawady.net.…t/files/6871.jpg	Thu, 08/06/2020 - 09:22	mwd_webportal
https://www.myawady.net.mm/node/172	ရန်ကုန်မြို့၌ စက်ဘီးစီးနင်းသူ များပြားလာပြီး စက်ဘီးဝယ်လိုအား မြင့်တက်လာ	ရန်ကုန်၊ စီးပွားရေး။COVID-19 ရောဂါထိန်းချုပ်ရေး ကာလအတွင်း ရန်ကုန်မြို့၌ စက်ဘီးစီးနင်း သူများပြားလာပြီး စက်ဘီးဝယ် လိုအား လည်း မြင့်တက်လာကြောင်း ရန်ကုန်မြို့အတွင်းရှိ စက်ဘီးနှင့်အပိုပစ္စည်းအရောင်း ဆိုင်များမှ သိရသည်။။''လက်ရှိမှာ ဘက်ထရီစက်ဘီးထက် ရိုးရိုး စက်ဘီးတွေကို ဝယ်တဲ့သူ ပိုများတယ်။ တချို့ကလည်း ကျန်းမာရေး အရစီးဖို့ဝယ် တာရှိသလို တချို့ကျတော့လည်း အလုပ် သွားအလုပ်ပြန် စီးဖို့ဝယ်ကြတာ။ ငွေကျပ် တစ်သိန်းခွဲ ဝန်းကျင်စက်ဘီးတွေကို အဝယ်များတယ်။ လက်ရှိမှာ ဆိုင်သေးသေးလေး တွေတောင် တစ်နေ့ သုံးလေး စီးလောက် တော့ ရောင်းရတယ်'' ဟု စော်ဘွားကြီးကုန်းရှိ စက်ဘီးအရောင်းဆိုင်ပိုင်ရှင် တစ်ဦးက ပြောသည်။။ထိုသို့ရောင်းချရသော်လည်း COVID-19 ရောဂါမဖြစ်မီ ကာလရောင်းချ ရမှုနှင့် နှိုင်းယှဉ်ပါက ရောင်းအား နည်းနေ သေးကြောင်း သိရသည်။။''ငွေကျပ် တစ်သိန်းနဲ့ တစ်သိန်းခွဲ ဝန်းကျင် တရုတ်တိုင်ပေဘီးတွေ ပိုပြီး ရောင်းရတယ်။ သူက တရုတ်ဘီး တွေထက် ပိုပြီးအကြမ်းခံတယ်၊ ဒီဇိုင်းလည်း လှတယ်။ ဂျပန်ဘီးကြိုက်တဲ့ သူတွေကျ တော့လည်း တစ်ပတ်ရစ် စက်ဘီးတွေကို ရှာပြီး ဝယ်ကြတယ်။ အခုဆိုရင် COVID-19 ရောဂါကာကွယ်တဲ့ အနေနဲ့ တော်ရုံ ခရီးမဝေးတဲ့ နေရာဆိုရင် စက်ဘီးပဲ အသုံးပြု လာကြတယ်။ စက်ဘီးအသုံးပြုတဲ့ အတွက် ယာဉ်ကြောပိတ် ဆို့တာလည်း သက် သာ တာပေါ့'' ဟု ရန်ကုန်မြို့ရှိ စက်ဘီးအရောင်း ဆိုင်ပိုင်ရှင် တစ်ဦးကပြောသည်။။ဈေးကွက်အတွင်း ကလေးစီး စက်ဘီး မှအစ အမျိုးအစား အစုံ အလင်ရှိပြီး ရိုးရိုး ခြေနင်းစက်ဘီးများသည် ငွေကျပ် ၆ဝဝဝဝ မှ ငါးသိန်းကျော် အထိရှိသည်။ Brand ကောင်းသည့် အလှစီး၊ အပျော်စီး စက်ဘီး များမှာ ငွေကျပ် ၁၅ သိန်း အထက်ရှိပြီး ဘက်ထရီစ က်ဘီးများမှာ ဘက်ထရီအိုးကို တပ်ဆင်ပြု လုပ်ထားသည့် ပုံစံမျိုးဖြင့် လုပ် ဆောင်ထားသော စက်ဘီးများ ရှိသကဲ့သို့ မော်တော်ဆိုင်ကယ်ကဲ့သို့ စက်ဘီးများ လည်းရှိသည်။ ယင်းဘက်ထရီ စက်ဘီး များမှာ အနည်းဆုံး ငွေကျပ် ၁၂ဝဝဝဝ ခန့်မှ ခြောက်သိန်းခန့် အထိရှိကြောင်း သိရသည်။။ထက်ခိုင်(စမ်းချောင်း)	ပြည်တွင်းသတင်း	https://www.myawady.net.…les/5-682020.jpg	Thu, 08/06/2020 - 09:26	mwd_webportal
https://www.myawady.net.mm/node/173	အဂတိလိုက်စားမှု တိုက်ဖျက်ရေး ကော်မရှင်ရုံးသစ် အဆောက်အအုံ ဖွင့်ပွဲ အခမ်းအနား ကျင်းပ	နေပြည်တော် သြဂုတ် ၅။အဂတိလိုက်စားမှု တိုက်ဖျက်ရေးကော်မရှင် ရုံးသစ် အဆောက်အအုံဖွင့်ပွဲ အခမ်းအနားကို ယနေ့နံနက် ၁၁ နာရီတွင် နေပြည်တော်ရှိ အဆိုပါရုံး၌ကျင်းပရာ နိုင်ငံတော်သမ္မတ ဦးဝင်းမြင့် တက်ရောက်ဖွင့်လှစ်ပြီး မိန့်ခွန်း ပြောကြားသည်။။အခမ်းအနားသို့ ပြည်ထောင်စုဝန်ကြီးများ၊ ပြည်ထောင်စုရှေ့နေချုပ်၊ နေပြည်တော် ကောင်စီဥက္ကဋ္ဌ၊ အဂတိ လိုက်စားမှု တိုက်ဖျက် ရေးကော်မရှင်ဥက္ကဋ္ဌနှင့်အဖွဲ့ဝင်များ၊ ဌာနဆိုင်ရာတာဝန်ရှိသူများ တက်ရောက်ကြသည်။။ရှေးဦးစွာ နိုင်ငံတော်သမ္မတ ဦးဝင်းမြင့်က အဂတိလိုက်စားမှုတိုက်ဖျက်ရေးကော်မရှင်ရုံးသစ် အဆောက်အအုံ ဆိုင်းဘုတ်ကို စက်ခလုတ်နှိပ်ဖွင့်လှစ်ပေးပြီး ကော်မရှင်ရုံး ကမ္ပည်းမော်ကွန်း ကြေးပြားဆိုင်းဘုတ်ကို အမွှေးနံ့ သာရည် ပက်ဖျန်းပေးသည်။။ဆက်လက်၍ ဆောက်လုပ်ရေးဝန်ကြီးဌာန ပြည်ထောင်စုဝန်ကြီး ဦးဟန်ဇော်နှင့် အဂတိလိုက်စားမှု တိုက်ဖျက်ရေး ကော်မရှင် ဥက္ကဋ္ဌ ဦးအောင်ကြည်တို့က အဂတိလိုက်စားမှုတိုက်ဖျက်ရေး ကော်မရှင်ရုံးကမ္ပည်းမော်ကွန်း ကြေးပြား ဆိုင်းဘုတ်ကို အမွှေး နံ့သာရည်ပက်ဖျန်းပေးကြသည်။။ယင်းနောက် ဖွင့်ပွဲအခမ်းအနားကို ဆက်လက်ကျင်းပရာ နိုင်ငံတော်သမ္မတ ဦးဝင်းမြင့်က အဂတိလိုက်စားမှု တိုက်ဖျက် ရေးကော်မရှင်ရုံးသစ် အဆောက်အအုံဖွင့်ပွဲ အထိမ်းအမှတ် မိန့်ခွန်းပြောကြားရာတွင် မိမိ ပြည်သူ့ လွှတ်တော် ဥက္ကဋ္ဌ အဖြစ် တာဝန်ထမ်းဆောင်ခဲ့စဉ်က နိုင်ငံတော်နဲ့နိုင်ငံသားများ အကျိုးကိုရှေးရှုပြီး အဂတိ လိုက်စားမှု တားဆီးကာကွယ်ရေးနဲ့ တိုက်ဖျက်ရေး လုပ်ငန်းများကို ပိုမိုထိရောက်စွာဆောင်ရွက်နိုင်ရန် ကော်မရှင်က ပေးပို့လာတဲ့ အဂတိလိုက်စားမှု တိုက်ဖျက်ရေး ဥပဒေကို စတုတ္ထအကြိမ်ပြင်ဆင်တဲ့ ဥပဒေမူကြမ်းကို အတည်ပြုပြဋ္ဌာန်းနိုင်ခဲ့ပါကြောင်း၊ ဒီဥပဒေမှာ အဂတိလိုက်စားမှုများနှင့်စပ်လျဉ်း၍ ကော်မရှင်အား လုပ်ပိုင် ခွင့်များ ကျယ်ကျယ်ပြန့်ပြန့် အပ်နှင်းထားပြီး လွတ်လွတ်လပ်လပ် စီမံဆောင်ရွက်ခွင့်ပေးကြောင်း၊ အဂတိ လိုက်စားမှု တိုက်ဖျက်ရေးအတွက် အရေးယူနိုင်တဲ့ အဖွဲ့အစည်းအဖြစ်လည်း ခွင့်ပြုထားကြောင်း။။ဒါ့အပြင် မိမိအနေနဲ့ ပြည်ထောင်စုလွှတ်တော်တွင် နိုင်ငံတော် သမ္မတအဖြစ် ကတိသစ္စာပြုခဲ့စဉ်က အဂတိ လိုက်စားမှုကို ပိုမိုတိုက်ဖျက်ရပါ လိမ့်မယ်လို့ ပြောကြားခဲ့ကြောင်း။။နိုင်ငံတော်သမ္မတအနေဖြင့် အဂတိ လိုက်စားမှု တိုက်ဖျက်ရေး ကော်မရှင်ဥက္ကဋ္ဌနဲ့ အဖွဲ့ဝင်များအား တွေ့ဆုံခဲ့စဉ် ကလည်း အဂတိ လိုက်စားမှုကို ပိုမို တိုက်ဖျက်နိုင်ရေးအတွက် တိုင်းဒေသကြီးနှင့် ပြည်နယ်များ၌ ကော်မရှင် အဖွဲ့ခွဲများ ထားရှိရန်၊ ကော်မရှင်အနေဖြင့် လုပ်ငန်းတာဝန်များကို မျက်နှာကြီးငယ်မလိုက် ဆူကြုံနိမ့်မြင့်မရွေး တိတိကျကျ မှန်မှန်ကန်ကန်ဆောင်ရွက်ကြရန် စတဲ့ ရှင်းလင်းတိကျတဲ့ မူဝါဒများကိုလမ်းညွှန်ခဲ့ကြောင်း။ ကော်မရှင်အနေနဲ့လည်း အဂတိလိုက်စားမှု တိုက်ဖျက်ရေးကို ဘက်စုံထောင့်စုံမှ ကိုယ်ရောစိတ်ပါ ကြိုးစား အကောင် အထည်ဖော်နေတဲ့အတွက် အသိအမှတ်ပြုကြောင်းပြောကြားလိုကြောင်း။။နောင်အစိုးရအဆက်ဆက်တွင် အဂတိလိုက်စားမှုတိုက်ဖျက်ရေးကို အရှိန်အဟုန်မပျက်စေရန် အတွက် အမျိုးသား အဆင့် အဂတိ လိုက်စားမှု တိုက်ဖျက်ရေး မဟာဗျူဟာရေးဆွဲနိုင်ရန် ကော်မရှင်ရကြကြိုးပမ်းအားထုတ်မှု များကိုလည်း အားပေးပါတယ်။ ကမ္ဘာ့နိုင်ငံများနည်းတူ မိမိတို့နိုင်ငံတွင်လည်း အဂတိလိုက်စားမှုကို တားဆီး ကာကွယ်ခြင်း၊ အသိပညာပေးခြင်းနှင့် တရားစွဲဆိုအရေးယူခြင်းတို့ဖြင့် ဆောင်ရွက်နေခြင်းမှာ ခေတ်စနစ် နှင့်အညီ ပြုပြင် ပြောင်းလဲနိုင်ရေး အတွက်ကြိုးပမ်း ဆောင်ရွက်နေခြင်းဖြစ်ကြောင်း။။ဒါ့ကြောင့် အဂတိလိုက်စားမှုတားဆီးကာကွယ်ရေးနဲ့ တိုက်ဖျက်ရေးလုပ်ငန်းတို့ကို မြှင့်တင်ကြိုးပမ်း ဆောင်ရွက် ရာတွင် အစိုးရဝန်ကြီးဌာနများနဲ့ အစိုးရမဟုတ်တဲ့ အဖွဲ့အစည်းများ၊ အရပ်ဘက်အဖွဲ့အစည်းများ၊ သတင်း မီဒီယာများ အပါအဝင် ပြည်သူ လူထုတစ်ရပ်လုံးကလည်း စုပေါင်းအင်အားဖြင့် ဝိုင်းဝန်းပူး ပေါင်းကြိုးပမ်း ကြစေလိုကြောင်း ပြောကြားသည်။။ထို့နောက် အဂတိလိုက်စားမှု တိုက်ဖျက်ရေးကော်မရှင် ဥက္ကဋ္ဌ ဦးအောင်ကြည်က အဂတိ လိုက်စားမှု တိုက်ဖျက် ရေး လုပ်ငန်းများ ဆောင်ရွက်နေမှု အခြေအနေနှင့် စပ်လျဉ်း၍ ရှင်းလင်းတင်ပြသည်။။ယင်းနောက် အဂတိလိုက်စားမှုတိုက်ဖျက်ရေး ကော်မရှင် ဥက္ကဋ္ဌ ဦးအောင်ကြည်က ပညာရေးဝန်ကြီးဌာန ပြည်ထောင်စု ဝန်ကြီး ဒေါက်တာမျိုးသိမ်းကြီးထံ နိုင်ငံတော် တစ်ဝန်းလုံးရှိ အခြေခံပညာ အထက်တန်းကျောင်း များနှင့် တက္ကသိုလ်များအတွက် အဂတိလိုက်စားမှု တိုက်ဖျက်ရေးနှင့် ဖြောင့်မတ်တည်ကြည် မှုမြှင့်တင်ရေး ရည်ညွှန်း စာစောင်များ လွှဲပြောင်း ပေးအပ်သည်။။ဖွင့်ပွဲအခမ်းအနား အပြီးတွင် နိုင်ငံတော် သမ္မတနှင့် ပြည်ထောင်စု ဝန်ကြီးများ၊ ပြည်ထောင်စု ရှေ့နေချုပ်၊ နေပြည် တော် ကောင်စီဥက္ကဋ္ဌ၊ အဂတိလိုက်စားမှုတိုက်ဖျက်ရေး ကော်မရှင်ဥက္ကဋ္ဌနှင့် အဖွဲ့ဝင်များ၊ ဌာနဆိုင်ရာ တာဝန်ရှိသူ များသည် စုပေါင်း၍ မှတ်တမ်းတင် ဓာတ်ပုံရိုက်ကြကြောင်း သိရသည်။။/////////////////////////	ခေါင်းကြီးပိုင်းသတင်း	https://www.myawady.net.…les/3-682020.jpg	Thu, 08/06/2020 - 09:28	mwd_webportal
https://www.myawady.net.mm/node/175	လေပြင်းမုန်တိုင်း တိုက်ခတ်မှုကြောင့် ပျက်စီးမှုများဖြစ်ပေါ်ခဲ့သည့် မြိတ်မြို့နယ်၊ တောင်ညို ကျေးရွာ၌ ကူညီ ကယ်ဆယ်ရေး လုပ်ငန်းများ ဆောင်ရွက်	နေပြည်တော်၊ သြဂုတ် - ၅။တနင်္သာရီတိုင်းဒေသကြီး၊ မြိတ်မြို့နယ်အတွင်း လေပြင်းမုန်တိုင်း တိုက်ခတ်မှုကြောင့် တောင်ရှည် ကျေးရွာအုပ်စု၊ တောင်ညိုကျေးရွာရှိ နေအိမ်များ ပြိုကျပျက်စီးခြင်း၊ အမိုးလန်ခြင်းနှင့် သစ်ပင်သစ်ကိုင်းများ ကျိုးကျခြင်းများ ဖြစ်ပေါ်ခဲ့သည်။။အဆိုပါလေပြင်းတိုက်ခတ်မှုဖြစ်ပေါ်ခဲ့သည့် နေရာသို့ ယနေ့နံနက်ပိုင်းတွင် ကမ်းရိုးတန်းဒေသတိုင်း စစ်ဌာနချုပ်၊ မြိတ်တပ်နယ်မှ တပ်မတော် သားများက သွားရောက်၍ အပျက်အစီးများအား ဖယ်ရှား ရှင်းလင်းခြင်း၊ နေအိမ် များအား ပြန်လည်ပြုပြင်ပေးခြင်းနှင့် ကျိုးကျနေသည့် သစ်ပင်သစ်ကိုင်းများအား ရှင်းလင်း ဖယ်ရှားခြင်းများ ဆောင်ရွက်ပေးခဲ့ကြောင်း သတင်းရရှိသည်။	ခေါင်းကြီးပိုင်းသတင်း	https://www.myawady.net.…es/21-582020.jpg	Thu, 08/06/2020 - 09:39	mwd_webportal
https://www.myawady.net.mm/node/176	တာရိုးကျိုးပေါက်ပြီး ရေဝင်ရောက်မှု ဖြစ်ပေါ်ခဲ့သည့် ဟင်္သာတမြို့နယ်နှင့် မြန်အောင် မြို့နယ်အတွင်း ကူညီ ကယ်ဆယ်ရေး လုပ်ငန်းများ ဆောင်ရွက်	နေပြည်တော်၊ သြဂုတ် - ၅။ဧရာဝတီတိုင်းဒေသကြီး၊ ဟင်္သာတမြို့နယ်၊ အိမ်ပျက်ကျေးရွာအုပ်စု၊ တာငုတ်ကျေးရွာ ဆည်မြောင်း ရေကာတာသည် သြဂုတ် ၄ရက်တွင် တာရိုးကျိုးပေါက်ပြီးကျေးရွာအတွင်း ရေဝင်ရောက်မှုများဖြစ်ပေါ်ခဲ့ရာ အနောက် တောင်တိုင်း စစ်ဌာနချုပ်၊ နယ်မြေခံ တပ်မတော်သားများက လိုအပ်သည့် ကူညီကယ်ဆယ်ရေး လုပ်ငန်းများ ဆောင်ရွက်ပေးလျက်ရှိသည်။။ထိုသို့ ဆောင်ရွက်ပေးလျက်ရှိရာ ယနေ့တွင်လည်း အဆိုပါကျေးရွာအတွင်းရှိ နေအိမ် ၂၀ လုံးကို ရေလွတ်ရာသို့ ကူညီ ရွှေ့ပြောင်းပေးခြင်း၊ မြန်အောင်မြို့နယ်၊ အမှတ်(၁)ရပ်ကွက်၊ လွန်ဆေးမြိုင်ပန်းခြံ အနောက်ဘက် ကမ်းတစ်လျှောက် ရေစီးအားထိန်းရ ရေပေါ်လွှဲဝါး ဖောင်ချခြင်း၊ အရံရေကာတာ သဲအိတ်ချခြင်း၊ သစ်ကိုင်း များအား ကျောက်ထုတ်ချည်၍ ပစ်ချကာ ရေတောင် ဝှေ့ချခြင်းများကို စုပေါင်း ဆောင်ရွက်ပေးသည်။။ယင်းသို့ ဆောင်ရွက်ပေး နေမှုများကို တိုင်းမှူး ဗိုလ်ချုပ် အောင်အောင်နှင့် အဖွဲ့ဝင်များက သွားရောက်ကြည့်ရှုပြီး လိုအပ်သည်များ ညှိနှိုင်း ဆောင်ရွက်ပေးခဲ့ကြောင်း သတင်းရရှိသည်။	တပ်မတော်သတင်း	https://www.myawady.net.…es/22-582020.jpg	Thu, 08/06/2020 - 09:40	mwd_webportal

Subsets and Splits

No community queries yet

The top public SQL queries from the community will appear here once available.